Split (3)

train · 79.3k rows

text stringlengths 31 26.1k	summary stringlengths 11 1.19k
តើអ្នកកំពុងស្វែងរកកម្ចីគួរធ្វើអ្វីខ្លះ ដើម្បីអាចទទួលបានផលចំណេញ ពីអត្រាការប្រាក់? ខាងក្រោមនេះ ជាគន្លឹះងាយៗ ដើម្បីឲ្យលោកអ្នកគួរស្វែងយល់ ដើម្បីទទួលបានប្រាក់កម្ចី នៅក្នុងអត្រាការប្រាក់ទាប ពីគ្រឹះស្ថានមីក្រូហិរញ្ញវត្ថុ ឬធនាគារ។ ទី១. ប្រមូលព័ត៌មានឲ្យបានច្រើន៖ ការទទួលព័ត៌មានបានច្រើន ធ្វើឲ្យអ្នកអាចត្រៀមខ្លួនបានល្អ ក្នុងការទទួលកម្ចី។ អ្នកអាចសាកសួរព័ត៌មាន ពីអ្នកដែលធ្លាប់មានបទពិសោធន៍ខ្ចីប្រាក់ពីស្ថានប័នផ្សេងៗ ក៏ដូចជាបុគ្គលិក ដែលកំពុងបម្រើការងារនៅទីនោះ ដើម្បីដឹងពីលក្ខខណ្ឌតម្រូវ ក្នុងការស្នើសុំកម្ចី ដែលមានដូចជាអត្រាការប្រាក់ ការបង់ថ្លៃសេវាផ្សេងៗ លក្ខខណ្ឌបង់ត្រឡប់ និងការពិន័យផ្សេងៗ។ ការដឹងព័ត៌មានទាំងនេះ គឺធ្វើឲ្យលោកអ្នកងាយស្រួល ក្នុងការត្រៀមខ្លួនទុកជាមុន។ ទី២. សាកសួរស្ថាប័នផ្តល់ប្រាក់កម្ចីឲ្យបានច្រើន៖ ទោះបីជាអ្នកកំពុងមានតម្រូវការសាច់ប្រាក់មែនក៏ដោយ អ្នកមិនគួរប្រញាប់ប្រញាល សម្រេចចិត្តខ្ចីប្រាក់ ពីស្ថានប័នណាមួយលឿនពេកនោះទេ។ ការប្រមូលព័ត៌មានខាងលើ គួរតែធ្វើឲ្យបាន២ ឬ៣ស្ថានប័ន ដើម្បីប្រៀបធៀបពីផលចំណេញ ថាតើស្ថាប័នកម្ចីមួយណា ដែលធ្វើឲ្យយើងចំណេញជាង។ ទី៣. កំណត់គោលបំណង នៃការប្រើប្រាស់កម្ចីឲ្យបានច្បាស់លាស់៖ ការដឹងពីគោលបំណង នៃការប្រើប្រាស់កម្ចីច្បាស់លាស់ មិនត្រឹមតែអាចឲ្យអ្នកប្រើប្រាស់វាត្រូវគោលដៅនោះទេ វាថែមទាំងអាចជួយឲ្យអ្នក ទទួលបានការប្រាក់ទាបផងដែរ។ ឧទាហរណ៍៖ ប្រសិនអ្នកកំពុងត្រូវការប្រាក់ទិញម៉ូតូថ្មីមួយគ្រឿង អ្នកគួរតែសុំទៅស្ថានប័ន ដែលកំពុងផ្តល់កម្ចីប្រភេទនេះ ព្រោះអ្នកអាចនឹងទទួលបានការប្រាក់ទាប ឬលក្ខខណ្ឌងាយៗមួយចំនួន ប្រសើរជាងអ្នកស្នើសុំកម្ចីប្រើប្រាស់ទូទៅ ដែលមានការប្រាក់ខ្ពស់ជាង។ ទី៤. មានប្រវត្តិល្អ ក្នុងការបង់សងបំណុល៖ ជាការពិតណាស់ ប្រសិនបើអ្នកធ្លាប់មានប្រវត្តិបង់សងល្អ ជាមួយស្ថានប័នផ្តល់ប្រាក់កម្ចី នោះប្រវត្តិនៃការបង់ប្រាក់ ឬខ្ចីប្រាក់របស់អ្នក ត្រូវបានកត់ត្រាទុកនៅក្នុងប្រព័ន្ធ។ ដូច្នេះ អ្នកនឹងក្លាយជាអតិថិជនសក្តានុពល សម្រាប់ស្ថានប័នដែលអាចនឹងឈានទៅរកការចរចាអត្រាការប្រាក់ពិសេស ឬក្នុងលក្ខខណ្ឌពិសេសផ្សេងៗ ក៏ថាបានដែរ។ សម្រាប់អ្នកដែលកំពុងជាប់កម្ចី នៅស្ថានប័នណាមួយ អ្នកត្រូវដឹងថាប្រវត្តិនៃការបង់ប្រាក់ ឬខ្ចីប្រាក់របស់អ្នក ត្រូវបានកត់ត្រាទុកនៅក្នុងប្រព័ន្ធ។ ទី៥. ចរចាស្នើសុំបញ្ចុះតម្លៃការប្រាក់៖ មិនមែនចេះតែគេឲ្យខ្ចីប្រាក់ អ្នកទទួលគ្រប់លក្ខខណ្ឌនោះទេ ។ អ្នកត្រូវចេះចរចា លើអត្រាការប្រាក់ ឬលក្ខខណ្ឌកំពុងអនុវត្តន៍។ អ្នកអាចទទួលបានការ ផ្តល់ជូនលក្ខខណ្ឌពិសេសណាមួយ ប្រសិនបើអ្នកជាអតិថិជនសក្តានុពល ប្រសើរជាងទទួលគ្រប់លក្ខខណ្ឌ ដែលស្ថានប័នកំពុងមាន។ ទី៦. ស្វែងរកទ្រព្យដាក់ធានាបំណុល៖ ជាទូទៅ មិនមែនគ្រប់កម្ចីទាំងអស់ សុទ្ធតែតម្រូវឲ្យមានទ្រព្យធានានោះទេ តែអាស្រ័យនឹងលក្ខខណ្ឌរបស់ក្រុមហ៊ុន។ ទោះបីយ៉ាងណាក៏ដោយ វាពិតប្រាកដណាស់ ប្រសិនបើអ្នកមានដី ផ្ទះ ឬអចលនទ្រព្យផ្សេងៗ ដើម្បីដាក់ធានាបំណុល ដែលពេលនោះ អ្នកផ្តល់ប្រាក់កម្ចី ងាយនឹងសម្រេចចិត្តលឿន ក្នុងការផ្តល់កម្ចី ឬផ្តល់លក្ខខណ្ឌពិសេសណាមួយមិនខាន។ អ្នកជំនាញឥណទានគ្រឹះស្ថានមីក្រូហិរញ្ញវត្ថុ អេ អឹម ខេ បានឲ្យដឹងថា ការខ្ចីប្រាក់ពីអ្នកដទៃមិនមែនសុទ្ធតែជារឿងអាក្រក់នោះទេ។ ប្រជាពលរដ្ឋដែលកំពុងត្រូវការប្រើប្រាស់កម្ចី ត្រូវមានភាពវ័យឆ្លាតក្នុងការប្រើប្រាស់កម្ចី ឲ្យមានសប្រសិទ្ធភាពតាមរយៈការកំណត់គោលបំណងច្បាស់លាស់ និងប្រើប្រាស់ឲ្យត្រូវគោលដៅ ព្រោះថាកម្ចី ឬបំណុល មិនមែនជាអំណោយនោះទេ។ នេះជាការបន្ថែមរបស់ អ្នកជំនាញឥណទានគ្រឹះស្ថានមីក្រូហិរញ្ញវត្ថុ អេ អឹម ខេ ដែលបានបន្តថា អ្នកខ្ចីប្រាក់ ត្រូវមានកាតព្វកិច្ចបង់ប្រាក់សងត្រឡប់មកវិញ ទាំងដើម ទាំងការប្រាក់។ ដូច្នេះការស្វែយល់ពីបញ្ហាទាំងនេះច្បាស់ នឹងជួយឲ្យអ្នកចៀសផុត ពីបញ្ហាហិរញ្ញវត្ថុ និងធ្វើឲ្យជីវភាពអ្នកប្រសើរឡើងផងដែរ៕ (អត្ថបទពាណិជ្ជកម្ម)	បច្ចុប្បន្ននេះ បុគ្គលិកមួយចំនួន ដែលកំពុងមានតម្រូវការសាច់ប្រាក់យកទៅប្រើប្រាស់សម្រាប់គោលបំណងផ្សេងៗ ឬដោះស្រាយបញ្ហាអ្វីមួយភ្លាមៗនោះ ស្ទើរតែមិនបានចាប់អារម្មណ៍ ឬគិតពីអត្រាការប្រាក់កម្ចីនោះទេ។ អ្វីដែលពួកគាត់ផ្តោតសំខាន់នោះ គឺធ្វើយ៉ាងណា ឲ្យតែអាចស្នើសុំកម្ចីប៉ុណ្ណោះ។ ក្នុងលក្ខខណ្ឌនេះ អ្នកនឹងខាតបង់ប្រាក់រាប់រយ រាប់ពាន់ ដោយមិនដឹងខ្លួន។
មូលហេតុ ដែលនាំឲ្យការប្រកាសលទ្ធផលផ្លូវការ មិនត្រូវបានផ្អាក គឺដោយសារតែបណ្តឹងរបស់គណបក្សនយោបាយ ត្រូវបានដោះស្រាយចប់សព្វគ្រប់ មុនថ្ងៃទី១៥ ខែសីហា។ មានគណបក្សតែមួយគត់ គឺគណបក្សយុវជនកម្ពុជារបស់លោក ពេជ្រ ស្រស់ ដែលបានយកបណ្តឹងទៅដាក់នៅគ.ជ.ប នៅថ្ងៃទី១៣ ខែសីហា ឆ្នាំ២០១៨ ដើម្បីសុំឲ្យរាប់សន្លឹកឆ្នោតឡើងវិញ។ អត្ថបទទាក់ទង គ.ជ.ប អាចនឹងផ្អាកប្រកាសលទ្ធផលផ្លូវការនៃការបោះឆ្នោត ព្រោះមានបណ្តឹង តាមពិតទៅ បណ្តឹងរបស់លោក ពេជ្រ ស្រស់ មិនត្រូវបានគ.ជ.ប យកទៅដោះស្រាយអ្វីនោះទេ។ ប៉ុន្តែ លោក ពេជ្រ ស្រស់ បានសុំដកបណ្តឹងវិញដោយខ្លួនឯង នៅថ្ងៃ ដែលលោក ប្តឹងទៅគ.ជ.បតែម្តង ដោយសារតែបណ្តឹងនោះ មិនមានលក្ខណគ្រប់គ្រាន់តាមនីតិវិធី។ ក្រៅពីគណបក្សយុវជនកម្ពុជា ពុំមានគណបក្សណាផ្សេង ដែលដាក់បណ្តឹងទៅគ.ជ.ប ឡើយ។ ម្យ៉ាងទៀត វា ហួសពេលទៅហើយ សម្រាប់ការដាក់បណ្តឹងទៅគ.ជ.ប។ លោក សោម សូរីដា អគ្គលេខាធិការរងគ.ជ.ប ប្រាប់សារព័ត៌មានថ្មីៗតាមទូរសព្ទថា ចាប់ពីម៉ោង៧ព្រឹក ថ្ងៃទី១៤ ខែសីហានេះទៅ គឺផុតកំណត់សម្រាប់ការដាក់បណ្តឹងហើយ។ លោក សង្កត់ធ្ងន់ថា ពេលនេះ ទោះជាមានគណបក្សណា យកបណ្តឹងទៅដាក់ ក៏គ.ជ.ប និងក្រុមប្រឹក្សាធម្មនុញ្ញ មិនទទួលដែរ។ មន្ត្រីជាន់ខ្ពស់របស់គ.ជ.ប រូបនេះ បញ្ជាក់យ៉ាងដូច្នេះថា៖«ក្រោយគ.ជ.ប ប្រកាសលទ្ធផលបណ្តោះអាសន្ន គ្រប់គណបក្ស មានពេល៧២ម៉ោង ដើម្បីប្តឹងតវ៉ា។ ឥឡូវផុតរយៈពេល៧២ម៉ោងហើយ»។ ការប្រកាសលទ្ធផលនៃការបោះឆ្នោត មានបីដំណាក់កាល គឺបឋម បណ្តោះអាសន្ន និងផ្លូវការ។ លទ្ធផលបឋមនិងបណ្តោះអាសន្ន ត្រូវបានប្រកាសរួចរាល់ហើយ។ តួលេខនៃលទ្ធផលបឋម និងបណ្តោះអាសន្ន ស្ទើរតែដូចគ្នាទាំងស្រុង។ ការប្រកាសលទ្ធផលទាំងពីរលើកនេះ បង្ហាញថា គណបក្សប្រជាជនកម្ពុជា ទទួលបានការគាំទ្រខ្លាំងជាងគេ រហូតដល់ទទួលបានសន្លឹកឆ្នោតជាង ៤,៨លានឯណោះ ដែលស្មើជាង ៧៦ភាគរយ។ គេ សន្និដ្ឋាន ថា ប្រហែលជាមានតែគណបក្សនេះប៉ុណ្ណោះ ដែលទទួលបានអាសនៈក្នុងរដ្ឋសភា សម្រាប់នីតិកាលទី៦។ ពេលប្រកាសលទ្ធផលផ្លូវការនៃការបោះឆ្នោតរួចហើយ ដំណាក់កាលបន្ទាប់ គឺការប្រជុំរដ្ឋសភា និងការបង្កើតរដ្ឋាភិបាល។ តាមការគ្រោងទុក ការប្រជុំលើកដំបូងរបស់រដ្ឋសភានីតិកាលទី៦ នឹងត្រូវធ្វើឡើងនៅថ្ងៃទី៥ ខែកញ្ញា ឆ្នាំ២០១៨ ហើយក្រោយមកមួយថ្ងៃ រដ្ឋាភិបាលថ្មី នឹងត្រូវបង្កើតឡើង៕	ដើមឡើយ ការប្រកាសលទ្ធផលផ្លូវការនៃការបោះឆ្នោត ត្រូវបានគណៈកម្មាធិការជាតិរៀបចំការបោះឆ្នោត (គ.ជ.ប) អះអាងថា អាចនឹងផ្អាក ព្រោះតែមានបណ្តឹងពីគណបក្សនយោបាយ។ ប៉ុន្តែ មន្ត្រីជាន់ខ្ពស់របស់គ.ជ.ប បានបញ្ជាក់ឡើងវិញថា លទ្ធផលផ្លូវការនេះ នឹងត្រូវប្រកាសតាមកាលកំណត់ គឺនៅថ្ងៃទី១៥ ខែសីហា ឆ្នាំ២០១៨ ដោយគ្មានការផ្អាក ឬការប្រែប្រួលអ្វីឡើយ។
ចាប់តាំងពីខែតុលា ឆ្នាំ២០២៣ មក ក្រុមហ៊ូធី ដែលមានមូលដ្ឋាននៅយេម៉ែន បានចាប់ផ្តើមវាយប្រហារលើនាវាដឹកទំនិញ តាមរយៈដ្រូន ឬមីស៊ីល នៅច្រកសមុទ្រក្រហម។ សមុទ្រក្រហម ជាផ្លូវកាត់តែមួយគត់ ដែលនាវាអាចដឹកទំនិញពីតំបន់អឺរ៉ុបមកអាស៊ី ឬពីអាស៊ីទៅតំបន់អឺរ៉ុប ដោយប្រើរយៈពេលដ៏ខ្លីមួយ។ ដើម្បីបញ្ចៀសហានិភ័យ នាវាដឹកទំនិញជាច្រើន បានបើកផ្លូវវៀងទៅទ្វីបអាហ្រ្វិកវិញ ដោយត្រូវប្រើពេលច្រើន និងចម្ងាយផ្លូវឆ្ងាយ។ ទាក់ទិននឹងបញ្ហានេះ វាបានធ្វើឱ្យតម្លៃដឹកជញ្ជូនពីអាស៊ីទៅមកអឺរ៉ុប ឬកាណាដាជាដើម ត្រូវឡើងថ្លៃច្រើន។ «ឥឡូវនេះ ការដឹកជញ្ជូនពីអាស៊ីទៅកាណាដា ទៅអាម៉េរិក ឬអឺរ៉ុប គឺមានការឡើងថ្លៃស្ទើរតែគុណនឹងពីរ»។ លោក ស៊ិន ចន្ធី ប្រធានសមាគមភស្តុភារកម្មកម្ពុជា បានបញ្ជាក់បែបនេះ ដោយបន្តថា កម្ពុជា ក៏មិនខុសគ្នាពីបណ្តាប្រទេសផ្សេងនៅក្នុងតំបន់អាស៊ីដែរ គឺរងផលប៉ះពាល់ដោយសារការវាយប្រហារពីសំណាក់ក្រុមហ៊ូធី។ លោកប្រធានសមាគមភស្តុភារកម្មកម្ពុជា បានលើកឧទាហរណ៍ថា ពីមុនថ្លៃដឹកទំនិញតម្លៃ ៤ពាន់ដុល្លារប៉ុណ្ណោះ ប៉ុន្តែពេលបច្ចុប្បន្ន ដោយសារប្រើពេលច្រើន និងផ្លូវដឹកទំនិញកាន់តែឆ្ងាយជាងមុន តម្លៃដឹកជញ្ជូនហក់ឡើងដល់ជាង៧ពាន់ដុល្លារ ឬក្បែរ៨ពាន់ដុល្លារ។ ចំណែកផលអវិជ្ជមានមកលើសេដ្ឋកិច្ចកម្ពុជា លោកប្រធានសមាគមភស្តុភារកម្មរូបនេះ បានយល់ឃើញថា មានការប៉ះពាល់ ប៉ុន្តែមិនទាន់ដឹងពីទំហំប៉ះពាល់ប៉ុណ្ណាឡើយ ដោយសារវិបត្តិនេះ ទើបកើតមានប៉ុន្មានខែ។ ក្នុងកិច្ចសម្ភាសន៍ជាមួយសារព័ត៌មានថ្មីៗនៅថ្ងៃទី៧ ខែកុម្ភៈ លោកស៊ិន ចន្ធី បានបន្ថែមទៀតថា ដោយសារតែការដឹកជញ្ជូនតាមផ្លូវទឹកទៅតំបន់អឺរ៉ុប និងអាម៉េរិកមានរយៈពេលយូរ វាបានធ្វើឱ្យការដឹកជញ្ជូនទំនិញបន្ទាន់តាមផ្លូវអាកាសកើនឡើង។ ប្រធានសមាគមភស្តុភារកម្មរូបនេះ បានបង្ហាញថា ការកើនឡើង កើតមានចាប់តាំងពីខែឧសភា និងខែមិថុនាមក។ បើតាមលោកស៊ិន ចន្ធី ការដឹកជញ្ជូនផ្លូវអាកាសហក់ឡើងដល់ជាង ១០០ភាគរយ នៅក្នុងឆ្នាំ២០២៣ បើធៀបនឹងឆ្នាំ២០២២។ ដើម្បីដោះស្រាយវិបត្តិនៅសមុទ្រក្រហម អាម៉េរិក និងសម្ព័ន្ធមិត្ត បានបង្កើតកងកម្លាំងពហុជាតិ ដើម្បីការពារពាណិជ្ជកម្មនៅតាមច្រកសមុទ្រក្រហម។ លើសពីនេះ អាម៉េរិក ក៏បានបើកការវាយប្រហារប្រឆាំងក្រុមសកម្មប្រយុទ្ធនៅយេម៉ែន ដែលគាំទ្រដោយអ៊ីរ៉ងជាច្រើនលើកផងដែរ។ កន្លងមក ក្រុមហ៊ូធី ធ្លាប់បានទាមទារឱ្យមានបទឈប់បាញ់នៅក្នុងតំបន់កាហ្សា ដើម្បីជាថ្នូរនឹងការដោះដូរការវាយប្រហារលើនាវានៅសមុទ្រក្រហម៕	ការវាយប្រហាររបស់ក្រុមហ៊ូធី លើនាវាដឹកជញ្ជូនទំនិញនៅសមុទ្រក្រហម ដែលជាច្រកពាណិជ្ជកម្មដ៏សំខាន់ បានធ្វើឱ្យតម្លៃដឹកទំនិញពីអាស៊ីទៅកាណាដា អាម៉េរិក អឺរ៉ុប ឡើងថ្លៃស្ទើរតែគុណពីរ។ លោកស៊ិន ចន្ធី ប្រធានសមាគមភស្តុភារកម្មកម្ពុជា បានបញ្ជាក់បែបនេះ នៅក្នុងកិច្ចសម្ភាសន៍ជាមួយសារព័ត៌មានឌីជីថលថ្មីៗ ក្នុងថ្ងៃទី៧ ខែកុម្ភៈ ។
សូមអញ្ជើញលោក-អ្នកនាងទស្សនាវីដេអូខាងក្រោមដូចតទៅ៖ ខ្លោងទ្វារតាកាវ មានភាពទ្រុឌទ្រោមយ៉ាងខ្លាំង ដោយសារកត្តាធម្មជាតិ កង្វះការថែទាំដើមឈើ បានធ្វើឱ្យរូបចម្លាក់បង្កាន់ដៃយក្ស និងទេវតាមួយចំនួនដួលរលំ។ កត្តាទាំងអស់នេះ បានធ្វើឱ្យរចនាសម្ព័ន្ធខ្លោងទ្វារមួយភាគធំ ពិសេសរូបដំរីទាំង៤ រងការខូចខាតខ្លាំង ដែលតម្រូវឲ្យមានការមើលថែ ជួសជុល និងអភិរក្ស។ ខ្លោងទ្វារតាកាវ កំពុងដំណើរការជួសជុលបានរួចរាល់ ៨០ភាគរយ។ រូបភាពដោយ៖ ឈន សុផាត ក្រោយសង្កេតឃើញស្ថានភាពនេះ ក្រុមអ្នកជំនាញបានចាប់ផ្តើមសិក្សាអំពីសំណង់ខ្លោងទ្វារកាលពីដើមឆ្នាំ ២០២១ និងបានចាប់ផ្តើមជួសជុលកាលពីខែ មិថុនា ឆ្នាំ២០២១។ មកដល់បច្ចុប្បន្ន ក្រុមអ្នកជំនាញជួសជុលរួចរាល់ផ្នែកមួយចំនួនដូចជា តួខ្លោងទ្វារ រូបចម្លាក់បង្កាន់ដៃទាញព្រ័ត្រខាងលិច ចម្លាក់ទេវតាទាញព្រ័ត្រចំនួន៧ និងយក្សចំនួន៥។ ក្រៅពីនេះ ក្រុមអ្នកជំនាញសម្រេចបានការជួសជុលដំរីទាំង៤ និងមុខព្រហ្មខាងលិច ខាងជើង និងខាងកើត។ អ្នកជំនាញកំពុងបន្តជួសជុលមុខព្រហ្មខាងត្បូង ស្លាបដំបូល និងកំពូលទាំង៣ នៃខ្លោងទ្វារ។ កញ្ញា ម៉េង សុវណ្ណលីលីន ស្ថាបត្យករម្នាក់ក្នុងដំណើរការជួសជុលខ្លោងទ្វារបានប្រាប់អ្នកសារព័ត៌មានថ្មីៗ២៥ ឱ្យដឹងថា ក្រុមការងារអាចនឹងបញ្ចប់ការជួសជុលនៅ៣ខែខាងមុខ។ ទីតាំងដំរី ដែលបានជួសជុលរួចរាល់។ រូបភាពដោយ៖ ឈន សុធាត ការងារជួសជុលដើរតួយ៉ាងសំខាន់ក្នុងការថែរក្សាសំណង់បេតិកភណ្ឌខ្មែរឱ្យនៅគង់វង្ស។ មុននឹងចាប់ផ្តើមបើកការដ្ឋានជួសជុលសំណង់បុរាណណាមួយ អ្នកជំនាញត្រូវសិក្សាពីសំណង់ជាមុនសិន ដើម្បីដឹងអំពីការប្រើបច្ចេកទេសជួសជុល និងចាប់ផ្តើមជួសជុលពីចំណុចណាមុន។ កាលពីចុងខែមេសា ឆ្នាំ២០២២ ក្រុមការងារសារព័ត៌មានថ្មីៗ២៥ បានទៅជួបសម្ភាសជាមួយ កញ្ញា ម៉េង សុវណ្ណលីលីន នៅមុខខ្លោងទ្វារតាកាវ។ ស្ថាបត្យករវ័យក្មេងរូបនេះបានឱ្យដឹងថា ការជួសជុលខ្លោងទ្វារតាកាវ ក្រុមការងារបានប្រើដែកអ៊ីណុក ដើម្បីភ្ជាប់ថ្មមួយទៅថ្មមួយ។ បើតាមការសិក្សារបស់អ្នកជំនាញបានសន្និដ្ឋានថា ចាស់បុរាណអាចនឹងមានការសិក្សាពីទីប្រជុំទម្ងន់ត្រឹមត្រូវ ដើម្បីសង្កត់ថ្មមួយៗឱ្យជាប់គ្នា។ ក្រៅពីនេះ អ្នកជំនាញក៏ឃើញមានស្លាកស្នាមប្រើដែកទាក់ថ្មផងដែរ ដោយដែកនោះជាប្រភេទដែកសំប៉ែត។ មុខព្រហ្មខាងកើត ដែលបានជួសជុលរួចរាល់. រូបភាពដោយ៖ ឈន សុផាត កញ្ញា លីលីន បានបញ្ជាក់ថា ក្រុមការងារនៅតែប្រើប្រាស់បច្ចេកទេសជួសជុលតាមលំនាំចាស់បុរាណ ប៉ុន្តែ ទីតាំងចាំបាច់មួយចំនួន ក្រុមការងារនឹងប្រើដែកអ៊ីណុក ដែលមិនច្រែះ ដើម្បីឱ្យទាក់ថ្មជាប់គ្នាល្អ។ ស្ថាបត្យកររូបនេះបានសង្កត់ធ្ងន់ថា៖«យើងនៅតែប្រើបច្ចេកទេសបុរាណ ប៉ុន្តែយើងយកចំណុចមួយចំនួនអភិវឌ្ឍឱ្យកាន់តែល្អ»។ ការសិក្សាពីបច្ចេកទេសពិតសំខាន់សម្រាប់ការជួសជុលសំណង់ណាមួយ ជាពិសេសសម្រាប់ស្ថាបត្យករជំនាន់ក្រោយក្នុងការរៀនសូត្របន្ថែម។ ទន្ទឹមនោះ អ្នកជំនាញសម័យក្រោយ ក៏អាចសិក្សាពីកំហុសបច្ចេកទេសខ្លះផងដែរ។ លីលីន បានលើកឡើងថា៖«យើងឃើញបច្ចេកទេសពីបុរាណ ពេលខ្លះក៏រៀងមានកំហុសបច្ចេកទេសតិចតួច ក្នុងអំឡុងពេលដែលគាត់សាងសង់ប្រាសាទ។ យើងអ្នកបច្ចេកទេសសម័យថ្មី យើងឃើញថាការធ្វើបែបនេះ វារៀងអត់សូវត្រូវបច្ចេកទេស ឬអត់សូវជាប់ យើងនឹងអភិវឌ្ឍទៅលើបច្ចេកទេសបុរាណ។ បើបច្ចេកទេសបុរាណដែលជាប់ គឺយើងរក្សាទ្រង់ទ្រាយដើមទាំងអស់»។ ជាក់ស្តែង ការជួសជុលប្រាសាទមួយចំនួនក្នុងតំបន់អង្គរ ក៏មានប្រើបច្ចេកទេសថ្ពក់ថ្មនេះផងដែរ។ ការប្រើប្រាស់បច្ចេកទេសនេះនឹងជួយការពារថ្មមិនឱ្យធ្លាក់ចុះ នៅទីតាំងចាំបាច់មួយចំនួន ដែលមានថ្មសង្កត់ពីលើធំជាងថ្មនៅខាងក្រោម។ បើសិនមិនប្រើបច្ចេកទេសថ្ពក់ថ្មនេះ ទៅថ្ងៃមុខថ្មដែលមានទំហំតូច អាចនឹងធ្លាក់ ដែលវាធ្វើឱ្យសំណង់មិនអាចឈរមាំមួនបានយូរ។ បង្កាន់ដៃទេវតាកំពុងជួស។ ថតដោយ៖ ឈន សុផាត ស្ថាបត្យករវ័យក្មេងកញ្ញា លីលីន រំពឹងថាការប្រើប្រាស់បច្ចេកទេសនេះ នឹងជួយឱ្យសំណង់ នៃខ្លោងទ្វារតាកាវមានភាពរឹងមាំជាងមុនលើស ៨០០ឆ្នាំ។ កញ្ញាបានលើកឡើងថា៖«ចាស់ពីបុរាណគាត់សាងសង់ប្រាសាទក្នុងអំឡុង៨០០ឆ្នាំ រហូតមកដល់ឥឡូវ ហើយទម្រាំតែយើងប្រើថ្មដដែល ហើយប្រើដែកទាមឬថ្ពក់ទៀត អ៊ីចឹងបានន័យថា វាប្រាកដជាបានលើស ៨០០ឆ្នាំ»។ គួរបញ្ជាក់ផងដែរថា អំឡុងពេលជនជាតិបារាំងចុះមកជួសជុលប្រាសាទនៅតំបន់អង្គរ នាសតវត្សរ៍ទី១៨ ក៏មានប្រើប្រាស់បច្ចេកទេសនេះផងដែរ។ អ្នកជំនាញច្រើនប្រើបច្ចេកទេសនេះ ដើម្បីទាក់ធ្នឹម និងភ្ជាប់ថ្មមួយទៅថ្ម ឱ្យក្លាយជាសម្ព័ន្ធ។ ចំណែក សម័យបច្ចុប្បន្ន អ្នកជំនាញបានអភិវឌ្ឍបន្ថែមលើបច្ចេកទេសចាស់ ដើម្បីឱ្យសំណង់កាន់តែរឹងមាំ គង់វង្សបានយូរអង្វែង សម្រាប់កូនចៅជំនាន់ក្រោយ៕ ទីតាំងដែលអ្នកជំនាញប្រើដែកអ៊ីណុកទាម ឬថ្ពក់ ថ្មមួយទៅថ្មមួយ។ រូបភាពដោយ៖ ឈន សុផាត ស្ថាបត្យករ លីលីន បង្ហាញទីតាំងដែលអ្នកជំនាញប្រើដែកអ៊ីណុកទាម ឬថ្ពក់ ថ្មមួយទៅថ្មមួយ។ រូបភាពដោយ៖ ឈន សុផាត	ភ្នំពេញ៖ ខ្លោងទ្វារតាកាវ ត្រូវបានចាប់ផ្តើមជួសជុលកាលពីខែមិថុនា ឆ្នាំ២០២១កន្លងទៅ។ មកដល់ពេលនេះ ការជួសជុលសម្រេចបាន ៨០ភាគរយហើយ ដោយអ្នកជំនាញកំពុងពន្លឿនការជួសជុលផ្នែកខាងលើឱ្យរួចរាល់។ ការជួសជុលខ្លោងទ្វារតាកាវ ត្រូវបានអ្នកជំនាញប្រើបច្ចេកទេសនៃការទាមថ្ម ដោយប្រើដែកអ៊ីណុក ដើម្បីភ្ជាប់ថ្ម។ ស្ថាបត្យករ កញ្ញា ម៉េង សុវណ្ណលីលីន រំពឹងថាការប្រើបច្ចេកទេសនេះនឹងផ្តល់ភាពរឹងមាំដល់សំណង់លើសពី ៨០០ឆ្នាំ។
សេ្នហារបៀបលោកខាងលិច ឬនៅបណ្តាបស្ចឹមប្រទេសក៏ស្មុគស្មាញដែរ។ តែទោះជាយ៉ាងណា គេហាក់បីដូចជាអាចគិតបានថា ស្នេហានៅតាមប្រទេសជឿនលឿនហាក់បីដូចជាមានលក្ខខណ្ឌតិចជាងនៅក្នុងបណ្តាប្រទេសអាស៊ីមួយចំនួន ហើយក្នុងនោះ ក៏មាននៅក្នុងប្រទេសកម្ពុជាផងដែរ។ ចំណុចមួយដែលគេអាចនិយាយបានថាស្នេហានៅបស្ចឹមប្រទេសមានលក្ខខណ្ឌស្រួលជាងប្រទេសកម្ពុជានោះ គឺចំណុចលក្ខខណ្ឌថ្ងៃខែឆ្នាំកំណើតត្រូវគ្នា។ នៅក្នុងប្រទេសជឿនលឿនមួយចំនួន ចំណុចថ្ងៃខែឆ្នាំកំណើតនេះ មិនមែនជាលក្ខខណ្ឌឡើយ។ តើអ្វីខ្លះជាលក្ខខណ្ឌសម្រាប់គូស្នេហ៍នៅកម្ពុជា? ទី១)-ត្រូវជ្រើសរើសថ្ងៃខែឆ្នាំកំណើតឲ្យត្រូវគ្នា(ជំនឿ)។ ទី២)-ត្រូវជ្រើសរើសថ្ងៃមង្គលចូលរោងការឲ្យល្អ។ ទី៣)-មុននឹងចូលស្តីដណ្តឹង ភាគីទាំងសងខាងត្រូវឆែកប្រវត្តិទៅវិញទៅមក បើអាចធ្វើបាន។ ទី៤)-តើថ្លៃបណ្ណាការក្នុងកម្រិតណា? ទី៥)-តើចំណេះវិជ្ជារវាងកូនស្រី និងកូនប្រុសយ៉ាងដូចម្តេចដែរ? ទី៦)-តើកម្រិតជីវភាព(ឋានៈ)រវាងកូនស្រី និងកូនប្រុសយ៉ាងដូចម្តេចដែរ? ទី៧)-តើអាណាព្យាបាលខាងប្រុស ឬខាងស្រីពេញចិត្តកូនស្រី ឬកូនប្រុសឬទេ? ទី៨)-ពេលខ្លះ យាយតា បងប្អូន មីងមា ក៏ត្រូវមានសិទ្ធិក្នុងការជួយឆែកប្រវត្តិកូនស្រី ឬកូនប្រុសដែរ។ ទី៩)-ពេលខ្លះ គ្រួសារទាំងសងខាងត្រូវពិនិត្យលើពូជពង្សវង្សត្រកូលទាំងសងខាង។ ទី១០)-បរិសុទ្ធភាព។ ប្រសិនបើគេពិនិត្យលើចំណុចខាងលើនេះ គូស្នេហ៍មិនគួររងសម្ពាធលក្ខខណ្ឌខាងលើទាំងអស់នេះឡើយ។ ចំណុចខ្លះ អាចគួរលើកយកមកពិចារណាដែរ។ តែចំណុចខ្លះទៀត មិនគួរក្លាយជាឧបសគ្គសម្រាប់គូស្នេហ៍ឡើយ៕ ដោយលោក មនោ សម្បត្តិ	ភ្នំពេញ៖ គូស្រករដែលមិនឆ្លងកាត់អាពាហ៍ពិពាហ៍ត្រូវបានគេគិតថា មិនគ្រប់លក្ខណៈ ឬដូចជាខ្វះអ្វីម្យ៉ាង។ ការស្រឡាញ់គ្នាដោយមិនឆ្លងកាត់ការដឹងលឺពីគ្រួសារទាំងសងខាង ហាក់បីដូចជាមិនសូវសមនឹងភ្នែកញាតិអ្នកជិតខាង។ កូនកម្លោះផ្តល់ថ្លៃបណ្ណាការតិចជូនកូនក្រមុំ ក៏ហាក់បីដូចជាមិនសូវសម។ល។
ប្រជាជនមីយ៉ាន់ម៉ាច្រើនជាង៣៧លាននាក់ មានសិទ្ធិចូលរួមក្នុងការបោះឆ្នោតថ្ងៃទី៨ ខែវិច្ឆិកា។ បក្សនយោបាយ៩០ ចូលរួមក្នុងការបោះឆ្នោតដើម្បីដណ្ដើមកៅអីសភាជាតិទាំងពីរថ្នាក់ និងសភាតំបន់។ បក្សសម្ព័ន្ធភាពជាតិដើម្បីប្រជាធិបតេយ្យក្រោមការដឹកនាំរបស់លោកស្រី អ៊ុងសាន ស៊ូជី ត្រូវបានមើលឃើញថា នឹងឈ្នះការបោះឆ្នោតជាលើកទីពីរ ក្រោយទទួលជ័យជម្នះភ្លូកទឹកភ្លូកដីកាលពីឆ្នាំ២០១៥ ម្ដងហើយ។ ខណៈបក្សកាន់អំណាច ទំនងជាមិនអាចទទួលបានកៅអីសភាច្រើនដូចឆ្នាំ២០១៥ លោកស្រី ស៊ូជី ដែលមិនអាចអង្គុយកៅអីប្រធានាធិបតីបាន និងដឹកនាំប្រទេសតាមរយតំណែងទីប្រឹក្សារដ្ឋ នៅតែជាអ្នកនយោបាយដ៏មានប្រជាប្រិយភាពដដែល។ មូលដ្ឋានថ្នាក់ក្រោមជាតិរឹងមាំ ពិសេសក្នុងចំណោមជនជាតិភូមាភាគច្រើន នឹងជួយបក្ស NLD ក្នុងការបោះឆ្នោតលើកនេះ។ ចំណែកកន្លងទៅ រដ្ឋាភិបាលមីយ៉ាន់ម៉ាក៏រងការរិះគន់ថា ធ្វើទុក្ខបុកម្នេញអ្នករិះគន់ខ្លាំងក្លាដែរ។ លើសពីនោះ រដ្ឋាភិបាលរបស់លោកស្រី ស៊ូជី ក៏បាត់បង់ទំនុកចិត្តពីក្រុមជនភាគតិច ព្រោះមិនអាចទប់ស្កាត់យោធាពីការធ្វើប្រតិបត្តិការទល់នឹងក្រុមជនភាគតិចប្រដាប់អាវុធបាន។ កន្លងទៅ បក្សជនជាតិភាគតិច ក៏ផ្ដល់ការគាំទ្រខ្លាំងដល់បក្សលោកស្រី ស៊ូជី ក្នុងសភាដែរ។ គូប្រជែងធំរបស់បក្ស NLD គឺបក្សសាមគ្គីនិងអភិវឌ្ឍសហភាពដែលគាំទ្រដោយយោធា។ បក្សប្រឆាំងដ៏ធំនេះ មានធនធានច្រើន និងមានការរៀបចំបានល្អ ព្រោះមានមេដឹកនាំយោធានៅពីក្រោយខ្នង។ ទោះមិនអាចដណ្ដើមកៅអីសភាដើម្បីដឹកនាំប្រទេស បក្សនេះក៏អាចធ្វើព្យុះធ្វើភ្លើងមិនឲ្យបក្ស NLD ចេះសេះលែងដៃដែរ។ សូមបញ្ជាក់ថា សម្រាប់ការបោះឆ្នោតថ្ងៃទី៨ ខែវិច្ឆិកា និយាយដោយឡែកសភាថ្នាក់ជាតិទាំងពីរថ្នាក់ កៅអីដែលដាក់ឲ្យប្រកួតមាន៧៥ភាគរយនៃកៅអីសរុបប៉ុណ្ណោះ ដោយ២៥ភាគរយទៀត ត្រូវទុកឲ្យយោធាតាមការកំណត់របស់រដ្ឋធម្មនុញ្ញឆ្នាំ២០០៨។ កាលពីឆ្នាំ២០១៥ បក្ស NLD ឈ្នះឆ្នោតដោយសំឡេងលើសលុប៕	មីយ៉ាន់ម៉ា នឹងរៀបចំការបោះឆ្នោតសភាថ្នាក់ជាតិ និងថ្នាក់តំបន់នៅថ្ងៃទី៨ ខែវិច្ឆិកាស្អែកនេះ។ នេះជាការបោះឆ្នោតលើកទីពីរដែលរៀបចំក្រោយការផុតរលត់ទៅរបបដឹកនាំយោធា ដែលនៅតែមានឥទ្ធិពលខ្លាំងលើឆាកនយោបាយ។ បក្សប្រជាធិបតេយ្យសេរី (NLD) របស់លោកស្រី អ៊ុងសាន ស៊ូជី រំពឹងថា នឹងបន្តឈ្នះឆ្នោតសំឡេងភាគច្រើនក្នុងសភាដើម្បីដឹកនាំប្រទេស៥ឆ្នាំទៀត។ ការបោះឆ្នោតលើកនេះ ក៏ជាការស្ទង់មតិលើការដឹកនាំរបស់លោកស្រី ស៊ូជី នៅ៥ឆ្នាំកន្លងមក។
ផ្ដល់ពេលវេលាមួយឲ្យបានគ្រប់គ្រាន់ដល់កូនដើមដើម្បីឲ្យគេអាចទទួលស្គាល់អ្នកបានព្រោះទំនាក់ទំនងមួយអាចកើតមានឡើងក៏ទាមទារពេលវេលាដើម្បីបង្កើតវាដែរ។ អ្នកអាចពិភាក្សាជាមួយប្ដីរបស់អ្នកអំពីបញ្ហាដែលកូនដើមមិនចូលចិត្តហើយព្យាយាមរកមធ្យោបាយមកដោះស្រាយបញ្ហាទាំងនោះទាំងអស់គ្នា។ ផ្ដល់ឱកាសដល់ឪពុកកូនគេនៅជាមួយគ្នាដោយគ្មានអ្នក។ដូច្នេះកូនៗនឹងមិនមានអារម្មណ៍ថាអ្នកកំពុងប្រកួតប្រជែងជាមួយអ្នកឡើយ។ ចំពោះវិន័យគ្រួសារអ្នកគួរផ្ដល់សិទ្ធិទៅឲ្យប្ដីរបស់អ្នកជាអ្នកចាត់ចែងពិសេសនៅពេលមានបញ្ហាអ្វីកើតឡើងក៏ដោយជំហានដំបូងគឺត្រូវតែជាប្តីរបស់អ្នកជាអ្នកកាត់សេចក្ដី។ នៅពេលដែលអ្នកធ្វើអ្វីមួយខុសឬមានបញ្ហាអ្វីមួយកើតមានឡើងក្នុងគ្រួសារត្រូវមានការជួបប្រជុំជាលក្ខណៈគ្រួសារប្រសិនបើកូនៗដើមធំៗអាចនិយាយស្ដាប់គ្នាបាន។ អ្នកគួរលើកទឹកចិត្តកូនៗឲ្យជួបម្ដាយដើមបើអាចទៅរួច។ ត្រូវប្រាកដក្នុងចិត្តថាអ្នកគឺមិនមានចិត្តលំអៀងទោរទន់ទៅណាទេគឺស្រលាញ់ស្មើៗគ្នាមិនថាកូនរបស់អ្នកផ្ទាល់ឬកូនដើមនោះទេ៕ ត្រួតពិនិត្យដោយ www.health.com.kh	ខាងក្រោមនេះគឺជាវិធីសាស្ត្រខ្លះៗដែលក្នុងនាមជាម្ដាយចុងអាចធ្វើដើម្បីធ្វើឲ្យគ្រួសារមានសុភមង្គល៖
នូវែលសេឡង់ បានអះអាងថា ខ្លួនដឹងពីសកម្មភាពចារកម្ម ដែលទាក់ទងនឹងចិន និងការប្រឆាំង នឹងប្រទេសក្នុងតំបន់ប៉ាស៊ីហ្វិកនេះ។ «(ការឈ្លបយកការណ៍របស់ចិន) នេះជាការព្រួយបារម្ភផ្នែកស៊ើបការណ៍ដ៏ស្មុគស្មាញ សម្រាប់នូវែលសេឡង់»។ ទីភ្នាក់ងារស៊ើបការណ៍សន្តិសុខនូវែលសេឡង់ (NZSIS) បានលើកឡើងក្នុងរបាយការណ៍ប្រចាំឆ្នាំ «បរិស្ថានគំរាមកំហែងផ្នែកសន្តិសុខរបស់នូវែលសេឡង់ឆ្នាំ ២០២៣» របស់ខ្លួនបែបនេះ។ ឆ្លើយតបភ្លាមនោះ ស្ថានទូតចិននៅទីក្រុងវែលីងតោន បាននិយាយថា រដ្ឋាភិបាលចិនកំពុង ធ្វើការផ្លាស់ប្តូរធម្មតា ជាមួយពលរដ្ឋនៅក្រៅប្រទេស ស្របតាមច្បាប់អន្តរជាតិ ហើយបដិសេធចំពោះការចោទថា ចិនបានស៊ើបការណ៍សំខាន់លើប្រទេសដទៃ។ ទន្ទឹមនេះ ចិនសង្ឃឹមថា ប្រទេសពាក់ព័ន្ធ អាចបង្កើតបរិយាកាសបើកចំហ រួមបញ្ចូល និងមិនរើសអើង សម្រាប់ពលរដ្ឋចិននៅក្រៅប្រទេស និងជនជាតិចិនក្នុងស្រុកផងដែរ។ របាយការណ៍របស់នូវែលសេឡង់ខាងលើ ត្រូវបានផ្សព្វផ្សាយជាសាធារណៈជាលើកដំបូង ដែលជាផ្នែកមួយនៃការផ្លាស់ប្តូររបស់រដ្ឋាភិបាល ដើម្បីជូនដំណឹងកាន់តែប្រសើរ ដល់ ប្រជាជន អំពីហានិភ័យដែលប្រទេសនេះកំពុងប្រឈមមុខ ខណៈការបោះ ឆ្នោតថ្នាក់ជាតិ នឹងឈានដល់ក្នុងរយៈពេល២ខែទៀត។ គោលនយោបាយការបរទេស ជាចំណុចដ៏សំខាន់ មួយនៅក្នុងការបោះឆ្នោត។ របាយការណ៍ដដែល ក៏បានគូសបញ្ជាក់ពីសកម្មភាពជ្រៀតជ្រែកពីបរទេស ពីសំណាក់អ៊ីរ៉ង់ និងរុស្ស៊ីផងដែរ។ ទោះបីជាយ៉ាងណាក៏ដោយ ឯកសារនោះបាននិយាយថា ករណីនៃការ ជ្រៀតជ្រែកដែលគួរឱ្យកត់សម្គាល់បំផុត គឺការបន្តកំណត់គោលដៅនៃសហគមន៍ជនជាតិ ចិនចម្រុះរបស់ប្រទេសនូវែលសេឡង់ ដោយក្រុម និងបុគ្គល ដែលមានទំនាក់ទំនងជាមួយ ក្រុមឈ្លបយកការណ៍របស់ក្រុងប៉េកាំង។ ឯកសារក៏បង្ហាញផងដែរថា សេវាស៊ើបការណ៍សម្ងាត់ទាំងនោះ កំពុងស្វែងរកការជូន ដំណឹង ដល់រដ្ឋាភិបាលបរទេសអំពីគោលនយោបាយ និងយុទ្ធសាស្ត្ររបស់រដ្ឋាភិបាល និងស្វែងរកមធ្យោបាយ ដើម្បីបង្កើតលក្ខខណ្ឌអំណោយផល សម្រាប់ប្រយោជន៍ពួកគេ។ ស្ថានទូតអ៊ីរ៉ង់នៅទីក្រុងវែលីងតោន មិនបានឆ្លើយតបថាយ៉ាងណាឡើយ ខណៈពេលដែល ស្ថានទូតរុស្ស៊ី បានរិះគន់ការចោទប្រកាន់មួយនេះ។ ក្រៅពីការស៊ើបការណ៍សម្ងាត់នេះ ការច្នៃប្រឌិតបច្ចេកវិទ្យា អស្ថិរភាពសេដ្ឋកិច្ចសកល និង ការធ្លាក់ចុះនៃទំនុកចិត្តសង្គម ក៏បង្កការគំរាមកំហែងដែរដល់នូវែលសេឡង់។ គួរបញ្ជាក់ថា នេះជាការចោទចុងក្រោយបង្អស់របស់ នូវែលសេឡង់ លើមហាអំណាចចិន ហើយដែលបង្ហាញពីការព្រួយបារម្ភ ចំពោះឥទ្ធិពលនិងអំណាចកាន់តែខ្លាំងឡើងរបស់ចិន៕	នាថ្ងៃទី ១១ ខែសីហា ចិន បានបង្ហាញការមិនពេញចិត្តជាខ្លាំង ហើយប្រឆាំងយ៉ាងដាច់ខាតចំពោះចោទប្រកាន់របស់នូវែលសេឡង់ ដែលថាខ្លួនបានជ្រៀតជ្រែកចូលរឿងផ្ទៃក្នុង។
«សមាជិកម្នាក់ក្នុងក្រុមថតរឿង Batman មានលទ្ធផលតេស្តវិជ្ជមាន COVID-19 ហើយត្រូវបានដាក់នៅដាច់ដោយឡែក»។ ដូច្នេះដំណើរការថតត្រូវបានផ្អាកជាបណ្តោះអាសន្ន»។ ផលិតកម្ម Warner Bros បានបញ្ជាក់យ៉ាងដូច្នេះ ដោយមិនបានបញ្ជាក់ពីអត្តសញ្ញាណបុគ្គលដែលឆ្លង។ ទោះបីជាយ៉ាងណាក៏ដោយ ទស្សនាវដ្តី Vanity Fair ទទួលបានការអះអាងពីប្រភពដ៏ជិតស្និទ្ធមួយ ដោយបញ្ជាក់ថា អ្នកដែលឆ្លងគឺជាតារាភាពយន្តអង់គ្លេស Robert Pattinson តួអង្គក្នុងរឿងតែម្តង។ រឿង «The Batman» គ្រោងចាក់បញ្ជាំងនៅខែមិថុនា ឆ្នាំ២០២១ ប៉ុន្តែដំណើរការថត ត្រូវបានរាំងស្ទះរួចទៅហើយ ដោយការរាលដាល COVID-19។ ក្រុមការងារទើបតែចាប់ផ្តើមថតឡើងវិញស្រាប់តែជួបករណី Robert Pattinson ឆ្លង COVID-19 តែម្តង។ លោក Matt Reeves ដែលជាអ្នកដឹកនាំរឿង ធ្លាប់បានអះអាងកន្លងមកថា សាច់រឿងរបស់លោក យកលំនាំតាមរឿង Chinatown និង Taxi Driver។ បច្ចុប្បន្ននេះ គេមិនទាន់ដឹងថា ក្រុមការងារនេះ នឹងអាចចាប់ផ្តើមឡើងវិញម្តងទៀតនៅពេលណានោះឡើយ៕	ដំណើរការថតរឿងមនុស្សប្រចៀវ Batman នៅចក្រភពអង់គ្លេស ត្រូវបានផ្អាកបណ្តោះអាសន្ន ដោយសារតែតួឯកគឺលោក Robert Pattinson មានលទ្ធផលវិជ្ជមាន COVID-19។ នេះបើតាមការផ្សាយរបស់ AFP ដែលដកស្រង់សេចក្តីប្រកាសព័ត៌មានរបស់ផលិតកម្ម Warner Bros។
បើតាមអ្នកនាំពាក្យរូបនេះ៖« ខេត្តចំនួន៨ ដែលបានរងគ្រោះដោយសារឥទ្ធិពលព្យុះ «នូល» មានខេត្តឧត្តមានជ័យ កោះកុង បាត់ដំបង ប៉ៃលិន ព្រះសីហនុ កំពត កែប ពោធិ៍សាត់។ ហើយខេត្តដែលរងគ្រោះខ្លាំងជាងគេគឺខេត្តព្រះសីហនុ»។ ដោយឡែកសម្រាប់ខេត្តព្រះសីហនុបានធ្វើឲ្យផ្ទះប្រជាពលរដ្ឋ ១ ៧០១ខ្នងរងប៉ះពាល់ ធ្វើឲ្យមនុស្ស ២នាក់បានស្លាប់ និងពលរដ្ឋ ៤៧៥នាក់ត្រូវបានជម្លៀស។ បើតាមរបាយការណ៍របស់គណៈកម្មាធិការជាតិគ្រប់គ្រងគ្រោះមហន្តរាយ គិតត្រឹមយប់ថ្ងៃទី២០ កញ្ញា ដំណាំស្រូវ ២១០ហិកតា ដំណាំដំឡូងមី ៥៨ហិកតា និងដំណាំផ្សេងៗ ៤៤ហិកតា នៅក្នុងខេត្តទាំង ៨ ខាងលើ បានរងផលប៉ះពាល់។ គណៈកម្មាធិការជាតិគ្រប់គ្រងគ្រោះមហន្តរាយ ក៏មិនទាន់បញ្ជាក់ពីវិធានការទប់ស្កាត់ការខូចខាតនៅឡើយទេ។ សូមជម្រាបថា កម្ពុជាទទួលរងឥទ្ធិពលព្យុះទី១១ ឈ្មោះ នូល »NOUL» ចាប់ពីថ្ងៃទី១៨-២០ ខែកញ្ញា។ ព្យុះនេះ បានបង្កឲ្យតំបន់ទំនាបកណ្ដាល និងតំបន់ជួរភ្នំដងរែក រួមទាំងតំបន់មាត់សមុទ្រ មានភ្លៀងធ្លាក់ច្រើន ប្រឈមខ្ពស់នឹងជំនន់ទឹកភ្លៀង ខ្យល់បក់ខ្លាំង និងរលកសមុទ្រខ្ពស់៕	ឥទ្ធិពលព្យុះទី១១ «នូល» បានធ្វើឲ្យកម្ពុជាទទួលរងនូវវិសម្ពាធទាប និងបានធ្វើឲ្យតំបន់មួយចំនួនប្រឈមខ្ពស់នឹងជំនន់ទឹកភ្លៀង ប៉ះពាល់ដល់ទ្រព្យសម្បត្តិ ផ្ទះសម្បែង ប្រជាពលរដ្ឋ និងផលដំណាំផ្សេងៗ ប្រមាណ ៣១២ហិកតា បានរងផលប៉ះពាល់ផងដែរ បើគិតត្រឹមថ្ងៃទី ២០ ខែកញ្ញា ឆ្នាំ២០២០។ នេះបើតាមលោក ឃុន សុខា អ្នកនាំពាក្យអ្នកគណៈកម្មាធិការជាតិគ្រប់គ្រងគ្រោះមហន្តរាយ ប្រាប់សារព័ត៌មានThmeyThmey25 តាមទូរសព្ទ នៅថ្ងៃទី ២១ ខែកញ្ញា ឆ្នាំ២០២០។
ថ្លែងក្នុងជំនួបជាមួយលោក Dato Lim Jock Hoi អគ្គលេខាធិការអាស៊ាន សម្ដេច ហ៊ុន សែន បានស្នើឲ្យលោក Dato ជួយជំរុញបេក្ខភាពប្រទេសទីម័រ ឲ្យឆាប់បានចូលសមាជិកអាស៊ាន។ ប្រមុខរដ្ឋាភិបាល បានបញ្ជាក់ថា៖«ប្រសិនបើមានការងារសំខាន់ចាំបាច់ទាំងឡាយណាដែលកម្ពុជាអាចជួយសម្រួលបាន គឺកម្ពុជារីករាយចូលរួមជានិច្ច»។ ជាមួយគ្នាននេះសម្តេច ហ៊ុន សែន បានស្នើឲ្យមានការពង្រឹងសហគមអាស៊ានទាំងមូលឡើងវិញ ដើម្បីឲ្យសក្តិសមជាសហគមដែលមានសម្លេង និងតម្លៃស្មើមុខស្មើមាត់ជាមួយសហគមអន្តរជាតិនានា ដូចជា សហគមអ៊ឺរ៉ុបជាដើម។ ជាការឆ្លើយតបអគ្គលេខាធិការអាស៊ានថ្មីរូបនេះ បានសន្យាថា លោកនឹងខិតខំជំរុញកិច្ចការទាំងអស់នេះ ឲ្យមានដំណោះស្រាយបានឆាប់រហ័ស៕	ភ្នំពេញ៖ ប្រទេសទីម័រ នៅតែជាបេក្ខភាពសំខាន់ក្នុងកែវភ្នែក សម្ដេចនាយករដ្ឋមន្ត្រី ហ៊ុន សែន ដែលចង់ជួយឲ្យប្រទេសស្ថិតនៅតំបន់អាស៊ីអាគ្នេយមួយនេះ ចូលជាសមាជិកអាស៊ានពេញសិទ្ធិ។
១) ការមានទ្រព្យធន ដោយមិនចាំបាច់ធ្វើការងារ(ទ្រព្យបានមកពីអំពើខុសច្បាប់ទាំងឡាយ) ២) ការសប្បាយដោយគ្មានមនសិការ ៣) ការមានចំណេះវិជ្ជា តែគ្មានចរិយាល្អ ៤) ជំនួញគ្មានសីលធម៌ ៥) វិទ្យាសាស្ត្រដែលគ្មានមនុស្សធម៌ ៦) ការធ្វើនយោបាយ ដោយគ្មានគោលការណ៍ ៧) ការជឿសាសនា តែមិនមានការគោរពបូជា ប្រភព៖ «តម្រាគតិបណ្ឌិត» រៀបរៀងដោយ ស៊ិន សុវណ្ណនិ	ភ្នំពេញ៖ លោក មហាត្មៈគន្ធី (Mahatma Gandhi) គឺជាមេដឹកនាំមនោគមវិជ្ជាអហិង្សាដ៏មានប្រជាប្រិយភាពរបស់ឥណ្ឌាក្នុងសតវត្សទី១៩ ។ លោក គឺជាវីរបុរសរបស់ឥណ្ឌា ក្នុងបុព្វហេតុទាមទារឯករាជ្យឲ្យប្រជាជន និងប្រទេសឥណ្ឌា ឲ្យរួចផុតការគ្រប់គ្រងរបស់អាណានិគមចក្រភពអង់គ្លេស ដោយប្រើប្រាស់គោលការណ៍អហិង្សា។ ក្នុងចំណោមទ្រឹស្តីជាច្រើន ដែលលោកបានបន្សល់ទុក មានទ្រឹស្តីមួយដ៏សំខាន់ នោះ គឺទ្រឹស្តីបាបសង្គមទាំង៧ ។ តើបាបសង្គមទាំង៧មានអ្វីខ្លះ?
លោក កឹម សុខា ប្រកាសថា លោក និង លោក សម រង្ស៊ី លែងជាមនុស្សតែមួយទៀតហើយ។ លោក សម រង្ស៊ី យល់ថា លោក កឹម សុខា ស្ថិតក្រោមសម្ពាធ ទើបប្រកាសខុសពីចិត្តបែបនេះ។ លោក សុខ ឥសាន កត់សម្គាល់ឃើញថា សម្តីរបស់លោក សម រង្ស៊ី លែងមានអ្នកជឿហើយ។ ទោះលោក កឹម សុខា ប្រកាសប៉ុន្មានដងប៉ុន្មានសាទៀតថា លោក និងលោក សម រង្ស៊ី លែងជាមនុស្សតែមួយ ហើយលោក និងលោក សម រង្ស៊ី លែងជាប់ពាក់ព័ន្ធជាមួយគ្នាក៏ដោយ ក៏ទំនងជាមិនអាចធ្វើឲ្យលោក សម រង្ស៊ី ជឿបានដែរថា ជាពាក្យពិតដែលចេញពីចិត្តរបស់លោក កឹម សុខា។ មិនជឿ ដ្បិតលោក សម រង្ស៊ី យល់ថា លោក កឹម សុខា គឺជាចំណាប់ខ្មាំង និងស្ថិតក្រោមសម្ពាធរបស់គេ ដូច្នេះ ទើបលោក កឹម សុខា ក្លែងធ្វើជានិយាយអ្វីឲ្យគេពេញចិត្ត ទាំងដែលការពិត លោក មិនចង់និយាយ។ លោក សម រង្ស៊ី បង្ហាញពីការយល់របស់លោកចំពោះចិត្តគំនិតរបស់លោក កឹម សុខា ថា តាមពិត អ្វីដែលលោក កឹម សុខា និយាយ មិនមែនសំដៅលើរូបលោកឡើយ។ លោក សម រង្ស៊ី បកស្រាយទៀតថា លោក កឹម សុខា កំពុងប្រឈមនឹងការចោទប្រកាន់ ម៉្លោះហើយ បានជានៅចំពោះមុខតុលាការ លោក កឹម សុខា ត្រូវនិយាយអ្វី ដែលអាចជួយឲ្យលោកអាចរួចខ្លួន។ លោក សម រង្ស៊ី លើកឡើងថា លោក មិនចាប់អារម្មណ៍ចំពោះការប្រកាសរបស់លោក កឹម សុខា ក្នុងផ្តាច់សម្ព័ន្ធមិត្តជាមួយលោកនោះទេ ព្រោះលោក គិតថា មិនមែនជាការប្រកាសដែលចេញពីចិត្តរបស់លោក កឹម សុខា។ ក្នុងបទសម្ភាសជាមួយវិទ្យុអាស៊ីសេរី ដោយមានលោក ជុន ចាន់បុត្រ ជាអ្នកសម្របសម្រួល កាលពីយប់ថ្ងៃទី១៥ ខែមិថុនា ឆ្នាំ២០២២ លោក សម រង្ស៊ី អះអាងថា៖«ជំហរខ្ញុំ នៅតែដដែល ខ្ញុំ មានសិទ្ធិសេរីភាពពេញលេញ ក្នុងការបញ្ជាក់ជំហរខ្ញុំពិតប្រាកដក្នុងខ្ញុំបេះដូងរបស់ខ្ញុំ។ ប៉ុន្តែខ្ញុំ ជឿថា លោក កឹម សុខា អត់មានសេរីភាពពេញលេញក្នុងការបញ្ជាក់ជំហរពិតប្រាកដរបស់គាត់ក្នុងបេះដូងរបស់គាត់ទេ»។ តើលោក សម រង្ស៊ី និងលោក កឹម សុខា នៅតែជាមនុស្សតែមួយទៀតទេ? នេះជាសំណួររបស់លោក ជុន ចាន់បុត្រ ដោយទទួលបានចម្លើយពីលោក សម រង្ស៊ី មកវិញថា៖«អត់មានអ្វីប្រែប្រួលទេ»។ អាស៊ីសេរី សម្ភាសលោក សម រង្ស៊ី នៅក្នុងថ្ងៃដែលលោក កឹម សុខា ប្រកាសផ្តាច់ទំនាក់ទំនងជាមួយលោក។ ការប្រកាសរបស់លោក កឹម សុខា ធ្វើឡើងក្នុអង្គសវនាការលើកទី៤៤ កាលពីព្រឹកថ្ងៃទី១៥ ខែមិថុនា ឆ្នាំ២០២២។ លោក កឹម សុខា ដែលត្រូវបានចោទពីបទគប់គិតជាមួយបរទេសដើម្បីផ្តួលរំលំរដ្ឋាភិបាលកម្ពុជា បានប្រាប់អង្គសវនាការថា៖«ចប់ហើយខ្ញុំជាមួយលោក សម រង្ស៊ី។ ច្បាស់ហើយ អត់មាន សម រង្ស៊ី-កឹម សុខា តែមួយទៀតទេ។ [...] គេ ដើរផ្លូវផ្សេង គេនាំបក្សភ្លើងទៀនរបស់គេ ទៅចូលរួមបោះឆ្នោត»។ អត្ថបទទាក់ទង លោក កឹម សុខា ប្រាប់តុលាការថា លោក និងលោក សម រង្ស៊ី «ចប់គ្នាហើយ» លោក សម រង្ស៊ី សំដៅលើសម្តេចនាយករដ្ឋមន្រ្តី ហ៊ុន សែន ដែលជាអ្នកចាប់លោក កឹម សុខា ធ្វើជាចំណាប់ខ្មាំង និងដាក់សម្ពាធលើលោក កឹម សុខា ទើបលោក កឹម សុខា ប្រកាសក្លែងក្លាយថា កឹម សុខា-សម រង្ស៊ី លែងជាមនុស្សតែមួយ តើក្នុងនាមជាអ្នកនាំពាក្យ លោក មានប្រតិកម្មបែបណាចំពោះការចោទប្រកាន់របស់លោក សម រង្ស៊ី ទៅលើសម្តេចនាយករដ្ឋមន្រ្តី? លោក សុខ ឥសាន អ្នកនាំពាក្យគណបក្សប្រជាជនកម្ពុជា ពុំឆ្លើយត្រង់ៗនឹងសំណួរនេះឡើយ តែលោក ចោទសួរថា តើជឿលោក សម រង្ស៊ី ឬជឿលោក កឹម សុខា? បន្ថែមពីនេះ លោក បង្ហាញការសង្កេតឃើញរបស់ខ្លួនថា គេ លែងជឿសម្តីរបស់លោក សម រង្ស៊ី ហើយ។ លោក ថ្លែងក្នុងកិច្ចសម្ភាសជាមួយសារព័ត៌មានថ្មីៗ តាមទូរស័ព្ទ នាព្រឹកថ្ងៃទី១៦ ខែមិថុនា ឆ្នាំ២០២២ ថា៖«លោក កឹម សុខា និយាយផ្ទាល់ខ្លួនគាត់ មានរឿងអីសង្ស័យទៀត? គ្មានអីច្បាស់ជាងសាមីខ្លួនគេទេ អ្នកក្រៅនិយាយ អត់ច្បាស់ទេ យើងមិនអាចជឿបានទេ»។ អ្នកនាំពាក្យគណបក្សកាន់អំណាច តាមដានឃើញថា សម្ព័ន្ធមិត្តរវាងលោក សម រង្ស៊ី និងលោក កឹម សុខា បានបែកបាក់យូរមកហើយ ប៉ុន្តែ ដោយហេតុថា លោក សម រង្ស៊ី អស់តួនាទី និងខ្លាចបាត់បង់ជីវិតនយោបាយ ទើបតែងតែចង់ភ្ជាប់ខ្លួនជាមួយលោក កឹម សុខា។ កញ្ញា កឹម មនោវិទ្យា កូនស្រីច្បងរបស់លោក កឹម សុខា បានបង្ហោះសារលើគណនីហ្វេសប៊ុកពីក្រៅប្រទេស នៅថ្ងៃទី១៦ ខែមិថុនា ឆ្នាំ២០២២ ថា ក្រុមលោក សម រង្ស៊ី ខ្វះសច្ចភាព ខ្វះការទទួលខុសត្រូវ និងមើលងាយអ្នកគាំទ្រ ដោយមិនទទួលថា ក្រុមខ្លួនជាអ្នកបោះបង់់ វាយប្រហារ ព្យាយាមកម្ចាត់ និងដើរចេញពីលោក កឹម សុខា។ កញ្ញា សរសេរបែបនេះថា៖«យើង ហ៊ានរិះគន់លោកអ្នកជាចំហ យើង ហ៊ានបង្ហាញកំហុសលោកអ្នក យើង មានសច្ចភាព យើង ហ៊ាននិយាយ និងទទួលការពិត។ ការដែលលោកអ្នក គ្មានសច្ចភាពនេះហើយ ដែលធ្វើឲ្យយើងចែកផ្លូវគ្នាជាស្ថាពរ»។ គេ មើលឃើញសញ្ញាណមិនល្អនៃការនាំទៅរកការបែកបាក់សម្ព័ន្ធមិត្តរវាងលោក សម រង្ស៊ី និងលោក កឹម សុខា ចាប់តាំងពីពេលដែលក្រុមអ្នកនយោបាយជាខ្សែរបស់លោក សម រង្ស៊ី នាំគ្នាទៅដឹកនាំគណបក្សភ្លើងទៀនឡើងវិញ នៅចុងឆ្នាំ២០២១មក ហើយទីបំផុត គណបក្សភ្លើងទៀន បានចូលរួមប្រកួតប្រជែងក្នុងការបោះឆ្នោតឃុំ-សង្កាត់អាណត្តិ៥ នាពាក់កណ្តាលឆ្នាំ២០២២នេះ។ ឈ្មោះដើមរបស់គណបក្សភ្លើងទៀន គឺគណបក្ស សម រង្ស៊ី ដែលជាជម្រកចាស់របស់ពួកគេ។ កាលពីចុងខែវិច្ឆិកា ឆ្នាំ២០២១ លោក កឹម សុខា បានបង្ហោះសារខ្លី១លើទំព័រហ្វេសប៊ុកផ្ទាល់ខ្លួន ពាក់ព័ន្ធនឹងការយកគណបក្សភ្លើងទៀន មកប្រើប្រាស់ឡើងវិញពីសំណាក់ក្រុមលោក សម រង្ស៊ី។ តាមរយៈសារនោះ លោក បានទម្លាក់កំហុសឲ្យលោក សម រង្ស៊ី រួមទាំងសហការីរបស់លោក សម រង្ស៊ី ថាបានដើរចេញពីស្មារតីដើមនៃការរួបរួម ដោយទៅបង្កើតចលនានយោបាយផ្សេងៗ ជាពិសេស គឺត្រឡប់ទៅគាំទ្រការដឹកនាំគណបក្សភ្លើងទៀន ដែលជាគណបក្សចាស់របស់ពួកគេ។ លោក កឹម សុខា សរសេរថា៖«ទង្វើរបស់ពួកគេ សបញ្ជាក់ឲ្យឃើញថា សម រង្ស៊ី និង កឹម សុខា មិនមែនជាមនុស្សតែមួយទេ ព្រោះសកម្មភាពទាំងអស់នេះ មិនមានការគាំទ្រ ឬជាជំហររបស់ខ្ញុំឡើយ»។ ក្រោយមក លោក សម រង្ស៊ី ក៏រិះគន់លោក កឹម សុខា ដែលសម្រេចចិត្តមិនទៅបោះឆ្នោតឃុំ-សង្កាត់។ ការដែលលោក កឹម សុខា មិនចេញទៅបោះឆ្នោតក្រោមហេតុផលថា គ្មានជម្រើស ត្រូវលោក សម រង្ស៊ី ចាត់ទុកជាកំហុសធ្ងន់ធ្ងរ។ តមកទៀត លោក កឹម សុខា ក៏បានឆ្លើយតបនឹងលោក សម រង្ស៊ី វិញ នៅក្នុងសវនាការលើកទី៤៤ ដោយលោកប្រកាសផ្តាច់ចំណងមិត្តភាពជាមួយលោក សម រង្ស៊ី។ លើសពីនេះ លោក ថែមទាំងបាននិយាយបន្តិចដែរ ពីការរិះគន់របស់លោក សម រង្ស៊ី លើរូបលោក ដែលមិនចេញទៅបោះឆ្នោត។ លោក មានប្រសាសន៍ថា៖«[លោក សម រង្ស៊ី] វាយប្រហារខ្ញុំទៀតថ្មីៗហ្នឹង ថាខ្ញុំ អត់ទៅបោះឆ្នោតឲ្យបក្សភ្លើងទៀន ជាកំហុសធ្ងន់ធ្ងរ»។ សូមរម្លឹកថា លោក សម រង្ស៊ី ជាស្ថាបនិកគណបក្ស សម រង្ស៊ី និងលោក កឹម សុខា ជាស្ថាបនិកគណបក្សសិទ្ធិមនុស្ស បានរួបរួមគ្នានៅឆ្នាំ២០១២។ ក្នុងការបោះឆ្នោតថ្នាក់ជាតិនីតិកាលទី៥ កាលពីឆ្នាំ២០១៣ គណបក្សសង្គ្រោះជាតិ ដែលកើតចេញពីគណបក្ស សម រង្ស៊ី និង គណបក្សសិទ្ធិមនុស្ស ទទួលបានសំឡេងគាំទ្រស្ទើរតែស្មើគណបក្សប្រជាជនកម្ពុជា។ រហូតដល់ឆ្នាំ២០១៥ លោក សម រង្ស៊ី និង លោក កឹម សុខា ក៏ត្រូវរស់នៅបែកពីគ្នា។ ដោយសារការចោទប្រកាន់ពីតុលាការកម្ពុជា លោក សម រង្ស៊ី ត្រូវបង្ខំចិត្តចេញទៅរស់នៅក្នុងប្រទេសបារាំង កាលពីឆ្នាំ២០១៥ រីឯលោក កឹម សុខា ដ្បិតតែរស់ក្នុងស្រុក តែត្រូវរែកពុនសំណុំរឿង តាំងពីឆ្នាំ២០១៧មកម្ល៉េះ។ ព្រោះតែបទសន្ទិដ្ឋភាព ឬបទគប់គិតជាមួយបរទេសដើម្បីផ្តួលរំលរដ្ឋាភិបាលកម្ពុជានេះហើយ ទើបលោក កឹម សុខា ត្រូវបានដកសិទ្ធិនយោបាយ ដែលធ្វើឲ្យលោក មិនអាចធ្វើនយោបាយបានមកដល់សព្វថ្ងៃ៕	ដោយ៖ ទេពញាណ
កម្មវិធីប្រកួត៖ -៣ និង៣០នាទី៖ គិរីវង់សុខសែនជ័យ vs សូលទីឡូអង្គរ នៅកីឡដ្ឋានគិរីវង់សុខសែនជ័យ -៣ និង៣០នាទី៖ បឹងកេត vs ព្រះខ័នរាជស្វាយរៀង នៅកីឡដ្ឋានខេមបូឌាអ៊ែវ៉េ -ម៉ោង៦យប់៖ វិសាខា ជួប ណាហ្គាវើលដ៍ នៅកីឡដ្ឋានព្រីនស៍ លទ្ធផលកាលពីថ្ងៃសៅរ៍៖ -យុវជនបាទី ២-១ អាស៊ីអឺរ៉ុបយូណាយធីត -នគរបាលជាតិ ២-២ អគ្គិសនីកម្ពុជា -កងយោធពលខេមរភូមិន្ទ ១-៣ ភ្នំពេញក្រោន តារាងចំណាត់ថ្នាក់៖ ៦ក្រុមដែលត្រូវដណ្តើមជើងឯក ១. បឹងកេត៖ ៣៦ពិន្ទុ ២. ព្រះខ័នរាជស្វាយរៀង៖ ៣៤ពិន្ទុ ៣. ភ្នំពេញក្រោន៖ ២៩ពិន្ទុ ៤. ណាហ្គាវើលដ៍៖ ២៤ពិន្ទុ ៥. កងយោធពលខេមរភូមិន្ទ៖ ២៤ពិន្ទុ ៦. វិសាខា៖ ២៤ពិន្ទុ ចំណាត់ថ្នាក់៧ក្រុមផ្សេងទៀត៖ ៧. អង្គរថាយហ្គឺរ៖ ២៧ពិន្ទុ ៨. គិរីវង់សុខសែនជ័យ៖ ១៤ពិន្ទុ ៩. សូលទីឡូអង្គរ៖ ១១ពិន្ទុ ១០. នគរបាលជាតិ៖ ១១ពិន្ទុ ១១. អាស៊ីអឺរ៉ុបយូណាយធីត៖ ១០ពិន្ទុ ១២. អគ្គិសនីកម្ពុជា៖ ១០ពិន្ទុ ១៣. យុវជនបាទី៖ ៦ពិន្ទុ៕	ជំនួបក្របខណ្ឌមិត្តហ្វូនខេមបូឌានលីគ នារសៀលថ្ងៃអាទិត្យនេះ នឹងមានការប្រកួតដ៏ជក់ចិត្តនៅទឹកដីខេមបូឌាអែវ៉េ ដោយបឹងកេត និងព្រះខ័នរាជស្វាយរៀង ត្រូវការជ័យជម្នះជាចាំបាច់បំផុតសម្រាប់តំណែងលេខ១បណ្តោះអាសន្ន។ បឹងកេតដែលជាក្រុមមិនទាន់ស្គាល់ចាញ់ កំពុងនាំមុខព្រះខ័នរាជស្វាយរៀង២ពិន្ទុ។ រីឯជំនួប២គូទៀត គិរីវង់សុខសែនជ័យស្វាគមន៍ សូលទីឡូអង្គរ មុនពេលវិសាខាទទួលភ្ញៀវណាហ្គាវើលដ៍។
ដោយមើលឃើញថាប្រទេសកម្ពុជាមានការអភិវឌ្ឍយ៉ាងច្រើន ក្នុងនោះវិស័យឯកជនក៏បានចូលរួមចំណែកជួយរដ្ឋាភិបាលច្រើនផងដែរនោះ គ្លីនិក យី គក់ ខេត្តបាត់ដំបង, គ្លីនិក សេតេ នៅខេត្តព្រះសីហនុ និងវេជ្ជបណ្ឌិតជំនាញ ចាន់ ប៊ុនថា ព្រមទាំងក្រុមវេជ្ជបណ្ឌិតជំនាញឯទេសជាច្រើន សម្រេចចិត្តដើម្បី បង្កើតមន្ទីសម្រាកព្យាបាលនេះឡើង ដើម្បីជួយលសម្រួលដល់ការពិនិត្យ និងព្យាបាលជជំងឺទូទៅជូនប្រជាពលរដ្ឋកម្ពុជា។ បើតាមការឲ្យដឹងរបស់លោកវេជ្ជបណ្ឌិត ចាន់ ប៊ុនថា ប្រធានមន្ទីសម្រាកព្យាបាល អ៊ិនដ្រា បានឲ្យដឹងថា៖ «មន្ទីសម្រាកព្យាបាល អ៊ីនដ្រា នឹងផ្ដល់នូវសេវាវេជ្ជសាស្ត្រដែលមានគុណភាពក្នុងការពិនិត្យ និងព្យាបាលជំងឺទូទៅ ដោយផ្ដោតសំខាន់ទៅលើសុវត្ថិភាព និងប្រកបដោយក្របសីលធម៌ និងវិជ្ជាជិវៈត្រឹមត្រូវ»។ លោកបន្តថា ៖ «ការបង្កើត មន្ទីសម្រាកព្យាបាល អ៊ីនដ្រា ឡើងក៏ជាការលើកកម្ពស់វិស័យសុខាភិបាលនៅប្រទេសកម្ពុជា និងដើម្បីជាការឆ្លើយតបនិងតម្រូវការក្នុងវិស័យសុខាភិបាលដ៏ច្រើនក្នុងប្រទេសកម្ពុជា ដោយតាមរយៈ មន្ទីសម្រាកព្យាបាល អ៊ីនដ្រា នេះនឹងផ្ដល់នូវទំនុកចិត្ថក្នុងការទទួលបាននូវសេវាដ៏ល្អប្រសើរ ជាពិសេសកាត់បន្ថយការធ្វើដំណើរចេញទៅព្យាបាលនៅក្រៅប្រទេស»។ លោកវេជ្ជបណ្ឌិត យី គត់ ប្រធានគ្លីនិង យី គក់ ក៏បានប្រសាន៍ផងដែរថា៖ « នេះគឺជាសមិទ្ធផលថ្មីមួយបន្ថែមទៀតក្នុងការចូលរួមលើកកម្ពស់វិស័យសុខាភិបាល នឹងពង្រឹងការផ្ដល់សេវាពិនិត្យ និងព្យាបាលជូនដល់ប្រជាជនកម្ពុជា។ » លោកបន្តថា ៖ «ដោយមើលឃើញពីកក្ដាធនធានមនុស្សដែលមានស្រាប់ និងមានឧបករណ៍បរិក្ខាពេទ្យទំនើបៗស្រាប់ រួមជាមួយក្រុមវេជ្ជបណ្ឌិតជំនាញទៀតនោះ ទើប គ្លីនីក យីគក់ គ្លីនិក សេតេ និងលោកវេជ្ជបណ្ឌិតឯកទេស ចាន់ ប៊ុនថា សម្រេចចិត្ថបង្កើតមន្ទីសម្រាកព្យាបាលនេះឡើង»។ គួររំលឹក មន្ទីសម្រាកព្យាបាល អ៊ីនដ្រា គឺជាមន្ទីសម្រាកព្យាបាលដំបូងដែលប្រមូលផ្ដុំទៅដោយក្រុមវេជ្ជបណ្ឌិតជំនាញជាច្រើនជុំវិញប្រទេសកម្ពុជា លើសពីនេះមន្ទីសម្រាកព្យាបាល អ៊ីនដ្រា គឹជាមន្ទសម្រាកព្យាលដែលបានបំពាក់មកជាមួយឧបករណ៍វេជ្ជសាស្ត្រទំនើបទាន់សម័យជាច្រើន ដូចជាម៉ាស៊ីនវះកាត់ទំនើបចុងក្រោយដោយព្យាបាលដោយការចុះ (LAPAROSCOPIC) ម៉ាស៊ីនស៊ីធីស្កែន ម៉ាស៊ីនបាញ់ក្រួសក្នុងតម្រងនោម ( LASER LITHOTRIPSY ) ម៉ាស៊ីនអ៊ុលត្រាសោន (ULTRA SOUND) ម៉ាស៊ីនអ៊ីចសារ៉េ ដែលកាន់តែងាយស្រួលក្នុងការធ្វើរោគវិនិឆ្ឆ័យ។ ជាមួយគ្នានេះដែរ ក៏មានពិនិត្យ និងវះកាត់ជំងឺក្រពេញប្រូស្ដាតដោយម៉ាស៊ីន អង់ដូស្កុប វះកាត់ទូទៅ វះកាត់ខួរក្បាល វះកាត់ឆ្អឹងខ្នង បំបែកគ្រួសតម្រងនោមដោយកាំរស្មីឡាស៊ែ សេវាសង្គ្រោះបន្ទាន់ ២៤ម៉ោង និងព្យាបាលជំងឺទូទៅ ជំនាញកូនក្មេង និង រោគស្រី្ដ៕ (អត្ថបទពាណិជ្ជកម្ម)	កាលពីថ្ងៃទី ១៥ ខែ មីនា កន្លងទៅនេះ មន្ទីសម្រាកព្យាបាល អ៊ីនដ្រា បានដាក់សម្ពោធជាផ្លូវការ ដោយបំពាក់មកជាមួយឧបករណ៍បច្ចេកវិទ្យាទំនើបៗចុងក្រោយបំផុត ដែលមានទីតាំងស្ថិតនៅ ផ្ទះលេខ ៣០៣, ផ្លូវ ១៥៦ សង្កាតើទឹកល្អក់ ២, ខណ្ឌទួលគោក, រាជធានីភ្នំពេញ។
គិតត្រឹមដំណាច់ឆ្នាំ២០២៣ គម្រោងសាងសង់អគារការិយាល័យកណ្តាលថ្មីរបស់ ធនាគារ ហត្ថា បានបញ្ចប់ប្រមាណ៧០% ហើយគ្រោងនឹងបញ្ចប់រួចរាល់មុនផែនការនៅដើមត្រីមាសទី៣នៃឆ្នាំនេះ ដើម្បីឆ្លើយតបទៅនឹងការរីកចម្រើនឥតឈប់ឈររបស់ ធនាគារ ហត្ថា និងដើម្បីបម្រើសេវាកម្មជូនអតិថិជនឱ្យកាន់តែប្រសើរ និងប្រកបដោយជំនឿទុកចិត្ត។ សូមបញ្ជាក់ថា គម្រោងអគារការិយាល័យកណ្តាលថ្មីនេះ មានកម្ពស់ ២២ជាន់ ជាមួយនឹងផ្ទៃក្រឡាប្រមាណ ៤០.០០០ ម៉ែត្រការ៉េ ស្ថិតលើមហាវិថីសម្តេចតេជោហ៊ុនសែន (ផ្លូវ៦០ម៉ែត្រ) ដែលនេះជាសក្ខីភាពបង្ហាញពីនវានុវត្តន៍ភាព វឌ្ឍនភាព និងឧត្តមភាពសេវាកម្ម របស់ធនាគារ ហត្ថា នៅលើទីផ្សារហិរញ្ញវត្ថុប្រទេសកម្ពុជា។ ទន្ទឹមគ្នានេះដែរ ធនាគារ ហត្ថា បានទទួលបាន និងរក្សាចំណាត់ថ្នាក់ ក្នុងកម្រិត BBB+/stable ក្នុងរយៈពេល៥ ឆ្នាំជាប់ៗគ្នា ពី ស្ថាប័ន TRIS Rating ដែលមានមូលដ្ឋាននៅព្រះរាជាណាចក្រថៃឡង់ដ៍ ដែលសមិទ្ធផលមួយនេះ កើតចេញពីចក្ខុវិស័យដ៏ច្បាស់លាស់ និងឆ្លុះបញ្ចាំងពីប្រតិបត្តិការអាជីវកម្មប្រកបដោយស្ថិរភាព និងការឈរជើងយ៉ាងរឹងមាំរបស់ ធនាគារ ហត្ថា នៅក្នុងទីផ្សារហិរញ្ញវត្ថុរបស់ប្រទេសកម្ពុជា។ ខណៈពេលដែល ធនាគារ ហត្ថា កំពុងបន្តភាពរីកចម្រើន និងពង្រីកសេវាកម្មរបស់ខ្លួន ធនាគារ ហត្ថា នៅតែរក្សាការតាំងចិត្តយ៉ាងមុតមាំក្នុងការបន្តបេសកកម្ម ក្នុងការផ្តល់នូវសេវាហិរញ្ញវត្ថុគួរជាទីទុកចិត្ត ជូនដល់ អតិថិជន និងសាធារណជនជាទីគោរព។ ការប្តេជ្ញាចិត្តរបស់ ធនាគារ ហត្ថា ចំពោះឧត្តមភាពសេវាកម្ម បាននាំមកនូវទំនុកចិត្ត និងភាពជឿជាក់ពីសំណាក់ភាគទុនិក វិនិយោគិន និងអតិថិជនទាំងអស់។ ធនាគារ ហត្ថា សូមថ្លែងអំណរគុណយ៉ាងជ្រាលជ្រៅចំពោះអតិថិជន សាធារណជន អាជ្ញាធរមូលដ្ឋានគ្រប់លំដាប់ថ្នាក់ ភាគទុនិក វិនិយោគិន និងបុគ្គលិក ចំពោះការគាំទ្រ ជឿទុកចិត្ត និងប្រើប្រាស់សេវាកម្មរបស់ធនាគារ ដែលជាកត្តាដ៏សំខាន់ក្នុងការជំរុញការរីកលូតលាស់ ជោគជ័យ និង រឹងមាំរបស់ធនាគារមកដល់សព្វថ្ងៃនេះ។ ធនាគារ ហត្ថា ប្តេជ្ញាចិត្តក្នុងការផ្តល់ជូននូវផលិតផល និងសេវាកម្មហិរញ្ញវត្ថុ ដើម្បីបំពេញតម្រូវការឥតឈប់ឈររបស់អតិថិជន ប្រកបដោយទំនួលខុសត្រូវ និងរក្សាគាំពារអតិថិជនជាចម្បង ដើម្បីបន្តដំណើរឆ្ពោះទៅកាន់អនាគតដ៏រុងរឿងជាមួយនឹងសេចក្តីដឹងគុណ និងការខិតខំប្រឹងប្រែងអស់ពីកម្លាំងកាយចិត្ត។ (អត្ថបទពាណិជ្ជកម្ម)	ភ្នំពេញ ថ្ងៃទី០៥ ខែមករា ឆ្នាំ២០២៤៖ ធនាគារ ហត្ថា ដែលជាក្រុមហ៊ុនបុត្រសម្ព័ន្ធរបស់ ធនាគារ ក្រុងស្រ៊ី ដែលជាធនាគារពាណិជ្ជធំជាងគេលំដាប់ទី៥ នៅព្រះរាជាណាចក្រថៃឡង់ដ៏ និងជាសមាជិកនៃសម្ព័ន្ធហិរញ្ញវត្ថុអន្តរជាតិ MUFG Financial Group កំពុងឈរជើងយ៉ាងរឹងមាំ និងទទួលបានទំនុកចិត្តយ៉ាងខ្លាំងក្លាក្នុង ព្រះរាជាណាចក្រកម្ពុជា អស់រយៈពេល ៣០ឆ្នាំមកហើយ។ ជាមួយនឹងការប្តេជ្ញាចិត្តខ្ពស់ ក្នុងការបម្រើសេវាហិរញ្ញវត្ថុជូនអតិថិជន ដៃគូអាជីវកម្ម និងប្រជាជនកម្ពុជា ធនាគារ ហត្ថា បានវិវឌ្ឍខ្លួនជាធនាគារពាណិជ្ជធំជាងគេលំដាប់ទី៤ ក្នុងប្រទេសកម្ពុជា ដោយផ្អែកលើបណ្តាញការិយាល័យប្រតិបត្តិការ។
ក្រុមខ្លាឃ្មុំធំ Atletico Madrid ក្លាយជាម្ចាស់ជើងឯក La Liga ឆ្នាំ ២០២១ ក្រោយខកខាន់លើកពានរង្វាន់មួយនេះរយៈពេល៦ឆ្នាំដោយគិតចាប់តាំងពីឆ្នាំ២០១៤ មកម្ល៉េះ។ ក្រុម Atletico Madrid បានយកឈ្នះទៅលើក្រុម Real Valladolid ក្នុងលទ្ធផល២-១ នៅរាត្រីថ្ងៃទី២២ ខែឧសភាឆ្នាំ ២០២១ ។ ២គ្រាប់ដែលជាគ្រាប់បាល់ជ័យជម្នះរបស់ Atletico Madrid ដោយគ្រាប់ជ័យជម្នះទីមួយធ្វើបានដោយកីឡាករ Angel Correa នៅនាទីទី៥៧ និងគ្រាប់ទីពីរ ដោយខ្សែប្រយុទ្ធ Luiz Suarez នៅនាទីទី៦៧ សមស្របដល់ក្រុម Atletico Madrid ក្នុងការគ្រងពានរង្វាន់ជើងឯក La Liga ក្នុងរដូវកាលនេះ។ ចំណែក១គ្រាប់របស់ Real Valladolid រកបានដោយកីឡាករ Oscar Plano នៅនាទីទី ០៦។ ក្រុមអធិរាជស Real Madrid បានត្រឹមខកចិត្តនិងសោកស្តាយដោយបានរបូតពានរង្វាន់នេះ។ ក្រោយឆ្លងកាត់ការប្រកួតរយៈពេល ៣៨ សប្តាហ៍ ក្រុម Atletico Madrid រកបាន ៨៦ពិន្ទុ ដោយឈ្នះ ២៦ប្រកួត ស្មើ៨ និងចាញ់៤ប្រកួត ក្លាយជាម្ចាស់ជើងឯក La Liga របស់ប្រទេសអេស្ប៉ាញក្នុងរដូវកាល ២០២០-២០២១ នេះដោយភាពតានតឹងនិងការប្រកួតប្រជែងដ៏ស្វិតស្វាញ។	ដោយ៖ជា យូគៀង
កាមេរ៉ាចាប់ល្បឿនទាំងនេះអាចឲ្យមន្រ្តីជំនាញដឹងពីល្បឿនរបស់រថយន្ត ពណ៌ ប្រភេទ និងផ្លាកលេខរថយន្ត អ្នកបើកបរមិនពាក់ខ្សែក្រវាត់ការពារ និងប្រើទូរសព្ទពេលបើកបរជាដើម។ គួរបញ្ជាក់ថា កាមេរ៉ាចាប់ល្បឿនទាំង ១០ទីតាំង ត្រូវបានចាប់ផ្តើមដំឡើងពី ថ្ងៃទី៤ ខែសីហា ហើយបានបញ្ចប់នៅថ្ងៃទី៦ ខែវិច្ឆិកា ឆ្នាំ២០២១ លើកំណាត់ផ្លូវជាតិលេខ៣ ពីចោមចៅ-កំពត ដែលមានប្រវែងសរុប ១៣៥ គីឡូម៉ែត្រ ។ ក្នុងនោះពីចោមចៅ ដល់បែកគូស ជាផ្លូវ៤គន្លង មាន ៤ទីតាំង និងកំណាត់ផ្លូវពីបែកគូសទៅកំពត ជាផ្លូវ២គន្លង មានចំនួន ៦ទីតាំង។ ការបំពាក់កាមេរ៉ាចាប់ល្បឿន ១០ទីតាំង ជាគម្រោងបច្ចេកវិទ្យាទំនើបដំបូង ដែលដាក់ឱ្យប្រើប្រាស់លើផ្លូវជាតិ និងជាយន្តការត្រួតពិនិត្យសុវត្ថិភាពចរាចរណ៍ ដើម្បីកាត់បន្ថយគ្រោះថ្នាក់ចរាចរណ៍ កាត់បន្ថយការខូចខាតផ្លូវសាធារណៈ ដែលនាំឱ្យខាតបង់ថវិកាជាតិ និងប៉ះពាល់ដល់អាយុជីវិតអ្នកធ្វើដំណើរ៕	ក្រសួងសាធារណការ និងដឹកជញ្ជូន សាកល្បងប្រើប្រាស់កាមេរ៉ាចាប់ល្បឿនលើផ្លូវជាតិលេខ៣ ដើម្បីតាមដាន និងការពារសុវត្ថិភាពពលរដ្ឋ ដែលធ្វើដំណើរនៅតាមដងផ្លូវមួយនេះ នៅថ្ងៃទី១៥ ធ្នូ ។ ការចុះពិនិត្យវឌ្ឍនភាពការងារកាមេរ៉ាចាប់ល្បឿន ដើម្បីដាក់ដំណើរការសាកល្បងនេះ មានការចូលរួមពីមន្ត្រីក្រសួងសាធារការ និងមន្ត្រីជំនាញនៃអគ្គស្នងការនគរបាលជាតិ និងងតំណាងក្រុមហ៊ុន CRBC ។
គួរកត់សម្គាល់ថា រដ្ឋមន្រ្តីការពារជាតិនៃប្រទេសមហាអំណាចទំាង២ គឺអាម៉េរិក និងចិន នឹងចូលរួមក្នុងកិច្ចប្រជុំខាងលើនេះដែរ។ តាមរយៈកិច្ចប្រជុំនេះ បណ្តារដ្ឋមន្រ្តីការពារជាតិ នឹងពិភាក្សាគ្នាលើប្រធានបទសំខាន់ៗ រួមមាន បញ្ហាឥណ្ឌា-បាស៊ីហ្វិក ភាពជាដៃគូថ្មី ការអភិវឌ្ឍគំរូសម្រាប់សន្តិសុខ សន្តិសុខនៃប្រព័ន្ធអ៊ីនធឺណិត ការអភិវឌ្ឍនៃសមត្ថភាពយោធា និងការធ្វើសមតុល្យភាពក្នុងតំបន់ ជាដើម។ សេចក្តីប្រកាសព័ត៌មានរបស់ក្រសួងការពារជាតិកម្ពុជា បានឲ្យដឹងថា សម្តេច ទៀ បាញ់ នឹងថ្លែងសុទ្ទរកថា ដោយផ្តោតលើបញ្ហាប្រឈមនានា ដែលអាចបង្កឡើងដោយការអភិវឌ្ឍវិស័យយោធាយ៉ាងលឿននៅក្នុងតំបន់ និងមុខងារដែលសមត្ថភាពថ្មីៗទាំងនោះ អាចដើរតួនាទី ក្នុងការរក្សាតុល្យភាពស្ថិរភាពតំបន់។ បើតាមក្រសួងការពារជាតិកម្ពុជាដដែល សម្តេច ទៀ បាញ់ នឹងមានជំនួបទ្វេភាគីដាច់ដោយឡែក ជាមួយរដ្ឋមន្រ្តីការពារជាតិនៃបណ្តាប្រទេសមួយចំនួនផងដែរ ដូចជា រដ្ឋមន្រ្តីការពារជាតិចិន រដ្ឋមន្រ្តីការពារជាតិអូស្ត្រាលី និងរដ្ឋមន្រ្តីការពារជាតិសិង្ហបុរី អាទិ៍៕	សម្តេច ទៀ បាញ់ ឧបនាយករដ្ឋមន្រ្តី-រដ្ឋមន្រ្តីក្រសួងការពារជាតិ បានដឹកនាំគណៈប្រតិភូ ចាកចេញពីកម្ពុជា នៅព្រឹកថ្ងៃទី២ ខែមិថុនា ឆ្នាំ២០២៣នេះ ទៅកាន់ប្រទេសសិង្ហបុរី ដើម្បីចូលរួមកិច្ចប្រជុំស្តីពីសន្តិសុខអាស៊ីលើកទី២០ ជាមួយបណ្តារដ្ឋមន្រ្តីការពារជាតិផ្សេងទៀត មកពីប្រទេសជាសមាជិកអាស៊ាន។ កិច្ចប្រជុំនេះ នឹងប្រព្រឹត្តទៅពីថ្ងៃទី២ ដល់ថ្ងៃទី៤ ខែមិថុនា។
លោក ហុង អាន ប្រធានក្រុមអ្នកបើកបររថយន្តសម្អាតផ្លូវ របស់ក្រុមហ៊ុន ខ្មែរ ប៊ែវើរីជីស បាន ឲ្យដឹងថា៖«រៀងរាល់ថ្ងៃ ពួកយើងចេញធ្វើប្រត្តិបត្តិការសម្អាតផ្លូវក្នុងទីក្រុង ដើម្បីធ្វើឲ្យបរិស្ថានក្នុងរាជធានីភ្នំពេញបានប្រសើរជាងមុន។ ពួកយើងត្រូវធ្វើចរាចរណ៍ និងសម្អាតផ្លូវ ក្រោមកម្តៅថ្ងៃស្ទើររៀងរាល់ថ្ងៃ។ ទោះបីជាការងារនេះ មានភាពនឿយហត់យ៉ាងណា ពួកយើងសប្បាយចិត្ត ដែលបានចូលរួមចំណែកធ្វើឲ្យបរិស្ថានស្អាត។» សមាជិកក្រុមអ្នកបើកបររថយន្តសម្អាតផ្លូវ កំពុងមមាញឹកក្នុងការសម្អាតផ្លូវក្នុងទីក្រុងភ្នំពេញដើម្បីអបអរបុណ្យប្រពៃណី ដែលនឹងឈានចូលមកដល់ខាងមុខនេះ។ លោក ហុង អាន បានបន្តថា៖«ពួកយើងពេញចិត្តនឹងបំពេញការងារនេះ ដើម្បីធ្វើយ៉ាងណាឲ្យប្រជាពលរដ្ឋសប្បាយចិត្ត និងរីករាយអំឡុងពេលបុណ្យអុំទូក ក្នុងទីក្រុងដែលមានបរិស្ថានស្អាត។» ក្នុងយុទ្ធនាការ «ទីក្រុងស្អាត សុខភាពល្អ« ក្រុមហ៊ុន ខ្មែរ ប៊ែវើរីជីស តែងបញ្ជូនរថយន្តសម្អាតផ្លូវពីរគ្រឿង ទៅសម្អាតផ្លូវនានានៅគ្រប់ខេត្តរាជធានី នៃព្រះរាជានាចក្រកម្ពុជា៕	រថយន្តសម្អាតផ្លូវ ខ្មែរ ប៊ែវើរីជីស បានចាប់ផ្តើមសម្អាតផ្លូវនានាក្នុងទីក្រុងភ្នំពេញ ដើម្បីត្រៀមស្វាគមន៍ភ្ញៀវទេសចរជាតិ និងអន្តរជាតិ មកកម្សាន្តក្នុងឱកាសព្រះរាជពិធីបុណ្យអុំទូក បណ្តែតប្រទីប សំពះព្រះខែ និងអកអំបុក ខាងមុខនេះ។ រថយន្តសំអាតផ្លូវចំនួនបួនគ្រឿង កំពុងសម្អាតក្នុងទីក្រុងភ្នំពេញ ដោយផ្តើមពីថ្ងៃទី១៥ រហូតដល់ចុងខែវិច្ឆិកា ឆ្នាំ២០១៨។
ក្នុងទិវាខួបលើកទី៧៨ នៃការរំដោះកូរ៉េពីអាណានិគមជប៉ុនឆ្នាំ១៩១០-១៩៤៥ ដែលត្រូវបានប្រារព្ធជាថ្ងៃបុណ្យជាតិនៅកូរ៉េខាងត្បូងផងដែរ លោក វ្ល៉ាឌីមៀ ពូទីន បានផ្ញើលិខិតអបអរដល់មេដឹកនាំកូរ៉េខាងជើងលោក គីម ជុងអ៊ុន។ ក្នុងលិខិតនេះ លោក ពូទីន បានប្ដេជ្ញាពង្រឹងទំនាក់ទំនងទ្វេភាគីរវាងប្រទេសទាំងពីរ។ យោងតាម KCNA លោក ពូទីន បានលើកឡើងថា រុស្ស៊ីនឹងពង្រឹងកិច្ចសហប្រតិបត្តិការទ្វេភាគីលើគ្រប់វិស័យ ដើម្បីសុខុមាលភាពរបស់ប្រជាតិទាំងពីរ រក្សាស្ថិរភាព និងសន្តិសុខដ៏រឹងមាំនៃឧបទ្វីបកូរ៉េ និងអាស៊ីទាំងមូល។ ក្នុងលិខិតឆ្លើយតបទៅលោក ពូទីន វិញ លោក គីម បានលើកឡើងថា មិត្តភាពរបស់ប្រទេសទាំងពីរត្រូវបានបង្កើតឡើងនៅក្នុងសង្គ្រាមលោកលើកទី២ ជាមួយនឹងជ័យជម្នះលើជប៉ុន ហើយបច្ចុប្បន្នទំនាក់ទំនងរវាងប្រទេសទាំងពីរបានវិវត្តកាន់តែប្រសើរ និងឆន្ទៈរួមក្នុងការប្រឆាំងនឹងអនុត្តរភាពរបស់ចក្រពត្តិនិយម។ «ខ្ញុំជឿជាក់យ៉ាងមុតមាំថា មិត្តភាព និងសាមគ្គីភាព (របស់ប្រទេសទាំងពីរ) នឹងត្រូវបានអភិវឌ្ឍបន្ថែមទៀតទៅជាទំនាក់ទំនងយុទ្ធសាស្រ្តយូរអង្វែង ស្របតាមតម្រូវការនៃយុគសម័យថ្មី»។ នេះបើតាមប្រព័ន្ធផ្សព្វផ្សាយរដ្ឋកូរ៉េខាងជើង KCNA ស្រង់សំណេរពីលិខិតរបស់លោក គីម។ កន្លងមក អាម៉េរិកបានចោទប្រកាន់កូរ៉េខាងជើងថាបានផ្តល់អាវុធដល់រុស្ស៊ីសម្រាប់សង្គ្រាមនៅអ៊ុយក្រែនដែលរូមមានកាំភ្លើងធំ គ្រាប់រ៉ុក្កែត និងមីស៊ីលជាដើម។ យ៉ាងណាមិញ ទីក្រុងព្យុងយ៉ាង និងទីក្រុងមូស្គូតែងបានបដិសេធរាល់ការចោទប្រកាន់ទាំងនេះ។ គួរបញ្ជាក់ថា កាលពីខែមុន រដ្ឋមន្ត្រីការពារជាតិរុស្ស៊ីបានឈរក្បែរគ្នាលោក គីម នៅកូរ៉េខាងជើងដើម្បីត្រួតពិនិត្យមើលកាំជ្រួចដែលមានសមត្ថភាពនុយក្លេអ៊ែរថ្មីបំផុត និងយន្តហោះដ្រូនរបស់កូរ៉េខាងជើងនៅឯព្យុហយាត្រាយោធាក្នុងទីក្រុងព្យុងយ៉ាងផងដែរ៕	មេដឹកនាំកូរ៉េខាងជើង គីម ជុងអ៊ុន និងប្រធានាធិបតីរុស្ស៊ី វ្ល៉ាឌីមៀ ពូទីន នៅថ្ងៃទី១៥ ខែសីហា បានផ្លាស់ប្តូរលិខិតគ្នាក្នុងទិវាបុណ្យជាតិនៃការរំដោះកូរ៉េពីអាណានិគមជប៉ុន។ ក្នុងសារឆ្លើយឆ្លងគ្នានេះ មេដឹកនាំទាំងពីរបានប្តេជ្ញាពង្រឹងទំនាក់ទំនងរវាងប្រទេសទាំងពីរឱ្យកាន់តែរឹងមាំ។ នេះបើតាមការចុះផ្សាយរបស់ប្រព័ន្ធផ្សព្វផ្សាយរដ្ឋកូរ៉េខាងជើង KCNA។
បើតាមក្រឹត្យមួយដែលបានចេញផ្សាយនៅទី២០ ខែមករា ដោយរដ្ឋាភិបាលថ្មីរបស់ប្រធានាធិបតី Luiz Inacio Lula da Silva ការប្រកាសអាសន្នផ្នែកសុខាភិបាលថ្មីនេះមានគោលបំណងស្តារសេវាសុខភាពដល់ប្រជាជន Yanomami ដែលត្រូវបានប៉ះពាល់ដោយសកម្មភាពរដ្ឋាភិបាលមុន។ ក្នុងរយៈពេល ៤ ឆ្នាំឆ្នាំនៃការកាន់តំណែងជាប្រធានាធិបតីរបស់លោក Jair Bolsonaro កុមារប្រមាណ៥៧០នាក់បានស្លាប់ដោយសារជំងឺដែលអាចព្យាបាលបានដូចជា ការកង្វះអាហារូបត្ថម្ភ គ្រុនចាញ់ រាគ និងភាពមិនប្រក្រតីដែលបណ្តាលមកជាតិបារតដែលប្រើប្រាស់ដោយអ្នកជីករ៉ែមាស។ នេះបើតាមវេទិកាសារព័ត៌មាន Amazon Sumauma ដែលដកស្រង់ទិន្នន័យពីច្បាប់ស្តីពីសេរីភាពព័ត៌មាន (FOIA)។ កាលពីថ្ងៃទី២១ ខែមករា លោកប្រធានាធិបតី Luiz Inacio Lula da Silva បានទៅពិនិត្យមើលមណ្ឌលសុខភាពក្នុងរដ្ឋ Roraima បន្ទាប់ពីការផ្សព្វផ្សាយរូបភាពរបស់កុមារ បុរសវ័យចំណាស់ និងស្ត្រីដែលឃើញតែស្បែកដណ្ដប់ឆ្អឹងរបស់ពួកគេ។ «ធ្ងន់ធ្ងរជាងវិបត្តិមនុស្សធម៌ អ្វីដែលខ្ញុំបានឃើញនៅ Roraima គឺអំពើប្រល័យពូជសាសន៍ ឧក្រិដ្ឋកម្មគិតទុកជាមុនប្រឆាំងនឹងជនជាតិ Yanomami ដែលប្រព្រឹត្តដោយរដ្ឋាភិបាលគ្មានការការយល់ដឹងពីភាពឈឺចាប់»។ លោក Lula បានសរសេរលើបណ្តាញសង្គម Twitter របស់លោកបែបនេះ។ ក្រោយការប្រកាសអាសន្ននេះ រដ្ឋាភិបាលប្រេស៊ីលបានប្រកាសពីការផ្គត់ផ្គង់កញ្ចប់អាហារដល់ប្រជាជន Yanomami ប្រមាណ២៦,០០០នាក់ដែលកំពុងរស់នៅក្នុងតំបន់អភិរក្សព្រៃទឹកភ្លៀង និងតំបន់ត្រូពិច savanna មានទំហំប៉ុនព័រទុយហ្គាល់។ គួរបញ្ជាក់ថា តំបន់អភិរក្សនេះ ត្រូវបានលុកលុយដោយអ្នករុករករ៉ែមាសខុសច្បាប់អស់ជាច្រើនទសវត្សរ៍មកហើយ។ ការលុកលុយនេះបានកើនឡើងចាប់តាំងឆ្នាំ ២០១៨ មកក្រោយលោក Bolsonaro បានឈ្នះឆ្នោតនិងសន្យាថា នឹងអនុញ្ញាតឱ្យមានការជីកយករ៉ែធម្មជាតិនៅលើដីអភិរក្សដោយស្របច្បាប់។ យ៉ាងណាមិញ បើតាមលោក Estevao Senra អ្នកស្រាវជ្រាវនៅវិទ្យាស្ថាន Socioambiental ដែលជាអង្គការក្រៅរដ្ឋាភិបាលការពារសិទ្ធិជនជាតិដើមភាគតិច អ្នកជីករ៉ែមាសមួយចំនួនបានចាប់ផ្តើមចាកចេញពីតំបន់អភិរក្សដ្បិតភ័យខ្លាចពីប្រតិបត្តិការបង្ក្រាបរបស់រដ្ឋាភិបាលលោក Lula។ លើសពីនេះ លោក Lulaបានសន្យាថា រដ្ឋាភិបាលថ្មីនឹងបញ្ចប់ការជីកយករ៉ែមាសដោយខុសច្បាប់ ហើយខ្លួនកំពុងចាត់វិធានការបង្ក្រាបការកាប់បំផ្លាញព្រៃឈើខុសច្បាប់នៅតំបន់ Amazon ដែលបានកើនឡើងដល់កម្រិតខ្ពស់ក្នុងរយៈពេល១៥ឆ្នាំនេះក្រោមការដឹកនាំរបស់លោក Bolsonaro៕	ក្រសួងសុខាភិបាលប្រេស៊ីល ថ្មីៗនេះ បានប្រកាសអាសន្នផ្នែកសុខាភិបាលនៅតំបន់របស់ប្រជាជនជនជាតិភាគតិច Yanomami ដែលជាតំបន់អភិរក្សជនជាតិដើមភាគតិចដ៏ធំបំផុតរបស់ប្រទេសជាប់ព្រំដែនជាមួយវេណេស៊ុយអេឡា។ ការប្រកាសនេះធ្វើឡើងបន្ទាប់ពីមានរបាយការណ៍ពីការស្លាប់របស់កុមារជាច្រើនដោយសារកង្វះអាហារូបត្ថម្ភ និងជំងឺផ្សេងទៀតបណ្តាលមកពីការជីកយករ៉ែមាសខុសច្បាប់ក្នុងប្រទេស។
សិស្សវិទ្យាល័យ មកពីសាលាអប់រំចំនួន១២១ នៅវូហាន ខេត្តហ៊ូប៉ី បានថ្នាក់រៀនរបស់ពួកគេ បន្ទាប់ពីសិក្សាតាមប្រព័ន្ធឌីជីថលតាំងតែពីទីក្រុងវូហានត្រូវបានបិទក្នុងខែមករា។ សិស្សទាំងអស់នោះត្រូវអង្គុយ១ម៉ែត្រឆ្ងាយពីគ្នា និងរៀនជាមួយគ្រូដោយផ្ទាល់ បន្ទាប់ពីរៀនពីចំងាយជាច្រើនខែ។ ការបើកឲ្យសិស្ស ចូលរៀននៅក្នុងសាលាដោយផ្ទាល់នៅថ្ងៃទី៦ ខែឧសភា ជាដំណាក់កាលត្រឡប់មកកាន់ភាពធម្មតាបន្តិចម្តងៗ នៅទីក្រុងវូហាន និងតំបន់ជុំវិញខេត្តហ៊ូប៉ី។ យ៉ាងណាមិញ ការឲ្យសិស្សត្រឡប់ចូលរៀននៅសាលានេះ គឺធ្វើឡើងសម្រាប់តែថ្នាក់វិទ្យាល័យដែលត្រូវប្រឡងចូលមហាវិទ្យាល័យប៉ុណ្ណោះ។ ចំណែកពេលវេលាជាក់លាក់សម្រាប់សិស្សបឋមសិក្សា និងអនុវិទ្យាល័យនៅពុំទាន់បានកំណត់ឡើយ។ នេះបើតាមទីភ្នាក់ងារព័ត៌មាន AFP ។ តាមមន្ត្រីក្រុងវូហាន សិស្ស និងបុគ្គលិកសិក្សាអាចចូលសាលាបានដរាបណាពួកគេធ្វើតេស្តជំងឺ COVID-19 ហើយបរិវេណសាលាត្រូវបានបាញ់ថ្នាំសម្លាប់មេរោគ។ មិនតែប៉ុណ្ណោះក្នុងការរៀបចំចូលរៀនវិញ សាលាមួយចំនួន បានដាក់តុឲ្យនៅដាច់ពីគ្នា និងរៀបចំថ្នាក់ដែលមានចំនួនសិស្សតិច។ សាលាខ្លះទៀតបានរៀបចំពេលវេលាឲ្យសិស្ស និងគ្រូមកសាលារៀន។ បន្ថែមពីនេះ សិស្សទាំងអស់ត្រូវដើរកាត់ម៉ាស៊ីនស្ទង់កម្តៅ ហើយបើនរណាមានកម្តៅរាងកាយខ្ពស់ នឹងមិនអនុញ្ញាតឲ្យចូលសាលាឡើយ។ ចំណែកឯនៅទូទាំងប្រទេសចិនវិញ សាលារៀនដែលត្រូវបានបិទ ឬរៀនពីចម្ងាយតាំងពីខែមករា ក៏ទើបតែចាប់ផ្តើមបើកវិញកាលពីខែមុនប៉ុណ្ណោះ។ ទីក្រុងប៉េកាំង និងសៀងហៃ អនុញ្ញាតឲ្យសិស្សខ្លះចូលរៀនកាលពីសប្តាហ៍មុន។ គួរបញ្ជាក់ថា ក្នុងរយៈពេលមួយខែចុងក្រោយនេះ ចំនួនអ្នកឆ្លងនៅចិនមានការធ្លាក់ចុះយ៉ាងគំហុក និងពុំមានករណីឆ្លងថ្មីនៅក្នុងខេត្តហ៊ូបីជាង១ខែហើយ។ ចិននៅតែបន្តបិទមិនឲ្យជនបរទេសចូលប្រទេសខ្លួន ចំណែកជនជាតិចិនដែលមកពីបរទេសត្រូវធ្វើចត្តាឡីស័ករយៈពេល១៤ថ្ងៃ៕	សិស្សនៅទីក្រុងវូហាន ដែលជាកន្លែងផ្ទុះជំងឺ COVID-19 បានត្រឡប់ចូលសាលារៀនវិញនៅថ្ងៃទី៦ ខែឧសភា។ ពួកគេ ត្រូវពាក់ម៉ាស់ និងដើរកាត់ម៉ាស៊ីនវាស់កម្តៅម្នាក់ម្តងៗ។
ថ្លែងក្នុងវេទិកាជំរុញវិនិយោគ និងពាណិជ្ជកម្ម កម្ពុជា-វៀតណាម ២០២២ កាលពីថ្ងៃទី៨ ខែវិច្ឆិកា ឆ្នាំ២០២២ សម្តេច ហ៊ុន សែន រំពឹងថា ចំនួនទេសចរនៃប្រទេសទាំងពីរ នឹងកើនឡើងទៀត តាមរយៈការពន្លឿនសកម្មភាពផ្សព្វផ្សាយ ព្រមទាំងការបង្កើនការតភ្ជាប់គោលដៅ និងផលិតផលទេសចរណ៍។ ថ្នាក់ដឹកនាំរដ្ឋមន្រ្តីនៃប្រទេសកម្ពុជា ក្នុងវេទិកាជំរុញវិនិយោគ និងពាណិជ្ជកម្ម កម្ពុជា-វៀតណាម ២០២២ ដើម្បីត្រៀមខ្លួនទទួលលំហូរទេសចរបរទេសកាន់តែច្រើន រាជរដ្ឋាភិបាលកម្ពុជា ក៏បានសាងសង់អាកាសយានដ្ឋានអន្តរជាតិភ្នំពេញថ្មីនៅខេត្តកណ្តាល និងអាកាសយានដ្ឋានអន្តរជាតិសៀមរាបថ្មី ដែលគ្រោងនឹងបញ្ចប់ការសាងសង់នៅចុងឆ្នាំ២០២៣ខាងមុខនេះ។ គួរបញ្ជាក់ផងដែរថា កន្លងមក ប្រទេសកម្ពុជា និងវៀតណាម ឈរនៅលំដាប់ថ្នាក់ខ្ពស់ជាងគេនៅអាស៊ី ក្នុងការស្តារឡើងវិញនូវសង្គម និងសេដ្ឋកិច្ច រហូតឈានដល់ការបើកទទួលទេសចរ និងធុរជនបរទេស ក្រោយវិបត្តិកូវីដ-១៩ ។ នេះបើតាមការសែតជប៉ុន NIKKEI ដែលបានវាយតម្លៃ និងចាត់ថ្នាក់ប្រទេសលើសកលលោក៕ លោក ផាម មិញជិញ នាយករដ្ឋមន្រ្តីសាធារណរដ្ឋសង្គមនិយមវៀតណាម ក្នុងវេទិកាជំរុញវិនិយោគ និងពាណិជ្ជកម្ម កម្ពុជា-វៀតណាម ២០២២ វេទិកាជំរុញវិនិយោគ និងពាណិជ្ជកម្ម កម្ពុជា-វៀតណាម ២០២២ សម្តេច ហ៊ុន សែន នាយករដ្ឋមន្រ្តីនៃប្រទេសកម្ពុជា ក្នុងវេទិកាជំរុញវិនិយោគ និងពាណិជ្ជកម្ម កម្ពុជា-វៀតណាម ២០២២	ភ្នំពេញ៖ ទេសចរវៀតណាម មកលេងកម្ពុជា ជាង១៨ម៉ឺននាក់ ដែលឈរនៅលំដាប់លេខ២ ។ តួលេខនេះកើនឡើងជាង ៣ដង បើធៀបនឹងរយៈពេល៩ខែដូចគ្នា ក្នុងឆ្នាំ២០២១។
ទន្ទឹមនឹងការរំលេចពីសមិទ្ធផល សម្តេចប្រមុខរដ្ឋាភិបាល បានលើកឡើងពីការលំបាក ដែលកម្ពុជា បានជួបប្រទះដោយសារការរាតត្បាតនៃជំងឺកូវីដ-១៩ ដូចនៅតាមបណ្តាប្រទេសលើពិភពលោកដែរ។ យ៉ាងណា ប្រមុខរដ្ឋាភិបាល នៅតែប្តេជ្ញាចិត្តប្រឹងប្រែងយកជម្នះលើជំងឺកូវីដ-១៩នេះ។ មេដឹកនាំកម្ពុជា អះអាងថា៖«រាជរដ្ឋាភិបាលកម្ពុជា មានជំនឿយ៉ាងមុតមាំថា ព្រះរាជាណាចក្រកម្ពុជាយើង នឹងឆ្លងផុតដំណាក់កាលដ៏លំបាកនេះ នាពេលឆាប់ៗខាងមុខ»។ ក្នុងសារលិខិតនោះ សម្តេចនាយករដ្ឋមន្រ្តី រម្លឹកថា រាជរដ្ឋាភិបាលកម្ពុជា បានដាក់ចេញវិធានការជាក់ស្ដែង ដើម្បីទប់ស្កាត់ការរាលដាលនៃជំងឺកូវីដ-១៩ ឲ្យទាន់ពេលវេលា និងបន្តយកចិត្តទុកដាក់ លើការព្យាបាលអ្នកជំងឹកូវីដ-១៩។ ដោយសារបារម្ភពីការរាលដាលជំងឺកូវីដ-១៩ សម្រាប់ពិធីបុណ្យចូលឆ្នាំខ្មែរនាពេលខាងមុខនេះ រដ្ឋាភិបាល បានណែនាំឲ្យប្រជាជន ជួបជុំសមាជិកក្នុងផ្ទះ ហើយចៀសវាងការធ្វើដំណើរចេញក្រៅផ្ទះ។ ជាងនេះទៅទៀត រដ្ឋាភិបាល បានបិទការធ្វើដំណើរឆ្លងខេត្តរយៈពេល១៤ថ្ងៃ ចាប់ពីថ្ងៃទី៧ ដល់ថ្ងៃទី២០ ខែមេសា ឆ្នាំ២០២១ ដោយលើកលែងតែរាជធានីភ្នំពេញនិងខេត្តកណ្តាលប៉ុណ្ណោះ ដែលនៅអនុញ្ញាតឲ្យធ្វើដំណើរទៅមក៕	ភ្នំពេញ៖ មិនខុសពីឆ្នាំមុនៗនោះទេ នាឱកាសចូលឆ្នាំថ្មីប្រពៃណីជាតិខ្មែរក្នុងឆ្នាំ២០២១នេះ សម្ដេចនាយករដ្ឋមន្រ្តី ហ៊ុន សែន ចេញសារលិខិតជូនពរប្រជាជនកម្ពុជា។ តាមរយៈសារលិខិត ចុះហត្ថលេខានៅថ្ងៃទី៥ ខែមេសា ឆ្នាំ២០២១ សម្តេចនាយករដ្ឋមន្រ្តី បានរំលេចសមិទ្ធផលនានា ដែលរដ្ឋាភិបាលកម្ពុជា សម្រេចបានក្នុងឆ្នាំ២០២០កន្លងមក។
ថ្លែងនៅក្នុងពិធីចុះអនុស្សារណៈ នៅថ្ងៃទី ៤ ខែធ្នូនេះ សម្ដេចនាយករដ្ឋមន្ត្រី ហ៊ុន សែន បាននិយាយថា កម្ពុជា នឹងយកផ្លូវមួយដាក់ឈ្មោះ«Sheikh Mujibur Rahman» ដែលជាបិតាឯករាជ្យរបស់ប្រទេសបង់ក្លាដែស ។ ចំណែកបង់ក្លាដែសវិញ ក៏នឹងយកផ្លូវដ៏ល្បីមួយក្នុងរដ្ឋធានីដាក្កា ដាក់ព្រះនាម«សម្ដេចនរោត្តម សីហនុ»ផងដែរ ដើម្បីជានិមិត្តរូប នៃការរំឮកពីសាមគ្គីភាពរបស់ប្រទេសទាំងពីរ។ កម្ពុជាចុះហត្ថលេខាលើឯកសារទាំង១១ចំណុចនោះរួមមាន៖ទី១-សេចក្តីថ្លែងការណ៍រួមស្តីពី លទ្ធផលនៃដំណើរទស្សនកិច្ចផ្លូវការ របស់នាយករដ្ឋមន្ត្រីបង់ក្លាដែស រវាង លោក ប្រាក់ សុខុន ទេសរដ្ឋមន្ត្រី រដ្ឋមន្ត្រីក្រសួងការបរទេសខ្មែរ និងលោក Abul Hassan Mahmood Ali រដ្ឋមន្ត្រីក្រសួងការបរទេសបង់ក្លាដែស។ ទី២-អនុស្សារណៈនៃការយោគយល់គ្នា ស្តីពីកិច្ចសហប្រតិបត្តិការ និងកិច្ចសហការលើបញ្ហាពាក់ព័ន្ធក្នុងការអនុវត្តគោលដៅអភិវឌ្ឍន៍ដោយចីរភាពរហូតដល់ឆ្នាំ២០៣០ ។ ទី៣-អនុស្សារណៈនៃការយោគយល់គ្នាស្តីពីកិច្ចសហប្រតិបត្តិការលើវិស័យការងារ និងបណ្តុះបណ្តាលវិជ្ជាជីវៈ ។ ទី៤-អនុស្សារណៈយោគយល់គ្នាស្តីពីកិច្ចសហប្រតិបត្តិការលើវិស័យទេសចរណ៍ ។ ទី៥-អនុស្សារណៈយោគយល់គ្នាស្តីពីម៉ូដេលសម្រាប់កិច្ចសហប្រតិបត្តិការរវាងស្ថាប័នចំណុះក្រុមប្រឹក្សាពាណិជ្ជកម្មចម្រុះ ។ ទី៦-អនុស្សារណៈនៃការយោគយល់គ្នាស្តីពីកិច្ចសហប្រតិបត្តិការស្ថាប័នលើកិច្ចការពាក់ព័ន្ធនឹងការជម្រុញវិនិយោគរវាងក្រុមប្រឹក្សាអភិវឌ្ឍន៍កម្ពុជា និងអាជ្ញាធរអភិវឌ្ឍន៍ការវិនិយោគបង់ក្លាដែស ។ ទី៧-អនុស្សាសារណៈយោគយល់គ្នាស្តីពីកិច្ចសហប្រតិបត្តិការលើវិស័យបច្ចេកវិទ្យាព័ត៌មាន និងគមនាគមន៍ ។ ទី៨-អនុស្សាសារណៈយោគយល់គ្នាស្តីពីកិច្ចសហប្រតិបត្តិការលើវិស័យវារីវប្បកម្ម និង ។ ទី៩-អនុស្សាសារណៈយោគយល់គ្នាស្តីពីកិច្ចសហប្រតិបត្តិការក្នុងការអភិរក្ស ប្រវត្តិសាស្ត្រសង្គ្រាម បូជនីយស្ថានសង្គ្រាម និងកេរដំណែលសង្គ្រាម ។ ទី១០-អនុស្សាសារណៈយោគយល់គ្នាស្តីពីកិច្ចសហប្រតិបត្តិការលើវិស័យសិក្សាស្រាវជ្រាវរវាងរាជបណ្ឌិត្យសភាកម្ពុជា និងវិទ្យាស្ថានសិក្សាអន្តរជាតិនិងយុទ្ធសាស្ត្របង់ក្លាដែស និងទី១១-កិច្ចព្រមព្រៀងស្តីពីសហប្រតិបត្តិការរវាង សភាពាណិជ្ជកម្មកម្ពុជា និងសហព័ន្ធសភាពាណិជ្ជកម្ម និងឧស្សាសហកម្មបង់ក្លាដែស ៕	ភ្នំពេញ ៖ កម្ពុជា និងបង់ក្លាដែស បានសម្រេចយកផ្លូវចំនួនពីរ ដែលស្ថិតនៅក្នុងរាជធានីភ្នំពេញ នៃប្រទេសកម្ពុជា និងផ្លូវក្នុងរដ្ឋធានីបង់ក្លាដែស ដាក់ព្រះនាម«បិតាជាតិ» រវាងប្រទេសទាំងពីរ ទៅវិញទៅមក។ ការសម្រេចបែបនេះ ធ្វើឡើងក្រោយពីជំនួបសម្ដេចនាយករដ្ឋមន្ត្រី ហ៊ុន សែន និងនាយករដ្ឋមន្ត្រីបង់ក្លាដែស លោកស្រី សេក្ខ ហាស៊ីហា ដែលមានការចុះហត្ថលេខាលើអនុស្សារណៈចំនួន១១ ។
នេះជាលើកដំបូងហើយ ដែលធនាគារជាតិបោះផ្សាយសៀវភៅអំពីស្ថានភាពស្ថិរភាពហិរញ្ញវត្ថុនេះឡើង ក្រោយពីបានបង្កើតគណៈកម្មាធិការស្ថិរភាពហិរញ្ញវត្ថុ អស់រយៈពេល៨ឆ្នាំមកហើយ។ គណៈកម្មាធិការនេះ ទទួលបានជំនួយបច្ចេកទេសពីមូលនិធិរូបិយវត្ថុអន្តរជាតិ (IMF) ។ សៀវភៅនេះត្រូវបានចំណាយពេល៩ខែគត់ ក្នុងការរៀបចំតាក់តែងឡើង ក្រោមការដឹកនាំពីលោកស្រីបណ្ឌិត Runchana Pongsaparn ជំនាញការរបស់ IMF ប្រចាំធនាគារជាតិ។ លោកស្រី នាវ ច័ន្ទថាណា ទេសាភិបាលរងធនាគារជាតិ បានឲ្យដឹងថា ការសម្ពោធសៀវភៅនេះ ធ្វើឡើងក្នុងគោលបំណងផ្សព្វផ្សាយពីលទ្ធផលនៃការតាមដាន និងវិភាគស្ថានភាពស្ថិរភាពហិរញ្ញវត្ថុជូនដល់ក្រសួង ស្ថាប័ន គ្រឹះស្ថានធនាគារ និងហិរញ្ញវត្ថុ និងសាធារណជន បានស្វែងយល់ពីស្ថានភាពវិស័យហិរញ្ញវត្ថុ ការអភិវឌ្ឍ បញ្ហាប្រឈម និងហានិភ័យដែលអាចកើតឡើងជាយថាហេតុចំពោះស្ថិរភាពហិរញ្ញវត្ថុនៅកម្ពុជា។ ទេសាភិបាលរងធនាគារជាតិរូបនេះ ទាំងវិស័យសាធារណៈ និងឯកជន នឹងទាញប្រយោជន៍ពីសៀវភៅមួយនេះ។ លោកស្រីថ្លែងដូច្នេះថា៖«ខ្ញុំសង្ឃឹមថាសៀវភៅស្ថានភាពស្ថិរភាពហិរញ្ញវត្ថុប្រចាំឆ្នាំ២០១៨នេះ នឹងក្លាយជាឯកសារមួយដ៏មានតម្លៃសម្រាប់សាធារណជនដើម្បីស្វែងយល់ពីវិស័យហិរញ្ញវត្ថុ និងផ្ដល់ធាតុចូលមួយក្នុងការរៀបចំគោលនយោបាយនានារបស់វិស័យសាធារណៈ និងឯកជនពិសេសវិនិយោគិន គ្រឹះស្ថានធនាគារនិងហិរញ្ញវត្ថុ ក្នុងការសម្រេចចិត្តវិនិយោគ ពង្រីកអាជីវកម្ម និងពង្រឹងកិច្ចការពារហានិភ័យនានាដែលអាចកើតមានជាយថាហេតុឲ្យកាន់តែប្រសើរ»។ នៅក្នុងខ្លឹមសារសង្ខេបនៃសៀវភៅនេះ បានអះអាងថា ធនាគារជាតិបានដើរតួនាទីល្អ ក្នុងការរក្សាស្ថិរភាពហិរញ្ញវត្ថុយ៉ាងល្អប្រសើរ នាពេលកន្លងមក រហូតដល់ពេលបច្ចុប្បន្ន។ សៀវភៅនេះបានបញ្ជាក់ថា៖«នៅឆ្នាំ២០១៨នេះ ស្ថិរភាពហិរញ្ញវត្ថុត្រូវបានគាំទ្រដោយស្ថានភាពល្អប្រសើរនៃសេដ្ឋកិច្ច ភាពគ្រប់គ្រាន់នៃទុនបម្រុងអន្តរជាតិ ព្រមទាំងភាពគ្រប់គ្រាន់នៃដើមទុន និងសន្ទនីយភាពក្នុងប្រព័ន្ធធនាគារ ក្នុងការទប់ទល់នឹងហានិភ័យជាយថាហេតុ»។ ព្រមជាមួយគ្នានេះ ធនាគារជាតិនឹងបន្តយកចិត្តទុកដាក់ពីឥណទានក្នុងវិស័យអចលនទ្រព្យ ដែលអាចជាហានិភ័យដល់ស្ថិរភាពហិរញ្ញវត្ថុ។ «ទោះយ៉ាងណា ភាពងាយរងគ្រោះដែលបណ្ដាលពីកំណើនឥណទានលឿន ជាពិសេសឥណទានទៅកាន់វិស័យសំណង់ និងអចលនទ្រព្យ ត្រូវបានលើកយកមកពិភាក្សាក្នុងការរៀបចំគោលនយោបាយ ដើម្បីបង្កាហានិភ័យក្នុងវិស័យនេះ»។ ខ្លឹមសារសៀវភៅនេះសង្កត់ធ្ងន់បែបនេះ៕	ភ្នំពេញ៖ ធនាគារជាតិនៃកម្ពុជា (NBC) នៅថ្ងៃទី២៤ខែមេសានេះ បានចេញផ្សាយសៀវភៅស្ដីពីស្ថានភាពស្ថិរភាពហិរញ្ញវត្ថុប្រចាំឆ្នាំ២០១៨។
អស់កម្លាំង ស្បែកស្លេកស្លាំង ចង្វាក់បេះដូងញាប់ ឬ មិនទៀងទាត់ ដកដង្ហើមខ្លីៗ ឈឺទ្រូង វិលមុខ ត្រជាក់ចុងដៃ ចុងជើង ឈឺក្បាល ។ ក្នុងករណីដំបូង ជំងឺកង្វះគ្រាប់ឈាមក្រហម អាចមានកម្រិតស្រាល ដែលយើងមិនអាចនឹង កត់ សម្គាល់បាន។ ប៉ុន្តែសញ្ញា និង រោគសញ្ញារបស់វា អាចនឹងកើនឡើងបាន នៅពេលដែលសភាពរបស់វា ប្រែកាន់តែអាក្រក់ឡើង ។ នៅពេលណាដែលអ្នកគួរទៅអោយគ្រូពេទ្យធ្វើការពិនិត្យ? អ្នកត្រូវធ្វើការណាត់ជួបជាមួយនឹងគ្រូពេទ្យ ប្រសិនបើអ្នកមានអារម្មណ៍ថា អស់កម្លាំង ដោយមិនដឹង ពីមូលហេតុជាក់លាក់ណាមួយ។ ជំងឺនៃកង្វះគ្រាប់ឈាមក្រហមប្រភេទខ្លះ មានដូចជា ជំងឺស្លេកស្លាំង ដោយសារកង្វះជាតិដែក គឺតែងកើតមានជាទូទៅ។ អាការៈអស់កម្លាំង អាចបណ្តាលមកពី មូលហេតុ ផ្សេងៗជាច្រើន ក្រៅពីបញ្ហានៃជំងឺកង្វះឈាម ដូច្នេះអ្នកមិនត្រូវតែងតែចាត់ទុក ថាការអស់កម្លាំងរបស់ សុទ្ធតែបណ្តាលមកពីជំងឺនេះនោះទេ។ មានមនុស្សមួយចំនួន បានដឹងពីសភាពអេម៉ូក្លូប៊ីនរបស់គេ ថាមានកម្រិតទាប ដែលវាអាច បង្ហាញ ប្រាប់ពីជំងឺកង្វះគ្រាប់ឈាមបាន នៅពេលដែលពួកគេបានទៅ ធ្វើការបរិច្ចាគឈាម។ កម្រិតអេម៉ូក្លូប៊ីន ទាបអាចជា បញ្ហាបណ្តោះអាសន្នមួយ ដែលនឹងត្រូវអាចដោះស្រាយបាន ដោយការទទូលទាននូវ ប្រភេទ អាហារដែលសំបូរជាតិដែក អោយបានច្រើន ឬ ក៏ទទូលទានថ្នាំគ្រាប់វីតាមីនចំរុះ ដែលមាន ផ្ទុកសារជាតិដែកបន្ថែម។ តែទោះជាយ៉ាងណាក៏ដោយ វាអាចជាសញ្ញានៃការព្រមាន នៃការបាត់បង់ ឈាមនៅក្នុងរាងកាយ ដែលវាអាចនឹងបណ្តាលអោយអ្នក មានវិបត្តិនៃកង្វះសារជាតិដែក។ ប្រសិនបើ អ្នកត្រូវបានគ្រូពេទ្យប្រាប់ថា អ្នកមិនអាចធ្វើការបរិច្ចាគឈាមបាន ដោយសារតែកម្រិតអេម៉ូក្លូប៊ីនរបស់ អ្នកទាប នោះអ្នកត្រូវធ្វើការណាត់ជួបជាមួយនឹង គ្រូពេទ្យដើម្បីធ្វើការពិនិត្យតាមដាន ពីសុខភាពរបស់ អ្នកអោយបានច្បាស់លាស់ ៕ ត្រួតពិនិត្យដោយ www.health.com.kh	សញ្ញា និង រោគសញ្ញានៃជំងឺខ្វះឈាម គឺមានលក្ខណៈខុសៗគ្នា ដោយអាស្រ័យទៅតាម មូលហេតុ នៃជំងឺកង្វះគ្រាប់ឈាមរបស់អ្នក ប៉ុន្តែវាអាចនឹងរួមមាននូវលក្ខណៈគួរអោយ កត់សម្គាល់ដូចខាង ក្រោមនេះ ៖
ឆមាសទីមួយឆ្នាំ២០២២ ក្រសួងសាធារណការ រកចំណូលបានប្រមាណ១០លានដុល្លារ ពីការលក់ស្លាកលេខឡានពិសេសបានសរុប ១៩ ៧៦៦លេខ។ នេះបើយោងតាមក្រសួងសាធារណការ ដោយបញ្ជាក់ថា ក្នុងចំណោមចំណូលសរុបនេះ មានប្រមាណ៥,២លានដុល្លារ បានពីការលក់ស្លាកលេខពិសេសផ្ទាល់ខ្លួន(លេខកម្ពុជា) ចំនួន៣ ២៧១លេខ ដែលកើនបាន១៨ភាគរយ។ ដោយឡែក ប្រាក់ចំណូលជាង៤,៧លានដុលា្លរទៀត បានពីការលក់ស្លាកលេខពិសេស(រាជធានី-ខេត្ត) ចំនួន ១៦ ៤៩៥លេខ។ ចំនួននេះ បានកើនដល់៣២ភាគរយ ធៀបនឹងពេលវេលាដូចគ្នាកាលឆ្នាំ២០២១។ លោកស្រី កុយ សុដានី រដ្ឋលេខាធិការក្រសួងសាធារណការនិងដឹកជញ្ជូន និងជាប្រធានគណៈកម្មការអន្តរក្រសួងគ្រប់គ្រងការលក់លេខចុះបញ្ជីរថយន្ត បានកត់សម្គាល់ថា ចាប់តាំងពីការបង្កើតនូវប្រព័ន្ធស្វ័យប្រវត្តិកម្មចុះបញ្ជីរថយន្ត តាំងពីឆ្នាំ២០១៦មក គឺមានវឌ្ឍនៈភាពប្រកបដោយវិជ្ជមាន ។ លោកស្រីបានបញ្ជាក់ថា៖ «ការចុះបញ្ជីលេខពិសេសផ្ទាល់ខ្លួន គឺជាការឆ្លុះបញ្ចាំងឱ្យឃើញពីគំនិតបង្កើតថ្មីរបស់ក្រសួងសាធារណការ និងដឹកជញ្ជូន ដើម្បីផ្តល់សេវាសាធារណៈជូនបងប្អូនប្រជាពលរដ្ឋប្រកបដោយភាពសម្បូរបែប»។ គិតមកត្រឹមឆមាសទីមួយឆ្នាំ២០២២ កម្ពុជាមានយានយន្ត ៦ ៤៦១ ០០០គ្រឿង ក្នុងនោះម៉ូតូមាន៥ ៤៦៨ ០០០ ឬ៨៤,៦ភាគរយ ត្រូវបានចុះបញ្ជីប្រើប្រាស់នៅទូទាំងប្រទេស។ នេះជាការលើកឡើងរបស់លោក ហ៊ាង សុទ្ធាយុត្តិ អ្នកនាំពាក្យក្រសួងសាធារណការ និងដឹកជញ្ជូន។ អត្ថបទទាក់ទង គិតត្រឹមចុងឆមាសទី១ ម៉ូតូជិត៥,៥លានគ្រឿងត្រូវបានចុះបញ្ជី ភាគច្រើននៅភ្នំពេញ រយៈពេលដូចគ្នានេះ អ្នកនាំពាក្យក្រសួងសាធារណការ បានអះអាងថា រាជធានីភ្នំពេញ ទទួលបានការចុះបញ្ជីយានយន្តជិតពាក់កណ្តាលនៃចំនួនយានយន្តសរុប ដោយមានចំនួន ២ ៨១៨ ០០០គ្រឿង ហើយម៉ូតូ មានដល់ទៅ២ ០៩០ ០០០គ្រឿង៕	ភ្នំពេញ៖ ៦ខែនេះ ក្រសួងសាធារណការនិងដឹកជញ្ជូន លក់ស្លាកលេខពិសេសផ្ទាល់ខ្លួន (លេខកម្ពុជា) និងផ្លាកលេខពិសេស(រាជធានី-ខេត្ត)បានជិត២ម៉ឺនលេខ។ ស្លាកលេខឡានដែលលក់បាននេះ ក្រសួងទទួលបានចំណូល ៤០ ៦៤១ ១៨៧ ៤០០រៀល (ប្រមាណ ១០លានដុល្លារ) ដែលកើន២៥ភាគរយធៀបនឹងពេលដូចគ្នាកាលឆ្នាំ២០២១។
កាលពីថ្មីៗនេះបន្ទាប់ពី OPPO បានប្រកាសបញ្ចេញនូវស្មាតហ្វូនថ្នាក់កណ្តាលជំនាន់ថ្មីរបស់ខ្លួនគឺ Reno8 Series ចំនួន 3 ម៉ូដែលឃើញថាសន្ទុះគាំទ្រគួរឲ្យភ្ញាក់ផ្អើលដែលក្នុងនោះ Reno8 (4G) & Reno8 Z 5G បានចេញលក់ជាផ្លូវការហើយលើទីផ្សារប្រទេសកម្ពុជា។ ចំណែក OPPO Reno8 (5G) កំពុងបន្តឲ្យ Pre-Order រហូតដល់ថ្ងៃទី31 សីហា 2022 ហើយគ្រោងដាក់លក់ជាផ្លូវការនៅថ្ងៃទី1 កញ្ញា 2022 ឆាប់ៗខាងមុននេះ។ តួយ៉ាង នៅក្នុងត្រកូល OPPO Reno8 Series យើងបានបង្ហាញខ្លះៗរួចមកហើយអំពីការឌីហ្សញរូបរាង និងស្ទីលពណ៌ថ្មីពណ៌មាសដ៏ពេញនិយម។ ឥឡូវយើងមកជជែក និងមុជឲ្យកាន់តែជ្រៅអំពីលក្ខណៈពិសេសរបស់ OPPO Reno8 5G ដែលមានតម្លៃ $569 ថាតើតម្លៃប៉ុណ្ណឹងស័ក្កិសមជាមួយអ្វីដែលស្មាតហ្វូននេះមានឬទេ? កំពូលកាមេរ៉ា ៖ Reno8 5G បានញាត់ជាមួយសេនស័រកំពូលពី SONY IMX709 លើកាមេរ៉ាមុខនិង IMX766 សម្រាប់កាមេរ៉ាក្រោយ ដែលធ្វើឲ្យបទពិសោធន៍ថតរូបកាន់តែប្រសើរឡើងទោះស្ថិតក្នុងស្ថានភាពពន្លឺងងឹតបែបណាក៏ដោយ ក៏អាចឲ្យលោកអ្នកផ្តិតយករូបភាពភ្លឺច្បាស់ប្រកបដោយភាពសប្បាយរីករាយគ្រប់ពេលវេលា។ មួយវិញទៀត វាក៏បានបំពាក់ជាមួយមុខងារ Ultra Night Video បង្កើនឲ្យការថតវីដេអូពេលយប់បានច្បាស់មិនស្ងាចពន្លឺខ្លាំង។ បន្ថែមពីនេះជាមួយមុខងារ Night Portrait មានសមត្ថភាពថតរូបពេលយប់ និងរហ័ស ដែលធ្វើឲ្យរូបមនុស្សកាន់តែលេចធ្លោ។ សមត្ថភាពកំពូល ៖ Reno8 5G បំពាក់នូវបន្ទះឈីបកំពូល Dimensity 1300 \| 5G ភាគច្រើនឃើញមានតែនៅលើកំពូលស្មាតហ្វូនតម្លៃថ្លៃៗកប់ពពកតែប៉ុណ្ណោះ។ ជាងនេះទៀតវាក៏បំពាក់នូវ RAM ធំសរុប 13GB (8GB+5GB) មិនរអាក់រអួលពេលដំណើរការកម្មវិធីច្រើន + ROM ធំ 256GB ប្រើដោយមិនបារម្ភថាខ្វះទំហំផ្ទុក។ កម្លាំងសាកថ្មកំពូល ៖ Reno8 5G បំពាក់នូវនូវបច្ចេលវិទ្យាសាកថ្មកំពូល 80W SUPERVOOC សាកជាមួយសម្ពាធថ្មទាបលឿនគ្រប់ពេល គ្រាន់តែសាក 5 នាទីលេងហ្គេមបាន 2 ម៉ោង។ ឯវដ្តជីវិតនៃការថ្មខ្ពស់បំផុត 1600 ជុំជាមួយសុខភាពថ្មល្អជាងទូរស័ព្ទដទៃ 2 ដងឯណ្ណោះ។ ហើយសម្រាប់ថាមពលថ្មវាមានទំហំ 4500mAh ដែលអាចប្រើប្រាស់សម្រាប់ការងារប្រចាំថ្ងៃ លេងបណ្តាញសង្គម លេងហ្គេម និងមើលវីដេអូបានពេញមួយថ្ងៃដោយគ្មានក្តីបារម្ភ។ រចនាបថកំពូល៖ Reno8 5G រចនាឡើងដោយកញ្ចក់ស្ងួតដែលបន្ស៊ីគ្នាពីខ្នងក្រោយដល់បណ្តុំកាមេរ៉ា ដែលស្ទីលរចនានេះដូចទៅនឹងកំពូលស្មាតហ្វូន OPPO Find X5 Pro ។ មិនតែប៉ុណ្ណោះ វាមានកម្រាស់ស្តើង 7.6mm ស្រួលកាន់ ស្រួលទុកដាក់ ឯទម្ងន់ 179g កាន់ប្រើយូរមិនចុកដៃ ជាមួយគែមជ្រុងដ៏ពេញនិយមក្នុងវិស័យស្មាតហ្វូន។ រឹងតែទាក់ទាញជាមួយជម្រើសពណ៌ដ៏ប្រណីត 2 ពណ៌គឺ Shimmer Gold (ពណ៌មាសប្រណីត) និង Shimmer Black (ពណ៌ខ្មៅ)។ ចង់ជ្រាបកាន់តែច្បាស់ សូមទស្សនាវីដេអូ Review ខាងក្រោមនេះ ៖ តោះ នៅចាំអីទៀត? សម្រាប់ OPPO Reno8 5G លោកអ្នកអាចបន្តធ្វើការកក់ទុករហូតដល់ថ្ងៃទី31 សីហា 2022 ដោយមានការថែមជូនកញ្ចប់កាដូតម្លៃ $187 រួមមាន៖ កង្ហារ (តម្លៃ $29), កាតាបស្ពាយ (តម្លៃ $19), បណ្ណធានាអេក្រង់រយៈពេល 6ខែ (តម្លៃ $85) និងស៊ីមស្មាតលេខពិសេស Bronze (តម្លៃ $54) ភ្ជាប់គម្រោង SurfLikeCrazy រយៈពេល 4ខែ។ សូមបញ្ជាក់ថាសម្រាប់ OPPO Reno8 (4G) $359 & Reno8 Z 5G $429 មានដាក់លក់នៅលើទីផ្សារហើយ ជាមួយនឹងការថែមជូន៖ កាតាបស្ពាយ (តម្លៃ $19) និងស៊ីមស្មាតលេខពិសេស Bronze (តម្លៃ $54) ភ្ជាប់គម្រោង SurfLikeCrazy រយៈពេល 4ខែ។ សម្រាប់ការថែមជូននេះចាប់ពីថ្ងៃទី 27 សីហា ដល់ថ្ងៃទី 08 កញ្ញា 2022 ប៉ុណ្ណោះ។ ចំពោះព័ត៌មានលម្អិតបន្ថែមលោកអ្នកអាចចូលទៅក្នុងផេគហ្វ៊េសប៊ុកផ្លូវការរបស់ OPPO៕ (អត្ថបទពាណិជ្ជកម្ម)	គ្រប់យ៉ាងពី OPPO Reno8 5G មកជាកញ្ចប់! ទាំងរូបឆោម ពណ៌ប្រណីតស្រស់ឆើតឆាយ បច្ចេកវិទ្យាសាកថ្មកំពូល 80W SUPERVOOC បន្ទះឈីបកំពូល Dimensity 1300 \| 5G ជាមួយ RAM សរុប 13GB (8GB+5GB) + ROM 256GB ជាពិសេសប្រព័ន្ធកាមេរ៉ាកំពូលសក្តិសមជា «អ្នកជំនាញ Portrait» ពិតប្រាកដមែន! ចាប់អារម្មណ៍ OPPO Reno8 5G ប្រញាប់ទៅកក់ទុកឥឡូវនេះ! ជាមួយសមត្ថភាពកំពូល រចនាបថកំពូល ប្រព័ន្ធកាមេរ៉ាកំពូល បច្ចេកវិទ្យាសាកថ្មកំពូល ដែលភាពអស្ចារ្យនេះគឺនៅលើស្មាតហ្វូន Reno8 5G លក់ក្នុងតម្លៃ $569 ។
មុនពេលចេញដំណើរទៅប្រកួតអាស៊ានប៉ារ៉ាហ្គេមលើកទី១១ លោក យី វាសនា អគ្គលេខាធិការនៃគណៈកម្មាធិការជាតិប៉ារ៉ាឡាំពិកកម្ពុជា (NPCC) មានប្រសាសន៍លើកទឹកចិត្តដល់ប្រតិភូកីឡាទាំងអស់ ឲ្យស្គាល់ពីតម្លៃខ្លួន សម្រាប់ការចូលរួមប្រកួតលើឆាកអន្ដរជាតិ។ លោក ជំរុញឲ្យអត្តពលិកទាំងអស់ ប្រឹងប្រែងណ្ដើមបានមេដាយ ដើម្បីលើកមុខមាត់ប្រទេសជាតិ ។ «អត្ដពលិក គ្រូបង្វឹករបស់យើង គឺស្មើនឹងទង់ជាតិ ព្រលឹងជាតិ សាសនា ព្រះមហាក្សត្រ។ ដូច្នេះ សូមឲ្យតម្លៃខ្លួនឯងឲ្យខ្ពស់រាល់ពេលដេក ដើរ ឈរ អង្គុយ គឺត្រូវយល់ថា ខ្លួនយើងមានតម្លៃ។»។ លោក យី វាសនា មានប្រសាសន៍ដូច្នេះ។ កិច្ចប្រជុំបច្ចេកទេស និងដោះស្រាយបញ្ហារបស់អត្ដពលិកពិការភាព រូបពី Apsara TV ប្រតិភូកីឡា ទៅប្រទេសឥណ្ឌូណេស៊ីនេះ ចែកចេញជា៣ក្រុម ។ ប្រតិភូទី១ គឺក្រុមអត្តពលិក និងគ្រូបង្វឹក ទៅចូលរួមការប្រកួតកីឡាអាស៊ានប៉ារ៉ាហ្គេម លើកទី១១។ ប្រតិភូទី២ គឺក្រុមការងារ ទៅរៀនសូត្រ និងដកស្រង់បទពិសោធន៍ សម្រាប់រៀបចំអាស៊ានប៉ារ៉ាហ្គេមលើកទី១២ ឆ្នាំ២០២៣ នៅកម្ពុជា និងប្រតិភូទី៣ ត្រូវទៅទទួលទង់សហព័ន្ធកីឡាអាស៊ានប៉ារ៉ាហ្គេម ក្នុងនាមជាម្ចាស់ផ្ទះបន្ទាប់ពីឥណ្ឌូណេស៊ី។ នេះបើតាមលោក យី វាសនា។ គួរបញ្ជាក់ផងដែរថា ប្រតិភូកីឡា នឹងចេញដំណើរនៅថ្ងៃទី២៦ ខែកក្កដា ដោយជើងហោះហើរ Sky Angkor Airlines ពីកម្ពុជា ទៅឥណ្ឌូណេស៊ី ដោយគ្មានការប្ដូរជើងហោះហើរទេ។ ព្រឹត្តិការណ៍នេះ ធ្វើឡើងលើកចុងក្រោយបង្អស់ នៅឆ្នាំ២០១៧ នៅប្រទេសម៉ាឡេស៊ី ដោយកម្ពុជា ទទួលបានមេដាយសរុប១០គ្រឿង ក្នុងនោះ ប្រាក់៥គ្រឿង និងសំរិទ្ធ៥គ្រឿង។ ប្រទេសហ្វីលីពីន និងវៀតណាម បានផ្អាករៀបចំព្រឹត្តិការណ៍នេះ ដោយសារបញ្ហាគ្រោះធម្មជាតិ និងវិបត្តិកូវីដ-១៩ មុននឹងផ្ទេរទៅឥណ្ឌូណេស៊ីវិញ នៅឆ្នាំ២០២២នេះ៕	អគ្គលេខាធិការនៃគណៈកម្មាធិការជាតិប៉ារ៉ាឡាំពិកកម្ពុជាលោក យី វាសនា ប្រាប់ដល់អត្ដពលិក និងមន្ដ្រីកីឡាទាំងអស់ ឲ្យយល់តម្លៃរបស់ខ្លួន ដែលស្មើទៅនឹងមុខមាត់ប្រទេសជាតិ នៅពេលចេញទៅប្រកួតលើឆាកអន្ដរជាតិ ។ ជាពិសេសការប្រកួតអាស៊ានប៉ារ៉ាហ្គេមលើកទី១១ នៅប្រទេសឥណ្ឌូណេស៊ី នាថ្ងៃទី៣០ ខែកក្កដា ដល់ថ្ងៃទី៦ ខែសីហានេះ។
តារាចម្រៀងផលិតកម្មហង្សមាសរូបនេះ បានសរសេរលើហ្វេសប៊ុកខ្លួនថា៖« ថ្ងៃនេះខ្ញុំបាន ជាហើយ គ្រូពេទ្យថាខ្ញុំអាចចេញទៅផ្ទះវិញបានថ្ងៃនេះហើយ តែក៏ត្រូវបន្តការឃុំខ្លួនឱ្យនៅដាច់ដោយឡែកក្នុងបន្ទប់តែឯងចំនួន ១៤ ថ្ងៃបន្ថែមទៀតដែរ ។ ខ្ញុំនឹងគោរពតាមគោលការណ៍នេះ ដើម្បីសុវត្ថិភាព ក្រុមគ្រួសារខ្ញុំ»។ ក្រៅពីអ្នកស្រី សុគន្ធ នីសា ក៏មានតារាប្រចាំផលិតកម្មហង្សមាសផ្សេងទៀត កំពុងសម្រាកព្យាបាលជំងឺកូវីដ-១៩ ដែរ៕ អត្ថបទទាក់ទង តារាចម្រៀង សុគន្ធ និសា៖ ខ្ញុំវិជ្ជមានកូវីដ-១៩ហើយ	ភ្នំពេញ៖ តារាចម្រៀងផលិតកម្មហង្សមាស អ្នកស្រី សុគន្ធ នីសា ជាសះស្បើយពីកូវីដ-១៩ ហើយ ក្រោយពីសម្រាកព្យាបាលអស់ជាង១០ថ្ងៃ។ នេះបើតាមការប្រកាសរបស់តារាស្រីរូបនេះ។
ប្រធានាធិបតីរុស្ស៊ី វ៉ា្លឌីមៀ ពូទីន បានកុហកពីប៉ូឡូញជាច្រើនលើក ហើយគាត់តែងតែធ្វើដោយមានចេតនា។ នេះជាការលើកឡើងរបស់នាយករដ្ឋមន្ត្រីប៉ូឡូញ Mateusz Morawiecki ក្នុងសេចក្ដីថ្លែងការណ៍ថ្ងៃទី២៩ ខែធ្នូ ដើម្បីឆ្លើយតបនឹងការលើកឡើងនៅពេលថ្មីៗនេះរបស់លោក ពូទីន ដែលចោទប៉ូឡូញថា ធ្វើឲ្យមានសង្គ្រាមលោកលើកទីពីរ។ កាលពីដើមខែនេះ លោក ពូទីន និយាយក្នុងជំនួបមួយដោយចោទប៉ូឡូញ និងប្រទេសលោកខាងលិចថា នៅពីក្រោយសង្គ្រាមលោកលើកទីពីរតាមរយៈការចុះហត្ថលេខាលើសន្ធិសញ្ញាជាច្រើនជាមួយណាស៊ីអាល្លឺម៉ង់មុនសង្គ្រាមផ្ទុះឡើងនៅឆ្នាំ១៩៣៩។ ទីក្រុងវ៉ាសូវី ក៏បានកោះហៅអគ្គរដ្ឋទូតរុស្ស៊ីទៅតវ៉ាលើការលើកឡើងបែបនេះ និងប្រាប់វិញថា ប្រជាជនប៉ូឡូញជាង៦លាននាក់ បានបង់ជីវិតដោយសារជម្លោះដ៏ធំមួយនេះ។ ទំនងមិនពេញចិត្តនឹងរឿងនេះ លោក Morawiecki ដែលចោទលោក ពូទីន ចំៗថានិយាយកុហកនោះ អះអាងថា សម្ដីមិនពិតបែបនេះ តែងកើតមាននៅពេលដែលអាជ្ញាធររុស្ស៊ីរងសម្ពាធអន្តរជាតិដោយសារទង្វើរបស់ពួកគេ។ លោកបន្តថា ក្នុងពេលសប្ដាហ៍ថ្មីៗនេះ រុស្ស៊ីរងបរាជ័យធ្ងន់ៗជាបន្តបន្ទាប់។ នេះបើតាមការផ្សាយរបស់ទីភ្នាក់ងារព័ត៌មាន AFP ។ បរាជ័យរបស់រុស្ស៊ីដែលលោក Morawiecki និយាយមានដូចជា ការអូសបន្លាយពេលដាក់ទណ្ឌកម្មរបស់អឺរ៉ុបលើរុស្ស៊ីទាក់ទងការលេបយកតំបន់គ្រីមេ អត្តពលិករុស្ស៊ីត្រូវហាមចូលរួមសកម្មភាពកីឡាបួនឆ្នាំ និងបរាជ័យក្នុងការគ្រប់គ្រងបេឡារុសជាដើម។ នាយករដ្ឋមន្ត្រីប៉ូឡូញរូបនេះ មិនបាននិយាយឲ្យច្បាស់លាស់ឡើយលើបញ្ហាទាំងនេះ តែបញ្ជាក់ថា ការណ៍ដែលលោក ពូទីន និយាយកុហក គឺដើម្បីបិទបាំងបញ្ហាក្នុងស្រុកទាំងអម្បាលម៉ាន។ ទាក់ទងសង្គ្រាមលោកលើកទីពីរនេះ មុនពេលអាល្លឺម៉ង់ឈ្លានពានប៉ូឡូញក្នុងសង្គ្រាមផ្លេកបន្ទោរនៅថ្ងៃទី១ ខែកញ្ញា ឆ្នាំ១៩៣៩ ក្រុមណាស៊ីបានចុះហត្ថលេខាលើកិច្ចព្រមព្រៀង Molotov-Ribbentrop ជាមួយសហភាពសូវៀតដែលពុះច្រៀកអឺរ៉ុបខាងកើតជាពីរ។ អំឡុងពេលផ្ដើមសង្គ្រាមលោកលើកពីរ ទ័ពក្រហមក៏វាយលុកប៉ូឡូញ ហើយទ័ពណាស៊ី ក៏បើកការវាយប្រហារគួរឲ្យភ្ញាក់ផ្អើលលើសហភាពសូវៀតនៅឆ្នាំ១៩៤១ ៕	នាយករដ្ឋមន្ត្រីប៉ូឡូញ Mateusz Morawiecki នៅថ្ងៃទី២៩ ខែធ្នូ បានប្រតិកម្មតបនឹងការលើកឡើងរបស់ប្រធានាធិបតីរុស្ស៊ី វ្ល៉ាឌីមៀ ពូទីន ដែលបានទម្លាក់កំហុសលើប៉ូឡូញជុំវិញការផ្ទុះសង្គ្រាមលោកលើកទីពីរ។ ប្រមុខរដ្ឋាភិបាលប៉ូឡូញ អះអាងថា មេដឹកនាំរុស្ស៊ីនិយាយកុហកដើម្បីបិទបាំងបរាជ័យក្នុងស្រុកខ្លួនប៉ុណ្ណោះ។
ល្បែងឱបត្រឡាច ឬល្បែងបេះឪឡឹក ជាល្បែងមួយរបស់ក្មេងប្រុស-ស្រី ដែលតែងស្រុះស្រួល បបួលគ្នីគ្នាលេងនាពេលយប់ខែភ្លឺ និងមិនចាំបាច់មានកម្មវិធីបុណ្យទានអ្វី ក៏អាចលេងបានដែរ។ ល្បែងនេះ គឺគេត្រូវចាត់មនុស្សពីរនាក់ ម្នាក់ឲ្យធ្វើជាតំណាងម្ចាស់ត្រឡាច ឬឪឡឹក ឯម្នាក់ទៀតឲ្យធ្វើជាតំណាងអ្នកទិញ។ ចំណែកឯអ្នកចូលរួមលេងទាំងប៉ុន្មាន គឺតម្រូវឲ្យធ្វើជាត្រឡាច ឬជាឪឡឹកទាំងអស់ ដោយប្តូរវេនគ្នា ធ្វើជាអ្នកលក់ អ្នកទិញ និងជាត្រឡាចម្នាក់ម្តង។ អ្នកលេងទាំងនោះ ត្រូវសំដៅទៅរកគល់ឈើ សសរផ្ទះ ឬវត្ថុអ្វីមួយរឹងមាំ មានទំហំល្មមអាចឱបបាន។ កាលបើរកកន្លែងបានល្អហើយ ក្មេងម្នាក់ ក្នុងចំណោមក្មេងតំណាងឲ្យត្រឡាច ឬឪឡឹកនោះ ត្រូវអង្គុយឱបគល់ឈើ ឬសសរនោះ ទាំងដៃ និងជើង ឯក្មេងម្នាក់ទៀតជាក្មេងជាទី២ គឺត្រូវអង្គុយចុះយកដៃឱបចង្កេះ ព្រមទាំងយកជើងទាំងពីរ ដាក់លើភ្លៅក្មេងទី១ ។ ក្មេងទី៣ និងក្មេងដទៃទៀត ត្រូវយកដៃ និងជើងឱបក្មេងទី២ ឲ្យដូចក្មេងទី២ឱបក្មេងទី១ អ៊ីចឹងដែរ រហូតដល់អស់គ្នា។ បន្ទាប់ពីឱបបន្តគ្នាអស់ហើយ ក្មេងម្នាក់ដែលជាតំណាងម្ចាស់ត្រឡាចនោះ ធ្វើព្រងើយ ដើរជុំវិញនៅក្បែងក្មេងៗជាត្រឡាចនោះ ហើយក្មេងម្នាក់ទៀតដែលតំណាងជាអ្នកទិញត្រឡាច ដើរចូលមកសួរតថ្លៃអ្នកលក់ ដូចជាទំនិញក្នុងផ្សារអ៊ីចឹង។ កាលណាអ្នកលក់ និងអ្នកទិញត្រូវគ្នាក្នុងតម្លៃណាមួយហើយ អ្នកលក់ ឲ្យអ្នកទិញ បេះត្រឡាចតាមចិត្ត ហើយអ្នកទិញក៏ដើរចូលមកយកដៃគោះ គោះខ្នងក្មេងៗដែលអង្គុយឱបគល់ឈើ ឬសសរ ជាប់គ្នានោះតិចៗ។ គោះបណ្តើរ សួរបណ្តើរថា «ខ្ចី» ឬ«ទុំ»? អ្នកទិញគោះបន្តគ្នា ពីម្នាក់ទៅម្នាក់ ហើយក្មេងដែលត្រូវអ្នកទិញគោះមុន ត្រូវឆ្លើយថា«ខ្ចីៗ»រហូត ទាល់តែដល់អ្នកចុងក្រោយបំផុត ទើបឆ្លើយថា «ទុំ» ។ បន្ទាប់ពីឮពាក្យនេះហើយ អ្នកទិញ ក៏បេះយកអ្នកចុងគេបំផុតនោះ ដោយប្រើកម្លាំងខ្លាំង ដើម្បីទាញ ព្រោះអ្នកអង្គុយទាំងនោះ ព្យាយាមរឹបឱបគា្នជាប់ចំកោងខ្នងរៀងៗខ្លួន រេចុះ រេឡើង ប្រៀបដូចជាទងត្រឡាច។ អ្នកទិញត្រូវប្រលេះម្តងមួយៗ ប្រលេះបានហើយត្រូវទុកមួយដុំ។ បើសិនជាប្រលេះមិនបានទេ ពួកគេត្រូវលេងសារជាថ្មី៕ ដកស្រង់ចេញពីសៀវភៅ៖ «ល្បែងប្រជាប្រិយខ្មែរ» ដែលរៀបរៀងដោយ៖ លោក ចាប ពិន អ្នកស្រី ពេជ្យ សល់, លោក លី ធាមតេង និង ស្តើង ឆូរ នៃក្រុមជំនុំទំនៀមទម្លាប់ខ្មែរ(ឆ្នាំ១៩៦៤) សូមថ្លែងអំណរគុណដល់ក្រុមហ៊ុនដែលបានចូលរួមឧបត្ថម៖ ១, ឥណទានគេហដ្ឋានរបស់ធនាគារ ស៊ីអាយអិមប៊ី ផ្តល់ជូនអត្រាការប្រាក់ 7.99% បន្ថែមជាមួយសេវាធានារ៉ាប់រងអាយុជីវិតរហូតដល់ 50,000 ដុល្លារអាមេរិក ដោយឥតគិតថ្លៃ។ សូមទំនាក់ទំនង 023 988 388 ។ ២, រថយន្តប្រណីតម៉ាក Mercedes-Benz (មែសឺដេស-បិនស៍) ថ្មីៗឆ្នាំ២០១៨ កំពុងដាក់លក់នៅ ក្រុមហ៊ុន ស្តារ អូតូ (ខេមបូឌា) ខូអិលធីឌី ស្ថិតនៅមហាវិថីសម្តេច ហ៊ុន សែន ឬផ្លូវ៦០ម៉ែត្រ ភ្នំពេញ។ ទូរស័ព្ទផ្នែកលក់ 017 231 488 និងផ្នែកសេវាកម្ម ០11 726 988 ។ ៣, ស្អាតដូចតារា ស្អាតបែបស៊ូណេ, ទូរស័ព្ទទំនាក់ទំនង៖ 017 800 150 / 098 5000 88 , ទីតាំងស្ថិតនៅផ្សារទំនើបសុវណ្ណា។ ៤, រីករាយឆ្នាំថ្មី! បង្កើតបរិយាកាសដ៏រីករាយនៅក្នុងឆ្នាំថ្មីជាមួយ កូកា-កូឡា រសជាតិនៃអារម្មណ៍ស្រស់ស្រាយ។	ល្បែងឱបត្រឡាច ឬល្បែងបេះឪឡឹក ជាល្បែងប្រជាប្រិយខ្មែរមួយប្រភេទរបស់កុមារ នៅទីជនបទ នៃប្រទេសកម្ពុជា។ ល្បែងនេះ ក៏ជាប្រភេទកីឡាមួយរបស់ខ្មែរ នាសម័យបុរាណ សម្រាប់ហាត់ដៃ ជើងឲ្យមានកម្លាំងមាំមួន មានសាច់ដុំ និងសុខភាពល្អ។ ប៉ុន្តែបច្ចុប្បន្ន ល្បែងប្រជាប្រិយមួយនេះ ស្ទើរតែលែងឃើញក្មេងៗលេងកម្សាន្តទៅហើយ។ តើល្បែងឱបត្រឡាច ឬល្បែងបេះឪឡឹក គេលេងកម្សាន្តនៅពេលណា និងមានរបៀបលេងយ៉ាងដូចម្តេច?
ភ្នំពេញ៖ នៅក្នុងសង្គមតែងតែមានមនុស្សល្អនិងមនុស្សអាក្រក់ និង មានមនុស្សស្មោះត្រង់និងមនុស្សមិនស្មោះត្រង់ដែលព្យាយាមប្រើល្បិចផ្សេងៗដើម្បីសម្រេចគោលបំណងរបស់ខ្លួន។ ដោយសារតែមានសភាពបែបនេះហើយ ទើបបុព្វបុរសខ្មែរបានលើកឡើងនូវសុភាសិតមួយថា«ហុតទឹកសម្លឹងកាក»។ តើសុភាសិតនេះ មានអត្ថន័យដូចម្ដេច? ហើយវាមានខ្លឹមសារអប់រំយ៉ាងណាដែរ? មុននឹងបកស្រាយសុភាសិតនេះ យើងគួរយល់ដឹងនូវពាក្យគន្លឹះមួយចំនួនជាមុនសិន។ «ហុតទឹក» មានន័យថា ស្រូបយកតែទឹក ដួសយកតែទឹក ដូចជា ហុតទឹកសម្ល ស្រូបយកទឹកសម្ល ជាដើម។ «សម្លឹង» មានន័យថា មើលស្លឹង មើលដោយធ្វើភ្នែកស្លឹងឆ្ពោះត្រង់មិនងាក ជាដើម។ «កាក» ក្នុងន័យនេះ សំដៅយកអ្វីៗទីទៃពីទឹកក្នុងបរិបទសម្ល ដូចជា សាច់ត្រី សាច់គោ សាច់ដទៃទៀត ឬបន្លែដែលមាននៅក្នុងឆ្នាំងឬចានសម្ល។ តាមន័យត្រង់«ហុតទឹកសម្លឹងកាក» សំដៅយកន័យថា មនុស្សណាម្នាក់ដែលក្នុងពេលបរិភោគសម្លដៃរបស់គាត់ប្រើស្លាបព្រាដួសទឹកសម្ល ប៉ុន្តែ ភ្នែករបស់គាត់បានសម្លឹងមើលសាច់ត្រី ឬសាច់ដទៃទៀតដែលមាននៅក្នុងចានសម្លនោះ ដោយបង្ហាញចេតនាមួយថាគាត់ប៉ុនប៉ងចង់ដួសសាច់នោះនៅពេលបន្ទាប់ប្រសិនបើអាច។ ក្នុងន័យធៀប «ហុតទឹកសម្លឹងកាក» អាចត្រូវបានគេយកទៅប្រើក្នុងន័យជាច្រើន ដូចជា ការរាប់អានគ្នា ការសេពគប់គ្នាជាមិត្តភក្ដិ ដោយសម្លឹមើលឬរំពឹងអំពីផលប្រយោជន៍នៅពេលអនាគត ជាដើម។ ក្រៅពីនេះ ការជួយសង្គ្រោះឬការជួយទំនុកបម្រុងអ្នកណាម្នាក់ដើម្បីផលប្រយោជន៍ណាមួយ ក៏ចូលក្នុងបរិបទ«ហុតទឹកសម្លឹងកាក»នេះដែរ។ លើសពីនេះទៀត ក្នុងបរិបទនយោបាយនិងទំនាក់ទំនងអន្តរជាតិ ការណ៍ដែលអ្នកនយោបាយឬប្រទេសមហាអំណាចណាមួយ ផ្ដល់ជំនួយដល់ជនក្រីក្រ ប្រទេសក្រីក្រ ជាថ្នូរនឹងសម្លឹកឆ្នោត ឬជាថ្នូរនឹងការទាមទារឱ្យប្រជាជនឬប្រទេសដែលទទួលជំនួយនោះក្លាយជាអ្នកនៅក្រោមបង្គាប់បញ្ជា ឬជាប្រទេសរណបរបស់ខ្លួន ក៏ចាត់ទុកចូលក្នុងគំនិតស្ដីពីការហុតទឹកសម្លឹងកាកនេះដែរ។ ជារួម នៅក្នុងសុភាសិតនេះ បុព្វបុរសខ្មែរចង់អប់រំប្រជាជនខ្មែរឱ្យចាំថា រាល់ទង្វើរបស់មនុស្សសុទ្ធតែមានគោលបំណង។ ក្នុងករណី «ហុតទឹកសម្លឹងកាក» ការហុតទឹក គឺជាចំណុចចាប់ផ្ដើម ឯការសម្លឹងកាក គឺជាគោលដៅអនាគត់។ ហេតុនេះ មនុស្សគ្រប់រូបគួរតែយល់ដឹងរឿងនេះឱ្យច្បាស់ ជៀសវាងពួកគេអាចក្លាយទៅជាអ្នករងគ្រោះជាយថាហេតុ។ តាមពិតទៅ ការស្វែងរកប្រយោជន៍ ការស្វែងរកលាភ ការស្វែងរកទ្រព្យសម្បត្តិ ឬការស្វែងកេរ្ដិ៍ឈ្មោះល្អ មិនមែនជារឿងអាក្រក់និងមិនគួរធ្វើនោះទេ ពីព្រោះវាជាអ្វីដែលមនុស្សត្រូវការនិងចង់បាន។ ប៉ុន្តែ វិធីដែលគេប្រើដើម្បីសម្រេចគោលបំណងទាំងនេះទេ ដែលអាចល្អ អាចអាក្រក់។ ជាគោលការណ៍សីលធម៌និងគោលការណ៍មនុស្សធម៌ ការជួយសង្គ្រោះឬការផ្ដល់ជំនួយដល់អ្នកណាម្នាក់ ក្រុមណាមួយឬប្រទេសណាមួយ មិនតម្រូវឱ្យមានការតបស្នងមកវិញនោះទេ។ ប៉ុន្តែ ក្នុងតថភាព អ្នកដែលធ្លាប់បានទទួលជំនួយឬអំណោយពីនរណាម្នាក់ឬក្រុមណាមួយ គេតែងតែតបស្នងមកវិញនូវការថ្លែងអំណរគុណ ការគោរព ការស្រឡាញ់ និងការកោតសរសើរដល់សប្បុរសជនទាំងនោះវិញដែរ។ លើសពីនេះទៀត ពេលខ្លះ ជនដែលធ្លាប់រងគ្រោះឬធ្លាប់ទទួលជំនួយទាំងនោះក៏ព្យាយាមជួយអ្នកមានគុណរបស់ខ្លួនវិញដែរតាមលទ្ធភាពដែលខ្លួនមាន ដូចជា ការជួយជាសម្ភារៈ ប្រាក់ ឬមធ្យោបាយផ្សេងៗ ជាដើម។ ករណីបែបនេះ មិនចាត់ទុកថា ជាប់ពាក់ព័ន្ធក្នុងសុភាសិត«ហុតទឹកសម្លឹងកាកា»ទេ។ វាគ្រាន់តែជាគំរូ លំនាំ ឬបទពិសោធន៍ដែលអ្នកធ្លាប់ត្រូវគេជួយ ចង់រៀនសូត្រតាមម្ចាស់ជំនួយ ឬចង់តបស្នងដល់ម្ចាស់ជំនួយតែប៉ុណ្ណោះ។ ដូច្នេះ យើងអាចវាយតម្លៃបានថា ការទទួលបានប្រយោជន៍ពីគ្នាទៅវិញទៅមកក្នុងភាពជាដៃគូរក្នុងគ្រួសារ មិត្តភក្ដី ស្ថាប័នជំនួញ ស្ថាប័ននយោបាយ ជាដើម ដែលស្ថិតក្រោមលក្ខខណ្ឌស្មគ្រចិត្ត សីលធម៌ មនុស្សធម៌ ច្បាប់ ជាដើម មិនមែនស្ថិតក្នុងន័យដូចដែលសុភាសិត«ហុតទឹកសម្លឹងកាក»បានកំណត់នោះទេ។ ផ្ទុយទៅវិញ សុភាសិតរបស់យើង សំដៅយកតែគំនិតឬសកម្មភាពណាដែលចង់កេងចំណេញ ឬចង់ទាញយកប្រយោជន៍ជាឯកតោភាគីដោយមិនស្មោះត្រង់តែប៉ុណ្ណោះ៕	ដោយសាស្ត្រាចារ្យ ឈត ប៊ុនថង
ក្នុងពិធីដាក់ដំណើរការនាវាល្បាតផលិតក្នុងស្រុកតម្លៃ៣៧,៣លានដុល្លារ ឈ្មោះថា «Anping» ក្នុងទីក្រុង Kaohsiung អ្នកស្រីប្រធានាធិបតី Tsai Ing-wen បានលើកសរសើរពីសមត្ថភាពពិសេសរបស់នាវាល្បាតមួយដែលអាចប្រើប្រាស់ជានាវាប្រយុទ្ធក្នុងពេលមានជម្លោះ។ នេះបើតាមការចុះផ្សាយរបស់ទីភ្នាក់ងារព័ត៌មាន Reuters ។ «ប្រសិនបើចាំបាច់ វាអាចប្រែក្លាយភ្លាមៗទៅជាកម្លាំងដ៏សំខាន់មួយសម្រាប់ការពារ»។ អ្នកស្រី Tsai បញ្ជាក់បែបនេះ មុននឹងបន្ថែមថា ខណៈកងនាវាល្បាតពង្រឹងការអនុវត្តច្បាប់ កងកម្លាំងការពារជាតិ នឹងត្រូវពង្រឹងសមត្ថភាពផងដែរ។ នាវាល្បាត Anping គឺស្រដៀងគ្នានឹងនាវាចម្បាំងខ្នាតតូចប្រភេទ Tuo Chiang ដែលអាចបំពាក់ក្បាលគ្រាប់មីស៊ីលកម្ទេចនាវាសត្រូវ តែវាត្រូវបានបន្ថែមដោយសម្ភារជំនួយដល់ប្រតិបត្តិការសង្គ្រោះប៉ុណ្ណោះ។ និយាយដល់នាវាចម្បាំងប្រភេទ Tuo Chiang គឺ វាមានល្បឿនលឿននិងងាយស្រួលក្នុងបត់បែន ហើយមានបេសកកម្មចម្បងកម្ទេចនាវាសត្រូវធំៗ ដែលប្រតិបត្តិការក្បែរសមុទ្រតៃវ៉ាន់។ បច្ចុប្បន្ននាវាចម្បាំងប្រភេទនេះ កំពុងបើកប្រតិបត្តិការ ហើយត្រូវប្រសិទ្ធនាមដោយកងទ័ពជើងទឹកតៃវ៉ាន់ថា «អ្នកពិឃាដនាវាផ្ទុកយន្តហោះ»។ ដោយសារសមត្ថភាពយោធារបស់តៃវ៉ាន់ចាញ់ប្រៀបចិន អ្នកស្រីប្រធានាធិបតី Tsai បានជំរុញយុទ្ធសាស្ត្រធ្វើសង្គ្រាមមួយ ហៅថា សង្គ្រាមរវាងអំណាចយោធាមិនស្មើគ្នា។ នេះមានន័យថា កងទ័ពតៃវ៉ាន់ នឹងបំពាក់បន្ថែមសព្វាវុធ ដែលងាយស្រួលក្នុងការចល័ត និងពិបាកឲ្យសត្រូវវាយប្រហារបាន។ ទន្ទឹមនេះ អ្នកស្រី Tsai Ing-wen ក៏ប្តេជ្ញាផ្ដល់អាទិភាពខ្លាំងលើការធ្វើទំនើបកម្មយោធាតៃវ៉ាន់ផងដែរ ហើយនោះគឺការដំឡើងកញ្ចប់ថវិកាជាតិ និងទិញសព្វាវុធទំនើបៗបន្ថែមទៀត។ ចិន ដែលចាត់ទុកតៃវ៉ាន់ជាដែនអធិបតេយ្យភាពរបស់ខ្លួន ធ្លាប់ប្រកាសថានឹងប្រើកម្លាំងទ័ពវាយដណ្ដើមតៃវ៉ាន់ដាក់ក្រោមការគ្រប់គ្រងខ្លួន បើប្រជាជាតិកោះមួយហ៊ានប្រកាសឯករាជ្យ។ ខណៈសហរដ្ឋអាមេរិក នៅតែជាប្រទេសផ្គត់ផ្គង់អាវុធសំខាន់បំផុតរបស់តៃវ៉ាន់ អ្នកស្រីប្រធានាធិបតី Tsai ក៏បានប្ដេជ្ញាពង្រឹងឧស្សាហកម្មការពាររបស់ប្រជាជាតិកោះមួយនេះ ជាពិសេស តាមរយៈផែនការសាងសង់នាវាមុជទឹក៨គ្រឿងដោយខ្លួនឯង ខណៈចិនមាននាវាផ្ទុកយន្តហោះ២គ្រឿង ដែលបើកប្រតិបត្តិការ ហើយក៏កំពុងសាងសង់យ៉ាងតិចមួយទៀតផងដែរ៕	តៃវ៉ាន់ ដាក់ដំណើរការនាវាល្បាតថ្មីមួយគ្រឿង នៅថ្ងៃទី ១១ ខែធ្នូ ដែលអាចបំពាក់ក្បាលគ្រាប់មីស៊ីលអំឡុងពេលធ្វើសង្គ្រាម ខណៈដែនកោះមួយនេះ ប្ដេជ្ញាពង្រឹងសមត្ថភាពការពារជាតិខ្លួននៅចំពោះមុខការគំរាមកំហែងពីចិន។
សេចក្តីប្រកាសព័ត៌មានរបស់ក្រសួងអប់រំ បានឲ្យដឹងថា ក្រសួងអប់រំរបស់ម៉ាឡេស៊ី បានផ្ដល់អាហារូបករណ៍ជូនដល់និស្សិតកម្ពុជា ដើម្បីទៅសិក្សានៅសាកលវិទ្យាល័យនៅប្រទេសម៉ាឡេស៊ី នៅខែកញ្ញា ឆ្នាំ២០២០ខាងមុខ។ ចំពោះលក្ខខណ្ឌនៃជ្រើសរើស គឺបេក្ខជនត្រូវមានសញ្ជាតិខ្មែរ មានចំណេះដឹងភាសាអង់គ្លេសកម្រិត(IELTS:6.5 ឬ TOEFL:580) ហើយបេក្ខជនក៏ត្រូវមានសុខភាពល្អទាំងកាយសម្បទា និងបញ្ញាផងដែរ។ បេក្ខជន ថ្នាក់បណ្ឌិតត្រូវមានសញ្ញាបត្របរិញ្ញាបត្រ +(GPA 3.5)និងអាយុត្រឹម៤៥ឆ្នាំ ហើយសម្រាប់ថ្នាក់បរិញ្ញាបត្រជាន់ខ្ពស់ បេក្ខជនត្រូវមានសញ្ញាបត្រជាន់ខ្ពស់+(GPA 3.5) និងអាយុត្រឹម៤០ឆ្នាំ។ បេក្ខជនដែលមានចំណាប់អារម្មណ៍ អាចស្នើសុំពាក្យបំពេញតាមរយៈ https://biasiswa.moe.gov.my/INTER/index.php ផុតកំណត់ទទួលពាក្យត្រឹមថ្ងៃទី១៥ មីនា ឆ្នាំ២០២០នេះ៕	ភ្នំពេញ៖ ក្រសួងអប់រំ យុវជន និងកីឡា ជ្រើសរើសនិស្សិតទៅសិក្សាបន្តថ្នាក់បណ្ឌិត និងថា្នក់បរិញ្ញាបត្រជាន់ខ្ពស់ នៅប្រទេសម៉ាឡេស៊ី សម្រាប់ឆ្នាំសិក្សា២០២០-២០២១។
ដើម្បីជ្រាបច្បាស់សូមលោកអ្នកទស្សនាវីដេអូខាងក្រោម៖ លោកវេជ្ជបណ្ឌិត ស៊ុំ សត្ថា វេជ្ជបណ្ឌិតឯកទេសជំងឺទឹកនោមផ្អែម និងជាស្ថាបនិកកម្មវិធីទូរសព្ទដៃ «CarnetDia» បានឱ្យដឹងថា ជំងឺទឹកនោមមិនអាចព្យាបាលជាដាច់នោះទេ។ លោកវេជ្ជបណ្ឌិត បន្ថែមថា អ្នកជំងឺទឹកនោមមិនអាចបោះបង់ថ្នាំពេទ្យនោះទេ ហើយមុននឹងប្រើប្រាស់ផលិតផលអ្វីមួយត្រូវតែពិគ្រោះជាមួយវេជ្ជបណ្ឌិតជំនាញជាមុនសិន។ វេជ្ជបណ្ឌិត ស៊ុំ សត្ថា ពន្យល់បែបនេះ៖ «អ្នកជំងឺមួយចំនូនគឺគាត់ទទួលទានថ្នាំតាមគ្នា អ្នកជំងឺមួយចំនួនតូចណាមួយនោះ យកថ្នាំដែលគាត់ធ្លាប់ប្រើប្រាស់ចេះតែយកប្រើប្រាស់បន្តទៅទៀតដោយមិនបានមកពិនិត្យ ឱ្យបានទៀតទាត់ ឬប្រើប្រាស់ផលិតផលផ្សេងៗ ដោយមិនបានប្រឹក្សា ជាមួយគ្រូពេទ្យ ។ ទង្វើទាំងអស់នេះ អាចផ្ដល់នូវហានិភ័យ» ។ បើតាមវេជ្ជបណ្ឌិតជំនាញរូបនេះ បានណែនាំថា អ្នកជំងឺទឹកនោមផ្អែមមិនត្រូវប្រើប្រាស់ផលិតផល ឬថ្នាំតាមគ្នានេះទេ ដោយត្រូវមកពិគ្រោះជាមួយគ្រូពេទ្យជំនាញ និងត្រូវពិនិត្យឱ្យបានទៀងទាត់ ជៀសវាងបង្កហានិភ័យថ្ងៃក្រោយ៕	ភ្នំពេញ៖ អាហារបំប៉ន ត្រូវបានគេប្រើប្រាស់ ដើម្បីជំនួយដល់សុខភាព និងជួយព្យាបាលជំងឺផ្សេងៗ។ ស្របពេលនោះ តាមបណ្ដាយសង្គមមួយចំនួន ក៏បានផ្សព្វផ្សាយពីអាហារបំប៉ន ព្យាបាលជំងឺទឹកនោមផ្អែមជាសះស្បើយទៀតផង។ តើអាហារបំប៉ន ពិតជាអាចជួយព្យាបាលជំងឺទឹកនោមផ្អែមជាមែនឬ?
បើតាមអគ្គស្នងការដ្ឋាននគរបាលជាតិ ទីប្រឹក្សាក្រសួងមហាផ្ទៃដែលត្រូវបានឃាត់ខ្លួននោះ ឈ្មោះ គឹម ង៉ែតសុពល ភេទប្រុស អាយុ៦២ឆ្នាំ។ ចំណែក៨នាក់ទៀត រួមមាន ៤នាក់ជាអ្នកកាសែត ២នាក់ជាបុគ្គលិកក្រុមហ៊ុន ១នាក់ ជាជាងកញ្ចក់ និង ១នាក់ជាអ្នករត់រឺម៉កកង់បី។ ក្រោយឃាត់ខ្លួន ពួកគេ ត្រូវបានបញ្ជូនទៅអធិការដ្ឋាននគរបាលខណ្ឌមានជ័យ ដើម្បីកសាងសំណុំរឿងបន្ត តាមនីតិវិធី។ ក្នុងប្រតិបត្តិការនេះ សមត្ថកិច្ច បានចាប់យកសត្វមាន់ឈ្មោល៣ក្បាល (មាន់ជល់) ចានសម្រាប់លេងអាប៉ោង១ កម្រាលសម្រាប់ចាក់អាប៉ោង១ផ្ទាំង ជញ្ជីងថ្លឹង១ កៅអីជ័រ៩ នាមបណ្ណមួយចំនួន ខ្នាយដែក២ដើម ទូរសព្ទដៃចាស់១១គ្រឿង លុយ៨៧ម៉ឺនរៀល និង ម៉ូតូចំនួន៤គ្រឿង៕	កម្លាំងនគរបាល បានឃាត់មនុស្ស៩នាក់ ដោយមានម្នាក់ជាទីប្រឹក្សាក្រសួងមហាផ្ទៃ នៅក្នុងប្រតិបត្តិការបង្រ្កាបសង្វៀនជល់មាន់ និងកន្លែងលេងអាប៉ោង នៅចំណុចដីឡូតិ៍ព្រៃស្មៅ (ទុកចោល) ភូមិឫស្សី សង្កាត់ស្ទឹងមានជ័យទី២ កាលថ្ងៃទី៣០ ខែមិថុនា ឆ្នាំ២០១៩។
ក្នុងចំណោមពីរប្រកួតចុងក្រោយ Leeds ត្រូវការតែ១ពិន្ទុទៀតប៉ុណ្ណោះដើម្បីលើកពាន Championship រដូវកាល ២០១៩-២០នេះ។ ជំនួបបន្ទាប់ក្រុមដែលមានលោក Marcelo Bielsa ជាអ្នកចាត់ការទូទៅត្រូវតទល់ជាមួយ Derby County មុនប៉ះ Charlton Athletic ក្នុងការប្រកួតបិទរដូវកាល។ បើទោះមិនទាន់ប្រាកដខ្លួនថាអាចលើកពានក្របខណ្ឌលីគទីពីរអង់គ្លេសនៅឡើយក្តី ប៉ុន្តែកៅអីទៅក្របខណ្ឌកំពូលសម្រាប់រដូវកាលក្រោយត្រូវបានបញ្ជាក់ច្បាស់ហើយ បន្ទាប់ពី West Brom ចាញ់ Huddersfield Town ដោយលទ្ធផល ២-១ នាការប្រកួតនៅយប់ថ្ងៃទី១៧ ខែកក្កដា។ Leeds បានធ្លាក់ពី Premier League នៅរដូវកាល ២០០៣-០៤ ស្របពេលដែលពួកគេកំពុងជួបវិបត្តិហិរញ្ញវត្ថុយ៉ាងខ្លាំង។ នៅក្របខណ្ឌទី២ បាន៣រដូវកាល ម្ចាស់ជើងឯកលីគកំពូលអង់គ្លេស៣សម័យមួយនេះ បានធ្លាក់ទៅកាន់លីគទី៣ (League One) ចន្លោះពីឆ្នាំ២០០៧ ដល់ ២០១០ មុនបានកៅអីឡើងទៅ Championship វិញ។ បន្ទាប់ពីដំណើរដ៏វែងឆ្ងាយអស់រយៈពេល១៦ឆ្នាំ ក្រោមការដឹកនាំរបស់អ្នកចាត់ការសញ្ជាតិ អាហ្សង់ទីន លោក Marcelo Bielsa បានក្រសោមយក Leeds ឡើងទៅកាន់ក្របខណ្ឌកំពូលជាថ្មីដោយជោគជ័យ៕	ក្រោយរង់ចាំអស់រយៈ១៦ឆ្នាំ ទីបំផុតក្រុម Leeds United អាចឈានជើងចូលក្របខណ្ឌ Premier League វិញហើយ ក្រោយលទ្ធផលចាញ់របស់ West Bromwich ក្នុងការប្រកួតទី៤៥របស់ពួកគេ។ Leeds មាន៨៧ពិន្ទុនាំមុខដាច់ក្នុងតារាងលីគលំដាប់ទីពីរអង់គ្លេស Championship ដោយលើសគូប្រជែង West Bromwich ៥ពិន្ទុ និងក្រុមលេខ៣ Brentford ៦ពិន្ទុ ខណៈសល់២ប្រកួតប៉ុណ្ណោះនឹងបញ្ចប់រដូវកាលនេះ។
ក្រុមកោះកុងអេហ្វស៊ី បានយកឈ្នះមន្ទីរអប់រំយុវជន និងកីឡាខេត្តត្បូងឃ្មុំ ដោយលទ្ធផល៣-០។ គ្រាប់បាល់ទាំង៣គ្រាប់នេះ រកបានដោយកីឡាករ ប៉ែន បញ្ញាវឌ្ឍ នាទី៣៨ នៅតង់ទី១។ ការប្រកួតសម្រុកគ្នាទៅវិញទៅមក រហូតដល់ចុងម៉ោងវគ្គទី២ នៅនាទី៨១ ខ្សែប្រយុទ្ធកោះកុងអេហ្វស៊ី កីឡាករ វិសាល ជៀន ថែមបាន១គ្រាប់ទៀត មុននឹង កៅ ភារិទ្ធ ស៊ុតបាល់ពិន័យ១១ម៉ែត្រ នៅនាទី៩០បូក៤ សម្រាប់ជ័យជម្នះនេះ។ ខ្សែប្រយុទ្ធកោះកុងអេហ្វស៊ី វិសាល ជៀន ជាប់ជាកីឡាករល្អប្រចាំការប្រកួតផងដែរ។ លោក ហុក សុជីវ័ន គ្រូបង្វឹកក្រុមកោះកុងអេហ្វស៊ី ជាប់ជាគ្រូបង្វឹកល្អ សម្រាប់ជ័យលាភីជើងឯកពានរង្វាន់សម្តេច ហ៊ុន សែន លើកទី១៥ ឆ្នាំ២០២១នេះ កោះកុងទទួលបានមេដាយមាស៣០គ្រឿង និងទឹកប្រាក់១៥លានរៀល។ ចំណែកលោក ហុក សុជីវ័ន គ្រូបង្វឹកក្រុមកោះកុងអេហ្វស៊ី ជាប់ជាគ្រូបង្វឹកល្អ ក៏ទទួលបានទឹកប្រាក់១,៥ លានរៀល ខណៈអ្នកចាំទី ខេនដេត សុធាវឌ្ឍនា ជាប់ជាអ្នកចាំទីល្អ ទទួលបានទឹកប្រាក់ ១,៥លានរៀលដែរ។ ចំណែកមន្ទីរអប់រំយុវជន និងកីឡាខេត្តត្បូងឃ្មុំ ទទួលបានទឹកប្រាក់៧,៥ លានរៀល និងមេដាយប្រាក់៣០គ្រឿង។ ចំណែកក្រុមខេត្តបន្ទាយមានជ័យ ទទួលចំណាត់ថ្នាក់លេខ៣ ទទួលបានមេដាយសំរឹទ្ធ ៣០គ្រឿង និងប្រាក់៥លានរៀល។ អ្នកចាំទីក្រុមកោះកុងអេហ្វស៊ី ខេនដេត សុធាវឌ្ឍនា ជាប់ជាអ្នកចាំទីល្អ គួរបញ្ជាក់ថា ការប្រកួតបាល់ទាត់ពានរង្វាន់សម្ដេច ហ៊ុន សែន លើកទី១៤ ឆ្នាំ២០២០ (ថ្នាក់ខេត្ត) ក្រុមបាល់ទាត់ខេត្តព្រៃវែង ជាម្ចាស់ជើងឯក ក្រោយឈ្នះ ១ ទល់នឹង ០ លើក្រុមបាល់ទាត់ខេត្តត្បូងឃ្មុំ នាពហុកីឡដ្ឋានជាតិ។ ខេត្តត្បូងឃ្មុំ ឡើងមកវគ្គផ្ដាច់ព្រ័ត្រ៣ឆ្នាំជាប់គ្នាហើយ ដោយបានគ្រងជើងឯកពាននេះ នៅឆ្នាំ២០១៩។	ក្រុមកោះកុងអេហ្វស៊ី ដែលទទួលបានជ័យលាភីជើងឯក ពានរង្វាន់សម្តេច ហ៊ុន សែន លើកទី១៥ ឆ្នាំ២០២១ (ថ្នាក់ខេត្ត) និងក្រុមមន្ទីរអប់រំយុវជន និងកីឡាខេត្តត្បូងឃ្មុំ ទទួលបានចំណាត់ថ្នាក់លេខ២ ក៏ដូចជាខេត្តបន្ទាយមានជ័យ ទទួលចំណាត់ថ្នាក់លេខ៣។
រហូតមកដល់បច្ចុប្បន្ន ប្រាសាក់បានក្លាយជាគ្រឹះស្ថានហិរញ្ញវត្ថុ ដែលមានសាខាច្រើនជាងគេនៅកម្ពុជា និងផ្តល់ភាពងាយស្រួលជូនអតិថិជន ក្នុងការទទួលបានសេវាហិរញ្ញវត្ថុ ដែលផ្តល់នូវភាពរីកចម្រើន។ ក្រៅពីការផ្តល់ការបម្រើសេវានៅតាមសាខា ប្រាសាក់ បានដាក់ឱ្យប្រើប្រាស់សេវាធនាគារចល័ត ដែលអនុញ្ញាតឱ្យអតិថិជន អាចធ្វើប្រតិបត្តិការធនាគារដោយខ្លួនឯង តាមទូរស័ព្ទដៃ និងកុំព្យូទ័រ បានយ៉ាងងាយស្រួលគ្រប់ពេលវេលា និងទីកន្លែង។ ជាងនេះទៅទៀត អតិថិជន ក៏អាចដកប្រាក់ និងចាត់ចែងសាច់ប្រាក់ជាមួយម៉ាស៊ីនអេធីអឹមប្រាសាក់ បានគ្រប់ពេលវេលាទាំអស់។ លោក សាយ សូនី នាយកប្រតិបត្តិរបស់ប្រាសាក់ បានលើកឡើងថា ការផ្តល់ជម្រើសក្នុងការបម្រើសេវាច្រើនបែបនេះ និងការធ្វើទំនើបកម្មបច្ចេកវិទ្យាឌីជីថលរបស់ប្រាសាក់ គឺឆ្លើយតបតាមតម្រូវការអតិថិជន និងទៅឱ្យកាន់តែជិតអតិថិជនថែមទៀត។ ហើយនេះគឺជាការបង្ហាញពីការប្តេជ្ញាចិត្តខ្ពស់ និងកិច្ចខិតខំប្រឹងប្រែងរបស់ប្រាសាក់ ក្នុងការបម្រើសេវាកម្មជូនអតិថិជនទាំងអស់ ឱ្យកាន់តែប្រសើរឡើង និងកាន់តែងាយស្រួលឡើង ទាំងការផ្តល់កម្ចី ផ្តល់សេវាប្រាក់បញ្ញើសន្សំ ចាត់ចែងសាច់ប្រាក់ ផ្ទេរប្រាក់ និងទូទាត់ផ្សេងៗ។ លោក សាយ សូនី ក៏បានថ្លែងអំណរគុណដល់អតិថិជនទាំងអស់ ដែលតែងតែគាំទ្រ និងប្រើប្រាស់សេវាហិរញ្ញវត្ថុប្រាសាក់។ សូមបញ្ជាក់ថា ប្រាសាក់ផ្តល់សេវាហិរញ្ញវត្ថុជាច្រើនប្រភេទរួមមាន សេវាឥណទាន ប្រាក់បញ្ញើសន្សំ ទូទាត់វិក្កយបត្រទឹក ទូទាត់វិក្កយបត្រភ្លើង ផ្ទេរប្រាក់ ប្តូរប្រាក់ ទិញកាតទូរស័ព្ទ សេវាបើកប្រាក់បៀវត្ស សេវាទូទាត់រហ័ស សេវាអេធីអឹម ម៉ាស៊ីនឆូតកាត សេវាធនាគារចល័ត និងសេវាបញ្ជាក់សមតុល្យគណនី ដែលគ្របដណ្តប់នៅទូទាំងប្រទេស។ សម្រាប់ព័ត៌មានបន្ថែម៖ www.prasac.com.kh ៕ (អត្ថបទពាណិជ្ជកម្ម)	ប្រាសាក់ ដែលជាគ្រឹះស្ថានហិរញ្ញវត្ថុធំជាងគេនៅកម្ពុជា ត្រូវបានគេកត់សម្គាល់ឃើញថា កំពុងមានសន្ទុះខ្លាំងក្នុងទីផ្សារ ស្របពេលដែលស្ថាប័នហិរញ្ញវត្ថុប្រកបដោយសក្តានុពលមួយនេះ កំពុងពង្រីកបណ្តាញការិយាល័យរបស់ខ្លួនជាច្រើនសាខា នៅទូទាំងប្រទេស។
រថយន្ត V-Class ជារថយន្តដែលមានរូបរាងស៊ិចស៊ីលេចធ្លោ ក្នុងត្រកូលរថយន្តវីអាយភី សម្រាប់ដឹកសមាជិកគ្រួសារជាទីស្រឡាញ់ និងប្រើប្រាស់ក្នុងធុរកិច្ច ជាមួយដៃគូជំនួញ។ V-Class នៃត្រកូលMercedes-Benz ត្រូវបានច្នៃប្រឌិតឡើង ដោយគិតពីគុណប្រយោជន៍សម្រាប់មនុស្សជាតិ និងបរិស្ថាន ភាពប្រាកដនិយមនៃឧត្តមភាព ការរចនាតាមបែបគ្រួសារទាន់សម័យ។ V-Class ជាប្រភេទរថយន្តប្រើម៉ាស៊ីនម៉ាសូត 2.2 កម្លាំងម៉ាស៊ីន 2143cc មានកម្លាំងខ្លាំង ប្រើប្រាស់ ម៉ាសូតតិច ត្រឹមតែ៦លីត្រ ក្នុងរយៈចម្ងាយ១០០គីឡូម៉ែត្រ ក្នុងមួយម៉ោង និងអាចបត់បែនបានគ្រប់កាលៈទេសៈ។ ប្រភេទរថយន្តដ៏ស៊ិចស៊ី និងលេចធ្លោនេះ មានកៅអីអង្គុយចំនួន៧ ចែកចេញជា៣ជួរ គឺផ្នែកតៃកុង ផ្នែកមនុស្សសំខាន់ និងផ្នែកសមាជិក ព្រមទាំងមានតុចំកណ្តាលសម្រាប់ពិសារអាហារ ធ្វើការឬប្រជុំកិច្ចការជំនួញតូច ធំ ប្រកបដោយភាពងាយស្រួល។ មិនត្រឹមតែប៉ុណ្ណោះ រថយន្ត V-Class បានបំពាក់ដោយឧបករណ៍ និងបច្ចេកវិទ្យាទំនើបៗជាច្រើន ដែលអាចបំពេញបានស្ទើរតែទាំងអស់ នូវសេចក្តីត្រូវការរបស់លោកអ្នក។ Mercedes-Benz តែងបង្ហាញពីភាពប្រណីតដ៏អស្ចារ្យជាមួយនឹងរថយន្ត V-Class ហើយរថយន្តមួយនេះ នឹងក្លាយជារថយន្ត VIP ល្អផ្តាច់គេសម្រាប់ការធ្វើដំណើរផ្លូវជិត ឬឆ្ងាយ។ សម្រាប់ព័ត៌មានលម្អិត សូមអញ្ជើញមកកាន់អគារតាំងបង្ហាញរថយន្ត Mercedes-Benz នៅតាមបណ្តោយមហាវិថី សម្តេច ហ៊ុន សែន (ផ្លូវ៦០ម៉ែត្រ) ឬទំនាក់ទំនងតាមរយៈទូរសព្ទ ០២៣ ២៣១ ៤៨៨ ឬ ០១៧ ២៣១ ៤៨៨ ៕	V-Class នៃត្រកូលMercedes-Benz រថយន្តដ៏ស៊ិចស៊ី និងលេចធ្លោ ដែលល្អផ្តាច់សម្រាប់ការធ្វើដំណើរគ្រប់កាលៈទេសៈ។ V-Class ជាប្រភេទរថយន្ត VIPសម្រាប់ដឹកសមាជិកគ្រួសារ និងប្រើក្នុងធុរកិច្ច ជាមួយដៃគូជំនួញ ដែលពោរពេញដោយផាសុកភាព និងមានបំពាក់ដោយឧបករណ៍ និងបច្ចេកវិទ្យាទំនើបៗជាច្រើន។
គិតត្រឹមព្រឹកថ្ងៃព្រហស្បតិ៍នេះ សហរដ្ឋអាមេរិក មានជាង២៦.១៦លានករណី ឥណ្ឌាជាង១០.៧លាន ប្រេស៊ីលជាង៩លាន រុស្ស៊ី ជាង៣.៧៧លាន ចក្រភពអង់គ្លេសជាង៣.៧១លាន និងបារាំង ៣.១លាន។ ប្រទេសដែលមានករណីជាង២លានរួមមាន អេស្ប៉ាញ អ៊ីតាលី តួកគី អាល្លឺម៉ង់ និងកូឡុំប៊ី រីឯ អាហ្សង់ទីន ម៉ិកស៊ិក ប៉ូឡូញ អាហ្វ្រិកខាងត្បូង អ៊ីរ៉ង់ អ៊ុយក្រែន ប៉េរូ និងឥណ្ឌូណេស៊ី ដែលមានជាង១លានករណីរៀងៗខ្លួន។ ហូឡង់ និងឆេក មានជាង៩០ម៉ឺនករណី កាណាដា រូម៉ានី និងស៊ីលី ជាង៧០ម៉ឺនករណី បែលហ្ស៊ិក ព័រទុយហ្គាល់ អ៊ីស្រាអែល និងអ៊ីរ៉ាក់ ជាង៦០ម៉ឺនករណី រីឯប្រទេសដែលមានជាង៥០ម៉ឺនករណី មានស៊ុយអែត ប៉ាគីស្ថាន បង់ក្លាដែស ហ្វីលីពីន និងស្វីស។ ក្នុងចំណោមអ្នកស្លាប់ជាង២.១៨លាននាក់ សហរដ្ឋអាមេរិក មានជិត៤៤ម៉ឺននាក់ ប្រេស៊ីលជាង២២ម៉ឺននាក់ ឥណ្ឌាជាង១៥ម៉ឺននាក់ ម៉ិកស៊ិកជាង១៥ម៉ឺននាក់ និងចក្រភពអង់គ្លេសជាង១០ម៉ឺននាក់។ អ៊ីតាលី មានអ្នកស្លាប់ជាង៨៦០០០, បារាំងជាង៧៤០០០, រុស្ស៊ីជាង៧១០០០, អ៊ីរ៉ង់ជាង៥៧០០០, អេស្ប៉ាញជាង៥៧០០០, អាល្លឺម៉ង់ជាង៥៥០០០, កូឡុំប៊ីជាង៥២០០០, អាហ្សង់ទីនជាង៤៧០០០, អាហ្វ្រិកខាងត្បូងជាង៤២០០០ និងប៉េរូជាង៤ម៉ឺននាក់។ ១៨ប្រទេសទៀតក៏មានអ្នកស្លាប់ខ្ទង់ម៉ឺននាក់ផងដែរ ដែលក្នុងនោះឥណ្ឌូណេស៊ីមានជាង២៨០០០នាក់ និងហ្វីលីពីនមានជាង១ម៉ឺននាក់៕	ករណីកូវីដ-១៩ ទូទាំងពិភពលោក ឡើងដល់ជាង១០១លាននាក់ ដែលក្នុងនោះអ្នកស្លាប់មានជាង២.១៥លាននាក់ និងសះស្បើយជាង៧៣.៣២លាននាក់។ ១៩ប្រទេស មានករណីឆ្លងលើសពី១លាននាក់។
ប្រធានាធិបតីកេនយ៉ា អ៊ូហ៊ូរូ កេនយ៉ាតា (Uhuru Kenyatta) បានប្រកាសទាត់ចោលសេចក្តីសម្រេចរបស់តុលាការយុត្តិធម៌អន្តរជាតិ (ICJ) ដែលសម្រេចប្រគល់ឱ្យដែនទឹកមានជម្លោះនៃមហាសមុទ្រឥណ្ឌាទៅឱ្យសូម៉ាលី។ ដែនទឹកប្រទាញប្រទង់នេះ ត្រូវដឹងថា សម្បូរទៅដោយធនធានប្រេងនិងឧស្ម័នធម្មជាតិ។ នេះគឺជាសេចក្តីសម្រេចចុងក្រោយរបស់ ICJ លើជម្លោះព្រំដែនសមុទ្រអស់រយៈពេលជាច្រើនឆ្នាំរវាងប្រទេសទាំងពីរ។ ក្នុងសេចក្តីសម្រេចរបស់តុលាការយុត្តិធម៌អន្តរជាតិ (ICJ) ដែលប្រកាសនៅថ្ងៃទី១២ ខែតុលា កេនយ៉ាទទួលបានតែចំណែកតូចមួយនៃផ្ទៃសមុទ្រដែលមានជម្លោះនៅមហាសមុទ្រឥណ្ឌា ខណៈផ្ទៃទឹកភាគច្រើន ត្រូវកំណត់ជាកម្មសិទ្ធិរបស់សូម៉ាលី។ ក្នុងការប្រកាសដែលធ្វើឡើងនៅទីក្រុងឡាអេ ចៅក្រម ICJ សម្រេចថា តំបន់ជម្លោះដែលមានផ្ទៃដីប្រមាណ១០ម៉ឺនម៉ែត្រការ៉េ មិនមានព្រំដែនដែលបានព្រមព្រៀងគ្នាជាធរមានឡើយ ហើយតុលាការក៏គូសខ្សែបន្ទាត់ព្រំដែនថ្មីមួយស្រដៀងការទាមទាររបស់សូម៉ាលី។ ភ្លាមៗក្រោយការប្រកាសនេះ ប្រធានាធិបតីកេនយ៉ា អ៊ូរូហ៊ូ កេនយ៉ាតា ក៏ប្រកាសបដិសេធទាំងស្រុងហើយមិនទទួលស្គាល់លទ្ធផលនៅក្នុងសេចក្តីសម្រេចរបស់ ICJ ។ ចំណែកក្នុងសុន្ទរកថាតាមទូរទស្សន៍បន្ទាប់ពីសេចក្តីសម្រេចនេះ ប្រធានាធិបតីសូម៉ាលី Mohamed Abdullahi Mohamed ប្រកាសទទួលយក និងជំរុញឱ្យទីក្រុងណៃរ៉ូប៊ីចាត់ទុកសេចក្តីសម្រេចរបស់តុលាការជាឱកាសពង្រឹងទំនាក់ទំនងប្រទេសទាំងពីរវិញ។ ផ្ទុយទៅវិញ លោក កេនយ៉ាតា អះអាងថា សេចក្តីសម្រេចនេះមានលក្ខណៈជាល្បែងផលបូកសូន្យដែលនឹងធ្វើឱ្យប៉ះពាល់ដល់ទំនាក់ទំនងរវាងប្រទេសទាំងពីរ។ លោកបន្ថែមថា វាក៏នឹងបង្កផលប៉ះពាល់ផ្នែកសង្គម នយោបាយ និងសេដ្ឋកិច្ច ហើយអាចធ្វើឱ្យស្ថានភាពសន្តិភាពនិងសន្តិសុខកាន់តែយ៉ាប់យ៉ឺនឡើងនៅក្នុងតំបន់ខាងកើតនៃទ្វីបអាហ្រ្វិក។ មេដឹកនាំកេនយ៉ា ចង់ឱ្យមានការចរចាដើម្បីដោះស្រាយបញ្ហាជំនួសវិញ។ សូម៉ាលី បានសម្រេចអូសកេនយ៉ាឡើង ICJ តាំងពីឆ្នាំ២០១៤ ជុំវិញជម្លោះដែនទឹកដែលសម្បូទៅដោយធនធានប្រេង និងឧស្ម័នធម្មជាតិសម្បូរបែប។ ការសម្រេចរបស់ ICJ ជាសាលក្រមសម្រេចចុងក្រោយ ហើយមិនអាចប្តឹងជំទាស់បានទេ។ ទោះបីជាយ៉ាងនេះក៏ដោយ រដ្ឋមួយ អាចតវ៉ាទៅក្រុមប្រឹក្សាសន្តិសុខអង្គការសហប្រជាជាតិបាន ប្រសិនបើប្រទេសមួយផ្សេងទៀតមិនគោរពតាមសេចក្តីសម្រេច៕	ដោយ៖ ឡាយ ស្រីពេជ្រ
ជំងឺតេតាណូសគឺជាការបង្ករោគនៅក្នុងប្រព័ន្ធសរសៃប្រសាទមួយប្រភេទដោយសារតែបក់តេរី ដែលវាពេលខ្លះត្រូវបានគេហៅថា ជំងឺគាំងថ្គាម ដែលអាចនាំឲ្យអ្នកជំងឺស្លាប់បាន។ ប៉ុន្តែវាមិនមែនតែងតែទាមទារឲ្យមានរបួសដែលគគ្រិចនោះទេ។ បាក់តេរីបង្កជំងឺតេតាណូសអាចជ្រៀតចូលទៅក្នុងចរន្តឈាមបានទោះបីជាការមុតអ្វីតិចតួច ការខ្វាចរបស់សត្វ ឬសត្វល្អិតខាំដែលបើកមុខ។ បើសិនជាអ្នកមានរោគសញ្ញាជាច្រើនដែលដូចជា ពិបាកលេបអាហារ រឹងសាច់ដុំនៅពោះ រមួលក្រពើ បែកញើស និងក្តៅខ្លួន ចូរស្វែងរកការព្យាបាលពីគ្រូពេទ្យភ្លាមទៅ៕ ផ្ដល់សិទ្ធដោយ៖www.health.com.kh	វ៉ាក់សាំងការពារជំងឺតេតាណូសត្រូវបានគេណែនាំឲ្យចាប់ផ្តើមចាក់តាំងពីទារកទើបនឹងកើតមកម្លេះ និងបន្តចាក់ទៀតជារៀងរាល់ ១០ឆ្នាំក្រោយពីទារកអាយុបាន ៥ឆ្នាំ។ ប៉ុន្តែមនុស្សធំភាគច្រើន មិនបានចាក់រំលឹកឡើងវិញទេលុះត្រាតែពួកគេមានរបួស ដោយការជាន់ដែកគោលដែលមានច្រេសស៊ី ឬជារបួសដែលជ្រៅៗ និងគគ្រិច។
លោករដ្ឋមន្ត្រីពាណិជ្ជកម្មឥណ្ឌូណេស៊ី Enggartiasto Lukita នៅថ្ងៃ ៧ កុម្ភៈ បានឲ្យដឹងថា ឥណ្ឌូណេស៊ី កំពុងតែពុះពារជួយពន្លឿនការចរចារវាងសមាជិកភាពជាដៃគូសេដ្ឋកិច្ចគ្រប់ជ្រុងជ្រោយក្នុងតំបន់ ដែលហៅកាត់ថា RCEP។ លោក បានរំពឹងខ្ពស់ពីផលប្រយោជន៍សេដ្ឋកិច្ច ប្រសិនបើ ភាគីពាក់ព័ន្ធទាំងអស់អាចឆាប់សម្រេចបានកិច្ចព្រមព្រៀងពាណិជ្ជកម្មរួមនោះ។ តាមការចុះផ្សាយរបស់សារព័ត៌មានឥណ្ឌូណេស៊ី The Jakarta Post លោករដ្ឋមន្ត្រី បានអះអាងថា ភាគីទាំង១៦ កំពុងពិភាក្សា និងចរចាក្នុងជុំទី ២១ ដែលបានចាប់ផ្តើមតាំងពីថ្ងៃ ២ ខែកុម្ភៈ និងត្រូវបញ្ចប់នៅថ្ងៃ ៩ ខែកុម្ភៈ ។ ជុំនេះ ភាគីទាំងអស់ផ្តោតសំខាន់លើពាណិជ្ជកម្មលើទំនិញ និងសេវាកម្ម, ការវិនិយោគ និងបញ្ហាពាក់ព័ន្ធនឹងផ្នែកច្បាប់ និងស្ថាប័ន ។ រដ្ឋមន្ត្រីខាងលើបានបន្ថែមទៀតថា ក្នុងនាមជារដ្ឋអាស៊ានមួយមានប្រជាជនច្រើនជាងគេ ឥណ្ឌូណេស៊ីបានចាត់ទុក RCEP គឺជាអាទិភាព ដ្បិត ឥណ្ឌូណេស៊ី បានមើលឃើញថា ប្រសិន RCEP អាចទទូលបានសច្ចាប័នពីភាគទាំងអស់ហើយ វានឹងចូលរួមចំណែកយ៉ាងធំក្នុងការលើកកម្ពស់ការនាំចេញ និងវិនិយោគ ។ ឥណ្ឌូណេស៊ី ក៏កំពុងថា ការចរចាគ្នានឹងអាចបញ្ចប់នៅឆ្នាំនេះផងដែរ ។ សូមជម្រាបថា RCEP គឺជាកិច្ចព្រមព្រៀងពាណិជ្ជកម្មមួយដែលផ្តួចផ្តើមដោយរដ្ឋាភិបាលចិន និងលើកចរចាជាផ្លូវការជាលើកដំបូងក្នុងឆ្នាំ ២០១២ ពេលកម្ពុជាធ្វើជាប្រធានអាស៊ាន។ កិច្ចព្រមព្រៀងដែលមានទំហំពាណិជ្ជកម្មស្មើនឹង៣០ភាគរយនៃផលិតផលក្នុងស្រុកសរុបរបស់ពិភពលោក បង្កើតឡើងដើម្បីប្រែក្លាយតំបន់រដ្ឋអាស៊ាន និងដៃគូសន្ទនារបស់ខ្លួនក្លាយជាតំបន់ពាណិជ្ជកម្មសេរី។ ភាគីនៃកិច្ចព្រមព្រៀងនេះ រាប់បញ្ចូលសមាជិកអាស៊ានទាំងដប់ និង ដៃគូសន្ទនាផ្សេងទៀតរួមមានចិន ជប៉ុន កូរ៉េខាងត្បូង ឥណ្ឌា អូស្ត្រាលី និង ណូវែលសេឡង់ ៕	បងធំអាស៊ានឥណ្ឌូណេស៊ីបានអះអាងជាថ្មីពីការប្តេជ្ញាចិត្តជួយពន្លឿនការចរចារវាងភាគីពាក់ព័ន្ធដើម្បីសម្រេចកិច្ចព្រមព្រៀងពាណិជ្ជកម្មភាពជាដៃគូគ្រប់ជ្រុងជ្រោយក្នុងតំបន់ឲ្យបានឆាប់។ ឥណ្ឌូណេស៊ី យល់ឃើញថាកិច្ចព្រមព្រៀងនេះនឹងធ្វើឲ្យសេដ្ឋកិច្ចប្រទេសអាស៊ានកើនឡើងកាន់តែខ្លាំង។
កម្មវិធីប្រដាល់ដ៏ធំរបស់ថៃ គឺព្រឹត្តិការណ៍ Thai Fight តាមរយៈភ្ញាក់ងារកម្ពុជា បានទាក់ទងកីឡាករ រឿង សោភ័ណ្ឌ ឲ្យចូលរួមប្រកួតក្នុងកម្មវិធីរបស់ខ្លួន។ តែដំណឹងនេះ ហាក់ដូចស្ងប់ស្ងាត់ទៅវិញ ព្រោះមកទាល់ពេលនេះ ពុំទាន់ទទួលបានដំណឺងថ្មីបន្ថែមពាក់ព័ន្ធបញ្ហានេះឡើយ។ បើសិនកីឡាករ រឿង សោភ័ណ្ឌ បានចូលរួមប្រកួតពិតប្រាកដមែន វាលើកទី១របស់គេ សម្រាប់ការបង្ហាញខ្លួនក្នុងព្រឹត្តិការណ៍ដ៏ធំមួយនេះ។ អ្នកលេងទម្ងន់ដៃ រឿង សោភ័ណ្ឌ ហាក់បង្ហាញភាពខ្លាហានចំពោះព្រឹត្តិការណ៍ Thai Fight ដោយរូបគេអះអាងថា ឲ្យតែភាគីថៃប្រាប់ដំណឹងមុន១ខែ ចង់ឲ្យរូបគេជួបអ្នកណាក៏បានក្នុងព្រឹត្តិការណ៍ដ៏ធំមួយនេះ។ ព្រោះការប្រាប់មុន ធ្វើឲ្យរូបគេមានពេលវេលាហ្វឹកហាត់ពង្រឹងសមត្ថភាពគ្រប់គ្រាន់ ក្នុងការត្រៀមលក្ខណៈឲ្យបានប្រសើរ។ តែបើហៅលក្ខណៈប្រថុចញ៉ុច សោភ័ណ្ឌ អះអាងថា រូបគេមិនទៅចូលរួមក្នុងព្រឹត្តិការណ៍នេះជាដាច់ខាត។ «សម្រាប់ខ្ញុំប៉ះអ្នកណាក៏បានដែរ ឲ្យតែចរចាគ្នាត្រូវ ទាំងតម្លៃខ្លួននិងផ្លូវច្បាប់ ពិសេសឲ្យតែមានការអនុញ្ញាតពីសហព័ន្ធកីឡាប្រដាល់គុនខ្មែរ ខ្ញុំនឹងទៅ។ តែសូមប្រាប់ដំណឹងខ្ញុំឲ្យបានមុន១ខែ បើពុំនោះទេ ខ្ញុំមិនទៅចូលរួមប្រកួតនោះទេ។ ព្រោះវាជាមុខមាត់របស់ប្រទេសជាតិ»។ នេះជាការលើកឡើងរបស់កីឡាករ រឿង សោភ័ណ្ឌ។ សោភ័ណ្ឌ បានបន្ថែមថា បើរូបគេបានចូលប្រកួតក្នុងព្រឹត្តិការណ៍នេះពិតប្រាកដមែន គឺមិនធ្វើឲ្យទស្សនិកជន ឬអ្នកគាំទ្រកម្ពុជាអស់សង្ឃឹមនោះឡើយ។ កីឡាកររូបនេះបានប្តេជ្ញាយ៉ាងដូច្នេះថា៖«បើបានទៅមែន ខ្ញុំនឹងប្រឹងឲ្យអស់ពីសមត្ថភាព តែបើរឿងឈ្នះ ខ្ញុំមិនប្រាកដថា ឈ្នះ១០០ភាគរយនោះទេ ហើយបើចាញ់ ក៏មិនចាញ់ដោយលឿននោះដែរ គឺមកល្អមើល»។ យ៉ាងណាមិញ កីឡាករ រឿង សោភ័ណ្ឌ មិនទាន់ឆ្លើយតបទៅនឹងសំណើរខាងនៅឡើយទេ។ ហើយរូបគេ ក៏មិនទាន់ទទួលបានដំណឹងវិវត្តថ្មីពាក់ព័ន្ធនឹងបញ្ហានេះផងដែរ៕	អ្នកលេងគុនខ្មែរ រឿង សោភ័ណ្ឌ ទទួលស្គាល់ថា រូបគេពិតជាត្រូវបានភាគីថៃ ទាក់ទងឲ្យទៅចូលរួមប្រកួតក្នុងព្រឹត្តិការណ៍ Thai Fight ពិតប្រាកដមែន។ តែដំណឹងនេះហាក់ស្ងប់ស្ងាត់ទៅវិញ ព្រោះមកទាល់ពេលនេះ រូបគេមិនទាន់ទទួលបានដំណឹងអ្វីបន្ថែមនោះទេ។ ទោះបីយ៉ាងនេះក្តី រឿង សោភ័ណ្ឌ អះអាងថា បើរូបគេបានចូលរួមក្នុងព្រឹត្តិការណ៍នេះមែន ចង់ឲ្យរូបគេជួបអ្នកណាក៏បាន ឲ្យតែប្រាប់ដំណឹងមុន១ខែ។
ពានរង្វាន់អ្នកចាំទីឆ្នើមឆ្នាំ២០២២របស់ FIFA ចាប់ផ្តើមស្វែងរកអ្នកដែលស័ក្តិសមដើម្បីទទួលវាចាប់តាំងពីថ្ងៃទី៨ ខែសីហា ឆ្នាំ២០២២ មកម្ល៉េះ។ សម្រាប់អ្នកដែលឈ្នះពានរង្វាន់នេះនឹងត្រូវប្រកាសនៅក្នុងកម្មវិធីដែលនឹងធ្វើឡើងនៅទីក្រុងប៉ារីស ថ្ងៃទី២៧ ខែកុម្ភៈ ឆ្នាំ ២០២៣។ ដំបូងឡើយបេក្ខភាពចាំទីល្អបំផុត ៥នាក់ត្រូវបានជ្រើសរើសសម្រាប់ពានរង្វាន់អ្នកចាំទីល្អមួយនេះ ហើយកីឡាករទាំង ៥នាក់នោះត្រូវបានជ្រើសរើសដោយក្រុមអ្នកជំនាញ។ ក្រោយសម្រិតសម្រាំងជាបន្តបន្ទាប់ រកឃើញបេក្ខភាពចុងក្រោយទាំង៣រូប ដែលត្រូវបានជ្រើសរើសដោយគណៈវិនិច្ឆ័យអន្តរជាតិរួមមាន គ្រូបង្វឹកក្រុមជម្រើសជាតិនានា ប្រធានក្រុមជម្រើសជាតិ អ្នកសារព័ត៌មានបាល់ទាត់ និងអ្នកគាំទ្រដែលបានបោះឆ្នោតនៅលើគេហទំព័រផ្លូវការរបស់ FIFA។ នេះជាបេក្ខភាពទាំង ៣រូបចុងក្រោយដែលបានជ្រើសរើស៖ Yassine Bounou អ្នកចាំទីក្រុមជម្រើសជាតិម៉ារ៉ុក រូបគេបានចូលរួមបង្កើតប្រវត្តិសាស្រ្តជាមួយម៉ារ៉ុកនៅព្រឹត្តិការណ៍ World Cup 2022 នៅប្រទេសកាតា។ ម៉ារ៉ុកក្លាយជាក្រុមមកពីទ្វីបអាហ្រ្វិកលើកដំបូងដែលឈានជើងឡើងដល់វគ្គពាក់កណ្តាលផ្តាច់ព្រ័ត្រប្រចាំប្រវត្តិសាស្ត្រ World Cup។ ចាប់តាំងពីការប្រកួតវគ្គចែកពូលដល់វគ្គ ៨ក្រុមចុងក្រោយ អ្នកចាំទីរូបនេះធ្វើបានយ៉ាងល្អដោយមិនឱ្យគូប្រកួតស៊ុតបញ្ចូលទីបានសូម្បីតែមួយគ្រាប់ ខណៈគ្រាប់ដែលរបូតគឺជាការភ្លាត់ស្នៀតចូលទីខ្លួនឯង។ នៅវគ្គពាក់កណ្តាលផ្តាច់ព្រ័ត្រពេលប៉ះបារាំងអ្នកចាំទីរូបនេះរបូតគ្រាប់បាល់ ២គ្រាប់ តែទោះជាយ៉ាងណាមានវ័យ ៣១ឆ្នាំ អ្នកចាំទីរូបនេះក្លាយជាទីចាប់អារម្មណ៍ពីសំណាក់ភ្នែកអ្នកគាំទ្រអំឡុងការប្រកួត ជាមួយនឹងប្រវត្តិសាស្ត្រជួយដល់ម៉ារ៉ុកផងដែរ។ Bounou អ្នកចាំទីកូនកាត់កាណាដា ម៉ារ៉ុក ដោយរូបគេបានកើតក្នុងទីក្រុង Montreal ហើយផ្លាស់ទៅនៅម៉ារ៉ុកនៅអាយុ ៣ឆ្នាំ។ Thibaut Courtois Courtois ក្នុងរដូវកាល ២០២១-២២ ក្នុងនាមជាអ្នកចាំទីដៃស្អិតរបស់ Real Madrid បានជួយក្រុមគ្រងជើងឯកអេស្ប៉ាញ និងពានរង្វាន់ Champions League ទទួលបានជោគជ័យយ៉ាងខ្លាំង។ Courtois ក៏ទទួលបានងារជាអ្នកចាំទីល្អប្រចាំការប្រកួតពេលយកឈ្នះ Liverpool នៅទីក្រុងប៉ារីស ក្រោយពេលជ័យជម្នះលទ្ធផល ១-០។ ប៉ុន្តែនាចុងឆ្នាំ ២០២២ ជារឿងដ៏គួរឱ្យខកចិត្តមួយសម្រាប់គេ ខណៈដែលបែលហ្ស៊ិកធ្លាក់ចេញពី World Cup ត្រឹមវគ្គចែកពូល។ ទោះជាយ៉ាងណាអ្នកចាំវ័យ ៣០ឆ្នាំរូបនេះ ក៏បានបង្ហាញនូវទម្រង់លេងដ៏អស្ចារ្យក្នុងការប្រកួតសម្រាប់ក្លិប និងក្រុមជម្រើសជាតិដែល ហើយរូបគេនៅមានពេលវេលាជាច្រើនបន្ថែមទៀតសម្រាប់តំណែងដ៏ល្អរបស់គេមួយនេះ។ កាលឆ្នាំ ២០១៨ រូបគេឈ្នះពានរង្វាន់ The Best FIFA mens Goalkeeper នេះ។ Emiliano Martinez អ្នកចាំទីសញ្ជាតិអាហ្សង់ទីនរូបនេះ បានក្លាយជាតួរអង្គដ៏សំខាន់មួយសម្រាប់ក្រុមជម្រើសជាតិអាហ្សង់ទីន សម្រាប់រយៈពេល ១ឆ្នាំ កន្លះចុងក្រោយមកនេះនៃការប្រកួតពានរង្វាន់ធំៗនានា និងភាពជោគជ័យជួយក្រុមនៅព្រឹត្តិការណ៍ World Cup 2022។ អ្នកចាំទីវ័យ ៣០ឆ្នាំរូបនេះ បានបង្ហាញទម្រង់លេងយ៉ាងល្អនិងគួរឱ្យភ្ញាក់ផ្អើលដោយរូបគេបានឈ្នះពានរង្វាន់ស្រោមដៃមាសអ្នកចាំទីល្អប្រចាំព្រឹត្តិការណ៍(The Golden Glove Award)។ អ្នកចាំទីក្រុម Aston Villa រូបនេះបានបង្ហាញជំនាញទេពកោសល្យនៃការសង្គ្រោះបាល់ពីការស៊ុតពីគូសត្រូវ រូបគេជួយអាហ្សង់ទីនយកឈ្នះប្រេស៊ីលគ្រងជើងឯក Copa America ចុងឆ្នាំ ២០២១។ ដើមឆ្នាំ ២០២២ អ្នកចាំទីរូបនេះក៏ធ្វើបានយ៉ាងល្អបន្ថែមទៀតជួយអាហ្សង់ទីនយកឈ្នះអ៊ីតាលី ក្នុងជំនួបពានរង្វាន់ Finalissima ដែលជាពានរង្វាន់ក្រុមជើងឯកប៉ះជើងឯក រវាងម្ចាស់ពាន Copa America និង UEFA Euro។ ពានរង្វាន់ធំទី៣ គឺ World Cup 2022 នៅប្រទេសកាតា Martinez ធ្វើឱ្យមានភាពភ្ញាក់ផ្អើលដោយបានសង្គ្រោះបាល់ពីការស៊ុតបាល់កាត់សេចក្តី ១១ម៉ែត្រទល់ហូឡង់ក្នុងលទ្ធផល ៤-៣ រុញច្រានក្រុមឡើងវគ្គពាក់កណ្តាលផ្តាច់ព្រ័ត្រហើយយកឈ្នះក្រូអាស៊ី។ មិនត្រឹមតែប៉ុណ្ណោះ រូបគេក៏បានជួយសង្គ្រោះបាល់ជាច្រើនទល់បារាំង ជាពិសេសគ្រាប់នៅចុងម៉ោងជាច្រើនពីសំណាក់ការវាយបករបស់បារាំង ហើយនៅវគ្គស៊ុតបាល់កាត់សេចក្តី ១១ម៉ែត្រ គេរិតតែធ្វើបានល្អដោយបានសង្គ្រោះបាល់ជួយឱ្យអាហ្សង់ទីនឈ្នះលទ្ធផល ៤-២ លើបារាំង។ អ្នកចាំទីរូបនេះជាមួយអាហ្សង់ទីន ឆ្លងកាត់ការប្រកួតចំនួន ២៦លើក រងបរាជ័យជាមួយក្រុមត្រឹមតែ ១លើកប៉ុណ្ណោះ គឺពេលចាញ់អារ៉ាប៊ីសាអូឌីតក្នុងលទ្ធផល ២-១ នៅជំនួបបើកឆាក World Cup នៅកាតា៕	អ្នកចាំទី Emiliano Martinez, Thibaut Courtois និង Yassine Bounou ត្រូវបានប្រកាសជាបេក្ខភាព ៣រូបចុងក្រោយដែលត្រូវប្រជែងគ្នាសម្រាប់ពានរង្វាន់អ្នកចាំទីល្អបំផុតប្រចាំឆ្នាំ (The Best FIFA Mens Goalkeeper Award 2022) របស់សហព័ន្ធកីឡាបាល់ទាត់អន្តរជាតិ (FIFA)។ Bounou អ្នកចាំទីរបស់ក្រុមជម្រើសជាតិម៉ារ៉ុក Courtois របស់ប៊ែលហ្ស៊ិក និង Martinez របស់អាហ្សង់ទីន ដែលជាក្រុមលើកពាន FIFA World Cup ឆ្នាំ២០២២ នៅកាតា។
អនាគតរបស់បារាំង នឹងត្រូវសម្រេចក្នុងការបោះឆ្នោតជុំចុងក្រោយនៅចុងសប្ដាហ៍នេះ ដោយ បេក្ខជន គ្មានបក្ស Emmanuel Macron ត្រូវប្រជែងកៅអីប្រធានាធិបតីជាមួយបេក្ខជនបក្សរណសិរ្សជាតិ Marine Le Pen ។ ជាការបោះឆ្នោតជ្រើសរើសរវាងការបន្តនៅជាសមាជិកសហភាពអឺរ៉ុប ឬត្រូវចាកចេញ រវាងនយោបាយបើកចំហ ឬការរឹត្បិតលំហូរជនអន្តោប្រវេសន៍ រវាងការបន្តប្រើលុយអឺរ៉ុប ឬការចាយលុយក្នុងស្រុក និងរវាងនយោបាយគាំទ្រសកលភាវូបនីយកម្ម ឬគាំទ្រការគាំពារនិយម។ ដោយហេតុថានេះជាការបោះឆ្នោតយ៉ាងសំខាន់ អតីតប្រធានាធិបតីអាមេរិក បារ៉ាក់ អូបាម៉ា ដែលនៅឆ្ងាយពីរឿងនយោបាយចាប់តាំងពីចាកចេញពីសេតវិមានមកនោះ ក៏បានចេញមកអន្តរាគមន៍ ដោយលោកប្រកាសគាំទ្រលោក Macron ។ នេះ ជារឿងកម្រដែលលោក អូបាម៉ា និយាយលូកលាន់កិច្ចការបោះឆ្នោតប្រទេសផ្សេង បើទោះជាលោកធ្លាប់និយាយដល់ប្រជាមតិអង់គ្លេសក្ដី ប៉ុន្តែសម្រាប់លោក អូបាម៉ា បារាំងជាករណីលើកលែង ព្រោះពាក់ព័ន្ធអនាគតរបស់អឺរ៉ុបផង និងពិភពលោកផង។ ជាមួយនឹងការលើកសរសើរនយោបាយសេរីនិយមរបស់លោក Macron អតីតប្រធានាធិបតីអាមេរិករូបនេះ ក៏បាននិយាយដែរថា ការបោះឆ្នោតនៅបារាំងនៅពេលនេះ ជាបញ្ហារបស់របស់ពិភពលោកទាំងមូល ដែលរឿងនេះតម្រូវឲ្យលោកចេញមកអន្តរាគមន៍ ទោះលោកគ្មានតំណែងអ្វីក៏ដោយ។ ក្នុងវីដេអូខាងលើ លោក អូបាម៉ា បន្តថា លោកយល់ដឹងពីបញ្ហាប្រឈមដែលប្រជាជនបារាំងកំពុងជួប ដូច្នេះទើបលោកគាំទ្របេក្ខជន Macron ដើម្បីដឹកនាំបារាំង។ ១. អន្តរាគមន៍របស់លោក អូបាម៉ា ជួយឲ្យលោក Macron ឈ្នះឆ្នោត ជាពិតការប្រកាសគាំទ្រលោក Macron ពីសំណាក់អតីតប្រធានាធិបតី បារ៉ាក់ អូបាម៉ា គឺជាផ្នែកមួយនៃយុទ្ធនាការប្រមូលការគាំទ្រសម្រាប់លោក Macron មុនការបោះឆ្នោតមកដល់។ នេះក៏ព្រោះលោក Macron និងលោក អូបាម៉ា មាននយោបាយស្រដៀងគ្នាជាច្រើនចំណុចដូចជាការគាំទ្រការបើកចំហសេដ្ឋកិច្ចសេរី ការបើកចំហព្រំដែនទទួលយកជនអន្តោប្រវេសន៍ និងការឲ្យតម្លៃលើកិច្ចសហប្រតិបត្តិការជាមួយប្រទេសផ្សេង។ ប៉ុន្តែអតីតមន្ត្រីរដ្ឋបាលលោក អូបាម៉ា ក៏បានព្រមានដែរថា អន្តរាគមន៍របស់អតីតប្រធានាធិបតីអាមេរិកនៅពេលនេះ ទំនងជាមិនអាចជួយអ្វីបានឡើយ។ បើតាមសារព័ត៌មាន The Guardian លោក Philip Gordon អតីតឧបការីរដ្ឋមន្ត្រីការបរទេសទទួលបន្ទុកកិច្ចការអឺរ៉ុបព្រមានថា បើទោះជាលោក អូបាម៉ា នៅមានប្រជាប្រិយភាពក្នុងចំណោមប្រជាជនបារាំងក្ដី អន្តរាគមន៍របស់លោកអាចក្លាយជាការជួយលោកស្រី Le Pen វិញ។ ក្នុងន័យនេះ លោក Philip Gordon ទំនងចង់បញ្ជាក់ថា អន្តរាគមន៍របស់លោក អូបាម៉ា នៅវិនាទីចុងក្រោយមុនការបោះឆ្នោត គឺជាកាំបិតដែលចាក់លោក Macron ពីក្រោយខ្នងទៅវិញ។ នេះក៏ព្រោះតែប្រជាជនបារាំងខ្លះក៏ប្រកាន់គំនិតប្រឆាំងអាមេរិក មិនចូលចិត្តចរិតអុងអាត់ដឹកនាំគេឯងរបស់អាមេរិក ហើយខ្លះទៀតថែមទាំងមានគំនិតរើសអើងពូជសាសន៍នៅឡើយ។ ២. ប្រជាប្រិយភាពរបស់លោក Macron កើនខ្ពស់ក្នុងការស្ទាបស្ទង់ចុងក្រោយ នៅថ្ងៃទី៣ ខែឧសភា បេក្ខជនចុងក្រោយទាំង២ បានទាស់សម្ដីគ្នាយ៉ាងខ្លាំង ហើយថែមទាំងវាយប្រហារគ្នាទៅវិញទៅមកទៀតមិនថាគោលនយោបាយ ឬរឿងរ៉ាវបុគ្គលអ្វីឡើយ។ បេក្ខជនទាំង២ ព្យាយាមរកចំណុចខ្សោយរបស់ភាគីម្ខាងទៀត រួចវាយប្រហារតែម្ដង ក្នុងន័យដណ្ដើមយកសំឡេងគាំទ្រពីប្រជាជនបារាំងមានសិទ្ធិបោះឆ្នោតរាប់លាននាក់ ដែលតាមដានការជជែកដេញដោលតាមទូរទស្សន៍។ ក្រោយការជជែកដេញដោលបែកផ្សែងមកនោះ ប្រជាប្រិយភាពរបស់លោក Emmanuel Macron បាននាំមុខក្នុងគម្លាតធំគួរសមបើប្រៀបធៀបនឹងលោកស្រី Marine Le Pen ។ បើទោះជាប្រើឱកាសចុងក្រោយនៃការជជែកដេញដោលទល់មុខក្ដី បេក្ខជនស្ដាំនិយមជ្រុល Le Pen នៅតែមិនអាចទាក់ទាញសំឡេងពីអ្នកបោះឆ្នោតបារាំងបានច្រើនគ្រប់គ្រាន់ដែរ ហើយលោកស្រី នៅស្ថិតក្រោមលោក Macron ដដែល។ ទីភ្នាក់ងារព័ត៌មាន Reuters ផ្សាយថា អ្នកបោះឆ្នោតចំនួន ៦២ភាគរយជ្រើសរើសយក Macron ខណៈ ៣៨ភាគរយទៀតជ្រើសរើសលោកស្រី Le Pen ។ នេះគឺជាលទ្ធផលស្ទង់មតិក្នុងចំណោមអ្នកបោះឆ្នោតបារាំងនៅក្រោយការជជែកពិភាក្សាតាមទូរទស្សន៍។ ជាមួយលទ្ធផលបែបនេះ តើប្រជាជនបារាំង មិនចង់ចាកចេញពីអឺរ៉ុប មិនចង់រឹតត្បិតសេដ្ឋកិច្ចរបស់ខ្លួន ហើយក៏មិនចង់មាន ដូណាល់ ត្រាំ បារាំងឬ?	ខណៈការបោះឆ្នោតប្រធានាធិបតីបារាំងជុំទី២ នៅចាប់ផ្ដើមនៅថ្ងៃទី៧ ខែឧសភា អតីតប្រធានាធិបតី បារ៉ាក់ អូបាម៉ា បានចេញមកប្រកាសគាំទ្របេក្ខជនកណ្ដាលនិយម អេម៉ានុយអែល ម៉ាក្រុង (Emmanuel Macron) ដែលត្រូវតទល់នឹងបេក្ខជនស្ដាំនិយមជ្រុល ម៉ារីន ឡឹប៉ែន (Marine Le Pen) ។ ក្នុងសារវីដេអូមួយដែលបង្ហោះលើគណនី Twitter របស់លោក ម៉ាក្រុង លោក អូបាម៉ា ចាត់ទុកការបោះឆ្នោតនៅបារាំង គឺជាបញ្ហាសម្រាប់ពិភពលោកទាំងមូល ហើយជោគជ័យរបស់បារាំង ក៏ជាជោគជ័យរបស់ពិភពលោកដែរ។
ក្រុមប្រឹក្សានីតិប្បញ្ញត្តិបានចាប់ផ្តើមពិភាក្សាលើសេចក្តីព្រាងច្បាប់នេះនៅថ្ងៃទី៨ ខែមីនា ចំពេលសន្តិសុខតឹងតែង ហើយសមាជិកមួយចំនួននៃស្ថាប័នដែលគាំទ្រទីក្រុងប៉េកាំងភាគ ច្រើនបាននិយាយថា ពួកគេរំពឹងច្បាប់នឹងត្រូវបានអនុម័ត មុនពាក់កណ្តាលខែមេសា ។ មេដឹកនាំហុងកុង លោក John Lee ជំរុញឱ្យសមាជិកសភាអនុម័តច្បាប់នេះ ក្នុងល្បឿនផងដែរ។ «ភូមិសាស្ត្រនយោបាយកាន់តែស្មុគស្មាញ ហើយហានិភ័យសន្តិសុខជាតិនៅតែកើតមាន ឡើង»។ សេចក្តីថ្លែងការណ៍របស់រដ្ឋាភិបាលបានសង្កត់ធ្ងន់បែបនេះពីហេតុផលនៃតម្រូវការ ដាក់ចេញនៃច្បាប់ទាំងនេះ។ ច្បាប់ខាងរួមបញ្ចូលការកាត់ទោសដាក់ពន្ធនាគារអស់មួយជីវិតពីបទក្បត់ជាតិ ការបះបោរ ដោយហិង្សាប្រឆាំងនឹងអាជ្ញាធរ ឬរដ្ឋាភិបាល និងការបំផ្លិចបំផ្លាញ ហើយការជាប់ទោស ២០ ឆ្នាំសម្រាប់សកម្មភាពចារកម្ម និង ១០ ឆ្នាំសម្រាប់ឧក្រិដ្ឋកម្មទាក់ទងនឹងការសម្ងាត់រដ្ឋ និង ការញុះញង់មនុស្សឱ្យបះបោរប្រឆាំងនឹងអំណាចនៃរដ្ឋ។ ទោសសម្រាប់ការញុះញង់មនុស្សឱ្យបះបោរប្រឆាំងនឹងអំណាចនៃរដ្ឋដែលកំណត់ថាជាការញុះញង់ឱ្យមានការមិនសប្បាយចិត្ត ឬការស្អប់ខ្ពើមចំពោះអាជ្ញាធរ តាមរយៈសកម្មភាព ពាក្យ សម្ដី ឬការបោះពុម្ពផ្សាយ ត្រូវបានពង្រីកពី ២ ទៅ ១០ ឆ្នាំសម្រាប់បទល្មើសនៅក្នុងការ ឃុបឃិតជាមួយកងកម្លាំងបរទេស។ បន្ថែមពីនេះការដាក់ពន្ធនាគាររហូតដល់ ៣ ឆ្នាំ ចាប់ពី ១ឆ្នាំឡើងទៅពីបទកាន់កាប់ការបោះពុម្ពផ្សាយញុះញង់ ហើយប៉ូលីសមានសិទ្ធិឆែកឆេរទីតាំង ណាមួយ ដើម្បីរឹបអូស និងបំផ្លាញសម្ភារទាំងនោះ។ សេចក្តីព្រាងច្បាប់ថ្មីដែលបញ្ចូល ការក្បត់ជាតិ ចារកម្ម និងការជ្រៀតជ្រែកពីខាងក្រៅ កំពុង ត្រូវបានឃ្លាំមើលយ៉ាងដិតដល់ពីអ្នកការទូត និងធុរកិច្ចបរទេស។ ការឃ្លាំមើលនេះក៏ព្រោះតែ មានក្ដីបារម្ភ ចំពោះច្បាប់ទាំងនេះ អាចដាក់កម្រិតបន្ថែមទៀតនៅទីក្រុងហុងកុងក្នុងការទទួលរងការបង្ក្រាប និងការជិះជាន់សិទ្ធិមនុស្សទាក់ទងនឹងសិទ្ធិការការបញ្ចេញមតិ និងការទាមទារប្រជាធិបតេយ្យ។ លើសពីនេះ អ្នកនយោបាយ និងសកម្មជនគាំទ្រលទ្ធិប្រជាធិបតេយ្យ ជាច្រើននាក់ នៅទីក្រុងហុងកុងត្រូវបានជាប់ពន្ធនាគារជាច្រើនឆ្នាំ ឬត្រូវបាននិរទេសខ្លួនទៀតផង។ មេធាវីមួយចំនួនសម្គាល់ថា និយមន័យនៃអាថ៌កំបាំងរដ្ឋក៏មានលក្ខណៈទូលំទូលាយផងដែរ ដែលរួមមានទាំងអាថ៌កំបាំងយោធា សន្តិសុខ និងការទូត ព្រមទាំងព័ត៌មានសង្គម សេដ្ឋកិច្ច និងបច្ចេកវិទ្យាដែលចាត់ថ្នាក់ពាក់ព័ន្ធនឹងរដ្ឋាភិបាលចិន និងហុងកុង និងទំនាក់ទំនងរបស់ ពួកគេ។ ហុងកុងស្នើឱ្យពន្យារពេលការឃុំខ្លួនដោយប៉ូលីសសម្រាប់អ្នកដែលត្រូវបានចាប់ខ្លួនដោយមិនមានការចោទប្រកាន់រហូតដល់ ១៤ ថ្ងៃ ដោយមានការយល់ព្រមពីចៅក្រម និងលទ្ធភាព ទទួលបានមេធាវីមានកម្រិត ខណៈបច្ចុប្បន្នមានត្រឹមតែ ៤៨ ម៉ោងទៅហើយ។ ជុំវិញរឿងនេះ សហភាពអឺរ៉ុបនៅក្នុងសេចក្តីថ្លែងការណ៍មួយទៅកាន់ទីភ្នាក់ងារសារព័ត៌មាន Reuters បាន និយាយថា ខ្លួនបានបញ្ជាក់យ៉ាងច្បាស់នៅក្នុងកំណត់សម្គាល់ការទូតមួយ អំពី ការព្រួយបារម្ភយ៉ាងខ្លាំងចំពោះបទប្បញ្ញត្តិដ៏ទូលំទូលាយនៅក្នុងច្បាប់ស្តីពីការជ្រៀតជ្រែកពីខាងក្រៅ និង ការឈានទៅដល់ផ្នែកផ្សេងៗទៀត។ អ្នកនាំពាក្យក្រសួងការបរទេសអាម៉េរិក លើកឡើងថា អាម៉េរិកកំពុងតាមដានយ៉ាងដិតដល់អំពីការអភិវឌ្ឍដែលហៅថា ច្បាប់មាត្រា ២៣ និងផលប៉ះពាល់របស់វាចំពោះពលរដ្ឋ និងក្រុមហ៊ុនអាម៉េរិកដែលកំពុងប្រតិបត្តិការនៅ ក្នុងទីក្រុងហុងកុង ។ មេធាវីមួយចំនួនដែលវិភាគលើសេចក្តីព្រាងច្បាប់នេះមើលឃើញថា វិសាលភាពនៃច្បាប់ខាង លើមួយចំនួនស្រដៀងទៅនឹងបទប្បញ្ញត្តិរបស់លោកខាងលិច ប៉ុន្តែបទប្បញ្ញត្តិមួយចំនួន ដូចជាបទញុះញង់ និងការសម្ងាត់រដ្ឋ គឺមាន លក្ខណៈទូលំទូលាយ និងតឹងតែងជាង៕	ប្រទេសហុងហុង បានចេញផ្សាយសេចស្ដីព្រាងច្បាប់សន្តិសុខជាតិថ្មីរបស់ខ្លួន ដោយដាក់ទណ្ឌកម្មកាន់តែតឹងរ៉ឹង លើអ្នកដែលត្រូវបានផ្តន្ទាទោសពីបទឧក្រិដ្ឋកម្ម ដូចជាសកម្មភាពទាក់ទងនឹងការញុះញង់ និងអាថ៌កំបាំងរដ្ឋជាដើម។
គ្រូបង្វឹកអាល្លឺម៉ង់ Hans-Dieter Flick បានបង្ហាញការកត់សម្គាល់របស់ខ្លួនពីមតិមិនសប្បាយចិត្តទៅនឹង World Cup 2022 នៅកាតា។ លោក Flick បានលើកឡើងថា ក្នុងនាមជាប្រទេសដែលទទួលរៀបចំព្រឹត្តិការណ៍សកលលំដាប់ថ្នាក់ពិភពលោកដែលមានតម្លៃថ្លៃបែបនេះ ប្រទេសជាម្ចាស់ផ្ទះក៏គួរតែឈ្លាសវៃរកវិធីដោះស្រាយ និងរឹតបន្តឹងលក្ខខណ្ឌបន្ថែមដើម្បីការពារខ្លួនឯង។ «រឿងទាំងនេះមិនមែនត្រឹមតែលុយឡើយ។ កាលពីមុនយើងក៏ធ្លាប់មាន World Cup រុស្ស៊ី អូឡាំពិកប៉េកាំង ហើយពេលនេះ World Cup កាតានៅខែវិច្ឆិកា នៅតែទទួលជារងការរិះគន់ដដែល។ យើងគិតថាជាប្រទេសមួយដែលត្រូវទទួលរៀបចំព្រឹត្តិការណ៍ក្នុងពេលឆាប់ៗ គួរតែមានលក្ខណៈវិនិច្ឆ័យឱ្យបានតឹងរ៉ឹងបន្ថែមទៀត»។ លោក Flick និយាយប្រាប់អ្នកកាសែតបែបនេះ។ ទោះជាយ៉ាងនេះក្តីអតីតគ្រូបង្វឹកក្រុម Bayern Munich រូបនេះក៏បានអះអាងថា ទោះបីជាកាតាជាម្ចាស់ផ្ទះមានរឿងរ៉ាវនឹងបញ្ហាជាច្រើនក្តី អាល្លឺម៉ង់នឹងត្រូវទៅប្រកួតនៅទីនោះឱ្យខានតែបាន ដោយមិនធ្វើពហិការឡើយ។ ជម្រើសជាតិអាល្លឺម៉ង់នឹងត្រូវប្រកួតលក្ខណៈមិត្តភាពជាមួយក្រុមជម្រើសជាតិអុីស្រាអែលនាថ្ងៃទី២៦ខែមីនា មុនធ្វើដំណើរទៅកាន់កីឡដ្ឋាន Johan Cruyff Arena ដើម្បីប្រកួតជាមួយជម្រើសជាតិហូឡង់នៅ ៤ថ្ងៃបន្ទាប់៕	លោក Hans-Dieter Flick គ្រូបង្វឹកក្រុមអាល្លឺម៉ង់នាថ្ងៃទី២៣ ខែមីនា លើកឡើងថា ប្រទេសជាម្ចាស់ផ្ទះព្រឹត្តិការណ៍ធំៗគួរតែមានលក្ខណៈវិនិច្ឆ័យតឹងរ៉ឹងបន្ថែមទៀត។ លោកលើកឡើងបែបនេះ ខណៈដែលមានការមិនពេញចិត្តកាន់តែច្រើនទាក់ទងព្រឹត្តិការណ៍ World Cup ២០២២ ដែលកាតាជាម្ចាស់ផ្ទះ។
«គាត់បានចូលសម្រាកនៅមន្ទីរពេទ្យវិញប្រមាណ១០ថ្ងៃមកហើយ។ គាត់បាយអត់ចូលទេប៉ុន្មានថ្ងៃចុងក្រោយនេះ ហើយម្សិលមិញ គាត់បានស្លាប់នៅពេទ្យ»។ នេះជាការបញ្ជាក់របស់អ្នកស្រី ស៊ុំ រុន ដោយបន្ថែមថា អតីតមន្ត្រីជាន់ខ្ពស់រូបនេះ មានជំងឺប្រចាំកាយច្រើនដូចជាក្រពះ និងពោះវៀន។ កាលពីថ្ងៃទី១៩ ខែឧសភា ឆ្នាំ២០២១ ដំណឹងមរណភាពរបស់លោក ឆាំង សុង ត្រូវបានផ្សព្វផ្សាយពេញបណ្តាញសង្គម និងតាមសារព័ត៌មានមួយចំនួនដោយយោងតាមប្រភពពីក្រុមគ្រួសារ។ ប៉ុន្តែក្រោយមក ក្រុមគ្រួសាររបស់លោក ឆាំង សុង បានច្រានចោលព័ត៌មាន ដោយអះអាងថា លោកស្ថិតក្នុងការតស៊ូនៅក្នុងបន្ទប់សង្គ្រោះបន្ទាន់ ICU ដើម្បីបន្តជីវិតរស់នៅលើលោកទៀត។ កាលពីខែកក្កដា កន្លងមក លោក ឆាំង សុង ផ្ទាល់ ក៏បានចេញមុខសរសេរនៅលើបណ្តាញសង្គមហ្វេសប៊ុកទាក់ទងនឹងបញ្ហាសុខភាពរបស់ខ្លួនផងដែរ។ លោកបានអះអាងថា លោកមិនបានជួបទាក់ទងញាតិមិត្តអស់ជាង១ឆ្នាំ ដោយសារតែជំងឺធ្ងន់ធ្ងរធ្វើឲ្យបាត់ស្មារតី ស្លាប់លែងដឹងខ្លួនអស់មួយពេល។ ប៉ុន្តែក្រោយធូរស្បើយបន្តិច និងស្រង់វិញ្ញាណបានខ្លះឡើងវិញ លោកអាចសរសេរអក្សរមួយតួម្តងៗ ប៉ុន្តែប្រសើរដូចសេចក្តីប្រាថ្នារបស់ខ្លួនឡើយ។ «ជំងឺនេះជាជំងឺបានធ្វើឲ្យពេទ្យ និងញាតិជាច្រើននាក់ យល់ថា ខ្ញុំស្លាប់ទៅហើយ។ ខ្ញុំស្លាប់មែនពិត បាត់វិញ្ញាណ៤ថ្ងៃ។ ប្រពន្ធស្រែក ទ្រហោយំលុះរលាកខួរក្បាល»។ ឈានដល់ថ្ងៃទី២១ខែសីហា ប្រភពពីក្រុមគ្រួសាររបស់លោក ឆាំង សុង បានប្រកាសពីដំណឹងមរណភាពផ្លូវការ ដោយសារតែជរាភាព និងជំងឺដុនដាប ទើបក្រុមគ្រូពេទ្យមិនអាចសង្គ្រោះជីវិតគាត់ឲ្យបានដូចមុននោះឡើយ។ កើតនៅខេត្តតាកែវក្នុងឆ្នាំ១៩៣៩ លោក ឆាំង សុង ទទួលបាននូវការអប់រំនៅសហរដ្ឋអាម៉េរិក ដោយទទួលបានសញ្ញាបត្រកសិកម្មពីសាកលវិទ្យាល័យ Louisiana State University។ លោកបានវិលត្រឡប់មកកាន់ក្រុងភ្នំពេញវិញ នាចុងឆ្នាំ១៩៦០ ហើយបម្រើការជាអ្នកសារព័ត៌មាន និងជាមន្ត្រីព័ត៌មានយោធា មុននឹងក្លាយជាអ្នកនាំពាក្យយោធានាឆ្នាំ១៩៧០ និងបន្តក្លាយជារដ្ឋមន្ត្រីក្រសួងឃោសនាការ នាឆ្នាំ១៩៧៤។ លោកជាអតីតមនុស្សជំនិតមួយរូបរបស់សេនាប្រមុខ លន់ នល់ ហើយបានចាកចេញពីភ្នំពេញវិញ នាថ្ងៃទី១ ខែមេសា ឆ្នាំ១៩៧៥ មុនការចូលកាន់កាប់ភ្នំពេញរបស់ក្រុមខ្មែរក្រហម។ ក្រោយឆ្នាំ១៩៧៩ លោកបានរួមចំណែកជាច្រើនក្នុងការជួយដល់ជនភៀសខ្លួនកម្ពុជា ហើយលោកទទួលបានសញ្ជាតិអាម៉េរិកនាឆ្នាំ១៩៨៧។ លោកបានវិលមកភ្នំពេញនៅឆ្នាំ១៩៩៥ ហើយធ្លាប់ធ្វើជាទីប្រឹក្សាផ្ទាល់របស់សម្តេច ជា ស៊ីម អតីតប្រធានគណបក្សប្រជាជនកម្ពុជា។ នៅឆ្នាំ១៩៩៩ លោកក៏ជាសមាជិកព្រឹទ្ធសភាមួយរូបផងដែរ៕	លោក ឆាំង សុង អតីតរដ្ឋមន្ត្រីក្រសួងឃោសនាការសម័យសាធារណរដ្ឋខ្មែរ បានទទួលមរណភាពក្នុងអាយុ៨៥ឆ្នាំកាលពីថ្ងៃទី២១ខែសីហា នៅមន្ទីរពេទ្យមួយនាក្រុង Long Beach រដ្ឋកាលីហ្វនីញ៉ា សហរដ្ឋអាម៉េរិក។ សារព័ត៌មានថ្មីៗ ទទួលបានការបញ្ជាក់ដោយផ្ទាល់ពីអ្នកស្រី ស៊ុំ រុន ដែលជាភរិយារបស់លោក ឆាំង សុង។
អ្វីដែលគួរឲ្យកត់សម្គាល់នោះ នារសៀលថ្ងៃអង្គារ ទី១៩ ខែវិច្ឆិកានេះ សម្តេចឧបនាយករដ្ឋមន្ត្រី ស ខេង រដ្ឋមន្ត្រីក្រសួងមហាផ្ទៃ ក៏បានដូរ Cover ហ្វេសប៊ុកផ្លូវការរបស់ខ្លួនផងដែរ។ តាមសំណេរនៅលើ Cover សម្តេច ស ខេង បានថ្វាយព្រះមហាកុសល ថ្វាយដួងព្រះវិញ្ញាណក្ខន្ធរាជបុត្រី ព្រះរៀម និងជាទេពនាដវដ្តីឯក នរោត្តម បុប្ផាទេវី។ ស្ថាប័នជាតិ មន្ត្រីទូត អ្នកនយោបាយ និងបុគ្គលជាច្រើន សុទ្ធតែផ្ញើរសារ និងចូលរួមរំលែកព្រះមរណទុក្ខ ក្រោយការសុគតរបស់សម្តេចព្រះរាជបុត្រី ព្រះរៀម នរោត្តម បុប្ផាទេវី៕	ពលរដ្ឋខ្មែរជាច្រើនដែលគោរពស្រឡាញ់សម្តេចរាជបុត្រី ព្រះរៀម នរោត្តម បុប្ផាទេវី បាននាំគ្នាប្តូរ Profile រីឯខ្លះដូរ Cover ហ្វេសប៊ុក ដើម្បីឧទ្ទិសដល់ព្រះវិញ្ញាណក្ខន្ធព្រះអង្គ។ អ្នកខ្លះនៅតែបន្តបង្ហោះសារបង្ហាញពីទុក្ខសោករបស់ខ្លួន ចំពោះការបាត់បង់តួអង្គឯកដំបូងនៃរបាំព្រះរាជទ្រព្យ។
ការចាប់ឆ្នោតនេះ ត្រូវបានចាប់ដោយ Random ចេញពី System នឹងផ្តល់អាទិភាពជូនដល់អតិថិជន ដែលមានសំណាងចំនួន ១០នាក់។ ប្រសិនជាអតិថិជន មិនជ្រើសរើសដំណើរកម្សាន្តនេះ គឺមិនមានអ្វីក្នុងការដោះដូរទេ។ ចំពោះអតិថិជន ដែលជាវទៅលើទូរស័ព្ទ S1 មួយគ្រឿងអាចមានសិទ្ធិចូលរួមចាប់រង្វាន់តែមួយលើក និងមានអាទិភាពចូលរួមដំណើរកម្សាន្តតែម្នាក់ប៉ុណ្ណោះ។ សម្រាប់កាលបរិច្ឆេទ នៃការចាប់រង្វាន់នឹងប្រកាសជាផ្លូវការតាម vivoCambodia Official Facebook Page។ អតិថិជនដែលជាវទូរស័ព្ទទាំងអស់ត្រូវធ្វើការ Scan QRCode និងបំពេញលេខ IMEI (បញ្ជាក់ត្រូវបំពេញលេខIMEI 1 ប្រសិនជាបំពេញខុសចាត់ទុកជាមោឃៈ)។ ក្រុមហ៊ុនរក្សាសិទ្ធិក្នុងការសម្រេចកែប្រែលក្ខខណ្ឌណាមួយ ដោយមិនបានជម្រាបមុន។ នៅចាំអីទៀតគ្រាន់តែជាវទៅលើស្មាតហ្វូន vivo S1 ឥឡូវនេះ នឹងទទួលបានឱកាសធ្វើដំណើរកម្សាន្តទៅកាន់ប្រទេសជប៉ុន រួសរាន់ឡើងសំណាងអាចគឺជាអ្នក៕ (អត្ថបទពាណិជ្ជកម្ម)	ចាប់ផ្ដើមពីថ្ងៃទី១៧ ខែកញ្ញា ឆ្នាំ២០១៩ រហូតដល់ ថ្ងៃទី៣០ ខែកញ្ញា ឆ្នាំ២០១៩ រាល់អតិថិជនទាំងអស់ ដែលជាវទូរស័ព្ទដៃ S1 មានសិទ្ធិចូលរួមការចាប់ឆ្នោតផ្សងសំណាង សម្រាប់ដំណើរកម្សាន្តទៅកាន់ប្រទេសជប៉ុន។
បើសិនជាអ្នកមិនយកចិត្តទុកដាក់ចំពោះសរីរាង្គមួយនេះទេ សុខភាពអ្នកនឹងរងភាពទ្រុតទ្រោមជាមិនខាន។ យ៉ាងណាមិញ កុំទាន់ភ័យអី ខាងក្រោមនេះខ្ញុំនឹងបញ្ហាអំពីអាការៈប្រកាសអាសន្នមួយចំនួនដែលអាចបញ្ជាក់ថា ថ្លើមកំពុងតែធ្វើការមិនបានល្អ ដូច្នេះដល់ពេលដឹងហើយ គួរតែទៅជួបពេទ្យដើម្បីដោះស្រាយវាឲ្យបានលឿនទៅ។ ឡើងទម្ងន់ដោយមិនដឹងខ្លួន បើសិនជាថ្លើមខូចហើយ ជាតិពុលទាំងអស់អាចនឹងសល់ពេញខ្លួន ដែលជាហេតុនាំឲ្យឡើងទម្ងន់ ដូច្នេះទោះបីជាខំប្រឹងហាត់ប្រាណយ៉ាងណាក៏អត់ប្រយោជន៍ដែរ។ អាឡែហ្ស៊ី បើសិនជាអ្នកកំពុងតែមានជំងឺខ្លាញ់រុំថ្លើម នោះថ្លើមមិនអាចយកឈ្នះនូវសារធាតុបង្កអាឡែហ្ស៊ីឡើយ ដូច្នេះទោះបីជាមានរឿងអ្វីបន្តីចក៏ងាយធ្វើឲ្យអ្នកមានប្រតិកម្មអាឡែហ្ស៊ីបានដែរដូចជា ឈឺក្បាល រមាស់ស្បែក ឬវិលមុខជាដើម។ អស់កម្លាំងរ៉ាំរ៉ៃ គ្រូពេទ្យជាច្រើនបាននិយាយថា ការអស់កម្លាំងរ៉ាំរ៉ៃគឺជាអាការៈចំបងបំផុតនៅពេលដែលថ្លើមមានជាតិពុលច្រើន។ ក្រៅពីអស់កម្លាំង អ្នកអាចនឹងមានអាការៈឈឺចាប់ផ្សេងៗថែមទៀត។ បែកញើសច្រើន និងធំក្លិនខ្លួន គ្រូពេទ្យបានប្រៀបធៀបថ្លើមជាមួយនឹងឡាន។ បើសិនជាអ្នកបើកឡានរយៈពេលយូរដោយមិនបានឈប់សោះ អ្នកអាចនឹងមើលឃើញសីតុណ្ហភាពក្នុងឡានឡើងខ្ពស់មិនខាន។ ដូច្នេះថ្លើមក៏ដូចគ្នា កាលណាវាធ្វើការច្រើន វានឹងធ្វើឲ្យរាងកាយបែកញើសច្រើន រហូតដល់ធំក្លិនខ្លួនបានទៀតផង។ កើតមុន អ្នកក៏គួរតែដឹងដែរថា កាលណាជាតិពុលក្នុងខ្លួនមានច្រើន វានឹងធ្វើឲ្យអតុល្យភាពអ័រម៉ូនរហូតដល់កើតមុនលើរាងកាយបាន។ ក្លិនមាត់អាក្រក់ ក្លិនមាត់អាក្រក់ក៏ជាអាការៈមួយបង្ហាញថាថ្លើមកំពុងតែធ្វើការមិនបានល្អដែរ។ ដូច្នេះបើសិនជាឧស្សាហ៍មានបញ្ហានេះកើតឡើងមែន យកល្អគួរតែទៅជួបពេទ្យឲ្យបានលឿនបំផុត៕ ត្រួតពិនិត្យដោយ៖ www.health.com.kh	ថ្លើម គឺជាសរីរាង្គដ៏សំខាន់មួយដែលអាចសម្របសម្រួលដល់ជាតិពុល និងកាកសំណល់ពុលទាំងឡាយក្នុងសរីរាង្គបាន ។ វាក៏សំខាន់ណាស់ដែរសម្រាប់សុខភាពរាងកាយ ព្រោះបើសិនជាគ្មានថ្លើមទេជាតិពុលនឹងសាយភាយពេញរាងកាយ និងចាប់ផ្តើមឈឺជាមិនខាន។ ថ្លើមនឹងបំលែងជាតិពុលទៅជាកាកសំណល់ ហើយរាងកាយនឹងមានសុវត្ថិភាព តាមរយៈបញ្ចេញកាកសំណល់នេះតាមទឹកនោម ឬលាមក។
កាលពីថ្ងៃចន្ទ អាជ្ញាធរប្រេស៊ីលបានសន្យាការពារលទ្ធិប្រជាធិបតេយ្យ និងបានថ្កោលទោស«សកម្មភាពភេរវកម្ម» ក្នុងពេលមួយថ្ងៃក្រោយមកបន្ទាប់ពីអ្នកគាំទ្ររាប់ពាន់នាក់របស់អតីតប្រធានាធិបតីប្រេស៊ីលលោក Jair Bolsonaro បានសម្រុកចូលនិងបំផ្លិចបំផ្លាញអគារសភា តុលាការកំពូល និងវិមានប្រធានាធិបតីនៅក្នុងរដ្ឋធានីប្រាស៊ីលីយ៉ា។ ប្រធានាធិបតីប្រេស៊ីលលោក Luiz Inácio Lula da Silva ថ្នាក់ដឹកនាំសភា និងប្រធានតុលាការកំពូលបានចេញសេចក្ដីថ្លែងការណ៍មួយកាលពីថ្ងៃចន្ទដោយបញ្ជាក់ថា «អ្នកការពារលទ្ធិប្រជាធិបតេយ្យ» នៅក្នុងប្រទេសប្រេស៊ីល «ទាត់ចោលនូវសកម្មភាពភេរវកម្ម ការបំផ្លិចបំផ្លាញ ឧក្រិដ្ឋកម្ម និងការប៉ុនប៉ងធ្វើរដ្ឋប្រហារ» ហើយ«រួមគ្នាជាធ្លុងមួយនៅក្នុងការចាត់វិធានការបែបស្ថាប័នស្របទៅតាមច្បាប់របស់ប្រទេសប្រេស៊ីល»។ លោក Lula បានទៅពិនិត្យមើលអគាររដ្ឋាភិបាលដែលរងការខូចខាតធ្ងន់ធ្ងរទាំងនោះកាលពីល្ងាចថ្ងៃអាទិត្យ និងបានចេញបញ្ជាឱ្យមានការអន្តរាគមន៍ផ្នែកសន្តិសុខពីរដ្ឋាភិបាលសហព័ន្ធនៅក្នុងសង្កាត់សហព័ន្ធរបស់ទីក្រុងប្រាស៊ីលីយ៉ា។ បទបញ្ជានេះផ្ដល់អំណាចពិសេសដល់រដ្ឋាភិបាលនៅក្នុងការស្ដារច្បាប់និងរបៀបរៀបរយឡើងវិញនៅក្នុងរដ្ឋធានីនិងមានសុពលភាពរហូតដល់ថ្ងៃទី ៣១ ខែមករាខាងមុខ។ អាជ្ញាធរប្រេស៊ីលបាននិយាយថា ពួកគេបានឃុំខ្លួនអ្នកគាំទ្រលោក Bolsonaro ជាង ១.២០០ នាក់។ លោក Bolsonaro គឺជាអតីតមេដឹកនាំប្រេស៊ីលប្រកាន់ទស្សនៈស្ដាំនិយមជ្រុល ដែលបានចាញ់លោក Lula ដែលជាអ្នកប្រកាន់ទស្សនៈឆ្វេងនិយម យ៉ាងប្រផិតប្រផើយនៅក្នុងការបោះឆ្នោតកាលពីខែតុលាឆ្នាំមុន។ នាពេលបច្ចុប្បន្ននេះ លោក Bolsonaro កំពុងស្នាក់នៅក្នុងទីក្រុង Orlando រដ្ឋ Florida សហរដ្ឋអាមេរិក។ សមាជិកសភាសហរដ្ឋអាមេរិកមួយចំនួនខាងគណបក្សប្រជាធិបតេយ្យបានអំពាវនាវឱ្យសហរដ្ឋអាមេរិកបញ្ជូនលោក Bolsonaro ត្រឡប់ទៅប្រទេសប្រេស៊ីលវិញ។ សមាជិករដ្ឋសភាខាងគណបក្សប្រជាធិបតេយ្យតំណាងរដ្ឋ Texas លោក Joaquin Castro បានប្រាប់បណ្ដាញព័ត៌មាន CNN ថា៖ «សហរដ្ឋអាមេរិកមិនគួរជាទីជ្រកពួនសម្រាប់ជនផ្ដាច់ការនេះទេ ដែលជននេះបានជំរុលទឹកចិត្តឱ្យមានអំពើភេវកម្មក្នុងស្រុកកើតឡើងនៅក្នុងប្រទេសប្រេស៊ីល»។ សេតវិមានប្រធានាធិបតីអាមេរិកបានបញ្ជាក់កាលពីថ្ងៃចន្ទថា ខ្លួនមិនទាន់ទទួលបានសំណើណាមួយពីរដ្ឋាភិបាលប្រេស៊ីលទាក់ទិននឹងរឿងលោក Bolsonaro នេះនៅឡើយទេ៕	នៅថ្ងៃចន្ទ ទី៩ ខែមករា ឆ្នាំ២០២៣ ទាហានម្នាក់ប្រមូលទង់ជាតិ បន្ទាប់ពីអ្នកគាំទ្រអតីតប្រធានាធិបតីប្រេស៊ីលលោក Jair Bolsonaro បានសម្រុកចូលអគាររដ្ឋាភិបាលក្នុងរដ្ឋធានីប្រាស៊ីលីយ៉ា កាលពីថ្ងៃអាទិត្យ ទី៨ ខែមករា ឆ្នាំ២០២៣។
វចនានុក្រមសម្តេចព្រះសង្ឃរាជ ជួន ណាត បានបញ្ជាក់ ពាក្យ «ផ្សារ» ក្លាយពីបរទេសថា ប៊ៈហ្សារ ទីប្រជុំលក់ទំនិញផ្សេងៗ ប្រជុំផ្ទះ ឬរានតូចធំដែលគេដាក់ទំនិញលក់ដូរ។ បុរាណប្រើពាក្យនេះថា អាប័ណ។ ផ្សារផ្សោ ផ្សារស្តុកស្តម្ភ និងផ្សាររាយរងនៅលាយចម្រុះគ្នា។ ជាកិរិយាសព្ទ មានន័យថា ភ្ជាប់ភ្ជិតដោយទឹកបន្សារ។ ឧទាហរណ៍៖ ផ្សារឆ្នាំងស្ពាន់, ផ្សារឡតស័ង្កសី៕	«Market» ជាភាសាអង់គ្លេស ដែលពលរដ្ឋខ្មែរមួយចំនួនស្គាល់ថា «ផ្សារ» នោះមិនមែនជាពាក្យខ្មែរឡើយ។ មែនទែនទៅ ពាក្យ «ផ្សារ» នេះជាភាសាចាម និងម៉ាឡេ។ ចាមថា «pasar» ចំណែក ម៉ាឡេថា« pasar, persiam ឬ bazar» មានន័យថា ទីប្រជុំលក់ទំនិញផ្សេងៗ។
លោក ឌិត ទីណា រដ្ឋមន្ត្រីក្រសួងកសិកម្ម រុក្ខាប្រមាញ់ និងនេសាទ បានជួបប្រជុំពិភាក្សាការងារជាមួយលោក វ៉ាហ៊ីត គីរីស៊ី រដ្ឋមន្ត្រីក្រសួងកសិកម្ម និងព្រៃឈើ នៃសាធារណរដ្ឋតួកគី កាលពីថ្ងៃទី១១ មករា។ ក្នុងជំនួបពិភាក្សាខាងលើ ភាគីទាំងពីរបានឯកភាពគ្នាជាគោលការណ៍លើកិច្ចសហប្រតិបត្តិការរវាងកម្ពុជា និងតួកគី នៅក្នុងវិស័យកសិកម្មមួយចំនួនផងដែរ។ លោក ឌិត ទីណា រដ្ឋមន្ត្រីក្រសួងកសិកម្ម រុក្ខាប្រមាញ់ និងនេសាទ។ រូបភាពពីក្រសួងកសិកម្ម រុក្ខាប្រមាញ់ និងនេសាទ បើតាមហ្វេសប៊ុកក្រសួងកសិកម្ម ភាគីទាំងពីរបានឯកភាពគ្នាលើការផ្ទេរបច្ចេកវិទ្យា និងពាណិជ្ជកម្មគ្រឿងយន្តកសិកម្មគ្រប់ប្រភេទពីតួកគី ជាពិសសដ្រូនដែលអាចឃ្លាំមើលព្រៃ និងដែននេសាទ។ ជាមួយគ្នានេះ ការឯកភាពគ្នាលើការនាំចូលកសិផលខ្មែរទៅកាន់ទីផ្សារតួកគី និងការផ្ដល់អាហារូបករណ៍ដល់និស្សិតកម្ពុជាទៅសិក្សាផ្នែកកសិកម្មនៅប្រទេសតួកគី។ តាមរយៈជំនួបនេះ លោក ឌិត ទីណា ជឿជាក់ថា កិច្ចសហប្រតិបត្តិការថ្មីនេះ នឹងនាំមកនូវការរីកចម្រើនបន្ថែមទៀតដល់វិស័យកសិកម្មកម្ពុជា។ គួរបញ្ជាក់ថា កម្ពុជា និងតួកគី មានកិច្ចសហប្រតិបត្តិការរួមគ្នានៅក្នុងវិស័យជាច្រើន ក្នុងនោះកសិកម្មក៏ជាវិស័យសក្ដានុពលមួយផងដែរ៕ ជំនួបរវាងកម្ពុជា និងតួកគី។ រូបភាពពីក្រសួងកសិកម្ម រុក្ខាប្រមាញ់ និងនេសាទ	ភ្នំពេញ៖ កម្ពុជា និងតួកគី បានឯកភាពគ្នាជាគោលការណ៍លើកិច្ចសហប្រតិបត្តិការក្នុងវិស័យកសិកម្ម ដោយផ្ទេរបច្ចេកវិទ្យា និងពាណិជ្ជកម្មគ្រឿងយន្តកសិកម្មគ្រប់ប្រភេទ ជាពិសេសដ្រូន ដែលអាចឃ្លាំមើលព្រៃនិងដែននេសាទ។ ការឯកភាពគ្នានេះ ធ្វើឡើងបន្ទាប់ពីលោក ឌិត ទីណា រដ្ឋមន្រ្តីក្រសួងកសិកម្ម ជួបពិភាក្សាជាមួយរដ្ឋមន្រ្តីក្រសួងកសិកម្ម តួកគី។
អ្នកចាត់ការសញ្ជាតិអាហ្សង់ទីន វ័យ៤៦ឆ្នាំ ដឹកនាំក្រុម Saints មិនបានល្អនោះទេដោយឈ្នះតែម្តងប៉ុណ្ណោះក្នុងចំណោមការប្រកួត ១៧លើកចុងក្រោយ និងចាញ់ Newcastle United ៣-០ កាលពីថ្ងៃសៅរ៍ក្នុងក្របខណ្ឌលីកកំពូលអង់គ្លេស។ Saints រកបានតែ ២៨ពិន្ទុទេ ក្នុង៣០ប្រកួត ស្ថិតនៅចំណាត់ថ្នាក់ទី១៧ នាំមុនក្រុមនៅតំបន់ត្រូវកាត់ចោលតែ១ពិន្ទុប៉ុណ្ណោះ ចាប់តាំងពី Pellegrino បានឡើងមកដឹកនាំក្រុមនេះជំនួសតំណែងលោក Claude Puel កាលពីខែមិថុនា ឆ្នាំ ២០១៧។ ក្នុងក្របខណ្ឌ Premier League សល់តែ៨ប្រកួតទៀតនឹងត្រូវបញ្ចប់រដូវកាល ២០១៧-២០១៨ នេះហើយ។ Southampton ស្ថិតក្នុងរដូវកាលទី៦របស់ពួគនៅលីកកំពូលអង់គ្លេសនេះ និងមិនធ្លាប់បញ្ចប់ក្នុងចំណាត់ថ្នាក់ក្រោមលេខ១៤ដែរ។ ពួកគេក៏ជាក្លិបទី៩ ដែរដែលបានដកតំណែងអ្នកចាត់ការសម្រាប់រដូវកាលនេះ។ ក្លិប Southampton សង្ឃឹមថានឹងតែងតាំងអ្នកចាត់ការថ្មីឲ្យបានឆាប់ ពោលគឺមុនពេលប៉ះជាមួយ Wigan ក្នុងការប្រកួតវគ្គពាក់កណ្តាលផ្តាច់ព្រ័ត្រ FA Cup នៅថ្ងៃអាទិត្យសប្តាហ៍នេះ។ ក្រៅពីលោក Pellegrino ជំនួយការរបស់លោកពីររូបទៀតរួមមាន លោក Carlos Compagnucci និងលោក Xavier Tamarit ក៏បានចាកចេញពីក្លិបនេះផងដែរ៕	Southampton បានបញ្ចប់តំណែងអ្នកចាត់ការលោក Mauricio Pellegrino បន្ទាប់ពីដឹកនាំក្រុមស្ថិតក្បែរតំបន់ត្រូវកាត់ចោល ប្រឈមនឹងធ្លាក់ចេញពីក្របខណ្ឌ Premier League រដូវកាលក្រោយ។
ក្រសួងធនធានទឹក និងឧតុនិយម បានព្យាករថា វិសម្ពាធមួយ ដែលបានកើតឡើងនៅភាគអាគ្នេយ៍ប្រទេសហ្វីលីពីន នឹងរំកិលខ្លួនចូលក្នុងសមុទ្រចិនខាងត្បូង រួចបន្តដំណើរមកកាន់តំបន់ដីសណ្តទន្លេមេគង្គ។ តាមការព្យាករ វិសម្ពាធនេះ នឹងធ្វើឲ្យអាកាសធាតុនៅកម្ពុជាចាប់ពីថ្ងៃទី ៥ដល់ថ្ងៃទី ៩ ខែមករា ឆ្នាំ២០១៨នេះ មានភ្លៀងធ្លាក់រាយប៉ាយ ពីតិច ទៅបង្គួរ ក្នុងក្របខណ្ឌស្ទើរទូទាំងប្រទេស ពិសេសបណ្តាខេត្តនៅតំបន់ទំនាបកណ្តាល និងតំបន់មាត់សមុទ្រ។ ដោយឡែកស្ថានភាពស៊ីតុណ្ហភាពវិញ ចាប់ពីថ្ងៃទី៣ ដល់ថ្ងៃទី១០ ខែមករានេះ កម្ពុជាមានសីតុណ្ហភាព អប្បបរមាពី២៣-២៤ អង្សា និងស៊ីតុណ្ហភាពអតិបរមា ពី២៩-៣០អង្សា៕	ភ្នំពេញ៖ ភ្លៀងនឹងធ្លាក់រាយប៉ាយពីតិច ទៅបង្គួរ ពិសេសបណ្តាខេត្តនៅតំបន់ទំនាបកណ្តាល និងតំបន់មាត់សមុទ្រ ចាប់ពីថ្ងៃទី៥ ដល់ថ្ងៃទី៩ ខែមករា។ ទន្ទឹមនឹងនេះ ស៊ីតុណ្ហភាពអប្បបរមា នឹងមានពី២៣-២៤ អង្សា និងស៊ីតុណ្ហភាពអតិបរមា ពី២៩-៣០អង្សា ចាប់ពីថ្ងៃទី៣ ដល់ថ្ងៃទី១០ ខែមករា។
កន្លងមកលោក Harirchi ក៏មានអាការមិនស្រួលខ្លួនផងដែរ ដោយលោកបានក្អកញឹកញាប់ នាសន្និសីទសារព័ត៌មានមួយ ស្តីពីស្ថានភាព COVID-19 នៅក្នុងប្រទេស។ ភ្លាមៗ លោក Harichi បានប្រកាសដោយខ្លួនឯងនៅឃ្លីបវីដេអូខ្លីមួយ ហើយលោកតាំងចិត្តប្រឆាំងនឹងជំងឺដែលកំពុងរាលដាលមួយនេះ។ «ខ្ញុំក៏បានឆ្លង COVID-19 ផងដែរ។ ខ្ញុំបានក្តៅខ្លួន កាលពីពេលយប់ ហើយលទ្ធផលបឋម បង្ហាញថា ខ្ញុំមានលទ្ធផលតេស្តវិជ្ជមាន»។ បច្ចុប្បន្ន អ៊ីរ៉ង់រកឃើញករណីឆ្លង៩៥ករណី ក្នុងនោះស្លាប់១៥នាក់ និងជាសះស្បើយ៣នាក់។ លោក Harirchi ក៏ធ្លាប់បានលើកឡើងក្នុងសន្និសីទសារព័ត៌មានផងដែរថា លោកនឹងចុះចេញពីតំណែងប្រសិនបើស្ថានភាពមិនថមថយ។ ប្រទេសទាំង៣៦ដែលមានករណីឆ្លង COVID-19 រួមមាន ចិន (បញ្ចូលទាំងតំបន់រដ្ឋបាលពិសេសហុងកុង តៃវ៉ាន់ និងម៉ាកាវ) កូរ៉េខាងត្បូង ជប៉ុន (+ករណីនាវា Diamond Princess) អ៊ីរ៉ង់ សិង្ហបុរី ថៃ អេមីរ៉ាតអារា់ប់រួម ម៉ាឡេស៊ី វៀតណាម អ៊ីស្រាអែល អូម៉ង់ ហ្វីលីពីន លីបង់ អ៊ីរ៉ាក់ កូវ៉ែត ប៉ារែន អាហ្វហ្គានីស្ថាន ឥណ្ឌា ណេប៉ាល់ កម្ពុជា និងស្រីលង្កា។ បណ្តាប្រទេសនៅអឺរ៉ុប មាន អ៊ីតាលី បារាំង អង់គ្លេស អាល្លឺម៉ង់ ស៊ុយអែត រុស្ស៊ី អេស្ប៉ាញ ហ្វាំងឡង់ និងបែលហ្ស៊ិក អូទ្រីស និងក្រូអាត។ ក្រៅពីនោះ មាននៅ សហរដ្ឋអាមេរិក កាណាដា អូស្ត្រាលី និងអេហ្ស៊ីប៕	លោក Iraj Harirchi អនុរដ្ឋមន្ត្រីសុខាភិបាលអ៊ីរ៉ង់ មានលទ្ធផលតេស្តវិជ្ជមាននៃជំងឺរលាកសួតបង្កដោយមេរោគកូរ៉ូណាប្រភេទថ្មី (COVID-19)។ នេះបើតាមទីប្រឹក្សាព័ត៌មានក្រសួង លោក Alireza Vahabzadeh ដែលអះអាងនៅក្នុង Twitter របស់ខ្លួន ហើយត្រូវបានដកស្រង់ដោយ AFP។
ក្រសួងកសិកម្ម បានលើកឡើងពីភាពមិនប្រក្រតីក្នុងខ្សែសង្វាក់ផលិតកម្មសត្វ និងជលផល ដែលនាំឲ្យផលិតផលទាំងនោះលក់លើទីផ្សារមានថ្លៃខ្ពស់។ ក្រសួងបានកត់សម្គាល់ឃើញថា មានការធ្វើអាជីវកម្មសត្តឃាតដ្ឋានផ្ដាច់មុខ ការឃុបឃិតក្នុងចំណោមអាជីវករពិឃាតសត្វ អ្នកលក់ដុំ និងលក់រាយធ្វើការកំណត់ថ្លៃ និងភាពផ្ដាច់មុខលើការនាំចូល ចែកចាយផលិតផលជលផល។ «កត្តាទាំងនេះ បង្កឲ្យមានការបូកថ្លៃបន្ថែមខ្ពស់នៅគ្រប់ដំណាក់កាលនៃខ្សែសង្វាក់ផលិតកម្ម និងអាជីវកម្ម និងធ្វើឲ្យមានអត្រាអតិផរណាម្ហូបអាហារកើនឡើង ប៉ះពាល់ដល់ជីវភាពប្រចាំថ្ងៃរបស់ពលរដ្ឋ»។ សារាចរណែនាំខាងលើឲ្យដឹងយ៉ាងដូចនេះ។ សារាចរណែនាំ ដែលចុះហត្ថលេខាដោយលោក វេង សាខុន រដ្ឋម្ត្រីក្រសួងកសិកម្ម រុក្ខាប្រមាញ់ និងនេសាទ នៅថ្ងៃទី១៥ខែកុម្ភៈ នេះ បានបញ្ជាឲ្យគ្រប់អង្គភាពក្រោមឱវាទក្រសួង គ្រប់មន្ទីរកសិកម្ម អនុវត្តសារាចរមួយនេះដោយការទទួលខុសត្រូវខ្ពស់។ សារាចរដដែលនេះបានចេញវិធានការមួយចំនួន។ ក្រសួងបានណែនាំឲ្យ ជំរុញការវិនិយោគបង្កើតសត្តឃាតដ្ឋានបន្ថែមតាមក្រុងស្រុក និងមិនឲ្យកំណត់ដែនចែកចាយផលិតផលចេញពីសត្តឃាតដ្ឋានទាំងនោះទេ។ ក្រសួងបន្តទៀតថា ត្រូវដេញថ្លៃសត្តឃាតដ្ឋានដោយតម្លាភាព និងលើកទឹកចិត្តឲ្យអាជីវករលក់ដុំ និងរាយដាក់ស្លាកសញ្ញាផលិតផលរបស់ខ្លួន ដោយបញ្ជាក់ពីប្រភពសាច់ និងតម្លៃ។ ជាមួយគ្នានេះ ក្រសួងបញ្ជាឲ្យអង្គភាពក្រោមឱវាទ ត្រូវលុបបំបាត់ការនាំចូលផលិតផលជលផលផ្ដាច់មុខ ជាដើម។ បើមើលតាមខ្លឹមសារចរាចរនេះ ក្រសួងកសិកម្មហាក់ចង់លុបបំបាត់កត្តានាំឲ្យសាច់គោ ជ្រូក មាន់ទា លក់ថ្លៃ ដែលនៅក្រៅពីមូលហេតុចរន្តទីផ្សារ ពោលគឺបុគ្គលជាអ្នកកំណត់ថ្លៃ ដោយសារភាពផ្ដាច់មុខរបស់ខ្លួន ឬការឃុបឃិតណាមួយ។ បើតាមការលើកឡើងរបស់អ្នកលក់សាច់នៅលើទីផ្សារ និងតាមភូមិខ្លះ ការធ្វើអាជីវកម្មផ្ដាច់មុខ កើតឡើងដោយមានការឃុបឃិតពីមន្ត្រីអាជ្ញាធរ ដែលផ្ដល់អាជ្ញាបណ្ណអាជីវកម្មឲ្យតែបុគ្គលណាម្នាក់ ឬពីរបីនាក់ប៉ុណ្ណោះ៕	ភ្នំពេញ៖ ក្រសួងកសិកម្ម រុក្ខាប្រមាញ់ និងនេសាទ បានចេញសារាចរណែនាំមួយពង្រឹងការគ្រប់គ្រងអាជីវកម្មសត្វ និងជលផល ដើម្បីទប់ស្កាត់ការលក់សាច់ សត្វ និងផលិតផលជលផល តាមការញាក់តម្លៃតាមចិត្តបុគ្គល។
លោក យី វាសនា អគ្គលេខាធិការនៃគណៈកម្មាធិការជាតិរៀបចំការប្រកួតកីឡាអាស៊ានប៉ារ៉ាហ្គេមលើកទី១២ ឆ្នាំ២០២៣ (CAMAPGOC) ក្នុងជំនួបកិច្ចប្រជុំនាយបេសកម្ម រួមជាមួយ Asian Para Sports Federation(APSF) នៅថ្ងៃទី៣០ ខែមីនា ឆ្នាំ២០២៣ បានសម្រេចបន្ថែមកីឡាមួយចំនួនទៀតដែលកើនដល់១៣កីឡានៅប៉ារ៉ាហ្គេម ដោយក្នុងនោះក៏មានកីឡាអេឡិចត្រូនិកផងដែរ។ លោក យី វាសនា អគ្គលេខាធិការ CAMAPGOC។ រូបពី CAMSOC កីឡាទាំង១៣ ប្រភេទដែលបានដាក់បញ្ចូលរួមមាន៖ អត្តពលកម្ម ហែលទឹក លើកទម្ងន់ វាយកូនឃ្លីលើតុ វាយសី បាល់បោះអង្គុយលើរទេះ បាល់ទាត់ជនពិការចលករខួរក្បាល បាល់ទាត់ជនពិការភ្នែក បាល់បោះជនពិការភ្នែក បាល់ទះអង្គុយ ប៊ូស្យា អុក យូដូ និងកីឡាអេឡិចត្រូនិក។ ចំពោះកីឡាអេឡិចត្រូនិក ជាប្រភេទកីឡាដែលបង្ហាញខ្លួនលើកដំបូង ក្នុងការប្រកួតកីឡាអាស៊ានប៉ារ៉ាហ្គេមលើកទី១២ ដែលកម្ពុជាធ្វើម្ចាស់ផ្ទះ។ យ៉ាងណាក៏ដោយ ការប្រកួតប្រជែងក្នុងប្រភេទកីឡាអេឡិចត្រូនិក នឹងមិនមានការផ្តល់មេដាយនោះទេ ដោយដាក់ជាកីឡាបង្ហាញ (Demo) ប៉ុណ្ណោះ។ គួបញ្ជាក់ថា ការប្រកួតកីឡាអាស៊ានប៉ារ៉ាហ្គេមលើកទី១២ ឆ្នាំ២០២៣ នៅប្រទេសកម្ពុជា នឹងបើកដំណើរការពីថ្ងៃទី៣-៩ ខែមិថុនា ឆ្នាំ២០២៣ ដោយមានអត្តពលិកចំនួន៣០០០នាក់មកពីបណ្តាប្រទេសជាសមាជិកសមាគមអាស៊ាន បូករួមទាំងទីម័រខាងកើតផងដែរ៕	កីឡាអេឡិចត្រូនិក(E-Sports)បានដាក់បញ្ចូលក្នុងការប្រកួតលើកដំបូងក្នុងព្រឹត្តិការណ៍កីឡាអាស៊ានប៉ារ៉ាហ្គេមលើកទី១២ ឆ្នាំ២០២៣។ អាស៊ានប៉ារ៉ាហ្គេមលើកទី១២ កើន១៣ប្រភេទកីឡា ដោយកីឡាអាទឡិចត្រូនិកប្រកួតប្រជែងដោយគ្មានមេដាយ។
នៅមានក្មេងប្រុសអាយុ១២ឆ្នាំម្នាក់ទៀត បានរងរបួសធ្ងន់។ ហេតុការណ៍នេះ កើតនៅភូមិក្បាលដំរី ឃុំត្រពាំងចាន់ ស្រុកបរិបូរណ៍។ របាយការណ៍ពីមន្ទីរព័ត៌មានខេត្តកំពង់ឆ្នាំង ដែលត្រូវបានលោក ខៀវ កាញារីទ្ធ រដ្ឋមន្រ្តីក្រសួងព័ត៌មាន បង្ហោះលើបណ្តាញសង្គម បានបង្ហាញថា បុរសកាប់ដើមត្នោត ដែលសមត្ថកិច្ចចាប់ខ្លួននោះ គឺមានពីរនាក់ ដោយម្នាក់ឈ្មោះ តុល ណាង អាយុ២៥ឆ្នាំ និង ម្នាក់ទៀតឈ្មោះ ផាន់ ជីម អាយុ២៦ឆ្នាំ។ បើតាមរបាយការណ៍ ក្មេងស្រី ដែលបាត់ជីវិត ឈ្មោះ សា ម៉ៃសំ ហើយក្មេងប្រុសដែលរងរបួស ឈ្មោះ សេន អាលី៕	ក្មេងស្រីអាយុ១៤ឆ្នាំម្នាក់ នៅខេត្តកំពង់ឆ្នាំង បានបាត់បង់ជីវិត ដោយសារគេ កាប់ដ់ើមត្នោតបាក់លើ នៅម៉ោងប្រមាណ១១កន្លះ ថ្ងៃទី៨សីហា ឆ្នាំ២០១៩។ លោក ខូវ លី ស្នងការខេត្តកំពង់ឆ្នាំង ប្រាប់សារព័ត៌មាថ្មីៗតាមទូរសព្ទថា សមត្ថកិច្ចមូលដ្ឋាន ចាប់អ្នកកាប់ដើមត្នោតនោះ បានហើយ។
អត្ថបទទាក់ទង លោក ស៊ូហ្កា មនុស្សជំនិតលោក អាបេ មានសង្ឃឹមខ្ពស់ក្នុងការធ្វើនាយករដ្ឋមន្ត្រី បក្ស LDP ជប៉ុន នឹងជ្រើសតាំងអ្នកស្នងតំណែងលោក អាបេ នៅពាក់កណ្តាលខែកញ្ញា ក្នុងបទសម្ភាសជាមួយកាសែតជប៉ុន Yomiuri ដែលចុះផ្សាយនៅថ្ងៃទី ៧ ខែកញ្ញា លោក ស៊ូហ្កា ដែលបច្ចុប្បន្នកាន់តំណែងជាប្រធានលេខាធិការគណៈរដ្ឋមន្ត្រីជប៉ុន បានអះអាងថា៖«ជំងឺរាតត្បាតសកល COVID-19 គឺជាបញ្ហាធំសម្បើមមួយ ដែលពុំអាចចាត់ចែងបានដោយក្រសួងសុខាភិបាលតែឯកឯងឡើយ»។ អ្នកនយោបាយវ័យ៧១ឆ្នាំរូបនេះ បញ្ជាក់ទៀតថា វាគឺជារឿងចាំបាច់បំផុតក្នុងការធ្វើឲ្យយុទ្ធសាស្ត្រឌីជីថលរបស់រដ្ឋាភិបាលមានប្រសិទ្ធភាព ដោយការគ្រប់គ្រងចាត់ចែងដាច់ដោយឡែកពីគ្នាពីសំណាក់ក្រសួងពាក់ព័ន្ធនីមួយៗ។ មែនទែនទៅ ក្រសួងសុខាភិបាល ការងារ និងសុខុមាលភាពជប៉ុន ដែលមានកញ្ចប់ថវិកាជាតិធំជាងគេក្នុងចំណោមក្រសួងទាំងអស់របស់ជប៉ុន គឺជាអ្នកទទួលខុសត្រូវសម្រាប់ចាត់ចែងវិធានការទប់ទល់ ជំងឺ COVID-19 របស់ប្រទេសជប៉ុន។ ការលើកឡើងរបស់លោក ស៊ូហ្កា បង្ហាញថា មនុស្សជំនិតយូរឆ្នាំរបស់នាយករដ្ឋមន្ត្រី ស៊ិនហ្សូ អាបេ រូបនេះ មានបំណងជំរុញសម្រាប់ការផ្លាស់ប្តូររចនាសម្ព័ន្ធក្នុងចំណោមរដ្ឋាភិបាលជប៉ុន ដែលនៅមានចន្លោះប្រហោង។ ទោះបីជាប៉ងកែទម្រង់ខ្លះមែន បេក្ខជនឈានមុខក្នុងការប្រកួតយកតំណែងនាយករដ្ឋមន្ត្រីជប៉ុនក្នុងបក្សប្រជាធិបតេយ្យសេរី (LDP) របស់ជប៉ុនរូបនេះ ក៏បានប្តេជ្ញាបន្តអនុវត្តគំនិតផ្ដួតផ្ដើមសេដ្ឋកិច្ច «Abenomics» របស់អតីតរដ្ឋបាលលោក អាបេ ផងដែរ។ បន្ថែមពីលើនេះ លោក ស៊ូហ្កា បានបញ្ជាក់ប្រាប់សន្និសីទព័ត៌មានមួយនៅថ្ងៃចន្ទនេះថា ខណៈការធ្វើការពីផ្ទះបានក្លាយជារឿងសាមញ្ញច្រើនជាងមុនក្នុងអំឡុងពេលជំងឺ COVID-19 លោកយល់ឃើញថា រដ្ឋាភិបាល និងវិស័យឯកជនទាមទារឲ្យមានការវិវត្តទៅការធ្វើការបែបឌីជីថលដែរ។ សូមបញ្ជាក់ថា លោក ស៊ូហ្កា ត្រូវបានរំពឹងថា នឹងឈ្នះក្នុងការប្រកួតប្រជែងយកតំណែងប្រធានបក្សប្រជាធិបតេយ្យសេរី (LDP) ដែលជាបក្សកាន់អំណាច និងឈានទៅកាន់តំណែងនាយករដ្ឋមន្ត្រីបន្តពីលោក អាបេ ។ ការបោះឆ្នោតក្នុងបក្ស នឹងរៀបចំឡើងនៅថ្ងៃទី ១៤ ខែកញ្ញា ហើយសភាជប៉ុននឹងបោះឆ្នោតជ្រើសរើសនាយករដ្ឋមន្ត្រីថ្មីនៅថ្ងៃទី១៦ ខែកញ្ញ៕	រដ្ឋាភិបាលជប៉ុន ត្រូវការធ្វើកំណែទម្រង់ក្រសួងសុខាភិបាល ដែលមានរចនាសម្ព័ន្ធស្មុគស្មាញ ក្រោយជំងឺរាតត្បាតសកល COVID-19 ស្ងប់ស្ងាត់។ លោក យូស៊ីហ៊ីដេ ស៊ូហ្កា (Yoshihide Suga) ដែលជាបេក្ខជននាំមុខក្នុងការឈោងទៅកាន់តំណែងនាយករដ្ឋមន្ត្រីជប៉ុន បញ្ជាក់បែបនេះក្នុងកិច្ចសម្ភាសជាមួយកាសែតក្នុងស្រុកជប៉ុន ។ លោកមានបំណងជំរុញសម្រាប់ការផ្លាស់ប្តូររចនាសម្ព័ន្ធក្នុងចំណោមរដ្ឋាភិបាលជប៉ុន ដែលបង្អាក់ប្រសិទ្ធភាពការងារ។
ក្រុងតូក្យូ ត្រូវតែបង្កើនសមត្ថភាពយោធារបស់ខ្លួនក្នុងល្បឿនមួយដែលខុសពីអតីតកាល ដើម្បីទប់ទល់នឹងការកើនឡើងនៃសមត្ថភាពយោធារបស់ក្រុងប៉េកាំង។ រដ្ឋមន្រ្តីការពារជាតិជប៉ុន លោក Nobuo Kishi បានលើកឡើងបែបនេះ នៅក្នុងកិច្ចសម្ភាសមួយ ដែលបានចេញផ្សាយនៅថ្ងៃទី២០ ខែឧសភា។ ពីមួយឆ្នាំទៅមួយឆ្នាំ រដ្ឋាភិបាលចិន បានបង្កើនថវិកាលើវិស័យយោធាជាប្រចាំ។ ដោយបារម្ភ ពីការកើនឡើងនៃសមត្ថភាពយោធារបស់ចិន រដ្ឋមន្រ្តីការពារជាតិជប៉ុន លោក Nobuo Kishi ទាមទារឱ្យរដ្ឋាភិបាលជប៉ុនបង្កើនសមត្ថភាពយោធារបស់ខ្លួន រួមទាំងវិស័យផ្សេងទៀត។ នៅក្នុងកិច្ចសម្ភាសជាមួយកាសែត Nikkei Asia លោក Kishi ព្រមានថា គម្លាតរវាងកម្លាំងយោធាជប៉ុននិងចិន កំពុងរីកធំឡើងពីមួយឆ្នាំទៅមួយឆ្នាំ។ «យើងត្រូវតែបង្កើនសមត្ថភាពយោធា ក្នុងល្បឿនដែលខុសពីពេលមុនៗ»។ ប្រមុខការពារជាតិជប៉ុន បានសង្កត់ធ្ងន់បែបនេះ ដោយបន្ថែមថា ចិនបានបង្កើនការចំណាយយោធា និងផ្តោតលើវិស័យសង្រ្គាមថ្មីៗ រួមទាំងអវកាស, អ៊ីនធឺណិត និងអេឡិចត្រូម៉ាញ៉េទិចជាដើម។ ការលើកឡើងរបស់រដ្ឋមន្រ្តីការពារជាតិជប៉ុនបែបនេះ ហាក់បង្ហាញជាសញ្ញាថា ក្រុងតូក្យូចង់លុបចោលគោលនយោបាយដែលចំណាយថវិកាលើយោធាត្រឹមតែ១ភាគរយ នៃផលិតផលក្នុងស្រុកសរុបរបស់ខ្លួន។ ម្យ៉ាងការលើកឡើងរបស់លោក Kishi ក៏បង្ហាញពីក្តីបារម្ភលើបញ្ហាសន្តិសុខក្នុងតំបន់ផងដែរ ស្របពេលចិនបានបង្ហាញពីកម្លាំងយោធា និងឥទ្ធិពលរបស់ខ្លួន។ បើតាមប្រមុខការពារជាតិជប៉ុន បញ្ហាសន្តិសុខនៅជុំវិញជប៉ុន បានផ្លាស់ប្តូរយ៉ាងរហ័ស និងមានភាពមិនប្រាកដប្រជា ដែលទាមទារឱ្យក្រុងតូក្យូ ត្រូវតែបែកចែកថវិកាយោធាឱ្យបានត្រឹមត្រូវ។ ក្នុងន័យនេះ ប្រមុខការពារជាតិ បានលើកឡើងពី នាវាល្បាតចិន ដែលបានបើកចូលដែនទឹកក្នុងសមុទ្រចិនខាងកើតនៅប៉ុន្មានខែមុន។ តាមរបាយការណ៍របស់វិទ្យាស្ថានស្រាវជ្រាវសន្តិភាពអន្តរជាតិទីក្រុងស្តុកខុល (SIPRI) នៅខែមេសាកន្លងទៅ ចិន បានចំណាយថវិកាលើយោធាប្រមាណ ២៥២ពាន់លានដុល្លារ ខណៈជប៉ុនមានត្រឹមតែ៤៩,១ពាន់លានដុល្លារប៉ុណ្ណោះ។ គួររំឭកដែរថា កាលពីចុងឆ្នាំ២០២០ រដ្ឋាភិបាលជប៉ុន បានអនុម័តបង្កើនថវិកាយោធា៩ដងជាប់ៗគ្នាសម្រាប់ពង្រឹងកម្លាំងយោធារបស់ខ្លួន ប៉ុន្តែថវិកាចំណាយលើវិស័យយោធានោះ នៅតែស្ថិតក្រោម ១ភាគរយ នៃផលិតផលក្នុងស្រុកសរុប៕	ដោយ ឈួ ស៊ាវយីងជាវ
លោក បួយ ថាញ់សឺន និង លោក ប្រាក់ សុខុន ទៅចិន ដើម្បីចូលរួមកិច្ចប្រជុំពិសេសថ្នាក់រដ្ឋមន្រ្តីការបរទេសអាស៊ាន-ចិន ហើយលោកទាំងពីរ ក៏ឆ្លៀតជួបពិភាក្សាគ្នាដាច់ដោយឡែក។ សារព័ត៌មាន Vietnam Plus របស់វៀតណាម ចុះផ្សាយដូច្នេះថា៖«ក្នុងអំឡុងជំនួបទ្វេភាគីនោះ លោករដ្ឋមន្រ្តីសឺន បានស្នើឲ្យកម្ពុជា បន្តដោះស្រាយពីភាពស្របច្បាប់ជូនពលរដ្ឋដើមកំណើតវៀតណាម។ លោក ក៏បានស្នើឲ្យអាជ្ញាធរកម្ពុជា ធានាពីផលប្រយោជន៍និងសុខុមាលភាពដល់ពលរដ្ឋដើមកំណើតវៀតណាមផងដែរ ក្នុងដំណាក់កាល ដែលកម្ពុជា កំពុងអនុវត្តគោលនយោបាយអភិវឌ្ឍន៍សង្គមនិងសេដ្ឋកិច្ច»។ លោក ប្រាក់ សុខុន ឆ្លើយតបទៅលោក បួយ ថាញ់សឺន ថា រដ្ឋាភិបាលកម្ពុជា នឹងបន្តយកចិត្តទុកដាក់ និងបង្កើតលក្ខខណ្ឌអនុគ្រោះ សម្រាប់សិស្ស-និស្សិតវៀតណាម ការធ្វើពាណិជ្ជកម្មរបស់វៀតណាម និង ពលរដ្ឋដើមកំណើតវៀតណាមនៅកម្ពុជា។ នេះបើតាមការផ្សាយរបស់សារព័ត៌មានវៀតណាមដដែល។ សារព័ត៌មាននេះ ស្រង់សម្តីរបស់លោក ប្រាក់ សុខុន ដូច្នេះថា៖«[រដ្ឋមន្រ្តីការបរទេសកម្ពុជា] គាត់ សង្ឃឹមថា ឆាប់ៗនេះ ប្រជាជននៃប្រទេសទាំងពីរ នឹងបន្តធ្វើទេសចរណ៍ទៅវិញទៅមកឡើងវិញ ពេលណា ជំងឺកូវីដ-១៩ ត្រូវបានគ្រប់គ្រង»។ តាមរយៈសេចក្តីប្រកាសព័ត៌មានរបស់ខ្លួន ក្រសួងការបរទេសកម្ពុជា ផ្សាយថា រដ្ឋមន្រ្តីការបរទេសកម្ពុជា-វៀតណាម បានប្តេជ្ញាចិត្តជាថ្មី ដើម្បីធ្វើការងារយ៉ាងជិតស្និទ្ធជាមួយគ្នា ក្នុងការពង្រឹងបន្ថែមនូវទំនាក់ទំនង និងដើម្បីផលប្រយោជន៍សម្រាប់ប្រជាជាតិទាំងពីរ។ ចំណែក លោក ប្រាក់ សុខុន បានសរសេរលើទំព័រហ្វេសប៊ុក ជុំវិញជំនួបរវាងលោក និងលោក បួយ ថាញ់សឺន ថា៖«យើងមានសេចក្តីសោមនស្សរីករាយជាមួយនឹងលទ្ធផលប្រកបដោយផ្លែផ្កានៃកិច្ចប្រជុំរបស់យើងនៅថ្ងៃនេះ ដែលរួមចំណែកដល់ការពង្រឹងនិងពង្រីកថែមទៀតនូវទំនាក់ទំនងទ្វេភាគី និងកិច្ចសហប្រតិបត្តិការគ្រប់ជ្រុងជ្រោយ»៕	ភាគីវៀតណាម បានស្នើមកដល់ភាគីកម្ពុជា ឲ្យបន្តជួយដោះស្រាយពីភាពស្របច្បាប់ជូនពលរដ្ឋដើមកំណើតវៀតណាម រួមទាំងជួយធានាពីផលប្រយោជន៍ និងសុខុមាលភាពដល់ពលរដ្ឋដើមកំណើតវៀតណាម ដែលកំពុងរស់នៅលើទឹកដីកម្ពុជា។ សំណើនេះ ធ្វើឡើងក្នុងជំនួបទល់មុខលើកដំបូងរវាងលោក បួយ ថាញ់សឺន (Bui Thanh Son) រដ្ឋមន្រ្តីការបរទេសថ្មីរបស់វៀតណាម និងលោក ប្រាក់ សុខុន រដ្ឋមន្រ្តីការបរទេសកម្ពុជា នៅទីក្រុងឆុងឈីង ប្រទេសចិន កាលពី៧ ខែមិថុនា ឆ្នាំ២០២១។
ក្រោយលេចលឺថាប្រធានក្រុមជម្រើសជាតិព័រទុយហ្គាល់ វ័យ៣២ឆ្នាំរូបនេះ មិនពេញចិត្តនឹងអាជ្ញាធរពន្ធដារអេស្ប៉ាញ ដែលចោទថាមិនបានបង់ពន្ធជាង១៦លានដុល្លារនោះ ម្ចាស់ពាន Ballon d'Or ៤ដងនេះ ក៏បានប្រកាសចង់ចាកចេញពីក្រុមជើងឯក UEFA Champions League នេះតែម្តង និងចង់ត្រឡប់ទៅកាន់ទ្រនំចាស់ Manchester United វិញទៀតផង។ ករណីខាងលើនេះ ប្រធានក្លិប Real Madrid លោក Florentino Perez ក៏បានអះអាងថាលោកនឹងនិយាយពីអនាគតរបស់ Cristiano Ronaldo នៅក្រោយបញ្ចប់ការប្រកួតពាន Confederations Cup ។ ក្រុមរងជើងឯកលីកកំពូលបារាំង Paris Saint-Germain បានដាក់សំណើរមួយក្នុងកញ្ចប់ទឹកប្រាក់យ៉ាងសន្ធឹកទៅកាន់ Real លើតម្លៃខ្លួនរបស់អតីតខ្សែប្រយុទ្ធ Man Utd ដើម្បីនាំរូបគេទៅរួមក្រុមនៅរដូវកាលក្រោយ។ ទឹកប្រាក់២២០លានដុល្លារអាមេរិករបស់ PSG បានធ្វើឲ្យប្រធានក្លិបសញ្ញាតិអេស្ប៉ាញ Perez ចាប់អារម្មណ៍យកទៅពិចារណាផងដែរ បើទោះជាកាលពីកន្លងមកលោកបានប្រកាសថានឹងមិនព្រមឲ្យតារាឆ្នើមរូបនេះចាកចេញពីក្រុមឡើយ ទោះហ៊ានថ្លៃកម្រិតណាក៏ដោយ។ ជុំវិញការស្នើរនេះដែរ Ronaldo ដែលបច្ចុប្បន្នកំពុងស្ថិតនៅប្រទេសរុស្ស៊ីដើម្បីជួយក្រុមជម្រើសជាតិព័រទុយហ្គាល់ប្រកួតពាន Confederations Cup នោះ បានប្រាប់ការសែតអេស្ប៉ាញ Marca ថារូបគេនឹងយកសំណើររបស់ PSG នេះទៅពិភាក្សាជាមួយប្រធានក្លិប Real Madrid ដើម្បីសម្រេចពីអនាគត់ថាត្រូវនៅបន្ត ឬក៏ត្រូវចាកចេញ៕	Cristiano Ronaldo នឹងលើកយកសំណើររបស់ក្រុម Paris Saint-Germain ដែលហ៊ានដាក់ថ្លៃដើម្បីយករូបគេរហូតដល់ ១៧៦លានផោន ប្រមាណ២២០លានដុល្លារ មកពិភាក្សាជាលក្ខណៈទ្រង់ទ្រាយធំជាមួយ Real Madrid។ នេះបើតាមការផ្សាយរបស់ The Sun។
អ្នកចាត់ការទូទៅក្រុម Sunderland លោក Jack Ross បានបង្ហាញពីតួលេខដ៏ច្រើននេះនៅក្រោយការប្រកួតដែលក្រុមរហស្សនាមឆ្មាខ្មៅឈ្នះ Bradford City ក្នុងលទ្ធផល១-០ នៅកីឡដ្ឋាន Stadium of Light សប្តាហ៍ទី២៤។ «ចំនួនអ្នកមកចូលរួមក្នុងថ្ងៃនេះគឺមិនគួរឲ្យជឿ។ វាជាសក្ខីកម្មរបស់ក្លិបបាល់ទាត់ដ៏អស្ចារ្យមួយដែលនាំមកនូវការក្តីសង្ឃឹម ដែលក្រុមកីឡាករប្រាថ្នាចង់បាន»។ លោក Ross លើកឡើងដូច្នេះ។ ជំនួបដែលមានអ្នកទស្សនាច្រើនលំដាប់ទី២ នៅថ្ងៃ Boxing Day គឺការប្រកួតរដែល Tottenham Hotspur យកឈ្នះ Bournemouth ៥-០ នៅទឹកដី Wembley ក្នុងក្របខណ្ឌ Premier League ដែលមានចំនួន ៤៥១៥៤នាក់។ សូមបញ្ជាក់ថា កាលពីខែមករា ឆ្នាំ២០១៧ Sunderland ធ្លាប់ទទួលបានអ្នកទស្សនាច្រើនជាងនេះទៅទៀតរហូតដល់ ៤៦៤៩៤នាក់ នៅពេលទទួលភ្ញៀវ Liverpool ក្នុងទឹកដី Stadium of Light៕	ជំនួប Boxing Day នៃក្របខណ្ឌ League One រវាងក្រុម Sunderland និង Bradford City ទទួលបានអ្នកទស្សនាផ្ទាល់រហូតដល់ ៤៦០៣៩នាក់ ដែលជាចំនួនច្រើនបំផុត សម្រាប់ការប្រកួតទាំងនៅអង់គ្លេសរដូវកាលនេះ។
មួយរយៈចុងក្រោយនេះ ទំនាក់ទំនងរវាងរុស្ស៊ី និងអាមេរិក និងប្រទេសលោកខាងលិច កំពុងមានទំនាស់ជាច្រើន ទាក់ទិននឹង ការបញ្ជូនកម្លាំងទ័ពទៅក្បែរព្រំដែនអ៊ុយក្រែន ការជ្រៀតជ្រែកក្នុងការបោះឆ្នោតនៅអាមេរិក និងសកម្មភាពផ្សេងទៀតជាដើម។ ដោយមានបញ្ហាជាច្រើនបែបនេះ រដ្ឋាភិបាលក្រុងមូស្គូ បានដាក់ចេញអនុក្រឹត្រមួយ នៅថ្ងៃទី១៤ ខែឧសភា ដែលចុះហត្ថលេខាដោយនាយករដ្ឋមន្រ្តីរុស្ស៊ី លោកMikhail Mishustin ដោយមានភ្ជាប់ជាមួយបញ្ជីនៃ «រដ្ឋអមិត្ត»។ ក្នុងបញ្ជីនោះ រុស្ស៊ី បានសម្រេចដាក់អាមេរិក និងសាធារណរដ្ឋឆែក។ ក្នុងបញ្ជីរដ្ឋអមិត្តនេះ រុស្ស៊ី នឹងដាក់ប្រទេសទាំងឡាយណា ដែលបង្ហាញសកម្មភាពអមិត្តដាក់រុស្ស៊ី ប្រជាជន និងក្រុមហ៊ុនរបស់រុស្ស៊ី។ មកទល់ពេលនេះ មានតែអាមេរិក និងឆែកប៉ុណ្ណោះ ដែលស្ថិតនៅក្នុងបញ្ជីខ្មៅខាងលើ។ បន្ទាប់ពីដាក់ប្រទេសទាំងពីរក្នុងបញ្ជី «រដ្ឋអមិត្ត» រុស្ស៊ី បានអនុញ្ញាតស្ថានទូតឆែក អាចមានបុគ្គលិកជនជាតិរុស្ស៊ី មិនឱ្យលើសពី ១៩នាក់ឡើយ ខណៈពេលស្ថានទូតអាមេរិក ត្រូវហាមឃាត់មិនឱ្យមានបុគ្គលិករុស្ស៊ីចូលបម្រើការ។ នេះបើតាមការចុះផ្សាយរបស់ទីភ្នាក់ងារព័ត៌មាន AFP។ ទំនាក់ទំនងក្រុងមូស្គូ និងក្រុងវ៉ាស៊ីនតោន កាន់តែយ៉ាប់យ៉ឺន ចាប់តាំងពីការឡើងកាន់តំណែងរបស់ប្រធានាធិបតីអាមេរិក លោកចូ បៃឌិន នៅខែមករា កន្លងមក។ អាមេរិក និងរុស្ស៊ី នៅខែមេសា បានប្រកាសបណ្ដេញមន្រ្តីទូតទៅវិញទៅមក បន្ទាប់ពីរដ្ឋបាលលោកបៃឌិន បានចោទរុស្ស៊ីថា លូកលាន់ក្នុងការបោះឆ្នោត និងការវាយប្រហារតាមប្រព័ន្ធអ៊ីនធឺណិតជាដើម។ ចំណែកទំនាក់ទំនងរវាងក្រុងមូស្គូ និងប្រាក ក៏មិនល្អប៉ុន្មានដែរ បន្ទាប់ពីសាធារណរដ្ឋឆែក បានចោទរុស្ស៊ីថា នៅពីក្រោយការបំផ្ទុះឃ្លាំងផ្ទុកគ្រាប់របស់ខ្លួន កាលពីឆ្នាំ២០១៤ ដែលជាហេតុធ្វើឱ្យភាគីទាំងពីរ បណ្តេញមន្រ្តីទូតចេញពីប្រទេសទៅវិញទៅមកថែមទៀត៕	រុស្ស៊ី កាលពីថ្ងៃទី១៤ ខែឧសភា បានសម្រេចដាក់អាមេរិក និងសាធារណរដ្ឋឆែក ក្នុងបញ្ជីជា «រដ្ឋអមិត្ត» (unfriendly states) ស្របពេលទំនាក់ទំនងរវាងប្រទេសទាំងពីរ ជាមួយនឹងរុស្ស៊ី កំពុងស្ថិតក្នុងស្ថានភាពល្អក់កករ។
បើតាមទីភ្នាក់ងារព័ត៌មានកណ្ដាលរបស់តៃវ៉ាន់ CNA មន្ទីរសុខាភិបាលទីក្រុង Kaohsuing និយាយថាបុរសជនជាតិហ្វីលីពីនម្នាក់ដែលជាពលករ ត្រូវបានដាក់ឲ្យធ្វើចត្តាឡីស័កសណ្ឋាគារមួយកន្លែងក្នុងទីក្រុងនេះ។ រូបគេ ត្រូវបានថតជាប់ដោយកាមេរ៉ាសណ្ឋាគារ ដោយបានដើរចេញពីបន្ទប់របស់ខ្លួនចំនួន៨វិនាទី។ មន្ទីរសុខាភិបាល ក៏ពិន័យរូបគេមួយសែនដុល្លារតៃវ៉ាន់ ដែលស្មើនឹង៣៥០០ដុល្លារ។ ក្រោមនីតិវិធីធ្វើចត្តាឡីស័ករបស់តៃវ៉ាន់ បុគ្គលដែលត្រូវធ្វើចត្តាឡីស័ក មិនត្រូវអនុញ្ញាតឲ្យចេញពីបន្ទប់ឡើយ ទោះចេញយូរឬឆាប់ក្ដី។ អាជ្ញាធរសុខាភិបាលតៃវ៉ាន់ បានប្រាប់ពួកគេឲ្យអនុវត្តតាមគោលការណ៍ឲ្យខ្ជាប់ខ្ជួន និងកុំរំពឹងថា រួចខ្លួនឲ្យសោះពេលល្មើសនោះ។ នៅទីក្រុង Kaohsiung សណ្ឋាគារសម្រាប់ធ្វើចត្តាឡីស័កមាន៥៦ និងមានជិត៣០០០បន្ទប់។ តៃវ៉ាន់ ទទួលបានការសរសើរច្រើនចំពោះការទប់ស្កាត់ការរាលដាលជំងឺកូវីដ-១៩ ក្នុងស្រុក។ មិនមានការបិទទីក្រុងតឹងរ៉ឹង ឬការរឹតត្បិតសេរីភាពខ្លាំងឡើយនៅតៃវ៉ាន់ខុសពីចិន ឬតំបន់ផ្សេង។ តៃវ៉ាន់ផ្ដោតលើល្បឿនក្នុងការគ្រប់គ្រងជំងឺ គឺល្បឿនទាំងការចាត់វិធានការទប់ស្កាត់ ទាំងការធ្វើតេស្ត ទាំងការរកអ្នកប៉ះពាល់ និងការធ្វើចត្តាឡីស័តគត់មត់ជាដើម។ មកទល់បច្ចុប្បន្ន តៃវ៉ាន់គ្មានករណីឆ្លងក្នុងស្រុកច្រើនខែមកហើយ។ តៃវ៉ាន់ដែលមានប្រជាជនប្រមាណ២៣លាននាក់ មានករណីឆ្លងសរុបមាន៧១៦ និងស្លាប់៧នាក់៕	អាជ្ញាធរតៃវ៉ាន់ បានពិន័យបុរសម្នាក់ដែលបំពានវិធានចត្តាឡីស័កជាទឹកប្រាក់៣៥០០ពាន់ដុល្លារ។ បុរសជនជាតិហ្វីលីពីនដែលត្រូវពិន័យនេះ បានចេញពីបន្ទប់ដោយឡែករបស់ខ្លួន៨វិនាទី។
មកទល់ពេលនេះ រុស្ស៊ី នៅតែបន្តវាយប្រហារលើអ៊ុយក្រែន។ ក្នុងសង្រ្គាមមួយនេះ ហេដ្ឋារចនាសម្ព័ន្ធស៊ីវិល និងយោធាជាច្រើន ត្រូវបានបំផ្លាញ ខណៈប្រជាជនស៊ីវិលយ៉ាងហោចណាស់ ៧០០នាក់ បានបាត់បង់ជីវិត។ មិនតែប៉ុណ្ណោះ ប្រជាជនចំនួនជាង ៣,៥លាននាក់ បានចាកចេញពីប្រទេសថែមទៀត។ ពាក់ព័ន្ធនឹងបញ្ហាខាងលើ លោក អាន់តូនីញ៉ូ ហ្គូតេរ៉េស អគ្គលេខាធិការអង្គការសហប្រជាជាតិ បានបញ្ជាក់យ៉ាងច្បាស់ថា វាគ្រប់គ្រាន់ហើយក្នុងការអនុវត្តបទឈប់បាញ់ និងងាកមកចាប់ផ្តើមកិច្ចចរចា ដើម្បីបង្ការការបំផ្លាញទីក្រុងធំៗ។ «សង្រ្គាមនេះ គ្មានអ្នកឈ្នះឡើយ»។ ប្រមុខអង្គការសហប្រជាជាតិ បានសង្កត់ធ្ងន់បែបនេះ នៅក្នុងសន្និសីទសារព័ត៌មាននៅក្រៅកិច្ចប្រជុំក្រុមប្រឹក្សាសន្តិសុខ ក្នុងថ្ងៃទី២២ ខែមីនា ដោយបន្ថែមថា មិនយូរមិនឆាប់ សង្រ្គាមមួយនេះ នឹងប្តូរពីការប្រយុទ្ធគ្នា ទៅជាការចរចាប្រកបដោយសន្តិភាព។ បើតាមលោក ហ្គូតេរ៉េស ការចរចាមិនអាចចៀសផុតបានឡើយ។ ទន្ទឹមនេះ លោក ហ្គូតេរ៉េស បានបញ្ជាក់ថា ការបន្តប្រយុទ្ធគ្នា គឺជារឿងមិនអាចទទួលយកបាន និងមិនសមហេតុផលទាល់តែសោះ។ ប្រមុខដឹកនាំអង្គការសហប្រជាជាតិរូបនេះ បានចោទជាសំណួរថា តើការវាយប្រហារ និងការហ៊ុមព័ទ្ធក្រុង Mariupol បានផ្តល់ប្រយោជន៍បែបណា។ បើទោះក្រុង Mariupol ត្រូវរុស្ស៊ីដណ្តើមបាន រុស្ស៊ី មិនគួរវាយប្រហារអ៊ុយក្រែនពីក្រុងមួយទៅក្រុងមួយ ពីផ្លូវមួយទៅផ្លូវមួយ និងពីផ្ទះមួយទៅផ្ទះមួយទេ។ ក្នុងសន្និសីទសារព័ត៌មានដដែល លោក ហ្គូតេរ៉េស ក៏បានលើកឡើងផងដែរពីផលលំបាករបស់ប្រជាជនអ៊ុយក្រែន ខណៈតម្លៃថាមពល អាហារ និងជី កំពុងកើនឡើង។ នៅថ្ងៃដដែលនោះ ក្រុមប្រឹក្សាសន្តិសុខអង្គការសហប្រជាជាតិ បានបើកកិច្ចប្រជុំបិទទ្វារមួយជុំវិញអាវុធជីវសាស្រ្តនៅអ៊ុយក្រែន ដែលត្រូវបានរុស្ស៊ីអះអាងថា យោធាខ្លួនបានរកឃើញនាពេលកន្លងមក។ ជំនួបក្រុមប្រឹក្សាសន្តិសុខចុងក្រោយនេះ ធ្វើឡើងក្រោយ មានការធ្លាយសារធាតុអាម៉ូញាក់នៅក្នុងទីក្រុង Sumy។ តំណាងរុស្ស៊ី បានបន្ទោសការធ្លាយចេញសារធាតុគីមីប្រភេទនេះ បង្កដោយក្រុមជាតិនិយមអ៊ុយក្រែន។ យ៉ាងណាមិញ វាត្រូវបានអាម៉េរិក និងអង់គ្លេសបដិសេធ។ នៅក្នុងកិច្ចប្រជុំ លោក Dmitry Polyanskiy អគ្គរដ្ឋទូតរងរបស់រុស្ស៊ីប្រចាំនៅអង្គការសហប្រជាជាតិ បានថ្លែងថា យោធារុស្ស៊ី មិនមានចេតនាវាយប្រហារលើឃ្លាំងស្តុកសារធាតុវិទ្យុសកម្មរបស់អ៊ុយក្រែនឡើយ ប៉ុន្តែក្រុមជាតិនិយមអ៊ុយក្រែនទៅវិញទេ ដែលត្រូវបានលើកទឹកចិត្តដោយបស្ចិមប្រទេស ប្រើល្បិចវាយប្រហារ និងទម្លាក់កំហុសដាក់រុស្ស៊ី។ ជាការឆ្លើយតប តំណាងអាម៉េរិកប្រចាំនៅអង្គការសហប្រជាជាតិ លោកស្រី Linda Thomas-Greenfield បានច្រានចោលការចោទប្រកាន់របស់រុស្ស៊ី និងចាត់ទុកជារឿងមិនសមហេតុផល។ បើតាមប្រេសិតអាម៉េរិករូបនេះ វាគ្រាន់តែជាលេសរបស់រុស្ស៊ីដើម្បីប្រើប្រាស់អាវុធជីវសាស្រ្តប៉ុណ្ណោះ។ ទាក់ទិននឹងអាវុធជីវសាស្រ្ត ប្រធានាធិបតីអាម៉េរិក លោក ចូ បៃឌិន មុនពេលចូលរួមវេទិកា Business Roundtable នៅថ្ងៃទី២២ ខែមីនា បានលើកឡើងថា រុស្ស៊ីបានប្រតិដ្ឋថា អាម៉េរិក មានអាវុធជីវសាស្រ្ត និងអាវុធគីមី នៅអឺរ៉ុប ប៉ុន្តែវាមិនមែនជារឿងពិតឡើយ។ បើតាមលោកបៃឌិន លោកអាចធានាពីបញ្ហានេះបាន។ មិនតែប៉ុណ្ណោះ លោកបៃឌិន បានអះអាងថា ការចោទប្រកាន់របស់រុស្ស៊ីលើអ៊ុយក្រែនទាក់ទិននឹងអាវុធជីវសាស្រ្ត រួមទាំងអាវុធគីមី គឺគ្រាន់តែជាសញ្ញាដែលក្រុងមូស្គូពិចារណាចង់ប្រើអាវុធទាំងពីរប្រភេទនោះប៉ុណ្ណោះ៕	ប្រមុខអង្គការសហប្រជាជាតិ (UN) លោក អាន់តូនីញ៉ូ ហ្គូតេរ៉េស នៅថ្ងៃទី២២ ខែមីនា បានលើកឡើងថា សង្រ្គាមអ៊ុយក្រែន-រុស្ស៊ី គ្មានអ្នកឈ្នះឡើយ ហើយក្នុងពេលឆាប់ៗខាងមុខ វានឹងប្តូរពីការប្រយុទ្ធគ្នា ទៅជាការចរចាប្រកបដោយសន្តិភាព។ បើតាមអគ្គលេខាធិការអង្គការសហប្រជាជាតិ សង្រ្គាមត្រូវតែបញ្ឈប់ ដើម្បីបញ្ចៀសផលវិបាក និងការខូចខាតជាច្រើន។
សេចក្តីព្រាងពាក់ព័ន្ធនឹងកិច្ចព្រមព្រៀងសហប្រតិបត្តិការផ្នែកសន្តិសុខរវាងកោះសូឡូម៉ុន និងចិន ត្រូវបានចែកចាយលើបណ្តាញផ្សព្វផ្សាយកាលពីថ្ងៃទី២៤ ខែមីនា។ ប្រសិនបើកិច្ចព្រមព្រៀងសន្តិសុខនេះចេញជារូបរាង វានឹងក្លាយជាច្រកដែលចិនអាចបញ្ចូលឥទ្ធិពលចូលក្នុងតំបន់ប៉ាស៊ីហ្វិក ទីដែលអូស្រ្តាលី និងនូវែលសេឡង់ចាត់ទុកជាតំបន់ឥទ្ធិពលរបស់ខ្លួន។ អូស្ត្រាលី និងនូវែលសេឡង់ ក៏បញ្ចេញជំហរមិនពេញចិត្តរបស់ខ្លួន។ អតីតនាយករដ្ឋមន្រ្តីអូស្រ្តាលីលោក Kevin Rudd ប្រាប់វិទ្យុ ABC ថា កិច្ចព្រមព្រៀងដែលបានលេចធ្លាយនេះជាការវិវឌ្ឍផ្នែកសន្តិសុខដ៏សំខាន់បំផុតមួយក្នុងរយៈពេលជាច្រើនទសវត្សរ៍ ហើយវាផ្តល់ផលប៉ះពាល់ដល់ផលប្រយោជន៍សន្តិសុខជាតិអូស្រ្តាលី។ ចំណែករដ្ឋមន្រ្តីការបរទេសនូវែលសេឡង់លោកស្រី Nanaia Mahuta ទទួលស្គាល់ថា ការចូលកិច្ចព្រមព្រៀងបែបនេះ នៅតែជាសិទ្ធិរបស់ប្រទេសអធិបតេយ្យ។ «ថ្វីបើយ៉ាងនេះក្តី ការវិវឌ្ឍក្នុងកិច្ចព្រមព្រៀងដែលបានបង្ហាញនេះ នឹងបង្កអស្ថិរភាពដល់ស្ថាប័ន និងការរៀបចំបច្ចុប្បន្នដែលបានគាំទ្រសន្តិសុខក្នុងតំបន់ប៉ាស៊ីហ្វិកជាយូរមកហើយ»។ ប្រមុខការទូតនូវែលសេឡង់និយាយបែបនេះ មុនបន្ថែមថា ដៃគូប៉ាស៊ីហ្វិកគួរតែមានតម្លាភាពក្នុងសកម្មភាពរបស់ពួកគេ។ នេះបើតាមទីភ្នាក់ងារព័ត៌មាន Reuters ។ នៅក្នុងការអត្ថាធិប្បាយជាសាធារណៈលើកដំបូងលើបញ្ហានេះនៅថ្ងៃទី២៥ ខែមីនា រដ្ឋាភិបាលកោះសូឡូម៉ុន អះអាងថា ខ្លួនកំពុងធ្វើពិពិធកម្មភាពជាដៃគូសន្តិសុខរបស់ប្រទេសខ្លួន ដែលក្នុងនោះក៏មានចិនដែរ។ បន្ថែមពីនេះ សូឡូម៉ុនកំពុងរៀបចំកិច្ចព្រមព្រៀងមួយចំនួនជាមួយចិនដើម្បីបង្កើតបរិយាកាសប្រកបដោយសុវត្ថិភាពបន្ថែមទៀតសម្រាប់ការវិនិយោគពីបរទេសនិង ក្នុងស្រុក។ «ការពង្រីកភាពជាដៃគូគឺចាំបាច់ដើម្បីលើកកម្ពស់គុណភាពជីវិតរបស់ប្រជាជនយើង និងដោះស្រាយការគំរាមផ្នែកសន្តិសុខដែលប្រទេសកំពុងប្រឈម»។ រដ្ឋាភិបាលកោះសូឡូម៉ូនសង្កត់ធ្ងន់បែបនេះនៅក្នុងសេចក្តីថ្លែងការណ៍របស់ខ្លួន។ ការរៀបចំកិច្ចព្រមព្រៀងសន្តិសុខនេះ ធ្វើឡើងក្រោយកោះនេះជួបបញ្ហាសន្តិសុខ និងការតវ៉ាប្រឆាំងរដ្ឋាភិបាលកាលពីខែវិច្ឆិកា ឆ្នាំ២០២១។ នៅថ្ងៃទី២៤ ខែមីនា កោះសូឡូម៉ុនក៏បានចុះហត្ថលេខាលើកិច្ចព្រមព្រៀងសហប្រតិបត្តិការជាមួយចិនស្តីពីការពង្រាយកងម្លាំងប៉ូលិស និងយោធានៅលើទឹកដីខ្លួនផងដែរ៕	អូស្រ្តាលី និងនូវែលសេឡង់ នៅថ្ងៃទី២៥ ខែមីនា បង្ហាញក្ដីព្រួយបារម្ភរបស់ខ្លួនពីផលប៉ះពាល់លើសន្តិសុខក្នុងតំបន់ប៉ាស៊ីហ្វិក ក្រោយមានឯកសារលេចធ្លាយទាក់ទងការចរចាលើកិច្ចព្រមព្រៀងសហប្រតិបត្តិការផ្នែកសន្តិសុខរវាងកោះសូឡូម៉ុន និងចិន។ បើតាមរដ្ឋាភិបាលកោះសូឡូម៉ុន ខ្លួនកំពុងធ្វើពិពិធកម្មទំនាក់ទំនងផ្នែកសន្តិសុខ ហើយបង្កើតភាពជាដៃគូជាមួយចិនដើម្បីដោះស្រាយការគំរាមផ្នែកសន្តិសុខ និងធានាបរិយាកាសប្រកបដោយសុវត្ថិភាពសម្រាប់វិនិយោគ។
ចលនានៃការបង្កើតព្រឹត្តិការណ៍សង្រ្កាន្ត និងកម្មវិធីកម្សាន្តសម្រាប់អបអរសាទរពិធីបុណ្យចូលឆ្នាំថ្មី ប្រពៃណីជាតិខ្មែរ មានការកើនឡើង។ រាជធានី-ខេត្តខ្លះ ដាក់ឈ្មោះថា «ព្រឹត្តិការណ៍សង្រ្កាន្តដោយភ្ជាប់នឹងខេត្ត» និងខេត្តខ្លះ ដាក់ឈ្មោះថា «កម្មវិធីកម្សាន្តសម្រាប់ពិធីបុណ្យចូលឆ្នាំថ្មី»។ ដើម្បីផ្ដល់ភាពរីករាយដល់ប្រជាពលរដ្ឋ និងភ្ញៀវទេសចរ ខេត្តបាត់ដំបង និងព្រៃវែង នឹងរៀបចំ រយៈពេល ៥ថ្ងៃ គឺចាប់ពីថ្ងៃទី១២-១៦ ខែមេសា។ រីឯភ្នំពេញ, កណ្ដាល, កំពង់ធំ, កោះកុង, ព្រះសីហនុ, កែប, សៀមរាប, ឧត្តរមានជ័យ, បន្ទាយមានជ័យ, ប៉ៃលិន, ពោធិ៍សាត់, មណ្ឌលគិរី, រតនគិរី, ក្រចេះ, ស្ទឹងត្រែង, តាកែវ, កំពង់ស្ពឺ, កំពង់ឆ្នាំង និងកំពង់ចាម នឹងរៀបចំរយៈពេល ៤ថ្ងៃ ចាប់ពីថ្ងៃទី១៣-១៦ ខែមេសា។ ដោយឡែក ខេត្តត្បូងឃ្មុំ, កំពត និងស្វាយរៀង នឹងរៀបចំសង្រ្កាន្តរយៈពេល ៣ថ្ងៃ ចាប់ពីថ្ងៃទី១៤-១៦ ខែមេសា។ បើតាមសេចក្ដីជូនដំណឹងរបស់រាជធានី-ខេត្តនីមួយៗ ក្នុងព្រឹត្តិការណ៍សង្រ្កាន្ត និងកម្មវិធីកម្សាន្តសម្រាប់ពិធីបុណ្យចូលឆ្នាំថ្មី សុទ្ធតែមានកម្មវិធីលេងល្បែងប្រជាប្រិយ ពិធីសាសនា និងការរាំលេងកម្សាន្ត។ អត្ថបទទាក់ទង «សង្ក្រាន្តកំពង់ចាម»នឹងរៀបចំឡើងនៅសួនច្បារមុខសាលាខេត្ត តន្ត្រីបុរាណសម័យ និងផលិតផលក្នុងស្រុក មានវត្តមាននៅ«សង្ក្រាន្តរតនគិរី» សង្ក្រាន្តស្វាយរៀង នឹងមានលេងល្បែងប្រជាប្រិយ និងការប្រគំតន្ត្រី ជិះទូកលេងតាមដងស្ទឹង និងទស្សនាផ្សារបណ្តែតទឹក នឹងមានក្នុង«សៀមរាបសង្ក្រាន្ត» «សង្រ្កាន្តប៉ៃលិន» នឹងមានការប្រកួតបវរកញ្ញាមនុស្សចាស់ បាញ់ពពុះសាប៊ូ និងទឹកត្រជាក់ សង្រ្កាន្តបាត់ដំបងឆ្នាំនេះ មានតាំងបង្ហាញ «ណែមយក្ស» ពាក្យខ្មែរ គួរជម្រាបថា ខេត្តមួយចំនួន បង្កើតព្រឹត្តិការណ៍សង្រ្កាន្ត ក្រោយសម្ដេច ហ៊ុន ម៉ាណែត នាយករដ្ឋមន្រ្តី ផ្ដល់អនុសាសន៍ឱ្យរៀបចំ។ ក្នុងឆ្នាំនេះ ក្រៅពីព្រឹត្តិការណ៍សង្រ្កាន្ត និងកម្មវិធីកម្សាន្តសម្រាប់ពិធីបុណ្យចូលឆ្នាំថ្មី នៅតាមបណ្ដារាជធានី-ខេត្តនេះ នៅតាមសាលារៀន វត្តអារាម និងភូមិឃុំស្រុកភាគច្រើន ក៏បានរៀបចំផងដែរ៕	ឆ្នាំរោង ឆស័ក ពុទ្ធសករាជ ២៥៦៨ ខាងមុខនេះ នៅតាមបណ្ដារាជធានី-ខេត្ត នឹងរៀបចំព្រឹត្តិការណ៍«សង្រ្កាន្ត» និងកម្មវិធីកម្សាន្តសម្រាប់អបអរពិធីបុណ្យចូលឆ្នាំថ្មី។ រាជធានី-ខេត្តខ្លះ រៀបចំរយៈពេល ៣ថ្ងៃ ខ្លះ ៤ថ្ងៃ និងខ្លះ ៥ថ្ងៃ។
អាយុ២២ឆ្នាំ នាង Hadjipanteli ដែលមានកំណើតដើមស៊ីប គឺជាអ្នកបង្ហាញម៉ូតម្នាក់ដ៏ល្បីល្បាញនៅលើបណ្តាញសង្គម Instagram ដោយនាងមាន Followers ជាង៣សែន។ មនុស្សជាច្រើនចាប់អារម្មណ៍លើការតុបតែងដ៏ប្លែករបស់នាង ពោលគឺការទុករោមនៅចន្លោះចិញ្ចើម (monobrow) របស់ខ្លួន។ ទោះបីជាយ៉ាងណាក៏ដោយ សិល្បៈតុបតែងខ្លួនរបស់ Hadjipanteli ដែលមានរហស្សនាមថា «Veronika» ក៏មិនទទួលបានការពេញចិត្តពេញថ្លើមពីមនុស្សគ្រប់រូបនោះដែរ ជាពិសេសក្នុងចំណោម followers របស់នាង។ នាបទសម្ភាសមួយនៅកម្មវិធី Good Morning Britain ក្នុងប្រទេសអង់គ្លេស នាងបានអះអាងពីការឆ្ពោះទៅមុខរបស់នាង បើទោះបីជាមានការគំរាមសម្លាប់នាងយ៉ាងណាក្តី។ «ខ្ញុំតែងតែទទួលបាននូវប្រតិកម្មអវិជ្ជមានជាច្រើន។ ខ្ញុំអង្គុយនៅទីនេះ ដោយមិនអាចនិយាយអ្នកគាំទ្រសុទ្ធតែវិជ្ជមានទាំងអស់នោះឡើយ។ មិនមានឡើយករណីនេះ ដោយភាគច្រើន គឺអវិជ្ជមាន»។ នេះជាការរៀបរាប់របស់តារាបង្ហាញម៉ូតអាមេរិកដើមកំណើតស៊ីប។ ទោះបីជាមនុស្សមួយចំនួនមិនពេញចិត្តនឹងរោមចិញ្ចើមរបស់ខ្លួន តែនាង Hadjipanteli អះអាងថា នាងនូវតែប្រឹងតស៊ូប្រកបដោយភាពវិជ្ជមាន ដោយបង្ហាញឲ្យគេឃើញពីភាពខ្លាំងនូវចំណុចផ្សេងៗទៀត។ នាងលើកឡើងថា៖ «នៅពេលដែលគេប្រាប់យើងពីការមិនពេញចិត្តអ្វីមួយលើរាងកាយរបស់យើង ពិតជាអាចទទួលយកបាន ប៉ុន្តែមិនអាចទទួលយកបានឡើយចំពោះការគំរាមកំហែងអាយុជីវិត»។ មានប្រវតិ្តរស់នៅក្រុងឡុងដ៍ និងសហរដ្ឋអាមេរិក ហើយកាលពីឆ្នាំ២០១៤ Hadjipanteli បានចាប់អារម្មណ៍នឹងការតុបតែងរោមចិញ្ចើមរបស់ខ្លួន បន្ទាប់មកនាងក៏សម្រេចចិត្តធ្វើអ្វីទៅតាមធម្មជាតិរបស់ខ្លួន។ លោក Piers Morgan ពិធីករនៃកម្មវិធី Good Morning Britain បាននិយាយការពារចំពោះការតុបតែងរបស់តារាបង្ហាញម៉ូតវ័យក្មេងមួយនេះ ដោយលោកអះអាងថា ជាការទាក់ទាញដ៏ចម្លែកមួយ៕	Sophia Hadjipanteli បានក្លាយជាជនរងគ្រោះនៅលើបណ្តាញសង្គម ដោយសារតែនាង មិនព្រមកោររោម (monobrow) ដែលភ្ជាប់ចិញ្ចើមទាំងពីររបស់ខ្លួន។ តារាបង្ហាញម៉ូតអាមេរិករូបនេះ បានអះអាងថា នាងទទួលបានសារជាច្រើនដែលគំរាមសម្លាប់នាង។
លោក Toshiro Muto នាយកប្រតិបត្តិនៃព្រឹត្តិការណ៍កីឡាអូឡាំពិកក្រុងតូក្យូ សង្ឃឹមថាការផ្ទុះឡើងនៃវីរុសថ្មីក្នុងប្រទេសចិននេះ នឹងអាចរកវិធីទប់ស្កាត់បានយ៉ាងឆាប់រហ័ស ដើម្បីបង្កើនទំនុកចិត្តក្នុងការឈានទៅកាន់ការប្រកួតកីឡាលំដាប់ពិភពលោកនាខែកក្កដា ខាងមុខ។ «យើងមានការព្រួយបារម្ភយ៉ាងខ្លាំងពីការរីករាលដាលនៃមេរោគឆ្លង ដែលមានឥទ្ធិពលក្នុងព្រឹត្តិការណ៍កីឡា។ ខ្ញុំសង្ឃឹមថាកូរ៉ូណាវីរុសអាចលុបបំបាត់បានយ៉ាងឆាប់រហ័សតាមដែលអាចធ្វើទៅបាន។ យើងមានផែនការសហការជាមួយគណៈកម្មាធិការអូឡាំពិកអន្តរជាតិ (IOC) គណៈកម្មាធិការប៉ារ៉ាឡាំពិកអន្តរជាតិ (IPC) រដ្ឋាភិបាល និងក្រុងតូក្យូដើម្បីដោះស្រាយបញ្ហាវីរុសនេះ»។ លោក Muto និយាយបែបនេះនៅមុនកិច្ចប្រជុំជាមួយ IPC។ គិតត្រឹមថ្ងៃទី៥ ខែកុម្ភៈនេះ មានប្រទេសជាង២០ហើយ បានបញ្ជាក់ពីករណីឆ្លងកូរ៉ូណាវីរុស ដោយក្នុងនោះបានសម្លាប់មនុស្សជិត៤៩៣នាក់ និងឆ្លងយ៉ាងហោចណាស់ ២៤០០០នាក់នៅក្នុងប្រទេសចិន។ យ៉ាងណាក៏ដោយ នៅក្នុងប្រទេសជប៉ុននៅមិនទាន់មានរបាយការណ៍អំពីការស្លាប់នៅឡើយទេ ប៉ុន្តែយ៉ាងហោចណាស់មនុស្សចំនួន ១០នាក់ ត្រូវបានគេរកឃើញថា មានផ្ទុកកូរ៉ូណាវីរុស នៅក្នុងនាវាទេសចរណ៍មួយគ្រឿង ដែលជប៉ុន ឃាត់ទុកនៅថ្ងៃទី៣ ខែកុម្ភៈ។ ស្របពេលប្រធានកីឡាអូឡាំពិកក្រុងតូក្យូបង្ហាញក្តីបារម្ភ អភិបាលក្រុងតូក្យូលោក Yuriko Koike សន្យាថានឹងអនុវត្តវិធានការណ៍ហ្មត់ចត់ដើម្បីការពារមនុស្សពីការឆ្លងកូរ៉ូណាវីរុសក្នុងអំឡុងការប្រកួតកីឡាអូឡាំពិក ឆ្នាំ២០២០នេះ៕	នាយកប្រតិបត្តិនៃព្រឹត្តិការណ៍កីឡាអូឡាំពិកក្រុងតូក្យូ នៅថ្ងៃពុធ ថ្ងៃទី៥ ខែកុម្ភៈនេះ បានសារភាពថាអ្នករៀបចំកម្មវិធីមានការព្រួយបារម្ភយ៉ាងខ្លាំងពីផលប៉ះពាល់នៃមេរោគកូរ៉ូណាវីរុសថ្មី (2019-NoCv) ដែលអាចសម្លាប់មនុស្សអំឡុងការប្រកួតកីឡារដូវក្តៅនេះ។
នៅជំនួបជើងទី២ វគ្គពាក់កណ្តាលផ្តាច់ព្រ័ត្រ នៅកីឡដ្ឋាន BayArena ក្រុមភ្ញៀវ Roma រកបាន២គ្រាប់នាំមុខមុនតាមរយៈកីឡាករ Leandro Paredes ដោយការទាត់បាល់ពិន័យប៉េណាល់ទីទាំង២គ្រាប់នៅនាទី៤៣ និង៦៦។ Gianluca Mancini ប្រធានក្រុម Roma ធ្វើឱ្យបាល់ចូលទីខ្លួនឯងនៅនាទី៨២ មុនពេល Josip Stanisic រកបានគ្រាប់បាល់តាមស្មើ ២-២ វិញ នៅនាទី៩០+៧។ សរុបទាំងពីរជើង ក្រុមអាល្លឺម៉ង់ ឈ្នះ ក្រុមមកពីអ៊ីតាលី ៤-២។ មិនត្រឹមបានកៅអីវគ្គផ្តាច់ព្រ័ត្រ Europa League រដូវកាល ២០២៣-២៤ ឡើយ Leverkusen ក្រោមការដឹកនាំរបស់អ្នកចាត់ការ Xabi Alonso នៅរក្សាភាពមិនចាញ់សោះចំនួន៤៩ប្រកួត។ Leverkusen ដែលមានឱកាសខ្ពស់ក្នុងការលើកពាន៣ក្នុងមួយរដូវកាល បន្ទាប់ពីគ្រងជើងឯកអាល្លឺម៉ង់ Bundesliga និងឈានដល់វគ្គផ្តាច់ព្រ័ត្រ German Cup នឹងត្រូវជួប Atalanta នៅវគ្គផ្តាច់ព្រ័ត្រពានរង្វាន់លំដាប់ទី២អឺរ៉ុប នៅរាត្រីថ្ងៃទី២៣ ខែឧសភា ឆ្នាំ២០២៤។ Atalanta បានទម្លាក់ Marseille ក្នុងលទ្ធផលទាំងពីរជើង ៤-១ នៅវគ្គពាក់កណ្តាលផ្តាច់ព្រ័ត្រ ក្នុងនោះជំនួបជើងទី២ ក្រុមមកពីអ៊ីតាលី បានយកឈ្នះក្រុមបារាំង ៣-០។ ចំណែក ពានរង្វាន់ Europa Conference ក្រុម Olympiacos បានទម្លាក់ Aston Villa នៅវគ្គពាក់កណ្តាលផ្តាច់ព្រ័ត្រ ក្រោយបន្តឈ្នះនៅជើងទី២ ក្នុងលទ្ធផល ២-០ និងសរុបទាំងពីរជើង ៦-២។ Olympiacos របស់ក្រិក ត្រូវជួប Fiorentina នៅវគ្គផ្តាច់ព្រ័ត្រ Europa Conference នៅថ្ងៃទី៣០ ខែឧសភា ឆ្នាំ២០២៤។ Fiorentina ក្រុមពីអ៊ីតាលីបានយកឈ្នះ Club Brugge ៣-២ នៅជើងទី២ បន្ទាប់ពីស្មើ ១-១ នៅជើងទី១ វគ្គពាក់កណ្តាលផ្តាច់ព្រ័ត្រ៕	Bayer Leverkusen ឡើងវគ្គផ្តាច់ព្រ័ត្រ UEFA Europa League ដោយការទម្លាក់ AS Roma នៅវគ្គពាក់កណ្តាលផ្តាច់ព្រ័ត្រ។ Leverkusen រក្សាកំណត់ត្រាមិនចាញ់៤៩ប្រកួត ក្រោយតាមស្មើ Roma ២-២ នៅជំនួបជើងទី២ នៅថ្ងៃទី៩ ខែឧសភា។
Japan logged a surplus in April of 615.7 billion yen ($5.6 billion) with the US, up 4.7 percent after a 0.3 percent decline the previous month, as demand for cars and construction machinery increased, according to finance ministry data. The fresh data comes after Tokyo informed the WTO it had the right to impose tariffs worth 50 billion yen ($451 million) on US goods -- equivalent to the impact of the US tariffs newly imposed on Japanese steel and aluminium products. The European Union has made it clear that it does not for now intend to use the countermeasures, but that its notification to the WTO leaves all options on the table as a June 1 deadline for Washington to retract its tariffs approaches. On Sunday, Washington and Beijing said they had agreed to avoid a potential trade war and back off from imposing tariffs on each other. US President Donald Trump sparked fears of a trade war in March when he decided to impose 25 percent tariffs on steel and 10 percent on aluminium imports, primarily to target China, but also allies, including EU countries as well as Japan. Marking a departure from a decades-long, US-led drive for open and free trade, Trump has claimed that massive flows of imports to the United States threaten national security. While Washington has granted Europe and other allies a delay until the end of the month from imposing the controversial levies, Japan remains on the list of countries facing the tariffs. China has already taken retaliatory measures but Japan had taken a conciliatory approach, attempting to win exemptions through dialogue. The trade row has cast a shadow over the relationship between Prime Minister Shinzo Abe and Trump, who have forged otherwise close ties. Japan's overall trade surplus jumped 30.9 percent to 626.0 billion yen in April, higher than market expectations of a 440-billion yen surplus, the ministry said. Exports edged up 7.8 percent due to growth in demand for cars, ships and chip-making equipment, while imports also grew 5.9 percent year-on-year. The yen was on average 4.2 percent higher against the dollar in April compared to the same month a year earlier, the ministry said. The costs of importing crude oil expanded, while imports of power-generating machinery also rose, the ministry said.	Tokyo, Japan \| Japan's politically sensitive trade surplus with the US edged up in April, government data showed Monday, after Tokyo warned it may take retaliatory measures against US tariffs.
ពាក្យ «ភាពរួស/វេទយិតភាព» (Sensitivity) កម្រិតដែលប្រព័ន្ធមួយទទួលរងឥទ្ធិពលវិជ្ជមានឬអវិជ្ជមាន ដោយសារវិសមរូបអាកាសធាតុឬការប្រែប្រួលអាកាសធាតុ ។ ឥទ្ធិពលអាចកើតឡើងដោយផ្ទាល់ដូចជា ការប្រែប្រួលទិន្នផលដំណាំ ដែលជាការឆ្លើយតបនឹងការប្រែប្រួលសីតុណ្ហភាពមធ្យម របាយ ឬវិសមរូបសីតុណ្ហភាព ឬដោយប្រយោលដូចជា ការខូចខាត ដែលបង្កដោយការកើនឡើងជាញឹកញាប់នៃទឹកជំនន់ក្នុងតំបន់ឆ្នេរ ដោយសារតែកំណើននីវ៉ូទឹកសមុទ្រ ។ រីឯ ពាក្យ «ភាពរួសអាកាសធាតុ» (Climate sensitivity) ការប្រែប្រួលតម្លៃតុល្យភាពនៃសីតុណ្ហភាពមធ្យមប្រចាំឆ្នាំរបស់ផ្ទៃផែនដី បន្ទាប់ពីមានកំណើនទ្វេដងនៃតម្លៃសមមូលនៃកំហាប់ឧស្ម័នកាបូនិកនៅក្នុងបរិយាកាស ។ ដោយសារឧបសគ្គនានាក្នុងការគណនា តម្លៃតុល្យភាពនៃភាពរួសអាកាសធាតុនៅក្នុងម៉ូដែលអាកាសធាតុ មួយ ត្រូវបានប៉ាន់ប្រមាណតាមរយៈបង្គុំម៉ូដែលចរន្តទូទៅ(GCM) ក្នុងបរិយាកាសបន្ថែមពីលើម៉ូដែលចម្រុះស្រទាប់លើនៃមហាសមុទ្រ ព្រោះថាតម្លៃតុល្យភាពនៃភាពរួសអាកាសធាតុច្រើនតែកំណត់ដោយដំណើរការនៃបរិយាកាស ។ ម៉ូដែលមានប្រសិទ្ធភាពអាចគណនាលំនឹងឌីណាមិករបស់មហាសមុទ្រ។ ដកស្រង់ពីសទ្ទានុក្រមការប្រែប្រួលអាកាសធាតុ (Lexicon of Climate Change) ដែលបោះពុម្ពដោយនាយកដ្ឋានប្រែប្រួលអាកាសធាតុនៃអគ្គលេខាធិការដ្ឋានក្រុមប្រឹក្សាជាតិអភិវឌ្ឍន៍ដោយចីរភាព និងក្រសួងបរិស្ថាន (ឆ្នាំ២០១៧)៕	ភ្នំពេញ៖ ពាក្យ «ភាពរួស/វេទយិតភាព» និង «ភាពរួសអាកាសធាតុ» ជាពាក្យទាក់ទងនឹងការប្រែប្រួលអាកាសធាតុ។ ពាក្យនេះ ស្ថិតនៅក្នុងសទ្ទានុក្រមប្រែប្រួលអាកាសធាតុ។
បើតាមក្រសួងវប្បធម៌ និងវិចិត្រសិល្បៈ នៅពេលរកឃើញចម្លាក់អណ្ដើកនោះ ក្រុមការងារក៏បានប្រទះឃើញគ្រាប់ខ្វាតពណ៌ស (គ្រីស្តាល់) បង្កប់ក្នុងដីនៅជិតក្បាលអណ្តើកនោះដែរ។ ក្រសួងក៏បានបញ្ជាក់ផងដែរថា គ្រាប់ខ្វាតពណ៌ស (គ្រីស្តាល់) ត្រូវបានមជ្ឈដ្ឋានមួយចំនួនយល់ច្រឡំថាជាគ្រាប់ពេជ្រ ឬជារបស់មានតម្លៃផ្សេង ប៉ុន្តែគ្រាប់ខ្វាតពណ៌ស (គ្រីស្តាល់) គឺត្រូវបានរកឃើញភាគច្រើននៅក្នុងរណ្ដៅកំណាយស្រាវជ្រាវនៃការជួសជុលនានា។ សូមបញ្ជាក់ថា ចម្លាក់ទាំងអស់ដែលបានរកឃើញអំឡុងពេលជួសជុលប្រាសាទកណ្ដាលស្រះស្រង់រួមមាន ចម្លាក់អណ្ដើក, ចម្លាក់នាគ, ខ្វាតពណ៌ស (គ្រីស្តាល់) ត្រីសូល៍ និងរចនាសម្ព័ន្ធសំណង់ឈើនៅលើខឿនប្រាសាទផងដែរ៕	នៅថ្ងៃទី៨ ខែឧសភា ឆ្នាំ២០២០ ក្រុមការងារជួសជុលប្រាសាទកណ្ដាលស្រះស្រង់បានរកឃើញចម្លាក់អណ្ដើកចំនួន១បន្ថែមទៀត ប៉ុន្តែវាមានទំហំតូចជាងមុនបន្តិច។ ក្រៅពីចម្លាក់អណ្ដើក ក្រុមការងារក៏បានរកឃើញ ត្រីសូល៍ចំនួន២ ផងដែរ មួយមានរូបពេញ និងមួយទៀតមានត្រឹមមួយបំណែកប៉ុណ្ណោះ។
ខាងក្រោមនេះគឺជាឈ្មោះរបស់មរតកមនុស្សរស់ ដែលនៅមានជន្មាយុ៖ ១- ព្រឹទ្ធាចារ្យ ចាន់ ស៊ីម គោរមងារជាវឌ្ឍកីទេពនិម្មិត លោកគឺជាសាស្ត្រាចារ្យក្បាច់ និងចម្លាក់ដ៏ចំណាន តាំងពីសម័យសង្គមរាស្ត្រនិយម។ មានស្រុកកំណើតនៅរាជធានីភ្នំពេញ ព្រឹទ្ធាចារ្យ ចាន់ ស៊ីម បច្ចុប្បន្នមានជន្មាយុ៨២ឆ្នាំ។ ព្រឹទ្ធាចារ្យជាសាស្ត្រាចារ្យសិល្បៈ នៅសកលវិទ្យាល័យភូមិន្ទវិចិត្រសិល្បៈ រហូតដល់ចូលនិវត្តន៍។ មរតកមនុស្សរស់រូបនេះ អាចរក្សាបាននូវក្បួនខ្នាតចម្លាក់ពុម្ព ឈើ ស៊ីម៉ង់ និងគំនូរបុរាណ។ ព្រឹទ្ធាចារ្យបានបង្រៀនសិស្សនៅមហាវិទ្យាល័យសិល្បៈសូនរូប-ស្ថាបត្យកម្ម-ន័រតុន និងនៅផ្ទះ តាំងពីឆ្នាំ ១៩៥៩។ មិនត្រឹមតែប៉ុណ្ណោះ លោកបានចងក្រងសៀវភៅខ្នាតក្បាច់សម្រាប់ជំនាញ ចម្លាក់ស្មិត សិល្បៈសូនរូប ភាគទី១និងភាគទី២ផងដែរ។ ព្រឹទ្ធាចារ្យ ចាន់ ស៊ីម គោរមងារជាវឌ្ឍកីទេពនិម្មិត រូបផ្ដល់ដោយ ក្រសួងវប្បធម៌ និងវិចិត្រសិល្បៈ វឌ្ឍកីទេពនិម្មិត ចាន់ ស៊ីម បានធ្វើរូបសំណាកផ្សេងៗសរុបជិត២០០រូប។ លោកបានបណ្ដុះបណ្ដាលសិស្សបរទេសលាវជាង១០នាក់។ ព្រឹទ្ធាចារ្យសិល្បៈរូបនេះ បានទទួលគ្រឿងឥស្សរិយយស ការងារប្រាក់ សម័យសង្គមរាស្ត្រនិយម។ លោកបានក្លាយជាវីរៈសិល្បករនៅឆ្នាំ២០០០ និងបានទទួលជាព្រឹទ្ធាចារ្យវប្បធម៌សិល្បៈខ្មែរ ពីរាជបណ្ឌិត្យសភាកម្ពុជានៅឆ្នាំ២០០៤។ ២-ព្រឹទ្ធាចារ្យ ជេត ចន គោរមងារជាទេពនិម្មិតវិចិត្រ លោកមានទេពកោសល្យខ្ពស់លើស្នាដៃគំនូរបុរាណ។ មានជន្មាយុ៧៤ឆ្នាំ ព្រឹទ្ធាចារ្យ ជេត ចន មានស្រុកកំណើតនៅភូមិជ្រៃ ឃុំជ្រៃ ស្រុកកំពង់ត្របែក ខេត្តព្រៃវែង។ ព្រឹទ្ធាចារ្យបង្រៀននៅសាលាមធ្យម និងសកលវិទ្យាល័យភូមិន្ទវិចិត្រសិល្បៈ តាំងពីឆ្នាំ១៩៦៦ រហូតដល់ចូលនិវត្តន៍។ មរតកមនុស្សរស់ ជេត ចន បង្រៀននៅមហាវិទ្យាល័យសិល្បៈសូនរូប (ផ្នែកគំនូរបុរាណ) និងបង្រៀនក្បាច់ខ្មែរនៅសមាគម មិត្តវិចិត្រករខ្មែរ។ ព្រឹទ្ធាចារ្យ បានសិក្សាស្រាវជ្រាវរឿងរាមកេរ្ដិ៍ លើថែវព្រះកែវមរកត រួមទាំងការងារជួសជុលគំនូរជាមួយអ្នកបច្ចេកទេសប៉ូឡូញផងដែរ។ មរតកមនុស្សរស់រូបនេះ ទទួលបាន លិខិត និងប័ណ្ណសរសើរមួយចំនួន ព្រមទាំងសញ្ញាប័ត្រកិត្តិយស ជាវីរសិល្បករពីឆ្នាំ២០០៤-២០០៥។ ព្រឹទ្ធាចារ្យ ជេត ចន គោរមងារជាទេពនិម្មិតវិចិត្រ រូបផ្ដល់ឱ្យពី ក្រសួងវប្បធម៌ និងវិចិត្រសិល្បៈ ៣-ព្រឹទ្ធាចារ្យ ឯម ធាយ គោរមងារជាទេពវនាដនិម្មិត ព្រឹទ្ធាចារ្យជានាដការបាំព្រះរាជទ្រព្យឬរបាំក្បាច់ខ្មែរបុរាណ។ មរតកមនុស្សរស់រូបនេះ បានខិតខំប្រឹងប្រែងចែករំលែកចំណេះដឹង ក៏ដូចជាខំបង្រៀនរបាំបុរាណទៅដល់ក្មេងជំនាន់ក្រោយ។ ព្រឹទ្ធាចារ្យ អាចរាំរបាំតួនាង តួនាយរោង ក្បាច់ប្លែង តួស្វា តួយក្ខ ច្រៀង និងដឹកនាំបង្ហាត់ក្នុងរឿង។ ទេពវនាដនិម្មិត ឯម ធាយ បានបង្រៀនសិស្សរបាំបុរាណក្នុងព្រះបរមរាជវាំង តាំងពីអាយុ១៩ឆ្នាំ និងបង្ហាត់ក្នុងនាយកដ្ឋានសិល្បៈ រហូតដល់ថ្ងៃចូលនិវត្តន៍។ ព្រឹទ្ធាចារ្យធ្លាប់ចូលរួមសម្ដែងរបាំក្បាច់បុរាណខ្មែរ ក្នុងរាជព្រះករុណាព្រះបាទសម្ដេច នរោត្តម សុរាម្រិត។ បច្ចុប្បន្នព្រឹទ្ធាចារ្យ ឯម ធាយ មានជន្មាយុ៨៥ឆ្នាំ ហើយសុខភាពកាន់តែចុះខ្សោយពីមួយថ្ងៃទៅមួយថ្ងៃ។ ព្រឹទ្ធាចារ្យ ឯម ធាយ គោរមងារជាទេពវនាដនិម្មិត រូបផ្ដល់ឱ្យដោយ ក្រសួងវប្បធម៌ និងវិចិត្រសិល្បៈ ៤ ព្រឹទ្ធាចារ្យ គង់ ណៃ គោរមងារជាកោសល្យវោហារ ព្រឹទ្ធាចារ្យគឺជាសិល្បករចាប៉ីដងវែង មកពីខេត្តកំពត ហើយបច្ចុប្បន្នលោកមានជន្មាយុ៧៦ឆ្នាំ។ មរតកមនុស្សរស់រូបនេះ គឺជាបុគ្គលទី៣របស់កម្ពុជា ដែលទទួលបានពានហ្វ៊ុកុអូកាលើកទី២៨ ពីប្រទេសជប៉ុន។ ព្រឹទ្ធាចារ្យ គង់ ណៃ បានចូលរួមយ៉ាងសកម្មក្នុងការផ្សព្វផ្សាយពីសិល្បៈចាប៉ីដងវែង ទាំងនៅក្នុងប្រទេសកម្ពុជា និងនៅក្រៅប្រទេស ដូចជាប្រទេសអង់គ្លេស បារាំង អាមេរិក ថៃ ឡាវ ជប៉ុន និងវៀតណាម.......។ ព្រឹទ្ធាចារ្យ គង់ ណៃ គោរមងារជាកោសល្យវោហារ (រូបពីហ្វេសប៊ុកសម្ដេច ហ៊ុន សែន) កោសល្យវោហារ គង់ ណៃ បានបង្រៀនច្រៀងចាប៉ីដល់សិស្សចំនួន១២រូប ក្នុងនោះមានជនបរទេស៣រូប ហើយសិស្សទាំងនោះមួយចំនួនធំអាចចេញសម្ដែងបាន។ ព្រឹទ្ធាចារ្យបានប្រឡងជាប់ចម្រៀងចាប៉ីថ្នាក់លេខ១ នៅឆ្នាំ១៩៩១។ និងទទួលបានគ្រឿងឥស្សរិយយសធំៗមួយចំនួនដូចជា គ្រឿងឥស្សរិយយសមុនីសារាភ័ណ្ឌ សញ្ញាប័ត្រកិត្តិយស សញ្ញាប័ត្រព្រឹទ្ធាចារ្យ វប្បធម៌-សិល្បៈខ្មែរ និងមេដាយមាស។ សព្វថ្ងៃលោកព្រឹទ្ធាចារ្យកំពុងចុះខ្សោយសុខភាពដោយរោគាពាធ។ ៥-ព្រឹទ្ធាចារ្យ ពៀក ចាប៉ិច គោរមងារជាវោហាកោសល្យវដ្ដី មានស្រុកកំណើតនៅភូមិត្រពាំងព្រៃ ឃុំក្រសាំង ស្រុករមាសហែក ខេត្តស្វាយរៀង មរតកមនុស្សរស់រូបនេះ មានជំនាញចេះចាំស្ទាត់ជាងគេគឺ និទានរឿងបែបល្ខោនបាសាក់ទោល។ លោកព្រឹទ្ធាចារ្យ គឺជាគ្រូបង្ហាត់សិល្បៈល្ខោនទោល(ល្ខោនបាសាក់)។ វោហាកោសល្យវដ្ដី ពៀក ចាប៉ិច ជាសិល្បករនិទានរឿងប្រើវោហាសាស្ត្រ ជាទេពកោសល្យសម្ដែង ដោយសម្ដែងក្នុងពិធីបុណ្យផ្សេងៗក្នុងភូមិ ស្រុក ខេត្ត ក្រុង និងរាជធានី។ ព្រឹទ្ធាចារ្យមានស្នាដៃច្នៃប្រឌិត ឧបករណ៍សម្រាប់បណ្ដុះបណ្ដាល និងសម្ដែង ដូចជា កាមែល គម្របដែកកេះ និងកំណាត់ឈើតូចជាអន្លូងស្គរ។ ព្រឹទ្ធាចារ្យ ពៀក ចាប៉ិច គោរមងារជាវោហាកោសល្យវដ្ដី ក្នុងកម្មវិធីតាំងពិព័រណ៌រូបថតអគារបេតិកភណ្ឌ កាលពីអំឡុងឆ្នាំ២០១៩ មរតកមនុស្សរស់ ពៀក ចាប៉ិច បានបង្ហាត់សិស្សចំនួន០៧រូប នៅភូមិត្រពាំងជ្រៃ ឃុំក្រសាំង ស្រុករមាសហែក ខេត្តព្រៃវែង។ ស្នាដៃដែលព្រឹទ្ធាចារ្យផលិតថ្មីមានរឿង សុបិន្តកុមារ រឿងខ្យងសម្បុណ៌បី និងរឿងមគ្គុលីផល។ ព្រឹទ្ធាចារ្យ ពៀក ចាប៉ិច ដែលបច្ចុប្បន្នមានជន្មាយុ៦៧ឆ្នាំ មានសមត្ថភាពប្រើសំឡេងមនុស្សបានប្រមាណជិត១០សំឡេង និងអាចធ្វើសំឡេងឧបករណ៍ភ្លេងទ្របានយ៉ាងល្អថែមទៀតផង។ ៦-ព្រឹទ្ធាចារ្យបណ្ឌិត ជិត ជន គោរមងារជាគរុពហុស្សូត ជាសាស្ត្រាចារ្យភាសាបាលី សំស្ក្រឹត និងទស្សនៈវិជ្ជា នៅសកលវិទ្យាល័យ ព្រះសីហនុរាជ ព្រឹទ្ធាចារ្យមានជន្មាយុ៨៦ឆ្នាំ។ មានស្រុកកំណើតនៅឃុំត្រពាំងធំខាងជើង ស្រុកត្រាំកក់ ខេត្តតាកែវ មរតកមនុស្សរស់ ជិត ជន ចេះចាំស្ទាត់ភាសាបាលី និងសំស្ក្រឹត។ ព្រឹទ្ធាចារ្យ ចាំស្ទាត់ខាងបង្រៀនភាសាបាលី សំស្ក្រឹត និងសម្ដែងធម៌។ គរុពហុស្សូត ជិត ជន មានសមត្ថភាពនិពន្ធកំណាព្យជាភាសាបាលី និងសំស្ក្រឹត និងបកប្រែកំណាព្យពីភាសាបាលី-សំស្ក្រឹត មកជាភាសាខ្មែរវិញ។ ព្រឹទ្ធាចារ្យជាគ្រូឧទ្ទេសគរុកោសល្យ ដែលមានសញ្ញាបត្រ បណ្ឌិតកិត្តិយសភាសាបាលី នៅថ្ងៃទី៤ ខែកក្កដា ឆ្នាំ២០១១ និងគ្រឿងឥស្សរិយយស ផ្នែកអប់រំ ក្នុងវិស័យសិល្បៈវប្បធម៌ខ្មែរ។ បង្រៀនសិស្សតាំងពីជាង៤០ឆ្នាំមុន ទាំងព្រះសង្ឃ និងគ្រហស្ថ លោកព្រឹទ្ធាចារ្យ ជិត ជន នៅតែបន្តបង្រៀនសិស្សរហូតដល់សព្វថ្ងៃនេះ។ ព្រឹទ្ធាចារ្យបណ្ឌិត ជិត ជន គោរមងារជាគរុពហុស្សូត (រូបផ្ដល់ឱ្យដោយ ក្រសួងវប្បធម៌ និងវិចិត្រសិល្បៈ) ៧-ព្រឹទ្ធាចារ្យ ម៉ែន ប្រាង្គ គោរមងារជាកោសល្យវិជ្ជាគរុ មានស្រុកកំណើតក្នុងភូមិត្រាច ឃុំកំពង់ចិនជើង ស្រុកស្ទោង ខេត្តកំពង់ធំ មរតកមនុស្សរស់ ម៉ែន ប្រាង្គ សព្វថ្ងៃមានជន្មាយុ៧៥ឆ្នាំ។ កោសល្យវិជ្ជាគរុ ម៉ែន ប្រាង្គ ជាសមាជិកគណៈកម្មការចងក្រងកម្មវិធីសិក្សាសម្រាប់ពុទ្ធិកបឋមសិក្សា ពុទ្ធិកមធ្យមសិក្សា និងពុទ្ធិកឧត្តមសិក្សា។ ជាសមាជិកគណៈកម្មការ ទស្សនាវដ្ដីពុទ្ធិកសិក្សា ទស្សនាវដ្ដីកម្ពុជសុរិយា។ ជាសមាជិកគណៈកម្មការនិពន្ធសៀវភៅសិក្សា ពុទ្ធវិន័យ។ ជាសមាជិកគណៈកម្មការត្រួតពិនិត្យសៀវភៅ បែបរៀនភាសាបាលី។ ព្រឹទ្ធាចារ្យ ម៉ែន ប្រាង្គ គោរមងារជាកោសល្យវិជ្ជាគរុ (រូបផ្ដល់ឱ្យដោយ ក្រសួងវប្បធម៌ និងវិចិត្រសិល្បៈ) ព្រឹទ្ធាចារ្យ ជាសមាជិកគណៈកម្មការ រៀបរៀងសៀវភៅអប់រំសិក្សាភាសាបាលី នៅថ្នាក់ពុទ្ធិកបឋមសិក្សា។ ជាសមាជិកគណៈកម្មការរៀបរៀង សៀវភៅអប់រំសីលធម៌ពុទ្ធសាសនា។ ជាសមាជិកគណៈកម្មការ ត្រួតពិនិត្យពាក្យបច្ចេកទេស ក្នុងសៀវភៅសិក្សា ចំណេះទូទៅ ពីថ្នាក់ទី១ ដល់ថ្នាក់ទី១២ នៃក្រសួងអប់រំយុវជន និងកីឡា។ ជាសមាជិកគណៈកម្មការ ប្រមូលចងក្រងពាក្យថ្មី ដាក់បញ្ចូលបន្ថែម ក្នុងវចនានុក្រមខ្មែរ របស់សម្ដេចព្រះសង្ឃរាជ ជួន ណាត។ ព្រឹទ្ធាចារ្យ បានទទួលមេដាយមាស នៅក្រសួងធម្មការ និងសាសនា ក្នុងឆ្នាំ២០០០។ ៨-ព្រឹទ្ធាចារ្យ ទា វ៉ាន គោរមងារជាបញ្ញាកោសល្យវិជ្ជា លោកជាគ្រូបង្រៀនភាសាខ្មែរ និងជាគ្រូបង្រៀនភាសាសំស្ក្រឹតនៅពុទ្ធិកសកលវិទ្យាល័យព្រះសុរាម្រឹត។ ព្រឹទ្ធាចារ្យដែលមានស្រុកកំណើតនៅភូមិលេខ៣ ឃុំជ្រោយតាកែវ ស្រុកកោះធំ ខេត្តកណ្ដាលរូបនេះ បច្ចុប្បន្នមានជន្មាយុ៨២ឆ្នាំ។ មរតកមនុស្សរស់រូបនេះ បានខិតខំបង្ហាត់បង្រៀនសិស្សឱ្យមានសមត្ថភាព ពុទ្ធិ ចំណេះដឹង សមជាទំពាំងស្នងឫស្សី ដោយក្រោយមក សិស្សទាំងអស់នោះបានចូលបម្រើការងារ ប្រទេសជាតិ និងសានា។ បញ្ញាកោសល្យវិជ្ជា ទា វ៉ាន បានទទួលលិខិតសរសើរ ប័ណ្ឌសរសើរ ចេញដោយថ្នាក់សាលា ថ្នាក់មន្ទីរ ថ្នាក់ក្រសួង មួយចំនួន។ ព្រឹទ្ធាចារ្យ ទា វ៉ាន គោរមងារជាបញ្ញាកោសល្យវិជ្ជា (រូបផ្ដល់ឱ្យដោយ ក្រសួងវប្បធម៌ និងវិចិត្រសិល្បៈ) ៩-ព្រឹទ្ធាចារ្យ ជា ហ៊ា គោរមងារជានាដកោសល្យវិជ្ជា មរតកមនុស្សរស់ ជា ហ៊ា បច្ចុប្បន្នមានជន្មាយុ៩១ឆ្នាំ។ ព្រឹទ្ធាចារ្យ មានឯកទេសខាងធ្វើខ្មុកល្ខោនខោល បង្រៀនសម្ដែង និងបង្រៀនធ្វើមុខខ្មុក។ មានស្រុកកំណើតនៅ ភូមិក្ដុល ឃុំក្ដុល ស្រុកក្ដុលដូនទាវ ខេត្តបាត់ដំបង ព្រឹទ្ធាចារ្យទទួលបានប័ណ្ណសរសើរឆ្នាំ ១៩៩០ និងសញ្ញាប័ត្រកិត្តិយសជាវីរៈសិល្បករ-ការិនី ឆ្នាំ២០០០-២០០១ ព្រមទាំងប័ណ្ណជ័យលាភីពានប្រាក់សម្ដេច ហ៊ុន សែន និងសម្តេច ប៊ុនរ៉ានី ហ៊ុន សែន ឆ្នាំ២០០១។ ខាងក្រោមនេះគឺជាព្រះនាមនិងឈ្មោះមរតកមនុសុ្សរស់ ដែលបានសុគតនិងទទួលមរណភាព៖ ១០-ព្រឹទ្ធាចារ្យ ទេព ផុន គោរមងារជាវិជ្ជាធម្មគរុ ព្រឹទ្ធាចារ្យជាគ្រូបង្រៀនច្រើនជំនាន់ ព្រមទាំងបានចូលបម្រើការងារក្នុងសារមន្ទីរជាតិ ក្នុងការថែរក្សារូបសំណាកឈើអស់ជាច្រើនឆ្នាំ។ មានស្រុកកំណើតនៅ ភូមិដីដុះ ឃុំព្រែកប្រសព្វ ស្រុកព្រែកប្រសព្វ ខេត្តក្រចេះ ព្រឹទ្ធាចារ្យ ទេព ផុន គោរមងារ វិជ្ជាធម្មគរុ បានទទួលមរណភាព កាលពីថ្ងៃ២៦ ខែកក្កដា ឆ្នាំ ២០២០ វេលាម៉ោង ៣:២០នារី ក្នុងជន្មាយុ ៧៩ឆ្នាំ ដោយជរាពាធ។ ព្រឹទ្ធាចារ្យមានចំណេះដឹងចេះចាំស្ទាត់ ខាងព្រះពុទ្ធសាសនា រួមមានព្រះធម៌ ព្រះវិន័យ ព្រះអភិធម្ម និងទស្សនវិជ្ជាពុទ្ធសាសនា ដោយអាចបំភ្លឺ ពន្យល់ វែកញែកខ្លឹមសារ និងសារសំខាន់របស់ព្រះពុទ្ធឱវាទឱ្យដល់សប្បុរសជនទូទៅ។ ជាពិសេសឯកទេសជំនាញខាងការបង្រៀនមានបទពិសោធច្រើន ព្រមទាំងមានជំនាញប្រៀបធៀប(ទស្សនវិជ្ជា និងពុទ្ធសាសនា)។ លោកព្រឹទ្ធាចារ្យក៏មានជំនាញស្ទាត់ក្នុងការស្រាវជ្រាវឯកសារផ្សេងៗ មានពុទ្ធវិន័យ ពុទ្ធសាសនា និងសាសនាប្រៀបធៀប ។ល។ ព្រឹទ្ធាចារ្យ ទេព ផុន គោរមងារជាវិជ្ជាធម្មគរុ (រូបផ្ដល់ឱ្យដោយ ក្រសួងវប្បធម៌ និងវិចិត្រសិល្បៈ) ការផ្ទេរចំណេះដឹងខាងទ្រឹស្ដី លើមុខវិជ្ជាខាងព្រះពុទ្ធសាសនា មានព្រះធម៌ ព្រះវិន័យ ព្រះអភិធម្ម និងទស្សនវិជ្ជាពុទ្ធសាសនា បំភ្លឺ ពន្យល់ វែកញែកខ្លឹមសារ និងសារសំខាន់របស់ពុទ្ធឱវាទ ដល់សប្បុរសជនទូទៅ ជាពិសេសចំពោះសមណសិស្សដែលរៀនសូត្រក្នុងថ្នាក់ ព្រះត្រៃបិដកទាំង៣ ដែលជាប្រភពនៃទ្រឹស្ដី ក្នុងព្រះពុទ្ធសាសនា។ ព្រឹទ្ធាចារ្យបានរៀបរៀងផ្ទាល់ដៃនូវសៀវភៅ ព្រះពុទ្ធឱវាទសង្ខេប៣យ៉ាង សៀវភៅប្រវត្តិពុទ្ធសាសនាសង្ខេប សៀវភៅឯកសារពុទ្ធសាសនាសង្ខេប និងសៀវភៅពុទ្ធប្បវត្តិសង្ខេប (សម្រាប់គរុកោសល្យ) ព្រមទាំងមានសៀវភៅជាច្រើនទៀត។ ១១-ព្រឹទ្ធាចារ្យ ព្រីង សាឃន គោរមងារជានាដកោសល្យវដ្ដី ព្រឹទ្ធាចារ្យបានទទួលមរណភាព នៅថ្ងៃទី១៩ ខែកក្កដា ឆ្នាំ ២០២០ ដោយរោគាពាធ ក្នុងជន្មាយុ៧៥ឆ្នាំ។ បើតាមឯកសារក្នុងបញ្ជីជីវប្រវត្តិសង្ខេបរបស់ បេក្ខជន~នារី មរតកមនុស្សរស់ លោកព្រឹទ្ធាចារ្យ ព្រីង សាឃន កើតនៅថ្ងៃទី០៨ ខែវិច្ឆិកា ឆ្នាំ១៩៤៥។ តែបើតាមភរិយារបស់ព្រឹទ្ធាចារ្យ គឺអ្នកស្រី អ៊ឹម សុវណ្ណ ព្រឹទ្ធាចារ្យចែកឋានក្នុងជន្មាយុ៨៣ឆ្នាំ។ នាដកោសល្យវដ្ដី ព្រីង សាឃន ចេះចាំស្ទាត់លើជំនាញល្ខោននាដកម្ម ដោយលោកស្ទាត់ខាងផលិតនិងសម្ដែង។ ព្រឹទ្ធាចារ្យ បានសម្ដែងជាតួ តាជូជក ក្នុងរឿង ព្រះវេស្សន្តរជាតក និងដើរតួត្លុកក្នុងរឿងទុំទាវ ក្នុងទម្រង់សិល្បៈល្ខោនយីកេរ។ ក្រៅពីនោះលោកព្រឹទ្ធាចារ្យ ក៏មានទេពកោសល្យលើទម្រង់របាំ ភាពយន្ត និងទម្រង់ល្ខោននានាជាច្រើនទៀតដែរ។ ព្រឹទ្ធាចារ្យ ព្រីង សាឃន គោរមងារជានាដកោសល្យវដ្ដី (រូបផ្ដល់ឱ្យដោយ ក្រសួងវប្បធម៌ និងវិចិត្រសិល្បៈ) មរតកមនុស្សរស់រូបនេះ បានផ្ទេរចំណេះខាងទ្រឹស្ដី ខាងផលិត និងសម្ដែង ផ្នែកនាដសាស្ត្រ នៅសកលវិទ្យាល័យភូមិន្ទវិចិត្រសិល្បៈ និងសាលាមធ្យមវិចិត្រសិល្បៈ ពីឆ្នាំ១៩៨០។ មរតកមនុស្សរស់ ព្រីង សាឃន បានទទួលគ្រឿងឥស្សរិយយសធំៗចំនួន៣ និងក្លាយជាវីរៈសិល្បករនៅថ្ងៃទី២២ ខែមីនា ឆ្នាំ២០០០។ នៅក្នុងបញ្ជីជីវប្រវត្តិសង្ខេបរបស់ បេក្ខជន-នារី មរតកមនុស្សរស់ ព្រឹទ្ធាចារ្យ ព្រីង សាឃន បានបញ្ជាក់ថា មូលហេតុដែលលោកចង់ចូលជាប្រព័ន្ធមរតកមនុស្សរស់ ក៏ដើម្បីរួមចំណែកថែរក្សាកេរមរតកវប្បធម៌ជាតិ ក៏ដូចជារួមចំណែកបង្រៀនដល់អ្នកជំនាន់ក្រោយ។ ១២-ព្រឹទ្ធាចារ្យ រស់ គង់ គោរមងារ វិសេសនាដកាវិជ្ជា ព្រឹទ្ធាចារ្យមរតកមនុស្សរស់រូបនេះ ទទួលមរណភាពនៅថ្ងៃទី០៤ ខែកុម្ភៈ ឆ្នាំ២០១៩ ដោយជរាពាធ ក្នុងជន្មាយុ៨៥ឆ្នាំ។ ព្រឹទ្ធាចារ្យជានាដការបាំ ឯកទេសរបាំព្រះរាជទ្រព្យ តួនាយរោង។ មានស្រុកកំណើតនៅខេត្តកណ្ដាល ព្រឹទ្ធាចារ្យ បានបង្ហាត់សិល្បៈរហូតដល់ថ្ងៃចូលនិវត្តន៍។ ព្រឹទ្ធាចារ្យ រស់ គង់ គោរមងារ វិសេសនាដកាវិជ្ជា (រូបពី Chhourn Outdom) វិសេសនាដកាវិជ្ជា រស់ គង់ បានសម្ដែងរបាំបុរាណ និងបង្រៀនសិស្សតាំងពីអាយុ១៨ឆ្នាំ។ ព្រឹទ្ធាចារ្យបានទទួលប័ណ្ណសរសើរនៅឆ្នាំ១៩៧៩។ មរតកមនុស្សរស់រូបនេះ បានក្លាយជាវីរសិល្បការិនី តាំងពីឆ្នាំ១៩៩៥ ផ្ដល់ដោយក្រសួងវប្បធម៌ និងវិចិត្រសិល្បៈ និងក្លាយជាព្រឹទ្ធាចារ្យវប្បធម៌និងសិល្បៈ តាំងពីឆ្នាំ២០០១ ផ្ដល់ដោយរាជបណ្ឌិតសភា។ ១៣-ព្រឹទ្ធាចារ្យ អ៊ុំ សាមិត្ត គោរមងារ នាដភក្ដីនិម្មិត ព្រឹទ្ធាចារ្យ អ៊ុំ សាមិត្ត ដែលមានស្រុកកំណើតនៅខេត្តតាកែវ បានទទួលមរណភាពនៅថ្ងៃទី១៥ ខែវិច្ឆិកាឆ្នាំ២០១៩ ក្នុងជន្មាយុ៧៦ឆ្នាំ។ មរតកមនុស្សរស់រូបនេះ ជាព្រឹទ្ធាចារ្យល្ខោនបាសាក់ដ៏ឆ្នើម។ នាដភក្ដីនិម្មិត អ៊ុំ សាមិត្ត ជាគ្រូបង្ហាត់បង្រៀនសិល្បៈល្ខោនបាសាក់ និងនិពន្ធរឿងនៅមន្ទីរវប្បធម៌ និងវិចិត្រសិល្បៈរាជធានី។ មរតកមនុស្សរស់រូបនេះ ទទួលបានសញ្ញាប័ត្រកិត្តិយសជាវីរសិល្បករ ឯកទេសល្ខោនបាសាក់ ឆ្នាំ១៩៩៩-២០០០ និងគ្រឿងឥស្សរិយយស សិល្បករដែលមានស្នាដៃឆ្នើមក្នុងវិស័យសិល្បៈវប្បធម៌ខ្មែរ ថ្នាក់មេដាយមាស។ ព្រឹទ្ធាចារ្យ អ៊ុំ សាមិត្ត គោរមងារ នាដភក្ដីនិម្មិត (រូបផ្ដល់ឱ្យដោយ ក្រសួងវប្បធម៌ និងវិចិត្រសិល្បៈ) ១៤-សម្ដេចព្រះរាជបុត្រីព្រះរៀម នរោត្តម បុប្ផាទេវី គោរមងារ ទេពនាដវដ្ដីឯក សម្ដេចរាជបុត្រី បានយាងសោយព្រះពិរាល័យ នៅថ្ងៃទី១៨ ខែវិច្ឆិកា ឆ្នាំ២០១៩ ក្នុងព្រះជន្ម ៧៦ព្រះវស្សា ដោយជរាពាធ។ សម្ដេចរាជបុត្រី បុប្ផាទេវី ជាព្រះរាជបុត្រី នៃព្រះបរមរតនកោដ្ឋ ហើយព្រះនាងជានាដកាឯកនៃប្រទេសកម្ពុជា ដែលទ្រង់សព្វព្រះទ័យក្រសាលរបាំបុរាណតាំងពីព្រះជន្ម ៥ព្រះវស្សា។ សម្ដេចព្រះរាជបុត្រីព្រះរៀម នរោត្តម បុប្ផាទេវី គោរមងារ ទេពនាដវដ្ដីឯក ព្រះអង្គមានស្នាព្រះហស្តធំៗដូចជា ទ្រង់បានធ្វើឱ្យរស់ឡើងវិញនូវរបាំព្រះរាជទ្រព្យ ឬរបាំក្បាច់ខ្មែរបុរាណ ក្រោយសម័យសង្គ្រាមខ្មែរក្រហម។ ព្រះអង្គតែងបានដឹកនាំក្រុមរបាំបុរាណ ដង្ហែអតីតព្រះមហាក្សត្រ ព្រះបរមរតនកោដ្ឋ និងព្រះករុណាព្រះបាទនរោត្តម សីហមុនី ព្រះមហាក្សត្រខ្មែរ ទៅសម្ដែងជូនថ្នាក់ដឹកនាំប្រទេសនានា ទាំងក្នុងប្រទេសនិងនៅលើឆាកអន្តរជាតិ។ ទេពនាដវដ្ដីឯក នរោត្តម បុប្ផាទេវី មានព្រះទេពកោសល្យខ្ពស់ក្នុងការ ថែរក្សា អភិរក្ស អភិវឌ្ឍន៍ និងច្នៃបង្កើតថ្មីនូវទម្រង់សិល្បៈបុរាណខ្មែរ។ ស្នាព្រះហស្តច្នៃបង្កើតថ្មីរបស់ព្រះអង្គរួមមាន រឿង នាងវឌ្ឍនាទេវី រឿង ព្រះសុធន នាងកែវមនោរា ជាដើម។ ១៥-ព្រឹទ្ធាចារ្យ ប្រាជ្ញ ឈួន គោរមងារ ភិរម្យវោហារ មរតកមនុស្សរស់ ដ៏មានទេពកោសល្យរូបនេះ ទទួលមរណភាពដោយរោគាពាធ នៅថ្ងៃទី១៧ ខែវិច្ឆិកា ឆ្នាំ២០១៨ ក្នុងជន្មាយុ៨២ឆ្នាំ។ ភិរម្យវោហារ ប្រាជ្ញ ឈួន មានទេពកោសល្យខ្ពស់ក្នុងការលើកដាក់សំឡេងច្រៀងចាប៉ីបានយ៉ាងពីរោះ។ មានស្រុកកំណើតនៅភូមិស្រម៉ក្រោម ឃុំខ្វាវ ស្រុកទ្រាំង ខេត្តតាកែវ ព្រឹទ្ធាចារ្យ មានជំនាញចេះចាំស្ទាត់ជាងគេ គឺចម្រៀងចាប៉ីដងវែង។ ចាប់ពីឆ្នាំ១៩៦១ ព្រឹទ្ធាចារ្យបានចូលបម្រើការងារក្នុងវិទ្យុជាតិ ជាអ្នកច្រៀងចម្រៀងចាប៉ីដងវែង។ ព្រឹទ្ធាចារ្យក៏ជាអ្នកចម្រៀងចាប៉ីដងវែង នៅតាមពិធីផ្សេងៗផងដែរ។ លោកចូលនិវត្តន៍នៅឆ្នាំ២០០០។ ព្រឹទ្ធាចារ្យ ប្រាជ្ញ ឈួន គោរមងារ ភិរម្យវោហារ (រូបផ្ដល់ឱ្យដោយ ក្រសួងវប្បធម៌ និងវិចិត្រសិល្បៈ) មរតកមនុស្សរស់ ប្រាជ្ញ ឈួន ជាអ្នកមានសំនៀងវោហាខាងចម្រៀងចាប៉ីដងវែង តាំងពីឆ្នាំ១៩៦២។ លោកបានទទួលបានចំណាត់ថ្នាក់លេខ១ ក្នុងការប្រឡងចម្រៀងចាប៉ីដងវែង នាសមាជជាតិលើកទី១១ ឆ្នាំ១៩៦២។ លោកបានទៅច្រៀងចាប៉ីដងវែង នៅប្រទេសបារាំង ក្នុងឆ្នាំ១៩៩៥ ទៅសហរដ្ឋអាមេរិក ឆ្នាំ១៩៩៧ និងទៅសិង្ហបូរី ឆ្នាំ១៩៩៨។ ព្រឹទ្ធាចារ្យ បានបង្ហាត់សិស្សជាបុគ្គលចំនួន០៩រូប ក្នុងនោះមានស្រី១រូប និងបានបង្ហាត់ចាប៉ីដងវែងនៅមណ្ឌលជនពិការអង្គការគ្រួសារថ្មី គៀនឃ្លាំង។ ព្រឹទ្ធាចារ្យចាប៉ីដងវែងរូបនេះ ទទួលបានសញ្ញាប័ត្រកិត្តិយស តែងតាំងជាវីរសិល្បករ ផ្នែកឯកទេសច្រៀងចាប៉ីដងវែង ឆ្នាំ១៩៩៣ វិញ្ញាបនប័ត្រ ព្រឹទ្ធាចារ្យ វប្បធម៌ និងសិល្បៈខ្មែរឆ្នាំ២០០១ និងប្រកាសនីយប័ត្រ គ្រឿងឥស្សរិយយស មុនីសារាភ័ណ្ឌ ថ្នាក់អស្សឬទ្ធិ ឆ្នាំ២០០១។ ព្រឹទ្ធាចារ្យ ប្រាជ្ញ ឈួន បានបញ្ជាក់នៅក្នុងជីវប្រវត្តិសង្ខេបរបស់ បេក្ខជន~នារី មរតកមនុស្សរស់ ថាមូលហេតុដែលលោកចង់ចូលជាប្រព័ន្ធមរតកមនុស្សរស់ ក៏ព្រោះតែចង់ឱ្យរដ្ឋជួយរកមធ្យោបាយ ដើម្បីផ្ទេរចំណេះជំនាញចាប៉ីដងវែង ឱ្យបានទូលំទូលាយ ដល់មនុស្សជំនាន់ក្រោយ។ ១៦-ព្រឹទ្ធាចារ្យ សុខ ឌុច គោរមងារ កោសល្យតន្ត្រីវិជ្ជាធរ ព្រឹទ្ធាចារ្យ សុខ ឌុច ជាវីរៈសិល្បករខ្មែរ ផ្នែកភ្លេងការនិងភ្លេងអារក្ស ដែលមានស្រុកកំណើតនៅខេត្តតាកែវ។ កោសល្យតន្ត្រីវិជ្ជាធរ សុខ ឌុច ទទួលមរណភាពនៅថ្ងៃទី៦ ខែឧសភា ឆ្នាំ២០១៧ ក្នុងជន្មាយុ៩២ឆ្នាំ។ ព្រឹទ្ធាចារ្យ បានបង្ហាត់ជំនាញភ្លេងបុរាណដល់សិស្ស៣ក្រុម សរុប៣៦រូប ព្រមទាំងបានបណ្ដុះបណ្ដាលសិស្សជាតិ និងអន្តរជាតិ ជាច្រើនរូបទៀត។ ព្រឹទ្ធាចារ្យ សុខ ឌុត គោរមងារ កោសល្យតន្ត្រីវិជ្ជាធរ (រូបពីអង្គការសិល្បៈខ្មែរអមតៈ) មរតកមនុស្សរស់រូបនេះ បានផលិតឧបករណ៍ភ្លេងបុរាណសម្រាប់លក់ក្នុងស្រុក និងក្រៅប្រទេសផងដែរ។ ព្រឹទ្ធាចារ្យបានទទួលប័ណ្ណសរសើរនៅឆ្នាំ១៩៧៩ បានទទួលសញ្ញាប័ត្រកិត្តិយស វីរសិល្បករ តាំងពីឆ្នាំ១៩៩៦ ផ្ដល់ដោយក្រសួងវប្បធម៌និងវិចិត្រសិល្បៈ។ លោកទទួលបានវិញ្ញាបនប័ត្រ ព្រឹទ្ធាចារ្យវប្បធម៌ និងសិល្បៈខ្មែរនៅឆ្នាំ២០០១ ព្រមទាំងប្រកាសនីយប័ត្រ គ្រឿងឥស្សរិយយស មុនីសារាភ័ណ្ឌ នៅឆ្នាំ២០០៩។ ១៧-ព្រឹទ្ធាចារ្យ ឆេង ផុន គោរមងារ ទេពបញ្ញាកោសល្យវិជ្ជា ព្រឹទ្ធាចារ្យទទួលអនិច្ចកម្ម នៅថ្ងៃទី២២ ខែធ្នូ ឆ្នាំ២០១៦ ក្នុងជន្មាយុ ៨៦ឆ្នាំ ដោយជរាពាធ។ មរតកមនុស្សរស់ ឆេង ផុន ជាអតីតរដ្ឋមន្ត្រីក្រសួងវប្បធម៌ និងវិចិត្រសិល្បៈ ដែលកាន់តំណែងជិតមួយទសវត្សរ៍។ លោកក៏ជាអតីតប្រធាន គ.ជ.ប ដំបូងគេនៅកម្ពុជាក្នុងអំឡុងឆ្នាំ ១៩៩៧-២០០៣។ ទេពបញ្ញាកោសល្យវិជ្ជា គឺជាអ្នកស្រាវជ្រាវសិល្បៈ វប្បធម៌ និងអរិយធម៌ខ្មែរ។ លោកក៏ជាប់ឈ្មោះថាជាអ្នកធ្វើឱ្យសិល្បៈវប្បធម៌ជាតិរស់ឡើងវិញ ក្រោយសង្គ្រាមប្រល័យពូជសាសន៍ដែរ។ ព្រឹទ្ធាចារ្យ ឆេង ផុន គោរមងារ ទេពបញ្ញាកោសល្យវិជ្ជា (រូបពីលោក ធៀង វណ្ណដារ៉ុង ជំនាញដែលព្រឹទ្ធាចារ្យចេះចាំស្ទាត់ គឺ សម្ដែង និពន្ធ និងដឹកនាំរឿងល្ខោនលើឆាក ពិសេសស្នាដៃដឹកនាំរឿងចុងក្រោយដូចជា ដំណើរជាតិកម្ពុជា ពៀររំងាប់ដោយការមិនចងពៀរ ឆ្មាំបាយ័ន ព្រះអសោក ព្រះអង្គជ័យ និង នាយហ្មដំរី។ លោកព្រឹទ្ធាចារ្យ ធ្វើជាគ្រូសាលាគរុកោសល្យ នៅឆ្នាំ១៩៥៥។ លោកជាស្ថាបនិកក្រុមរបាំប្រជាប្រិយ នៅសកលវិទ្យាល័យភូមិន្ទវិចិត្រសិល្បៈ ឆ្នាំ១៩៦៤។ ជាសាស្ត្រាចារ្យសិល្បៈ និងជាអ្នកសិក្សាស្រាវជ្រាវល្បីឈ្មោះនៅកម្ពុជា នៅឆ្នាំ១៩៦៨។ ជានាយកអភិរក្សដ្ឋានជាតិសិល្បៈទស្សនីយភាព ឆ្នាំ១៩៧៣។ ជាសកលវិទ្យាធិការ នៃសកលវិទ្យាល័យភូមិន្ទវិចិត្រសិល្បៈ ឆ្នាំ១៩៨០។ ជារដ្ឋមន្ត្រីក្រសួងឃោសនាការ និងព័ត៌មាន ឆ្នាំ ១៩៨២-១៩៩១។ ជានាយកវិទ្យាស្ថានខ្មែរវប្បធម៌ និងវិបស្សនា ឆ្នាំ១៩៩៣-១៩៩៥។ ជានាយកមជ្ឈមណ្ឌលវប្បធម៌ និងវិបស្សនាឆ្នាំ ១៩៩៥។ ជាប្រធានគណៈកម្មាធិការជាតិរៀបចំការបោះឆ្នោត ឆ្នាំ ១៩៩៨-២០០៣។ ទេពបញ្ញាកោសល្យវិជ្ជា ធ្លាប់បានដឹកនាំ និងបង្រៀនសិស្សសាលាល្ខោន ចាប់ពីឆ្នាំ១៩៨០ រហូតមកដល់ឆ្នាំ២០០៣ ជាពិសេសលើទ្រឹស្ដីសិល្បៈការនិពន្ធ និងដឹកនាំរឿង។ លោកជាអ្នករិះគន់សិល្បៈដ៏ល្បីល្បាញ នៅសកលវិទ្យាល័យភូមិន្ទវិចិត្រសិល្បៈ។ លោកធ្លាប់ចូលរួមការបណ្ដុះបណ្ដាល ទាំងថ្នាក់ជាតិ និងអន្តរជាតិ លើវិស័យសិល្បៈនៅអាមេរិក ស្វីស ម៉ាឡេស៊ី និងឡាវ......។ មរតកមនុស្សរស់រូបនេះ ទទួលបានគ្រឿងឥស្សរិយយស Commandeur de IOrdre Royal du Cambodge ចុះនៅខែកញ្ញា ឆ្នាំ១៩៩៩។ និងទទួលគ្រឿងឥស្សរិយយស ផ្ដល់ដោយ The Fukuoka Asian Culture Prize រង្វាន់ធំ Grand Prize ឆ្នាំ១៩៩៧៕	ភ្នំពេញ៖ មរតកមនុស្សរស់នៃព្រះរាជាណាចក្រកម្ពុជាទាំង១៧អង្គ/នាក់ ដែលទទួលបានការប្រោសព្រះរាជទានគោរមងារពីព្រះករុណា ព្រះមហាក្សត្រ កាលពីឆ្នាំ២០១២ ពេលនេះនៅមានជន្មាយុតែ៩រូបប៉ុណ្ណោះ ដោយ៨អង្គ/រូបបានទទួលមរណភាពជាបន្តបន្ទាប់។ បច្ចុប្បន្ន មរតកមនុស្សរស់ដែលនៅមានអាយុ សុទ្ធសឹងតែមានវ័យកាន់តែចាស់ជរា រួមទាំងមានជំងឺប្រចាំកាយខ្លះផងដែរ។
ក្រគរ, ពោធិ៍សាត់៖ រាជរដ្ឋាភិបាល បានប្រកាសបើកសាលារៀនឡើងវិញ បន្ទាប់ពីស្ថានភាពឆ្លងកូវីដ-១៩ បានថមថយចុះ និងស្របពេលដែលសិស្សានុសិស្សទាំងអស់បានទទួលវ៉ាក់សាំងបង្ការជំងឺកូវីដ-១៩។ ជុំវិញការត្រឡប់ទៅសិក្សាដោយផ្ទាល់ជាមួយគ្រូនៅក្នុងថ្នាក់នេះ គេសង្កេតឃើញថាគុណភាពនៃការសិក្សារបស់សិស្ស មានភាពល្អប្រសើរច្រើន។ លោក សុខ មីនា គឺជាគ្រូបង្រៀននៅសាលាបឋមសិក្សាវត្តចាស់ ដែលស្ថិតក្នុងឃុំអន្លង់ត្នោត ស្រុកក្រគរ ខេត្តពោធិ៍សាត់។ លោក មីនា បានកត់សម្គាល់ឃើញថា ចាប់តាំងពីបើកសាលាឡើងវិញ ការសិក្សារបស់សិស្សានុសិស្សនៅក្នុងសាលាបឋមសិក្សាវត្តចាស់ មានភាពប្រសើរជាងការសិក្សាតាមប្រព័ន្ធអនឡាញ។ បើតាមគ្រូបង្រៀនរូបនេះ ការរៀននៅក្នុងថ្នាក់ផ្ទាល់ សិស្សបានអនុវត្តការធ្វើលំហាត់ និងអាន និងសរសេរអក្សរច្រើន ជាងការរៀនពីចម្ងាយ និងការចែកសន្លឹកកិច្ចការក្នុងអំឡុងកូវីដ-១៩។ លោកគ្រូ សុខ មីនា ក៏បន្ថែមដែរថា ដោយសារតែអំឡុងកូវីដ-១៩ សិស្សទទួលបានការសិក្សាមិនពេញលេញ ដូច្នេះក្នុងអំឡុងពេលបើកសាលារៀនឡើងវិញ ក្រសួងអប់រំ បានណែនាំឱ្យលោកគ្រូ អ្នកគ្រូ ពង្រឹងការបង្ហាត់មុខវិជ្ជាគណិតវិទ្យាសម្រាប់សិស្សថ្នាក់បឋម ដោយផ្តោតទៅលើការធ្វើប្រមាណវិធី មានការបូក ដក គុណ ចែក។ ចំណែកការពង្រឹងមុខវិជ្ជាភាសាខ្មែរ គឺផ្តោតលើអំណាន និងសំណេរ។ លោក សុខ មីនា គ្រូបង្រៀនសិស្សថ្នាក់ទី៦ នៅសាលាបឋមសិក្សាវត្តចាស់ ក្នុងឃុំអន្លង់ត្នោត លោកគ្រូ សុខ មីនា បញ្ជាក់ដូច្នេះ៖ «ការរៀនផ្ទាល់ សិស្សគាត់បានធ្វើលំហាត់បានច្រើន គាត់ចាប់ច្រើន ហើយគាត់បានអាន បានសរសេរច្រើនជាងនៅផ្ទះ។ អ៊ីចឹងចំណេះដឹងគាត់ សមត្ថភាពគាត់គឺមានការផ្លាស់ប្តូរ គឺល្អជាងពេលដែលគាត់រៀនតាមអនឡាញ។ រៀនអនឡាញ គាត់មានពេលតិច ហើយមានសិស្សភាគតិចណាស់ដែលបានចូលរៀនជាមួយនឹងការបង្រៀនតាមអនឡាញ»។ បើតាមលោកគ្រូ សុខ មីនា កត្តារាំងស្ទះដល់ការសិក្សារបស់សិស្សតាមប្រព័ន្ធអនឡាញនាអំឡុងបិទសាលាកន្លងទៅនោះ គឺមកពីកត្តាជីវភាពរបស់អាណាព្យាបាលសិស្ស បញ្ហាសេវាអ៊ីនធឺណិត និងកង្វះខាតទូរសព្ទស្មាតហ្វូនសម្រាប់សម្រួលដល់ការសិក្សាពីចម្ងាយ។ បើទោះបីជាបច្ចុប្បន្ន សិស្សទាំងអស់ បានចាក់វ៉ាក់សាំងគ្រប់ៗគ្នាហើយពិតមែន ប៉ុន្តែលោកគ្រូក៏នៅមានការព្រួយបារម្ភចំពោះកូវីដ-១៩ ខ្លាចវាអាចនិងប្រឡូកចូលមកម្តងទៀត ដែលធ្វើឱ្យមានហានិភ័យសម្រាប់ការចូលរៀនរបស់សិស្ស។ សិស្សអនុវត្តការសរសេរ នៅក្តារខៀន អំឡុងពេលសិក្សាដោយផ្ទាល់នៅក្នុងថ្នាក់។ ក្នុងនាមជាគ្រូបង្រៀនម្នាក់ និងតំណាងឱ្យគ្រូបង្រៀនផ្សេងទៀតនៅសាលាបឋមសិក្សាវត្តចាស់ លោកគ្រូ សុខ មីនា បានតាំងចិត្តប្រឹងប្រែងពន្យល់ និងណែនាំសិស្សឱ្យខិតខំរៀនសូត្រ ក្លាយជាសិស្សពូកែ និងក្លាយជាទំពាំងស្នងឫស្សី ប្រកបដោយសីលធម៌ សុជីវធម៌ក្នុងសង្គម។ ទន្ទឹមនឹងនេះ លោកគ្រូ មីនា ក៏សំណូមពរទៅដល់អាណាព្យាបាលសិស្សឱ្យបញ្ជូនកូនតូចៗមករៀនគ្រប់ៗគ្នា ក៏ដូចជាតាមដាន និងបង្ហាត់បង្រៀនកូននៅផ្ទះបន្ថែមផងដែរ។ អ្នកស្រី តេង អ៊ីម ជាពលរដ្ឋដែលរស់នៅក្នុងភូមិថ្កូលធំ ឃុំអន្លង់ត្នោត ស្រុកក្រគរ ខេត្តពោធិ៍សាត់។ មានកូនចំនួន ៣នាក់ រៀននៅថ្ងៃទី២ ថ្នាក់ទី៣ និងថ្នាក់ទី៥ នៅសលាបឋមសិក្សាវត្តចាស់ អ្នកស្រី តេង អ៊ីម ត្រេកអរណាស់ដែលកូនៗរបស់ខ្លួន បានចាក់វ៉ាក់សាំងគ្រប់គ្នា ហើយក៏បានចូលរៀនវិញនាពេលនេះ។ អ្នកស្រី តេង អ៊ីម មានប្រសាសន៍ដូច្នេះ ៖«សប្បាយក្នុងចិត្ត ដែលកូនបានចូលរៀនវិញ មានអារម្មណ៍ត្រេកអរ»។ អ្នកម្តាយរូបនេះ ក៏បានសង្កេតឃើញពីភាពខុសគ្នាពីចំណេះដឹងរបស់ខ្លួន ក្នុងអំឡុងពេលបិទសាលារៀន និងក្រោយពីបានចូលរៀនក្នុងថ្នាក់ដោយផ្ទាល់វិញ។ អ្នកស្រី អ៊ីម គូសបញ្ជាក់ថា អំឡុងកូវីដ-១៩ កូនរបស់ខ្លួនមានការភ្លេចភ្លាំងច្រើន ប៉ុន្តែបច្ចុប្បន្ន ចំណេះដឹងមានភាពប្រសើរឡើងវិញច្រើន។ ទន្ទឹមនឹងការត្រេកអរចំពោះការចូលរៀនក្នុងថ្នាក់ដោយផ្ទាល់របស់កូនវិញ អ្នកស្រី អ៊ីម ក៏នៅតែព្រួយបារម្ភពីការផ្ទុះឡើងវិញនៃជំងឺកូវីដ-១៩ ដែរ។ ជុំវិញកង្វល់នេះ គាត់បានសំណូមពរឱ្យលោកគ្រូអ្នកគ្រូបង្កើនវិធានការការពារ និងអនាម័យបន្ថែមទៀត ដើម្បីទប់ស្កាត់ករណីឆ្លងកូវីដ-១៩៕ អានអត្ថបទពាក់ព័ន្ធផ្សេងទៀត៖ យុវជនសកម្ម សេវាល្អ (វីដេអូនេះ គឺជាស្នាដៃរបស់ក្រុមយុវជន និងត្រូវបានរៀបរៀងឡើង ក្រោមជំនួយហិរញ្ញវត្ថុរបស់សហភាពអឺរ៉ុប និងទីភ្នាក់ងារសហប្រតិបត្តិការអភិវឌ្ឍអន្តរជាតិស៊ុយអ៊ែត តាមរយៈអង្គការតម្លាភាពកម្ពុជា និងអង្គការអាក់សិនអេតកម្ពុជា។ រាល់ខ្លឹមសារនៅក្នុងអត្ថបទ និងវីដេអូនេះ គឺជាការទទួលខុសត្រូវរបស់ស្មេរ /ផលិតករ ហើយមិនឆ្លុះបញ្ចាំងអំពីទស្សនៈរបស់សហភាពអឺរ៉ុប និងទីភ្នាក់ងារសហប្រតិបត្តិការ អភិវឌ្ឍអន្តរជាតិស៊ុយអ៊ែតនោះទេ)	ដោយ៖ ព្រំ វិសាល យុវជនឃុំអន្លង់ត្នោត
លោក Mamic វ័យ៤៩ឆ្នាំ ត្រូវបានផ្តន្ទាទោសដាក់ពន្ធនាគាររួមជាមួយបងប្រុសលោក Zdravko តាំងពីឆ្នាំ ២០១៨។ បើទោះបីជាតុលាការកំពូលរបស់ប្រទេសក្រូអាស៊ីបន្ធូរបន្ថយទោសលោក Mamic ចំនួន៣ខែក្តី ប៉ុន្តែបុរសសញ្ជាតិក្រូអាស៊ីរូបនេះនៅតែត្រូវជាប់ពន្ធនាគារដល់ទៅ ៤ឆ្នាំ ៨ខែទៀតឯណោះ។ លោក Zdravko បងប្រុសរបស់ Mamic ជាអតីតអនុប្រធានសហព័ន្ធកីឡាបាល់ទាត់ក្រូអាស៊ី (CFF) ដែលបានភៀសខ្លួនទៅកាន់ប្រទេសជិតខាងបូស្ន៊ី នៅមុនការផ្តន្ទាទោសនៅឆ្នាំ ២០១៨ ត្រូវបានកាត់ទោសឱ្យជាប់ពន្ធនាគាររយៈពេល ៦ឆ្នាំ ៦ខែ ក្រោយតុលាការកំពូលសម្រេចក្តីនៅថ្ងៃទី១៥ ខែមីនា។ នៅក្នុងសេចក្តីប្រកាសមួយនៅលើវេបសាយផ្លូវការបស់ក្លិប Dinamo Zagreb លោក Mamic បានសរសេរថា៖« ទោះបីខ្ញុំមិនមានអារម្មណ៍ថាមានកំហុសក៏ដោយ ខ្ញុំបានលាលែងពីតំណែងដូចអ្វីដែលខ្ញុំបាននិយាយថាខ្ញុំនឹងធ្វើវា ប្រសិនបើខ្ញុំពិតជាត្រូវបានកាត់ទោស។ ខ្ញុំសូមជូនពរឱ្យក្លឹបមានសំណាងល្អ»។ លើសពីនេះទៀតតុលាការកំពូលក្រូអាស៊ី បានកាត់ទោស អតីតប្រធានក្លិប Dinamo Zagreb លោក Damir Vrbanovic និងអធិការពន្ធលោក Milan Pernar ផងដែរ។ លោក Vrbanovic, Pernar និងបងប្អូនប្រុសរបស់ Mamic ត្រូវបានចោទប្រកាន់ពីបទកិបកេងប្រាក់ ១៣លានផោន (១៨លានដុល្លារអាមេរិក) តាមរយៈការផ្ទេរប្រាក់ពីក្លិបកំពូលរបស់ក្រូអាស៊ីមួយនេះ និងការគេចពន្ធដែលមានតម្លៃជាង២លានដុល្លារទៀត។ Dinamo Zagreb នឹងត្រូវធ្វើដំណើរទៅជួប Tottenham Hotspurs ក្នុងជំនួបជើងទី២ វគ្គ ១៦ ក្រុមចុងក្រោយនៃពានរង្វាន់ Europa League នៅរាត្រីថ្ងៃទី១៨ ខែមីនា។ កាលពីជើងទី១ Spurs បានយកឈ្នះ Dinamo Zagreb ក្នុងលទ្ធផល ២-០ រួចមកហើយ៕	លោក Zoran Mamic បានលាលែងពីតំណែងជាអ្នកចាត់ការទូទៅក្រុម Dinamo Zagreb បន្ទាប់ពីលោកត្រូវតុលាការកំពូលក្រូអាស៊ីកាត់ទោសឱ្យជាប់ពន្ធនាគារ ពីបទឆបោក និងកិបកេងប្រាក់។
ក្នុងកិច្ចសម្ភាសន៍ជាមួយសារព័ត៌មានថ្មីៗ លោក ចាត ស៊ីនាង ថ្លែងថា ពលរដ្ឋទាំង៩នាក់ ដែលបញ្ជូនទៅឃុំនៅពន្ធនាគារកាលពីថ្ងៃទី១៤កញ្ញា ត្រូវបានដោះលែងវិញ។ ប៉ុន្តែលោកមិនបានដឹងពីមូលហេតុនៃការដោះលែងឡើយ។ «យើងដោះលែងល្ងាចមិញ(នៅថ្ងៃទី២០កញ្ញា) ខ្ញុំអត់ដឹងមូលហេតុអ្វីទេ ដឹងតែគេឲ្យឃុំគឺឃុំ គេឲ្យដោះលែងគឺដោះលែង»។ នេះបើតាមការលើកឡើងរបស់ប្រធានពន្ធនាគារខេត្តកណ្ដាល ដោយស្នើឲ្យសាកសួរទៅខាងតុលាការខេត្តកណ្ដាលវិញជុំវិញករណីនេះ។ ពាក់ព័ន្ធនឹងការដោះលែងពលរដ្ឋទាំង៩នាក់នេះ សារព័ត៌មានថ្មីមិនអាចទាក់ទងសុំព័ត៌មានលម្អិតពី អភិបាលខេត្តកណ្ដាល លោក គង់ សោភ័ណ្ឌ បានឡើយ ដោយលោកឆ្លើយយ៉ាងខ្លីថា ជាប់ប្រជុំ។ ចំណែកស្នងការខេត្ត លោក ឈឿន សុចិត្ត និងអ្នកនាំពាក្យតុលាការខេត្តកណ្ដាល លោក សូ សារិន មិនលើកទូរស័ព្ទ។ រីឯ លោក អ៊ូច សៅវឿន អភិបាលស្រុកកណ្ដាលស្ទឹង ឆ្លើយដោយសម្ដីខ្លាំងថា៖ «ដោះលែងហើយសួរមូលហេតុទៀត» ហើយលោកក៏ចុចផ្ដាច់ទូរស័ព្ទ។ កាលពីថ្ងៃទី១២ កញ្ញា ពលរដ្ឋ៣០នាក់ ត្រូវបានសមត្ថកិច្ចឃាត់ខ្លួន ដោយសារផ្ទុះហិង្សាជាមួយសមត្ថកិច្ច ប៉ុន្តែត្រូវបានដោះលែងវិញ២១នាក់។ ចំណែក៩នាក់ទៀត គឺបានបញ្ជូនទៅឃុំខ្លួន នៅពន្ធនាគារខេត្តកណ្ដាល កាលថ្ងៃទី១៤ កញ្ញា។ ជម្លោះដីធ្លីរវាងក្រុមហ៊ុន OCIC និងពលរដ្ឋ ប្រមាណ៣៣០គ្រួសារ នៅស្រុកកណ្ដាលស្ទឹង ខេត្តកណ្ដាល បានអូសបន្លាយប្រមាណ៣ឆ្នាំមកហើយ ដោយសារមិនត្រូវរ៉ូវគ្នា លើតម្លៃដីនេះ។ ភាគីក្រុមហ៊ុន បានផ្ដល់តម្លៃដី៨ដុល្លារក្នុងមួយម៉ែត្រការ៉េ ខណៈពលរដ្ឋទាមទារតាមទីផ្សារ ពី៦០ ទៅ៧០ដុល្លារ។ ក្រុមហ៊ុន OCIC បានបោះទុនវិនិយោគ លើគម្រោងព្រលានយន្តហោះថ្មីនេះ ក្នុងទឹកប្រាក់ ១,៥០០លានដុល្លារ លើផ្ទៃដី ២,៦០០ហិកតា ដោយគ្រោងបញ្ចប់ការសាងសង់ នៅឆ្នាំ២០២៣៕ អត្ថបទទាក់ទង គ្រួសារអ្នកជាប់ឃុំ នៃវិវាទដីធ្លីគម្រោងព្រលានយន្តហោះថ្មី ទទូចឲ្យសម្ដេច ហ៊ុន សែន ជួយដោះស្រាយ	ភ្នំពេញ៖ ពលរដ្ឋ៩នាក់ ដែលត្រូវកងកម្លាំងបញ្ជូនខ្លួនទៅឃុំនៅពន្ធនាគារ ត្រូវបានដោះលែងវិញហើយ កាលពីល្ងាចថ្ងៃទី២០កញ្ញា។ នេះបើតាមប្រធានពន្ធនាគារខេត្តកណ្ដាល លោក ចាត ស៊ីនាង។
រដ្ឋាភិបាលក្រុងញូវដេលី ជាលើកដំបូងគ្រោងបង្កើតភ្លៀង ដើម្បីព្យាយាមកែលម្អគុណភាពខ្យល់ នៅក្នុងរដ្ឋធានី ដែលបំពុលបំផុតរបស់ពិភពលោក ត្រូវបានគ្របដណ្តប់ដោយអ័ព្ទ កាលពីសប្តាហ៍មុន។ ប្រឈមមុខនឹងស្ថានភាពបំពុលបរិយាកាសដ៏ធ្ងន់ធ្ងរ នាពេលបច្ចុប្បន្ននេះ រដ្ឋាភិបាលនៃរដ្ឋធានីញូវដែលី បានបញ្ជាឱ្យសាលារៀនទាំងអស់ បញ្ឈប់សកម្មភាពសាងសង់ និងបានប្រកាសថា នឹងដាក់កំហិតលើយានជំនិះមួយចំនួន។ លោក Gopal Rai រដ្ឋមន្រ្តីក្រសួងបរិស្ថាននៅថ្ងៃទី ៨ ខែវិច្ឆិកា បាននិយាយថា អាជ្ញាធរក្នុងតំបន់នឹងព្យាយាមបង្កជាភ្លៀងសិប្បនិម្មិត តាមរយៈការបណ្ដុះដុំពពកក្នុងខែវិច្ឆិកា ក្នុងកិច្ចខិតខំប្រឹងប្រែង ដើម្បីប្រយុទ្ធប្រឆាំងនឹងការបំពុលខ្យល់នៅក្នុងទីក្រុង។ នៅក្នុងកិច្ចប្រជុំនាពេលថ្មីៗនេះ អ្នកវិទ្យាសាស្ត្រមកពីវិទ្យាស្ថានបច្ចេកវិទ្យាឥណ្ឌា Kanpur បានបញ្ជាក់ទៅកាន់លោក Gopal Rai ថា ការបណ្ដុះពពកអាចធ្វើទៅបានលុះត្រាតែមានពពក ឬសំណើមនៅក្នុងបរិយាកាស។ អ្នកជំនាញព្យាករថាស្ថានភាពបែបនេះអាចនឹងលេចឡើងនៅថ្ងៃទី ២០-២១ ខែវិច្ឆិកា។ សន្ទស្សន៍គុណភាពខ្យល់របស់ទីក្រុងញូវដេលីត្រូវបានកត់ត្រានៅកម្រិតជាង ៣២០ នៅព្រឹកព្រលឹមថ្ងៃទី៨ ខែវិច្ឆិកា ជាកម្រិតមួយដែលក្រុមហ៊ុនស្វីស IQAir ចាត់ថ្នាក់ថាជាគ្រោះថ្នាក់ មុនពេលធ្លាក់ចុះមកដល់កម្រិត ២៩៤។ រដ្ឋាភិបាលរដ្ឋធានីញូវដែលីបានប្រកាសនឹងបិទសាលារដ្ឋ និងឯកជនទាំងអស់ចាប់ពីថ្ងៃទី៩ ដល់ទី១៨ ខែវិច្ឆិកាសម្រាប់ការសម្រាករដូវរងាលឿនជាងការរំពឹងទុកដែលជាធម្មតាធ្វើនៅខែមករា ។ ដោយសារគុណភាពខ្យល់កាន់តែអាក្រក់កាលពីសប្តាហ៍មុន តុលាការកំពូលឥណ្ឌា កាលពីថ្ងៃទី៧ ខែវិច្ឆិកាបានបញ្ជាឱ្យរដ្ឋជុំវិញទីក្រុងញូវដេលីបញ្ឈប់កសិករពីការដុតកាកសំណល់កសិកម្ម៕	រដ្ឋាភិបាលក្រុងញូវដេលី គ្រោងបង្កើតភ្លៀងសិប្បនិម្មិត តាមរយៈការបណ្ដុះដុំពពក នៅខែវិច្ឆិកានេះ ដែលជាកិច្ចប្រឹងប្រែងមួយ ដើម្បីប្រយុទ្ធប្រឆាំងនឹងការបំពុលខ្យល់ធ្ងន់ធ្ងរនៅក្នុងទីក្រុង។
នៅក្នុងសេចក្តីថ្លែងការណ៍នៅថ្ងៃទី ៦ ខែមេសា លើវេបសាយនៃរដ្ឋាភិបាលតំបន់ស៊ីងជាំង លោក Shirzat Bawudun អតីតប្រធាននាយកដ្ឋានយុត្តិធម៌តំបន់ស៊ីងជាំង ត្រូវបានតុលាការកាត់ទោសប្រហារជីវិត ប៉ុន្តែទោសនេះ ត្រូវពន្យារការអនុវត្តពីរឆ្នាំ។ លោក Bawudun ត្រូវជាប់ទោសពី «បទបំបែកទឹកដី» ព្រោះបានចូលរួមជាសម្ងាត់ជាមួយក្រុមភេរវករ ទទួលសំណូក និងប្រព្រឹត្តសកម្មភាពផ្សេងៗទាក់ទិននឹងសកម្មភាពផ្តាច់ទឹកដី។ បុរសរូបនេះបានទទួលសំណូកចំនួន ១,៧លានដុល្លារ។ លោក Wang Langtao អនុប្រធានតុលាការប្រជាជនជាន់ខ្ពស់តំបន់ស៊ីនជាំង អះអាងថា លោក Bawudun ត្រូវបានរកឃើញចូលរួមជាមួយចលនា East Turkestan ជាក្រុមភេរវករ ក្នុងបញ្ជីខ្មៅដោយអង្គការសហប្រជាជាតិ (UN)។ ជាមួយគ្នានេះ អតីតប្រធាននាយករដ្ឋយុត្តិធម៌រូបនេះ ក៏ត្រូវជាប់ចោទផ្តល់ព័ត៌មានមួយចំនួនទៅឱ្យកម្លាំងបរទេស និងអនុវត្តសកម្មភាពសាសនាខុសច្បាប់នៅក្នុងអាពាហ៍ពិពាហ៍កូនស្រីរបស់ខ្លួន។ នេះបើតាមការចុះផ្សាយរបស់ទីភ្នាក់ងារព័ត៌មាន Xinhua។ ក្រុម East Turkestan នេះ ត្រូវបានអាមេរិក លុបឈ្មោះចេញពីបញ្ជីខ្មៅរបស់ខ្លួនហើយ កាលពីខែវិច្ឆិកា ឆ្នាំ២០២០ ដោយសារគ្មានភស្តុតាងក្រុមមួយនេះ នៅតែមានវត្តមាន។ អតីតមន្រ្តីប្រចាំស៊ីនជាំងម្នាក់ទៀតឈ្មោះ Sattar Sawut ក៏ត្រូវកាត់ទោសប្រហារជីវិតដែរ។ លោក Sawut ដែលជាអតីតប្រធាននាយកដ្ឋានអប់រំនៅក្នុងតំបន់ ត្រូវចោទទាក់ទិននឹងបទឧក្រិដ្ឋផ្តាច់ទឹកដី និងទទួលសំណូក។ តុលាការអះអាងថា លោកបានទទួលសំណូកចំនួន ២,៣លានដុល្លារ។ ទោសប្រហារជីវិតរបស់លោក ក៏ត្រូវពន្យារការអនុវត្តរយៈពេល ពីរឆ្នាំផងដែរ។ បើតាមតុលាការតំបន់ស៊ីងជាំង លោក Sawut បានបោះពុម្ភ សៀវភៅដែលសរសេរពីចលនាផ្តាច់ទឹកដីរបស់ជនជាតិភាគតិច ហិង្សា ភេរវកម្ម និងសាសនាជ្រុលនិយមទៅជាភាសាជនជាតិភាគតិច។ លោកបានបោះពុម្ភសៀវភៅបែបនេះ សម្រាប់សាលាបឋម និងអនុវិទ្យាល័យ តាំងពីឆ្នាំ២០០២ មក។ តុលាការស៊ីនជាំងអះអាងថា សៀវភៅបែបនេះ ធ្វើឱ្យមនុស្សមួយចំនួនចូលរួមវាយប្រហារនៅក្នុងទីក្រុង Urumqi នៅក្នុងឆ្នាំ២០០៩ ដែលបង្កឱ្យមានមនុស្សស្លាប់យ៉ាងហោចណាស់ ២០០នាក់។ ក្នុងរយៈពេល ២ឆ្នាំនេះ ប្រសិនបើអ្នកទាំងពីរ មិនត្រូវបានអាជ្ញាធររកឃើញមានភស្តុតាងផ្សេងពាក់ព័ន្ធនឹងបទល្មើសទាក់ទិននឹងការផ្តាច់ទឹកដី ហើយធ្វើសកម្មភាពល្អវិញ តុលាការ អាចសម្រាលទោសប្រហារជីវិតទៅជាទោសជាប់ពន្ធនាគារមួយជីវិតវិញុ។ អ្នកទាំងពីរក៏បានសារភាពកំហុសរបស់ខ្លួនដែរ និងអះអាងថា នឹងមិនដាក់ពាក្យបណ្តឹងតទៅតុលាការឧទ្ធរណ៍ឡើយ។ នៅក្នុងឆ្នាំ២០១៤ ចិនបានដាក់ពន្ធនាគារ លោក Ilham Tohti ដែលជាសេដ្ឋកិច្ចវិទូ ឱ្យជាប់ពិន្ធនាគារអស់មួយជីវិត ពាក់បទចោទទាក់ទិននឹងការផ្តាច់ទឹកដីផងដែរ។ កន្លងមកសហគមន៍អន្តរជាតិ និងក្រុមសិទ្ធិមនុស្ស បានចោទថា ចិនឃុំខ្លួនជនជាតិភាគតិចវីហ្គ័រ និងជនជាតិមូស្លីមផ្សេងទៀត យ៉ាងហោចណាស់ ១លាននាក់ នៅក្នុងមណ្ឌលកែប្រែឡើងវិញជាច្រើនកន្លែង។ ថ្មីៗនេះ ចិន និងប្រទេសលោកខាងលិច ដូចជាសហភាពអឺរ៉ុប អាមេរិកជាដើម បានដាក់ទណ្ឌកម្មគ្នាទៅវិញទៅមកជុំវិញបញ្ហាខាងលើ។ អាមេរិក ថែមទាំងអះអាងថា ចិនរំលោភសិទ្ធិមនុស្ស និងប្រព្រឹត្តអំពើប្រល័យពូជសាសន៍នៅក្នុងតំបន់ស៊ីងជាំង ខណៈចិនអះអាងថា ចំណាត់ការរបស់ខ្លួន គ្រាន់តែជាការទប់ស្កាត់ និងប្រឆាំងគំនិតភេរវកម្មប៉ុណ្ណោះ៕	អតីតមន្រ្តីរដ្ឋាភិបាលចិនពីនាក់ដែលជាជនជាតិវីហ្គ័រនៅតំបន់ស៊ីនជាំង ត្រូវបានកាត់ទោសប្រហារជីវិត ក្រោយត្រូវចោទពីបទប្រព្រឹត្តសកម្មភាពផ្តាច់ទឹកដី។ នេះបើតាមការអះអាងរបស់តុលារការចិន។ ការកាត់ទោសនេះ ធ្វើឡើងស្របពេលចិន កំពុងរងការចោទពីសហគមន៍អន្តរជាតិ ជុំវិញការធ្វើទុក្ខបុកម្នេញលើជនជាតិភាគតិចមូស្លីមវីហ្គ័រ។
ម៉ូតូអគ្គិសនី មានភាពសំខាន់ក្នុងការប្រើថាមពលស្អាត ទៅកាន់វិស័យដឹកជញ្ជូន។ វាផ្តល់ថាមពលដល់យានយន្ត ដោយជំនួសការប្រើឥន្ធនៈមកជាការប្រើអគ្គិសនីជាប្រភពថាមពលសម្រាប់យានយន្ត។ ម៉ូតូអគ្គិសនី មិនត្រឹមតែជួយសន្សំសំចៃក្នុងការចំណាយប៉ុណ្ណោះទេ វាថែមទាំងមិនប៉ះពាល់ដល់បរិស្ថានផងដែរ។ កម្មវិធីនេះមានការអញ្ជើញជាគណធិបតីពី លោក គីម ហុងជូ អគ្គនាយកប្រតិបត្តិនៃធនាគារ អ៊ូរី និងគណៈគ្រប់គ្រងជាន់ខ្ពស់ ព្រមទាំងបុគ្គលិកផងដែរ។ ដោយឡែកពីក្រុមហ៊ុន វែរីវើដស៍ មានការចូលរួមជាតំណាង ពីលោក គីម សុងអ៊ូ ដែលជាអគ្គនាយកប្រតិបត្តិ និងបុគ្គលិកផងដែរ។ ពិធីនេះ ត្រូវបានប្រារព្ធនៅ ទីស្នាក់ការកណ្តាលធនាគារ អ៊ូរី នៅ រាជធានីភ្នំពេញ។ ថ្លែងនៅក្នុងពិធី លោក គីម ហុងជូ បាននិយាយថា ធនាគារ អ៊ូរី (ខេមបូឌា) តែងតែខិតខំស្វែងរកនូវដំណោះស្រាយផ្នែកហិរញ្ញវត្ថុ ដែលអាចឆ្លើយតបទៅនឹងតម្រូវការរបស់ប្រជាជនកម្ពុជា ក្រោមពាក្យស្លោក ធនាគារដែលរីកចម្រើនជាមួយនឹងប្រជាជនកម្ពុជា។ តាមរយៈការចុះអនុស្សរណៈយោគយល់ ជាមួយក្រុមហ៊ុនវែរីវើដស៍, ធនាគារ អ៊ូរី (ខេមបូឌា) មានសេចក្តីសោមនស្សរីករាយក្នុងការផ្តល់កន្លែងសាកថ្ម ដើម្បីផ្តល់ភាពងាយស្រួលបន្ថែមទៀតដល់អតិថិជន ដែលចង់ប្រើប្រាស់ម៉ូតូអគ្គិសនី។ នាពេលខាងមុខ ស្ថាប័នទំាំងពីរ ក៏នឹងបន្តសហការជាមួយគ្នាសម្រាប់សេវាកម្មផ្សេងៗទៀតផងដែរ។ លោកបន្តទៀតថា ការចុះអនុស្សរណៈយោគយល់នេះមានគោលបំណង គាំទ្រដល់សកម្មភាព ESG (បរិស្ថាន សង្គម និងអភិបាលកិច្ច) ដើម្បីឆ្លើយតបទៅនឹងវិបត្តិនៃការកើនឡើងកម្ដៅផែនដី។ យើងសង្ឃឹមយ៉ាងមុតមាំថា ការចុះអនុស្សរណៈយោគយល់នេះ នឹងអាចផ្ដល់ការគាំទ្រកាន់តែប្រសើរឡើងសម្រាប់បរិស្ថាន និងសង្គមរបស់ប្រទេសកម្ពុជា។ ជាមួយគ្នានេះដែរ តាមរយៈការគាំទ្រនេះ ធនាគារ អ៊ូរី (ខេមបូឌា) នឹងបន្ដរីកចម្រើនជាមួយប្រជាជនកម្ពុជាប្រកបដោយភាពរឹងមំា និងចីរភាព។ លោក គីម សុងអ៊ូ ជាអ្នកតំណាងឲ្យក្រុមហ៊ុន វែរីវើដស៍ បានបញ្ជាក់ថា ក្រុមហ៊ុន វែរីវើដស៍ កំពុងធ្វើការលើការកសាងនូវប្រព័ន្ធអេកូឡូស៊ីនៃយានយន្តអគ្គិសនី ដែលយើងទាំងអស់គ្នានៅក្នុងប្រទេសកម្ពុជា អាចចូលរួមយ៉ាងសកម្មក្នុងការឆ្លើយតបទៅនឹងបញ្ហាបម្រែបម្រួលអាកាសធាតុ។ ដោយសហការជាមួយនឹងធនាគារ អ៊ូរី ការកសាងនូវហេដ្ឋារចនាសម្ព័ន្ធសម្រាប់សាកថ្មយានយន្តអគ្គិសនី នឹងបន្ដកើនច្រើនកន្លែងទៀតនៅទូទំាងប្រទេសកម្ពុជា ដោយចាប់ផ្ដើមនៅក្រុងសៀមរាប និងក្រុងភ្នំពេញ។ លើសពីនេះ ក្រុមហ៊ុន វែរីវើដស៍ ក៏កំពុងរៀបចំវេទិកានៃវប្បធម៌ ដែលគ្មានការសាយភាយឧស្ម័នកាបូនឌីអុកស៊ីត ដើម្បីឲ្យប្រជាជន អាចចូលរួមយ៉ាងសកម្មជាមួយនឹងយើងផងដែរ។ ហើយវាពិតជារឿងដ៏គួរឲ្យសោមនស្សរីករាយខ្លំាងណាស់ ដែលធនាគារ អ៊ូរី នឹងក្លាយជាចំណែកមួយនៃកិច្ចការទំាងនេះជាមួយយើង។ យោងតាមកម្មវិធីអភិវឌ្ឍន៍សហប្រជាជាតិ ប្រចំាកម្ពុជា (UNDP Cambodia) បានបញ្ជាក់ថា រដ្ឋាភិបាលកម្ពុជា បានបញ្ចូលយានយន្ដអគ្គិសនី (EV) ទៅក្នុងគោលនយោបាយដឹកជញ្ជូនរបស់ប្រទេស ដោយផ្តោតលើទីក្រុង។ ទីក្រុងនានា ដែលមាននគរូបនីយកម្មយ៉ាងឆាប់រហ័ស ផ្តល់នូវបរិយាកាសដ៏ល្អសម្រាប់រថយន្ដអគ្គិសនី (EV) ជាមួយនឹងផ្លូវក្រាលកៅស៊ូ ប្រភពអគ្គិសនីដែលអាចទុកចិត្តបាន និងចំនួនស្ថានីយ៍សាកថ្មដែលកំពុងកើនឡើង។ យុទ្ធសាស្ត្រអព្យាក្រឹតភាពនៃការសាយភាពកាបូន រយៈពេលវែងរបស់កម្ពុជា បានដាក់ជូនអនុសញ្ញាក្របខ័ណ្ឌអង្គការសហប្រជាជាតិ ស្តីពីការប្រែប្រួលអាកាសធាតុ (UNFCCC) កាលពីខែធ្នូកន្លងទៅ រួមមានការសន្យាថានឹងមានរថយន្ត EV និងរថយន្តក្រុងចំនួន ៤០% និងម៉ូតូអគ្គិសនី ៧០% នៅឆ្នាំ ២០៥០។ អំពីធនាគារ អ៊ូរី ធនាគារ អ៊ូរី មានសមិទ្ធផលសំខាន់ៗជាច្រើននៅក្នុងប្រទេសកម្ពុជា ក្នុងរយៈពេល ៣០ ឆ្នាំមកនេះ។ ជាមួយនឹងការចាប់ផ្តើមកម្មវិធីផ្តល់មូលនិធិ ក្នុងឆ្នាំ១៩៩០ និងទទួលបានអាជ្ញាប័ណ្ណជាផ្លូវការ ដើម្បីធ្វើប្រតិបត្តិការជាគ្រឹះស្ថានមីក្រូហិរញ្ញវត្ថុ នៅឆ្នាំ២០០៤។ បន្ទាប់មក នៅឆ្នាំ២០១១ ទទួលបានអាជ្ញាប័ណ្ណ ដើម្បីក្លាយជាគ្រឹះស្ថានមីក្រូហិរញ្ញវត្ថុទទួលប្រាក់បញ្ញើ និងក្រោយមកគួបបញ្ចូលគ្នាជាមួយ អ៊ូរីហ្វាយនែន ក្នុងឆ្នាំ២០២០ ដើម្បីពង្រីកបណ្តាញប្រតិបត្តិការឱ្យកាន់តែទូលំទូលាយ។ លើសពីនេះ ធនាគារជាតិនៃកម្ពុជា បានអនុម័តអាជ្ញាប័ណ្ណជាធនាគារពាណិជ្ជ កាលពីខែវិច្ឆិកា ឆ្នាំ២០២១ និងបានប្រកាសខ្លួនជាធនាគារពាណិជ្ជជាផ្លូវការនៅខែមករា ឆ្នាំ២០២០ ដែលអាចឱ្យធនាគារ បម្រើជូននូវផលិតផល និងសេវាកម្មនៃធនាគារពាណិជ្ជយ៉ាងទូលំទូលាយនៅទីផ្សារកម្ពុជា។ គិតត្រឹមខែកុម្ភៈ ឆ្ន17B6២០២៣ ធនាគារ អ៊ូរី មានសាខាចំនួន ១៤០ ទូទាំងប្រទេស មានបុគ្គលិកជាង ៤,២០០ នាក់ និងបម្រើអតិថិជនជាង ៤១៧ នាក់ ជាមួយនឹងទ្រព្យសកម្មសរុប១,៤ ពាន់លាន សំពៀតឥណទាន ១,១៨២ លានដុល្លារ និងសមតុល្យសន្សំប្រាក់បញ្ញើ រហូតដល់ ៣៤៥ លានដុល្លារ។ ធនាគារ អ៊ូរី ជម្រើសហិរញ្ញវត្ថុដ៏ឆ្លាតវៃរបស់អ្នក! អត្ថបទពាណិជ្ជកម្ម	កាលពីថ្ងៃទី ២៧ ខែកុម្ភៈ ឆ្នាំ២០២៣ ធនាគារ អ៊ូរី (ខេមបូឌា) ម.ក និងក្រុមហ៊ុន វែរីវើដស៍ បានចុះអនុស្សរណៈយោគយល់ ជាមួយគ្នាក្នុងការផ្តល់កន្លែងសាកថ្ម ដើម្បីផ្តល់ភាពងាយស្រួលបន្ថែមទៀត ដល់អតិថិជនដែលចង់ប្រើប្រាស់ម៉ូតូអគ្គិសនី របស់ក្រុមហ៊ុនវែរីវើដស៍ នៅតាមសាខារបស់ធនាគារ អ៊ូរី។
លោក Diego Simeone គ្រូបង្វឹកក្រុមបាល់ទាត់ Atletico Madrid ដាស់តឿនកូនក្រុមឱ្យខិតខំប្រឹងប្រែងបញ្ចេញឱ្យអស់សមត្ថភាពពេលប្រកួតតទល់ជាមួយក្រុមខ្លាំងដូចជា Manchester United។ លោកក៏ចាត់ទុកក្រុមបិសាចក្រហមជាក្រុមដ៏ល្អបំផុតមួយក្នុងពិភពលោក។ មុនជំនួបពានរង្វាន់ Champions league វគ្គ១៦ក្រុមជើងទីមួយ ១៤ប្រកួតក្នុងក្របខណ្ឌ Premier League របស់បិសាចក្រហមគឺចាញ់ទើបតែ១ប្រកួតប៉ុណ្ណោះក្រោមការគ្រប់គ្រងរបស់លោក Raft Rangnick។ ទោះជាយ៉ាងនេះក្តី ក្រោយពេលក្រុមដែលស្ថិតក្នុងក្រុងម៉ាឌ្រីដបានយកឈ្នះលើក្រុម Osasuna កាលពីថ្ងៃទី១៩ ខែកុម្ភៈ ក្នុងលទ្ធផល ៣-០ លោក Simeone ចង់ឱ្យកូនក្រុមបន្តផ្តល់មេរៀនទៅកាន់ Man UTD ដូចគ្នា។ «យើងត្រូវជួបក្រុមខ្លាំងបំផុតមួយក្នុងពិភពលោក។ ចាប់តាំងគ្រូបង្វឹកថ្មីមកដឹកនាំគាត់បាននាំឱ្យក្រុមបិសាចក្រហមនៅ សាមគ្គីភាព ការងារជាក្រុម ការប្តេជ្ញាចិត្ត។ ការប្រកួតលើកនេះជាការប្រកួតដ៏ពិបាកបំផុតមួយសម្រាប់ Atletico Madrid របស់យើង។»លោក Simeone និយាយបែបនេះក្នុងសន្និសីទកាសែតមុនការប្រកួត។ សម្រាប់ Atletico Madrid ១២ប្រកួតក្នុងពានរង្វាន់ Champions League ទល់នឹងក្រុមដែលមកពីអង់គ្លេស ឈ្នះ៤ប្រកួត ស្មើ៦ប្រកួត និងចាញ់២ប្រកួតចុងក្រោយ ក្រោមថ្វីជើងក្រុម Liverpool។ ចំណែកការប្រកួតពានរង្វាន់ Champions League មួយគូទៀតរវាងក្រុម Benfica របស់ព័រទុយហ្គល់នឹងត្រូវទទួលស្វាគមន៍ក្រុមភ្ញៀវ Ajax Amsterdam ជើងខ្លាំងរបស់ប្រទេសហូឡង់នាកីឡដ្ឋាន Estadio da Luz វេលាម៉ោង ៣ រំលងអាធ្រាត្រ(ម៉ោងនៅកម្ពុជា) ឈានចូលថ្ងៃទី២៤ ខែកុម្ភៈ៕	ក្រុម Atletico Madrid នឹងត្រូវទទួលស្វាគមន៍ក្រុមភ្ញៀវបិសាចក្រហម Manchester United ក្នុងពានរង្វាន់ UEFA Champions League វគ្គ១៦ក្រុមជើងទីមួយនាកីឡដ្ឋាន Wanda Metropolitano វេលាម៉ោង៣ យប់ឈានចូលថ្ងៃទី២៤ខែកុម្ភៈ។
តួលេខអ្នកស្លាប់របស់ពិភពលោក ដោយសារCOVID-19 គិតត្រឹមព្រឹក ថ្ងៃទី២៦ ខែកញ្ញា មានចំនួន ៩៩៣៤៦៣នាក់ ខណៈករណីឆ្លងបានកើនដល់ជិត ៣៣លានករណី និងសះស្បើយជាង២៤លានករណី។ នេះបើតាមវេបសាយ Worldometer។ ទាក់ទិននឹងករណីអ្នកស្លាប់កើនជិត ១លាននាក់បែបនេះ អង្គការសុខភាពពិភពលោក បានព្រមានថា ចំនួនអ្នកស្លាប់អាចនឹងកើនឡើងទ្វេដង មុនពេលរកឃើញវ៉ាក់សាំង COVID-19។ តាមការវាយតម្លៃ របស់លោក Mike Ryan ប្រធានកម្មវិធីអាសន្នរបស់WHO «ទាល់តែយើងជួយទប់ស្កាត់ទាំងអស់គ្នា បើមិនដូច្នោះទេ ករណីស្លាប់ចំនួន ២លានករណី គឺមិនមែនជាការស្រមៃទេ ប៉ុន្តែវាទំនងនឹងកើតឡើង»។ ក្នុងសន្និសីទសារព័ត៌មាននៅថ្ងៃទី២៥ ខែកញ្ញាដដែលនេះ លោកវេជ្ជបណ្ឌិត Ryan បានព្រមានថា ពិភពលោក មិនទាន់ដើរចេញពីផលវិបាក ដែលបង្កដោយCOVID-19 នៅឡើយទេ ជាពិសេសគឺតំបន់អាហ្រ្វិក ដែលកំពុងស្ថិតក្នុងស្ថានភាពរងគ្រោះ។ ទន្ទឹមគ្នានេះ ប្រធានកម្មវិធីអាសន្នរូបនេះ ក៏បានទទូចឲ្យពិភពលោក កុំដាក់កំហុសតែទៅលើយុវជន ដែលមួយរយៈចុងក្រោយនេះ មានអត្រាឆ្លងកើនឡើងខ្លាំង ឬជាប្រភពចម្លង។ ផ្ទុយទៅវិញ ករណីឆ្លងCOVID-19 មិនមែនត្រឹមតែចម្លងមកពីក្រុមយុវជនទេ ប៉ុន្តែគឺមនុស្សគ្រប់វ័យ តាមរយៈការជួបប្រជុំគ្នា និងមិនមានវិធានការការពារត្រឹមត្រូវ។ នេះបើតាមការចុះផ្សាយរបស់ទីភ្នាក់ងារព័ត៌មាន Reuters។ ក្រៅពីបញ្ហាខាងលើ WHO ក៏បានលើកឡើងពីការពិភាក្សា និងការបញ្ចុះបញ្ចូលឲ្យចិនចូលរួម ក្នុងកម្មវិធី COVIX ដែលជាកម្មវិធីមួយ បង្កើតឡើង ដើម្បីធានាពីការទទួលបានវ៉ាក់សាំងCOVID-19 ស្មើៗគ្នាទៅតាមបណ្តាប្រទេសចូលរួមក្នុងកម្មវិធីនេះ៕	អង្គការសុខភាពពិភពលោក(WHO) នៅថ្ងៃទី២៥ ខែកញ្ញា បានព្រមានពិភពលោកថា ករណីស្លាប់ដោយសារCOVID-19 អាចនឹងកើនដល់២លានករណី ឬលើសពីនេះ បើសិនបើមិនមានវិធានការត្រឹមត្រូវ ដើម្បីទប់ស្កាត់។ ការព្រមានរបស់WHO ធ្វើឡើងបន្ទាប់ពីអ្នកស្លាប់ដោយសារCOVID-19 បានកើនឡើងជិត ១លាននាក់។
អ្នកស្រាវជ្រាវម្នាក់មកពី British Medical Acupuncture Society យល់ថា ម្ជុលវិទ្យាសាស្ត្រគឺជាវិធីព្យាបាលមួយផ្សេងទៀត ដែលមានប្រសិទ្ធភាព ហើយក៏កំពុងតែស្ថិតក្នុងការស្រាវជ្រាវដែរ ដោយសារតែវាកង្វះនូវការចាប់អារម្មណ៍ ខាងការផ្សព្វផ្សាយ។ យ៉ាងណាមិញ អ្នកស្រាវជ្រាវពីរនាក់ មកពីសាកលវិទ្យាល័យ Southern Denmark បាននិយាយថា វាមិនមានអំណះអំណាងគ្រប់គ្រាន់ ទាក់ទងនឹងអត្ថប្រយោជន៍ខាងជំងឺទេ ដូច្នេះហើយការប្រឈមមុខធ្ងន់ធ្ងរ នៃការព្យាបាលដោយម្ជុលវិទ្យាសាស្ត្រ និងតម្លៃសេវាកម្មសុខភាព គឺមិនអាចយល់ថាត្រឹមត្រូវបានឡើយ។ និយាយឲ្យខ្លីទៅគឺថា អត្ថប្រយោជន៍នៃការចាក់ម្ជុលវិទ្យាសាស្ត្រ គឺមានហើយ តែវានៅមិនទាន់គ្រប់គ្រាន់នៅឡើយទេ។ វាក៏មានការបារម្ភជាច្រើន ទៅលើឥទ្ធិពលវិជ្ជមាន ដែលត្រូវបានរកឃើញក្នុងការស្រាវជ្រាវ ទាក់ទងនឹងម្ជុលវិទ្យាសាស្ត្រនោះ គឺតិចតួចបំផុត។ អ្នកចូលរួមសិក្សាដឹងថា នៅពេលណាពួកគេនឹងត្រូវព្យាបាលដោយប្រើម្ជុលវិទ្យាសាស្ត្រនេះ។ ជាមួយគ្នានេះដែរ ការសិក្សាស្រាវជ្រាវមួយចំនួនតូច បានប្រៀបធៀបវិធីព្យាបាលដោយប្រើម្ជុលវិទ្យាសាស្ត្រ ជាមួយនឹងការថែទាំសុខភាពធម្មតា ឬដំណើរការវេជ្ជសាស្ត្រផ្សេងៗទៀត។ ការព្យាបាលដោយប្រើម្ជុលវិទ្យាសាស្ត្រ សម្រាប់ការឈឺចង្កេះ ត្រូវបានគេដកចេញ ពីក្បួនណែនាំរបស់ NICE ហើយកាលពីគេធ្វើបច្ចុប្បន្នភាពឡើងវិញ ក្នុងឆ្នាំ២០១៦មកម្ល៉េះ ដោយសារតែវាមិនមានអំណះអំណាងណាមួយ ដែលគួរឲ្យទុកចិត្តថា ល្អជាងការប្រើម្ជុលចាក់ថ្នាំ។ យ៉ាងណាមិញ ក្បួនណែនាំរបស់ NICE នៅតែណែនាំការចាក់ម្ជុលវិទ្យាសាស្ត្រ សម្រាប់អាការឈឺក្បាល បែបតឹងរ៉ាំរ៉ៃ និងប្រកាំង៕ ត្រួតពិនិត្យដោយ www.health.com.kh	សេចក្តីរាយការណ៍ពីសារព័ត៌មាន Mail Online បានឲ្យដឹងថា NHS បានចំណាយលុយ២៥លានផោនជារៀងរាល់ឆ្នាំ ទៅលើការចាក់ម្ជុរវិទ្យាសាស្ត្រ ថ្វីបើអ្នកវិទ្យាសាស្ត្រជាច្រើននិយាយថា វាមិនមានអំណះអំណាងគ្រប់គ្រាន់ បញ្ជាក់ថាអាចទប់ស្កាត់ការឈឺចាប់បានក៏ដោយ។ រឿងនេះគឺជាការតស៊ូមតិមួយ ដែលបានមកពីការគំនិតពីរផ្សេងៗគ្នា ដោយមួយគាំទ្រទៅលើប្រសិទ្ធភាពម្ជុលវិទ្យាសាស្ត្រ និងមួយទៀតមិនគាំទ្រ។
សន្ទទស្សន៍ Global Retirement Index ផ្តោតលើការកត្តាផ្សេងៗ រួមមាន ថ្លៃរស់នៅ អាហារ សេវាសុខាភិបាល ភាពងាយស្រួលនៃទិដ្ឋាការ ការកម្សាន្ត អាកាសធាតុ អភិបាលកិច្ច អ្វីដែលត្រូវធ្វើ ប្រពៃណី វប្បធម៌ រួមទាំងឱកាសផ្សេងៗ។ ប៉ាណាម៉ា ជាប្រទេសនាំមុខគេលើពិភពលោកសម្រាប់អ្នកចូលនិវត្តន៍ (The Worlds Best Places to Retire in 2022) ដោយនាំមុខ ប៉ាណាម៉ា កូស្តារីកា ម៉ិកស៊ិក ព័រទុយហ្កាល់ អេក្វាឌ័រ កូឡុំប៊ី បារាំង ម៉ាល់ត៍ អេស្ប៉ាញ និងអ៊ុយរូហ្កាយ។ រូបផ្ដល់ដោយ រដ្ឋបាលខេត្តសៀមរាប ថៃស្ថិតនៅចំណាត់ថ្នាក់ទី១១លើពិភពលោក និងខ្ពស់ជាងគេនៅអាស៊ី។ កម្ពុជាឈរនៅលំដាប់ទី១៤ បន្ទាប់ពីអៀរឡង់ និងប៉េរូ ហើយនាំមុខប្រទេស/តំបន់១១ទៀត។ បណ្តាប្រទេស/តំបន់ដែលឈរនៅលេខរៀងបន្ទាប់កម្ពុជា មាន ម៉ាឡេស៊ី, កោះបាលី (ឥណ្ឌូណេស៊ី), ស្រីលង្កា, វៀតណាម, អ៊ីតាលី, បេលីស, កោះ Roatan (ហុងឌូរ៉ាស), សាធារណរដ្ឋដូមិនិក, ក្រូអាស៊ី, បូលីវី និងនីហ្គារ៉ាហ្គោ។ កាលពីខែ សីហា ឆ្នាំ២០២១ គេហទំព័រ Touropia បានវាយតម្លៃតំបន់អង្គរវត្ត ក្នុងខេត្តសៀមរាប ទទួលបានចំណាត់ថ្នាក់លេខ១ ក្នុងចំណោមទីតាំងចំនួន២៩ អាស៊ីអាគ្នេយ៍។ មូលហេតុដែល Touropia ជ្រើសរើសរមណីយដ្ឋានអង្គរ ជាគោលដៅទីមួយ ព្រោះតំបន់អង្គរ ជាទីក្រុងវប្បធម៌ ដ៏ចំណាស់មួយ ក្នុងតំបន់អាស៊ីអាគ្នេយ៍។ តំបន់អង្គរ មានប្រាសាទបុរាណធំៗ ដូចជា ប្រាសាទបាយ័ន ប្រាសាទអង្គរតូច ជាដើម៕	កម្ពុជាជាប់ចំណាត់ថ្នាក់លេខ២ នៅអាស៊ី និងលេខ១៤លើពិភពលោក សម្រាប់មនុស្សចូលនិវត្តន៍មករស់នៅក្នុងឆ្នាំ២០២២។ នេះបើតាមយោងតាមសន្ទទស្សន៍ Annual Global Retirement Index សម្រាប់ឆ្នាំ២០២២ របស់គេហទំព័រទេសចរណ៍ International Living។
សម្រាប់ការកក់សណ្ឋាគារ ឬព័ត៌មានបន្ថែម លោកអ្នកអាចទាក់ទង (0)12778 096 ឬ https://www.tripadvisor.com/TravelersChoice-Hotels. From $$.....inbox/calling If you book a stay during the weekend you will get more benefits and enjoy more lovely experiences at the #1hotel in the world, Viroths Hotel in Siem Reap. https://www.tripadvisor.com/TravelersChoice-Hotels. +855 (0)12778 096 (អត្ថបទពាណិជ្ជកម្ម)	រីករាយជាមួយតម្លៃពិសេសរៀងរាល់ចុងសប្ដាហ៏ពីសណ្ឋាគារលំដាប់ពិភពលោក Viroths Hotel។ កក់ និងស្នាក់នៅចុងសប្តាហ៍នឹងទទួលបាន អត្ថប្រយោជន៍ច្រើនព្រមទាំងរីករាយជាមួយនឹងបទពិសោធន៍គួរឱ្យស្រឡាញ់ជាមួយ សណ្ឋាគារលំដាប់លេខ ១ នៅលើពិភពលោកប្រចាំ២០២០។
ក្នុងចំណោមបំណុលឯកជនសរុបទាំង ៥៧,៦ពាន់ដុល្លារ នៅក្នុងប្រព័ន្ធធនាគារកម្ពុជានេះ គឺមាន ៥១,៨ពាន់លានដុល្លារ នៅគ្រឹះស្ថានធនាគារ កើន១៨,២ភាគរយ។ ក៏ប៉ុន្តែទំហំបំណុលរបស់ពលរដ្ឋ នៅក្នុងវិស័យមីក្រូហិរញ្ញវត្ថុ បានធា្លក់ចុះរហូតដល់៤២,៦ភាគរយ ដែលមានទំហំទឹកប្រាក់ត្រឹម៥,៤ពាន់លានដុល្លារប៉ុណ្ណោះ ធៀបនឹងឆ្នាំ២០២២។ របាយណ៍ពីធនាគារជាតិ បានបង្ហាញថា ការកើនឡើងនៃបំណុលឯកជននេះ ដោយសារការងើបឡើងវិញនៃសកម្មភាពសេដ្ឋកិច្ច និងតម្រូវការហិរញ្ញប្បទានរបស់អតិថិជន។ បំណុលឯកជនក្នុងប្រព័ន្ធធនាគារទាំងនោះ ត្រូវបានបែងចែក ឬធ្វើពិពិធកម្ម ទៅតាមវិស័យសំខាន់នានានៅក្នុងសេដ្ឋកិច្ច។ ក្នុងនោះ បំណុលសម្រាប់ការទិញផ្ទះជាកម្មសិទ្ធិផ្ទាល់ខ្លួនមានចំនួន១៣,៥ភាគរយ, ការជួញដូរអចលនទ្រព្យចំនួន៩,៨ភាគរយ, សំណង់ចំនួន៩,៥ភាគរយ, ការជួញដូររាយមាន១៧,៦ភាគរយ, ការជួញដូរដុំមាន៩ភាគរយ, វិស័យកសិកម្មមាន ៩ ភាគរយ, ការឱ្យខ្ចីជាបុគ្គលមាន ៩,៨ភាគរយ និងវិស័យកម្មន្តសាលមាន ៤,៤ភាគរយ, វិស័យសណ្ឋាគារ និងភោជនីយដ្ឋានមាន ៤ភាគរយ...ផងដែរ។ នេះបើតាមធនាគារជាតិ។ ជាមួយនឹងការកើនឡើងនៃបំណុលឯកជននេះ ក៏មានការកើនឡើងនៃឥណទាន មិនដំណើរការ(កម្ចីខូច)ផងដែរ។ ជាក់ស្តែងនៅក្នុងឆ្នាំ២០២៣ ឥណទានមិនដំណើរការបានកើនដល់ ៥,៤ភាគរយ សម្រាប់វិស័យធនាគារ និង៦,៧ភាគរយ សម្រាប់វិស័យមីក្រូហិរញ្ញវត្ថុ។ ធនាគារជាតិបានបញ្ជាក់ថា៖«ការកើនឡើងនៃឥណទានខូចនេះ គឺដោយសារការបញ្ចប់នូវវិធានការរៀបចំឥណទានឡើងវិញ និងការថមថយកំណើនឥណទាន»។ ដ្បិតមានការកើនឡើងនៃបំណុលឯកជន ជាមួយនឹងការខូចឥណទានរបស់ពលរដ្ឋក្តី ក៏ប៉ុន្តែធនាគារជាតិ បានអះអាងថា ប្រព័ន្ធធនាគារនៅកម្ពុជា បន្តរក្សាបាននូវភាពធន់ និងមានវឌ្ឍនភាពជាលំដាប់ ដែលធានាដល់ការរក្សាចីរភាពហិរញ្ញប្បទាន និងសេវាហិរញ្ញវត្ថុចាំបាច់នានា ក្នុងការរួមចំណែកគាំទ្រសកម្មភាពសេដ្ឋកិច្ចជាតិ។ ក្នុងពិធីបើកសន្និបាតបូកសរុបលទ្ធផលការងារប្រចាំឆ្នាំ២០២៣ របស់ធនាគារជាតិ នៅថ្ងៃទី២៦មករា លោកស្រី ជា សិរី ទេសាភិបាលធនាគារជាតិនៃកម្ពុជា បាននិយាយយ៉ាងដូច្នេះ៖ « ទោះជាយ៉ាងណា កំណើនឥណទាននៅតែបន្តដើរតួនាទីយ៉ាងសំខាន់ ក្នុងការរួមចំណែកជំរុញវិស័យផលិតកម្ម ដូចជាវិស័យកម្មន្តសាល និងកសិកម្ម នៅតែមានកំណើនក្នុងអត្រា២ខ្ទង់ ។ ទន្ទឹមនេះ ឥណទានមិនដំណើរការ ក៏បានបន្តកើនឡើងដែលតម្រូវឱ្យមានការយកចិត្តទុកដាក់ខ្ពស់លើការត្រួតពិនិត្យ ធនាគារ និងធ្វើការ Stress Test ជាប់ជាប្រចាំ, ការតាមដានវាយតម្លៃឱ្យបានស៊ីជម្រៅលើហានិភ័យប្រទាក់ក្រឡា ក៏ដូចជាទាមទារឱ្យគ្រឹះស្ថានធនាគារ និងហិរញ្ញវត្ថុមានការប្រុងប្រយ័ត្នខ្ពស់បន្ថែមទៀត»។ លោកស្រី ជា សិរី បានបញ្ជាក់ថា ប្រឈមនឹងបញ្ហាទាំងនេះ ធនាគារជាតិបានកែសម្រួលការវាយតម្លៃហានិភ័យឥណទាន ដោយបន្ទាបហានិភ័យ ក្នុងការផ្តល់ឥណទានទៅកាន់វិស័យអាទិភាព ដូចជាកសិកម្ម អប់រំ និងសហគ្រាសធុនតូច និងមធ្យមជាដើម។ ជាមួយគ្នានេះ បទប្បញ្ញាត្តិប្រុងប្រយ័ត្នមួយចំនួន ត្រូវបានអនុគ្រោះ ដើម្បីផ្តល់សន្ទនីយភាពដល់គ្រឹះស្ថានធនាគារ និងហិរញ្ញវត្ថុកាន់តែច្រើន ក្នុងការរួមចំណែកគាំទ្រសកម្មភាពសេដ្ឋកិច្ច ក៏ដូចជាពង្រឹងការការពារហានិភ័យនានា។ ក្នុងនោះរួមមាន ការបន្តអនុវត្តទ្រនាប់ដើម Conservation ត្រឹម ១,២៥ភាគរយ, ការបន្ថយអត្រាប្រាក់បម្រុងកាតព្វកិច្ចជារូបិយប័ណ្ណមក ៧ភាគរយ និងការអនុញ្ញាតឱ្យរៀបចំឥណទានឡើងវិញ ចំពោះវិស័យទេសចរណ៍នៅខេត្តសៀមរាប។ គួរជម្រាបថា គិតត្រឹមដំណាច់ឆ្នាំ២០២៣ ទ្រព្យសកម្មរបស់គ្រឹះស្ថានធនាគារ និងហិរញ្ញវត្ថុបានឡើង ដល់៣៤៦,៧ ទ្រីលានរៀល (៨៤,៣ពាន់លានដុល្លារ) កើន៨,៦ភាគរយ ធៀបនឹងឆ្នាំ២០២២។ ក្នុងនោះវិស័យធនាគារ មានសមាមាត្រ ៩១,៨ភាគរយ, វិស័យមីក្រូហិរញ្ញវត្ថុ ៧,៦ភាគរយ និងវិស័យភតិសន្យាហិរញ្ញវត្ថុ ០,៦ភាគរយ។ ឥណទានទៅកាន់វិស័យចម្បងៗ មានកំណើន ៤,៨ភាគរយ ដល់ ២៣៧,២ ទ្រីលានរៀល (៥៧,៦ ពាន់លានដុល្លារ) និងប្រាក់បញ្ញើអតិថិជនកើនឡើង ១៣,១ភាគរយ ដល់ ១៩៧,២ ទ្រីលានរៀល (៤៧,៩ ពាន់លានដុល្លារ)។ ស្ថានភាពដើមទុនរបស់ប្រព័ន្ធធនាគារ បន្តរក្សាបានភាពរឹងមាំ ដោយអនុបាតសាធនភាពមានកម្រិតខ្ពស់ដល់ ២២,៧ភាគរយ សម្រាប់វិស័យធនាគារ និង ២៥,៤ភាគរយ សម្រាប់វិស័យមីក្រូហិរញ្ញវត្ថុ ខ្ពស់ជាងកម្រិតកំណត់នៃបទប្បញ្ញត្តិ (១៥ភាគរយ) ស្របពេលដែលទ្រនាប់ដើមទុន ត្រូវបានបន្តអនុវត្តឡើងវិញក្នុងកម្រិត ១,២៥ភាគរយ នៃទ្រព្យសកម្មថ្លឹងតាមទម្ងន់ហានិភ័យ។ ជារួមគ្រឹះស្ថានធនាគារ និងហិរញ្ញវត្ថុបានបន្តចូលរួមលើកកម្ពស់បរិយាបន្នហិរញ្ញវត្ថុជាលំដាប់ ដែលឆ្លុះបញ្ចាំង តាមរយៈកំណើននៃចំនួនគណនីប្រាក់បញ្ញើអតិថិជនដល់ ១៨,៩ លានគណនី និងគណនីឥណទានអតិថិជនដល់ ៣,៩ លានគណនី។ បើតាមធនាគារជាតិ៕	ឥណទានរបស់វិស័យឯកជន ក្នុងប្រព័ន្ធធនាគារ និងហិរញ្ញវត្ថុនៅកម្ពុជា បានឡើងដល់ ២៣៧,២ទ្រីលានរៀល (៥៧,៦ពាន់លានដុល្លារអាម៉េរិក) ក្នុងឆ្នាំ២០២៣។ ទំហំនេះ បានកើនក្នុងអត្រា៤,៨ភាគរយ ធៀបនឹងឆ្នាំ២០២២ មានបំណុលឯកជនចំនួន ៥៦,១ពាន់លានដុល្លារ។ នេះបើយោងតាមរបាយការណ៍ប្រចាំឆ្នាំ២០២៣ របស់ធនាគារជាតិនៃកម្ពុជា(NBC) ដែលទើបចេញផ្សាយនាព្រឹកថ្ងៃទី៣០មករានេះ។
បើតាមប្រកាស សមាសភាពថ្មីនៃអ្នកនាំពាក្យក្នុងក្រសួងសាធារណការ មាន៤រូប គឺ លោក ប៉ាល់ ចន្ទតារា រដ្ឋលេខាធិការ លោក គង់ វិមាន អនុរដ្ឋលេខាធិការ លោក វ៉ាស៊ឹម សុរិយា អគ្គនាយកនៃអគ្គនាយកដ្ឋានរដ្ឋបាលនិងហិរញ្ញវត្ថុ និង លោក ហ៊ាង សុទ្ធាយុត្តិ ប្រធាននាយកដ្ឋានព័ត៌មានវិទ្យា និងទំនាក់ទំនងសាធារណៈ។ ក្នុងចំណោមអ្នកទាំង៤ ដែលទើបនឹងត្រូវបានតែងតាំង មានម្នាក់ ជាអ្នកនាំពាក្យចាស់ គឺលោក វ៉ាស៊ឹម សុរិយា។ អ្នកនាំពាក្យពីមុន ដែលត្រូវបានតែងតាំងកាលពីអំឡុងខែមេសា ឆ្នាំ២០១៦ ក៏មាន៤រូបដែរ គឺលោក វ៉ាស៊ឹម សុរិយា លោក ចាន់ តារា លោក នូ វឌ្ឍនៈ និង លោក ច័ន្ទ សំឡេង៕	លោក ស៊ុន ចាន់ថុល រដ្ឋមន្ត្រីក្រសួងសាធារណការ និងដឹកជញ្ជូន បានចេញប្រកាសមួយ នៅថ្ងៃទី១៨ ខែមករា ឆ្នាំ២០១៩ ដើម្បីផ្តាស់ប្តូរសមាសភាពនៃអ្នកនាំពាក្យ។
ទស្សនកិច្ចនាយករដ្ឋមន្រ្តីរុស្ស៊ី មីខាអ៊ីល មីហ៊ូស្ទីន នៅចិនដែលចាប់ផ្ដើមតាំងពីថ្ងៃទី២៣ ខែឧសភា ជាដំណើរទស្សនកិច្ចកម្រិតខ្ពស់មួយរបស់មន្រ្តីរុស្ស៊ី ក្រោយការឈ្លានពានអ៊ុយក្រែន។ បន្ទាប់ពីការប្រតិបត្តិការយោធានេះទៀតសោត ទំនាក់ទំនងទ្វេភាគីចិន-រុស្ស៊ី ក៏ត្រូវបានពង្រឹងកាន់តែខ្លាំងថែមទៀតទាំងផ្នែកសេដ្ឋកិច្ច និងការទូត។ នៅប៉េកាំង លោក មីហ៊ូស្ទីន បានជួបប្រធានាធិបតីចិន ស៊ី ជិនភីង និងសមភាគី លី ឈាំង ។ លោក លី បានស្វាគមន៍សមភាគីរុស្ស៊ីរបស់លោកយ៉ាងអធិកអធមនៅខាងមុខមហាវិមាប្រជាជន។ «បច្ចុប្បន្ន ទំនាក់ទំនងរុស្ស៊ីនិងចិន មានដល់កម្រិតខ្ពស់មិនធ្លាប់មាន។» លោក មីហ៊ូស្ទីន ប្រាប់លោក លី បែបនេះ មុនបន្តថា ទំនាក់ទំនងនេះត្រូវបានកំណត់ដោយការគោរពផលប្រយោជន៍គ្នាទៅវិញទៅមក ឆន្ទៈដោះស្រាយបញ្ហារួមគ្នាដែលកំពុងកើនឡើងលើឆាកអន្តរជាតិ និងការរួមគ្នាដាក់សម្ពាធរបស់លោកខាងលិច។ ជាការឆ្លើយតប នាយករដ្ឋមន្រ្តីចិន បានលើកឡើងពីភាពជាដៃគូយុទ្ធសាស្រ្តគ្រប់ជ្រុងជ្រោយរវាងប្រទេសទាំង២ ហើយលោកជឿថា ទស្សនកិច្ចរបស់លោក មីហ៊ូស្ទីន នឹងផ្ដល់ការចាប់អារម្មណ៍ជ្រាលជ្រៅ។ ចិនជាដៃគូពាណិជ្ជកម្មធំជាងគេរបស់រុស្ស៊ី ដោយការផ្ដោះប្ដូរពាណិជ្ជកម្មទ្វេភាគីកើនដល់១៩០ពាន់លានដុល្លារកាលពីឆ្នាំមុន។ នេះបើតាមរបាយការណ៍គយចិន។ នៅឆ្នាំ២០២៣ លោក លី បញ្ជាក់ថា ទំហំពាណិជ្ជកម្មមាន៧០ពាន់លានដុល្លារស្រេចទៅហើយ៕	នាយករដ្ឋមន្រ្តីរុស្ស៊ី មីខាអ៊ីល មីហ៊ូស្ទីន នៅថ្ងៃទី២៤ ខែឧសភា បានអះអាងពីទំនាក់ទំនងខ្ពស់មិនធ្លាប់មានក្នុងទំនាក់ទំនងជាមួយចិន ខណៈលោកកំពុងធ្វើទស្សនកិច្ចនៅទីក្រុងប៉េកាំង។ បើតាមប្រមុខរដ្ឋាភិបាលរុស្ស៊ី ទំនាក់ទំនងនេះរឹតតែល្អប្រសើរប្រឈមមុខសម្ពាធដ៏ធពីលោកខាងលិច។
ក្រោយខកខានទទួលបាន៣ពិន្ទុក្នុងជំនួបបើកឆាក បន្ទាប់ពីហ្វីលីពីនវាយបកតាមស្មើ ១-១ នៅចុងម៉ោង ក្រុម U22 កម្ពុជាក្រោមការដឹកនាំរបស់លោក Felix Dalmas រំពឹងយកឈ្នះទីម័រខាងកើតនៅយប់ថ្ងៃពុធនេះ ដើម្បីប្រជែងកៅអីឡើងទៅវគ្គបន្តសម្រាប់ព្រឹត្តិការណ៍កីឡាស៊ីហ្គេម។ ការប្រកួតដែលធ្វើឡើងនៅកីឡដ្ឋាន Rizal Memorial Stadium វេលាម៉ោង៧យប់ នឹងក្លាយជាការប្រកួតដ៏តានតឹង ដ្បិតទីម័រខាងកើតត្រូវការឈ្នះក្នុងជំនួបបើកឆាករបស់ខ្លួន។ បើគិតតាំងពីឆ្នាំ១៩៩៩ ក្រុមទាំងពីរធ្លាប់ជួបគ្នា៣លើកក្នុងព្រឹត្តិការណ៍ស៊ីហ្គេម ខណៈកម្ពុជាយកឈ្នះទីម័រខាងកើតតែមួយលើកប៉ុណ្ណោះ។ ក្នុងព្រឹត្តិការណ៍ស៊ីហ្គេមឆ្នាំ២០០៩ នៅប្រទេសឡាវ កម្ពុជាយកឈ្នះទីម័រខាងកើតក្នុងលទ្ធផល ៤-១។ ប៉ុន្តែពួកគេបានរងបរាជ័យក្រោមថ្វីជើងទីម័រខាងកើតពីរប្រកួតជាប់គ្នាវិញ គឺចាញ់ ៣-២ នៅស៊ីហ្គេមឆ្នាំ២០១៣នៅមីយ៉ាន់ម៉ា និងចាញ់ ១-០ នៅស៊ីហ្គេមឆ្នាំ២០១៧ នៅម៉ាឡេស៊ី។ បើយើងមើលពីប្រវត្តិខាងលើ កម្ពុជាអាចជួបការលំបាកក្នុងការឈ្នះបន្តិច ដ្បិតទីម័រខាងកើត ដែលមានកាយសម្បទា និងកម្ពស់ខ្ពស់មានការរីកចម្រើនគួរឲ្យកត់សម្គាល់មួយរយៈចុងក្រោយនេះ។ ទោះបីទីម័រខាងកើត ជួបបញ្ហាពេលទៅដល់ហ្វីលីពីនថ្ងៃដំបូងដូចកម្ពុជាក៏ដោយ តែពួកគេអាចត្រៀមខ្លួនបានល្អជាង ព្រោះពួកគេមានពេលសម្រាកបានច្រើនជាងកម្ពុជា។ ជាជំនួបបើកឆាកសម្រាប់ទីម័រខាងកើត តែវាជាការប្រកួតលើកទី២សម្រាប់កម្ពុជា។ មុនការប្រកួតរវាងក្រុមទាំងពីរឈានមកដល់ ក្រុមយ៉ាន់ម៉ា ដែលស្មើ ១-១ ជាមួយម៉ាឡេស៊ីក្នុងជំនួបបើកឆាក ត្រូវតទល់ជាមួយម្ចាស់ផ្ទះហ្វីលីពីននៅម៉ោង៣រសៀល នាកីឡដ្ឋាន Rizal Memorial Stadium។ សម្រាប់ការប្រកួតបើកឆាកពូល B វៀតណាមលត់ព្រុយណេ ៦-០, ឥណ្ឌូណេស៊ីយកឈ្នះថៃ ២-០ មុនឡាវបញ្ចប់ដោយគ្មានការស៊ុតបញ្ចូលទីជាមួយសិង្ហបុរី៕	ក្រុមជម្រើសជាតិអាយុក្រោម២២ឆ្នាំកម្ពុជា បន្តជួបជាមួយទីម័រខាងកើត សម្រាប់ជំនួបលើកទី២ពូល A ក្នុងព្រឹត្តិការណ៍កីឡាស៊ីហ្គេមលើកទី៣០នៅប្រទេសហ្វីលីពីន នាវេលាម៉ោង៧យប់(ម៉ោងនៅកម្ពុជា)ថ្ងៃទី២៧ ខែវិច្ឆិកានេះ ក្រោយមីយ៉ាន់ម៉ាប៉ះម្ចាស់ផ្ទះហ្វីលីពីននៅម៉ោង៣រសៀល។ ការប្រកួតទាំងពីរធ្វើឡើងនៅកីឡដ្ឋាន Rizal Memorial Stadium ក្នុងទីក្រុងម៉ានីល ប្រទេសហ្វីលីពីន។
លោក វ៉ាត់ ចំរើន បានបញ្ជាក់ប្រាប់សារព័ត៌មានថ្មីៗថា រាល់ការប្រកួត ឬព្រឹត្តិការណ៍កីឡានានា អត្ដពលិក គឺជាតួរឯក ព្រោះកីឡាករ-កីឡាការិនីទាំងនោះ នឹងផ្សព្វផ្សាយ ឬលើកមុខមាត់ជាតិ តាមរយៈសមត្ថភាពប្រកួតរបស់ពួកគេ។ អគ្គលេខាធិការរូបនេះ បន្ថែមទៀតថា ជ័យលាភីរបស់អត្ដពលិក នឹងធ្វើឲ្យអន្ដរជាតិស្គាល់កម្ពុជា កាន់តែច្បាស់ ដែលជាហេតុបង្ហាញនូវ មោទកភាពជាតិ។ តាមអនុសាសន៍ របស់សម្ដេច ទៀ បាញ់ ប្រធានគណៈកម្មការជាតិរៀបចំការប្រកួតកីឡាអាស៊ីអាគ្នេយ៍ លើកទី៣២ រ លោក វ៉ាត់ ចំរើន អះអាងថា ក្នុងការឲ្យឆ្លាក់រូបអត្ដពលិកឆ្នើម និងរូបផ្សេងៗទៀត ដែលជាអនុស្សាវរីយ៍ ធ្វើឲ្យចងចាំព្រឹត្តិការណ៍ប្រវត្តិសាស្ដ្រនេះ។ «យើង យកកីឡាករ កីឡាការិនី ឆ្នើម និងមានលក្ខណៈប្រជាប្រិយភាពខ្លាំង ហើយនិងមានស្នារដៃធំជាងគេ ក្នុងព្រឹត្តិការណ៍ស៊ីហ្គេម មកឆ្លាក់ជារូបសំណាកនៅវិមានឈ្នះ-ឈ្នះ។ មិនមែនមានតែនិមិត្តរូប នៃជនគំរូទាំងអស់នោះទេ មេដាយ និង Mascot ក៏ត្រូវឆ្លាក់ចូលក្នុងនោះដែរ។ យើង ដាក់ថាប្រវត្តិសាស្ដ្រ ដ៏ជោគជ័យកម្ពុជា នៅស៊ីហ្គេម និងអាស៊ានប៉ារ៉ាហ្គេម ឆ្នាំ២០២៣។»។ លោក វ៉ាត់ ចំរើន បានប្រាប់ដូច្នេះ។ អគ្គលេខាធិការរូបនេះ បានពន្យល់បន្ថែមថា វិមានឈ្នះ-ឈ្នះ គឺជាកន្លែង សម្រាប់ទុកឯកសារ និងជានិមិត្តរូបនៃអនាគតរបស់កម្ពុជា ដែលទុកជាមរតកមួយ។ «អ៊ីចឹង ទីនេះ ត្រូវមានផ្នែកមួយ នៃប្រវត្តិសាស្ដ្រ ដ៏ធំមួយសម្រាប់កម្ពុជា ដែលផ្ទុះកក្រើក លើការងារល្បីល្បាញរបស់កម្ពុជា ទៅក្រៅប្រទេស គេ យកចម្លាក់នោះ ជានិមិត្តរូប រាប់រយ រាប់ពាន់ឆ្នាំទៅខាងមុខទៀត ឲ្យគេឃើញថា ខ្មែរធ្វើបានជោគជ័យ នៅស៊ីហ្គេម និងអាស៊ានប៉ារ៉ាហ្គេម លើកទី១ របស់ខ្លួនហ្នឹង។»។ អគ្គលេខាធិការ NOCC បន្ថែម។ ក្នុងដំណើរការឆ្លាក់រូបអត្តពលិកនោះ កីឡាការិនី ២នាក់ ត្រូវបានជ្រើសរើសរួចហើយ ហើយគណៈកម្មាធិការជាតិអូឡាំពិកកម្ពុជា ក៏កំពុងបន្ដរើសអត្ដពលិកឆ្នើមបន្ថែម សម្រាប់ឆ្លាក់រូបរបស់ពួកគេ នៅវិមានឈ្នះ-ឈ្នះ នោះផងដែរ។ កីឡាការិនី ២ រូប ដែលបានជ្រើសរើសរួចនោះ គឺមាន ប៉ាល់ ឆរស្មី និង បូ សំណាង។ កីឡាការិនី ប៉ាល់ ឆរស្មី ត្រូវបានជ្រើសរើស ដោយសារតែ ដណ្ដើមបានមេដាយចំនួន ៦ ច្រើនជាងគេ ក្នុងនោះមាស ៤ ប្រាក់១ និងសំរិទ្ធ១។ ចំណែក កីឡាការិនី បូ សំណាង មិនបានឈ្នះមេដាយអ្វី ប៉ុន្ដែ បានឈ្នះបេះដូងពិភពលោក ចំពោះការប្រឹងប្រែងសម្រេចទី ដោយមិនបោះបង់ចោលគោលដៅ។ «គេ យកស្នាដៃអត្ដពលិកជាធំ ប៉ុន្ដែមិនមែនតែអត្ដពលិកទេ យើង មានរូបមេដាយ និងនិមិត្តរូបសត្វរបស់យើង ហើយនិងមានព្រឹត្តិការណ៍ផ្សេងៗទៀត មិនមែនតែការប្រកួតទេ ដូចជា បូ សំណាង។ គាត់ ជាអត្ដពលិក ដែលចាញ់គេមែន ប៉ុន្ដែគាត់ ឈ្នះបេះដូងពិភពលោក។ អ៊ីចឹង គាត់ ក៏ជានិមិត្តរូបមួយ។ យើងឆ្លាក់ ឲ្យមានរូបគាត់មានទឹកភ្លៀងធ្លាក់ពីលើ ដូចពេលដែលគាត់រត់។ នេះ គឺជាការចងចាំថ្ងៃក្រោយ។»។ លោក វ៉ាត់ ចំរើន បាននិយាយប្រាប់ដូច្នេះ៕	លោក វ៉ាត់ ចំរើន អគ្គលេខាធិការគណៈកម្មាធិការជាតិអូឡាំពិកកម្ពុជា (NOCC) បានបញ្ជាក់ថា ការឆ្លាក់រូបសំណាកលើវិមានឈ្នះពីព្រឹត្តិការណ៍ស៊ីហ្គេម និងអាស៊ានប៉ារ៉ាហ្គេម មិនមែនមានតែអត្ដពលិកប៉ុណ្ណោះទេ ប៉ុន្ដែក៏មានរូបផ្សេងៗ ដូចជាមេដាយ និងរូប Mascot ដែលជាអនុស្សាវរីយ៍ ដើម្បីជាការចងចាំពីព្រឹត្តិការណ៍ប្រវត្តិសាស្ដ្រនេះ។ អគ្គលេខាធិការ NOCC បន្ថែមទៀតថា ការឆ្លាក់រូបអត្ដពលិកឆ្នើម ព្រោះក្នុងវិស័យកីឡា អ្នកទាំងនោះ ជាតួឯក ដែលបង្ហាញពីមោទកភាពជាតិ តាមរយៈសមិទ្ធផលរបស់ពួកគេ។
តាមរយៈគេហទំព័រស៊ីហ្គេម២០២១ (Sea Games 2021) លោក វ៉ាត់ ចំរើន អគ្គលេខាធិការ គណៈកម្មាធិការជាតិរៀបចំការប្រកួតកីឡាអាស៊ីអាគ្នេយ៍ លើកទី៣២ បានបញ្ជាក់ថា៖«កម្ពុជា អាចឈ្នះមេដាយមាស លើប្រភេទកីឡាមួយចំនួន ដូចជា ប៊ូល, ប៉េតុង, តៃក្វាន់ដូ, ប្រដាល់ និង វ៉ូវីណាម»។ លោក វ៉ាត់ ចំរើន ជឿជាក់ថា កម្ពុជា នឹងទទួលបានមេដាយមាសច្រើនជាង ការប្រកួតស៊ីហ្គេមនៅហ្វីលីពីន នាឆ្នាំ២០១៩ទៀត។ ស៊ីហ្គេមនៅហ្វីលីពីន អត្តពលិកកម្ពុជា បាននាំយក មេដាយចំនួន៤៦ មកកាន់ទឹកដីមាតុភូមិ ក្នុងនោះមាន មេដាយមាស៤ ប្រាក់៦ និងសំរឹទ្ធ៣៦ ។ កាលណោះកម្ពុជា ឈរនៅលេងរៀងទី៨ ក្នុងចំណោមប្រទេស១១ ចូលរួម។ មជ្ឈមណ្ឌលជាតិហ្វឹកហ្វឺនកីឡា ក្រោមការគាំទ្រពីក្រសួងអប់រំ យុវជន និងកីឡា បានប្រមូលអត្តពលិកជម្រើសជាតិ ដើម្បីប្រកួតលើ៣៣ប្រភេទកីឡា ក្នុងចំណោម៤០ប្រភេទ ដែលបានដាក់ចូលប្រកួតស៊ីហ្គេមនៅវៀតណាម។ គួរបញ្ជាក់ផងដែរថា ប្រតិភូកម្ពុជា ចំនួន៥៥០នាក់ នឹងទៅចូលរួមប្រកួតស៊ីហ្គេមនៅវៀតណាម ដែលប្រព្រឹត្តទៅថ្ងៃទី១២ ដល់២៣ ឧសភា។ ក្នុងនោះមានកីឡាករ ២៣៧នាក់ និងកីឡាការិនី ១២៦ នាក់, គ្រូបង្វឹក និងគ្រូជំនួយចំនួន៩៣នាក់, គ្រូពេទ្យ ១៨នាក់, អាជ្ញាកណ្ដាល និងចៅក្រម១៥នាក់, មន្ត្រីដឹកនាំក្រុម និងអគ្គលេខាធិកាចំនួន២៣នាក់ និងនាក់សង្កេតការណ៍ (CADA)ចំនួន៤នាក់ ៕	កីឡាមួយចំនួន ដែលមានសក្ដានុពលក្នុងប្រទេសកម្ពុជា ត្រូវបានដាក់បញ្ចូលក្នុងការប្រកួតស៊ីហ្គេមលើកទី៣១ នៅវៀតណាមដែរ។ កម្ពុជា សង្ឃឹមថា នឹងអាចឈ្នះមេដាយមាសស៊ីហ្គេមលើកនេះ ច្រើនជាងឆ្នាំ២០១៩កន្លងមក។
បទ គោព័ទ្ធស្នឹង -បានឮព្រឺខ្លាចអំណាចអ្នក អ្នកកើតហើយជាក់ទាក់គេគ្រោះ គ្រោះថ្នាក់ខ្លាំងណាស់មានអ្នកងោះ ងោះងើយឈ្លើយឈ្លោះគ្រោះដល់ព្រាត់។ -ព្រាត់ប្រាសខ្វះសុខស្មុគស្មាញចិត្ត ចិត្តក្តៅក្តួលដ្បិតគិតភ្លាំងភ្លាត់ ភ្លាត់ភ្លេចខន្តីស្តីធាក់ទាត់ ទាត់ទាក់ចាក់វាត់ដល់ព្រាត់ប្រាណ។ -ប្រាណដួលដេកដីដិតដោយឈាម ឈាមខ្សោះក្ស័យភ្លាមជួយលែងបាន បានត្រឹមតែស្តាយកាយខកខាន ខានបានសុខសាន្តព្រោះ ប្រចណ្ឌ៕	ភ្លើងប្រចណ្ឌ

Subsets and Splits

No community queries yet

The top public SQL queries from the community will appear here once available.